
PARTEA ÎNTÎI 


Oameni-s ca vremea : 
Cînd veseli, cînd turbati... 


(Zicală populară) 


CAPITOLUL 1 
FURTUNĂ ÎN HAREM 


În zăpușeala acelei după-amieze din sfîrşitul lui Cup- 
tor, Ibrahim-pașa, aianul Rusciucului, își sorbea toropit 
cafeaua în cerdacul cu geamlic, bucuros că prin ușa între- 
deschisă pătrundea din cînd în cînd cîte o dulce adiere 
dinspre Dunăre, înfiorînd viţa sălbatică ce învăluia casa. 
Fumul de tutun cu aromă de smochine și santal îi trezi 
în mod ciudat amintirea hamalului trenţăros de odi- 
nioară, adunînd resturi de ţigări aruncate de negustorii 
evropeni pe cheiurile Stambulului. Și, încet-încet, fumul 
începu să se amestece tot mai insistent cu imagini din 
viața lui, de parcă el însuși ar fi fost o imensă narghilea 
În care ardeau amintirile : îngrijitor de catiri la isnatul 
marchidanilor... limonagiu în Marele Bazar... gropar la 
cimitirul ciumaţilor de dincolo de Top-Kapi... ienicer, 
bătut cu gîrbaciul pînă ce-a învăţat cum să-și așeze fără 
cusur lingura de ciorbă în pînza turbanului... 

„Să ştii că ticălosul de ciubucciu mi-a pus iar afion 
în narghilea“, mîrîi pașa supărat numai pe jumătate. 

Șirul imaginilor tulburi se rupse brusc ca într-o 
strălulgerare. Revăzu aproape aievea clipa cînd împlin- 
tase hangerul în spinarea unui buluc-bașă, salvînd viaţa 
sultanului Mahmud al II-lea, în timpul marii răscoale a 
ienicerilor. Recuroscător, padișahul făcuse din umilul 
soldat pașă cu 3 tuiuri, astfel că norocosul Ibrahim era 
acum stăpîn pe toată linia Dunării, avînd sub ascultare 
pașalele din Silistra, Nicopole și Vidin. Mai ţinea sub 
ochiul lui treaz şi pe Caragea, beiul Valahiei, de la care 
primea dese şi bogate peșcheșuri. 

„Cine ştie dacă ienicerii nu-l vor răsturna într-o zi 
pe Mahmud, gîndea uneori Ibrahim. Și, atunci, ce se va 
alege dintr-un biet pașă nevoit să pribegească peste 


Dunăre ca să-şi scape capul ?“ Acest gind, înfipt ca un 
cui în conştiinţă, îi îndrepta toate strădaniile spre îm- 
bogăţire, făcînd din el un mare avar chiar în mărunți- 
şurile vieţii de toate zilele. | 

Strălucirea dată odinioară acestei curți de Mustafa- 
pașa Bairactarul se ofilise, ca şi frunza copacilor, florile 
şi iarba de pe terasele ce coborau triste spre Dunăre. 
Numai iedera cățărată pe zidurile din jurul ogrăzii cu 
chip de maidan, și viţa sălbatică de pe casă mai înviorau 
puţin aspectul dezolant al palatului. 

Prieten cu Manuc-bei, Ibrahim cumpărase două moșii 
în Țara Românească pe numele hangiului și zaraiului 
bucureștean, avîndu-şi partea sa la alișverișurile urzite 
de Manuc între Dunăre şi Bosfor. 

Sătul de atîta fum, paşa ieși în prag să ia o gură de 
aer şi, zărind şirul de chervane, adăpostite sub streașinile 
largi, tresări bucuros. Ştia doar că sub coviltire se în- 
ghesuia marfă de preţ din Tara Românească, ridicată pe 
nimica toată, cu ajutorul arnăuţilor lui Caragea, făgă- 
duindu-i cîştig ademenitor. Deşi se isprăvise de mult 
războiul cu muscalii, untul, seul, făina și cirivişul creșteau 
în preț pe fiecare zi. Ienicerimea, ostilă și nedesciplinată, 
prăda convoaiele, atunci cînd nu le atacau sîrbii, albanezii 
și bulgarii, ţinînd astfel Stambulul sub blestemul foamei, 
cu toate îndirjitele măsuri ale stăpînirii. Se bucura satrapul 
și de știrea primită în acea dimineaţă, că un negustor 
adusese cu barcazul de peste Dunăre patru chervane 
doldora de marfă. Nu se îndoia că înțelepciunea vameşilor 
săi va găsi vreo pricină pentru confiscare. 

Sunet de dairea, pătrunzînd dinspre harem, îi aminti 
pașei că după ultimul iureș de pradă în Valahia al oa- 
menilor săi, săvirşit în chip de cîrjalii răsăriţi din adîncu- 
rile tulburi ale Balcanilor, primise plocon două codane 
— una bălaie cu ochi albaştri, alta oacheșă cu ochii 
verzi — amîndouă, sălbatice și nărăvașe ca mînjii ne- 
învățați nici cu şaua, nici. cu hamul. Le dăduse în grija 
Fatimei, cea mai virstnică dintre cadiîne, să le îmbăieze 
în aburi, să le gătească cu fermenele, hurmuzuri şi bră- 
ţări, să le înveţe a cînta manele și toate cite se cer ştiute 
de muierea căreia i-a fost hărăzită fericirea de a trăi 
în harem. 


— Prea luminate stăpine, grăi paznicul de la perdeaua 
ușii, un ceauş al lui Manuc-bei așteaptă porunca măriei 
tale, 

— Să intre, strigă paşa, înveselindu-se, ştiind că prie- 
tenul său din București nu-i da niciodată „bună ziua“ 
fără folos. 

„Ceauşul“ era Nicolae Zoican, negustorul sosit cu cele 
patru chervane în cursul dimineţii. Prin el, Manuc îi 
trimitea prețul recoltei de pe cele două moşii din Valahia. 
Îl ruga să-l ia sub ocrotire pe acest om de ispravă, ce 
merge cu marfa la Stambul, fiind el cunoscător al „cu- 
viincioaselor obiceiuri şi rînduieli faţă de înalții dregă- 
tori împărăteşti“. Mai amintea în răvaș că, printre alte 
daruri, negustorul aducea cu sine şi o licoare ghiaurească, 
„„veselnică şi îmbietoare ca o cadînă“. 

— Prietenii lui Manuc sînt și prietenii mei, rosti 
sentenţios pașa, poftindu-l să se aşeze pe un colţ al di- 
vanului său, ceea ce era o mare cinste. 

Nerăbdător să-și vadă comoara trimisă de Manuc-bei, 
pașa răsturnă pungile pe masa goală. Erau galbeni de 
toate soiurile: stambulii,  chesaro-crăiești, venetici, 
olandezi și funduclii. Îi răscoli cu amîndouă mîinile, îi 
încercă în dinţi, îi cîntări în palmă, le privi luciul în 
lumină și le trecu unghia peste zimţi. Satisfăcut, îi aşeză 
iarăși în pungi şi pungile într-o ladă de fier. 

— Rog smerit pe luminăţia-ta să binevoiască a gusta 
din această băutură veche de zece ani, căreia noi îi zicem 
ţuică. De va fi pe placul strălucirii tale, mult s-ar bucura 
inima mea auzind porunca slobozită chelarului curții să 
primească un butoiaș pentru cămara prea viteazului şi 
prea înţeleptului Ibrahim-pașa. Am mai îndrăznit să mai 
aduc nişte piei galbene şi roșii pentru încălțări, încheie 
Zoican. 

— Aferim, negustorule ! Să-ţi gustăm băutura. 


Chelarul trase lîngă sofa o masă rotundă și joasă, 
umplînd două pocale de argint. După ce Zoican „luă 
credinţa“ sorbind primul din licoarea chihlimbarie, paşa 
le goli cu sete pe amîndouă, dînd ochii peste cap şi ples- 
căind satisfăcut de tărie și gust. 

— Spune-mi acum ce necazuri ai ? 

— Duc, luminăţia-ta, marfă spre Stambul, împreună 
cu un tovarăş al meu. Drumurile sînt cu primejdie, iar 


slobozenie să purtăm flinte și pistoale n-avem. Oricînd 
putem fi jefuiţi şi uciși de tilhari. 

— Bre ghiaur! Allah s-a milostivit de tine. Miine 
trimit la Stambul opt chervane păzite de spahii. Ai să 
mergi cu ele. 

Zoican mulțumi înclinîndu-se, fără a-i săruta mîna 
ori poala caftanului. Ibrahim nu se supără, deoarece, ne- 
gustorul, fiind îmbrăcat evropenește, părea un fel de 
neamţ sau de şved, iar după rînduielile elciilor străini, 
supușii evropeilor nu erau datori să sărute mîna ori 
caftanul nici măcar luminăţiei sale sultanul. 

Om mindru, umblat prin tîrgurile Apusului cu Hagi 
Costache Pop din Sibiu, unchiul nevestei sale, Zoican, 
deşi folosea în legăturile cu turcii înfloritul și mierosul 
lor limbaj, nu putea suferi ceremonialul, înecat în 
greţoasă slugărnicie. Imbrăcat europenește, era scutit de 
toată mascarada temenelelur şi a salamalecurilor, salutînd 
simplu şi cuviincios, după obiceiul apusenilor. Ca o cheză- 
şile pentru mărfuri, ele apăreau ca fiind proprietatea lui 
Ioniţă Codobatură, care se făcuse sudit, adică supus che- 
saro-crăiesc, bucurîndu-se astfel de protecţia consulului 
austriac din București şi de cea a ambasadorului din 
Stambul. Cărăuş al lui Zoican, cu zeciuială la cîştig, Io- 
niţă avea sub coviltirul căruţei și haine nemţești. Le îm- 
brăca însă mai mult în preajma vămilor, fiindcă altfel îl 
apuca rîsul cînd se măsura din cap pînă-n tălpi, părîn- 
du-i-se a fi leit neamţul cu spiţeria „La ochiul lui Dum- 
nezeu“ de pe Podul Mogoşoaiei ori popa papistășesc de la 
Bărăţie. Aștepta acum la ușa turcului, în gherocul negru şi 
strîmt, necăjindu-se să-și amintească în ce chip dau nemţii 
ziua bună fără să facă temenele pînă-n pămînt. 

Cu greu pricepu Ibrahim că Zoican și-a lăsat în prag 
tovarășul de negustorie. Dăduse de gustul ţuicii. Cînd se 
dumiri, porunci ca şi acel străin să fie chemat. Codobatură 
n-a mai avut cînd să-și amintească în ce fel salută evro- 
peii, deoarece, ameţii, Ibrahim îl bătu atît de prieteneşte 
pe umăr încît musafirul se îndoi de șale, fără voie, ceea ce 
aducea oarecum a salut nemţesc. Strigă apoi să vină 
mincarea. 

Fu o masă de bogătaș hapsîn : chebap, pilaf și mere. De 
băut le dădu un vin alb şi dulceag ca o limonadă, al cărui 
gust îl făcu pe Codobatură să cam strîmbe din nas. 


La sfîrşitul mesei, paşa întinse musafirilor un taler de 
lemn cu toți simburii merelor infulecate de el, poftindu-i 
ză-i ronţăie. Văzindu-i pe Zoican cum îi mestecă tacticos, 
Codobatură îl urmă cu mare silă, după ce citeva clipe șo- 
văise, dînd prilej turcului să-l pironească cu privirea tul- 
burată de băutură și ciudă. 

— Mi-au rămas în gît simburii paşei și toată scîrba 
ce mi-au cășunat-o. Mă mir că domnia-ta, cucoane Zoicane, 
zîmbeşti. Se vede că ți-au mers la inimă, se răcori oarecum 
Codobatură, în timp ce părăseau palatul lui Ibrahim. 

— E o mare cinste făcută de mărimile turcești oaspeți- 
lor, dindu-le să ronţăie sîimburii pe care-i scuipă. De te 
:mpotriveai, pașa socotea că-i ocară. Abraș și întărîtat de 
băutură cum era, putea să te şi taie. 

— Nu ştiu dacă m-ar fi tăiat, au ba ; ştiu însă că eu 
n-aş sta nici o clipă la îndoială să-i sfărim capul ăla teșit 
şi pămintiu. 

— Cit priveşte plăcerea ce mi-a făcut-o ronțăitul sîm- 
burilor, află că te inșeli. 

Spre mirarea lui Codobaiură, Zoican îi jucă în palmă 
seminţele castanii scoase din buzunar. 

— M-am prefăcut numai că mănînc, Ioniță. Cu astfel 
de stăpini mereu trebuie să te prefaci, de ţi-e lehamite de 
atita fățărnicie. La fiecare pas ţi se întinde cîte un pumn 
de simburi scîrboși ca să-ți otrăvească pină și bruma de 
noroc ce i-a mai scăpat lui Dumnezeu printre dește pentru 
sufletul nostru. 

După sfatul lui Ibrahim, Zoican aduse chervanalele 
în curtea pașei, primind și găzduire într-o odăiță a che- 
darului. Numai Codobatură n-avea astimpăr. Umbla printre 
căruţași, schimbind cîte-o vorbă ici-colo, să-și mai înăbuşe 
ciuda împotriva pașei. În ușa grajdului, un ins zdravăn și 
negricios, cu mustaţa cit vrabia, îi răspunse la bună ziua 
răstit, cu vorba iscată ca dintr-o suferință mocnită. 

— Ți s-au înecat corăbiile ? ori te-a robit ticălosul 
de pașă ! 

— Mai rău, boierule ! 

— Boier ? Măi frate, sînt ţăran ca şi tine. De mă vezi 
îmbrăcat nemţește e numai o mascară. 

Își dădură mina, începînd să sporovăiască de necazuri. 
Așa află că pe grăjdar îl cheamă Pintilie, că-i vlăscean din 
Comana şi venise c-un vecin — Costache Vilsan — şi cu 
doi feciori să scape din robie fetele răpite de tilhari 

pentru haremul lui Ibrahim-paşa. Se tocmiseră slugi ief- 
tine pe la negustorii din tîrg. Cu puţin noroc, Pintilie 
intrase în slujba pașei. Calul împărătesc, primit de 
Ibrahim în dar de la sultan odată cu tuiurile, trăgea să 
moară. Pintilie vorbise într-o cîrciumă, în auzul unor 
spahii, că om mai priceput ca el la beteșugurile cailor nu se 
află în toată împărăţia. 

Fu dus pe sus în fața pașei. 

— Te-ai lăudat că ești mare vraci. Poţi tămădui tu 
roibul, prăpăditule ? strigă cu oarecare mînie Ibrahim, că- 
tînd la îmbrăcămintea lui murdară și ponosită. 

— Să-l văd, prea slăvite ! 

De cum l-a văzut, Pintilie și-a dat seama că animalul 
mincase lacom verzitură de ghizdei și băuse apă, umilin- 
du-se, încît abia mai putea răsufla. După meșteșugul ţăra- 
nilor noștri, îl înţepă, îi puse o ţeavă subţire de soc, şi-n 
trei zile îl făcu să zburde prin curte, spre bucuria pașei. 

— Ce răsplată ceri, ghiaurule ? 

— Sînt sărac, luminăţia-ta. Mare noroc ar da peste 
mine de m-ai tocmi grăjdar, Nu cer decit mîncare şi o 
zdreanţă de haină. Dacă măria-ta s-o arăta mulțumit, mi-o 
da şi cîțiva piaștri pe an. 

Bucuros de asemenea chilipir, pașa porunci să fie pus 
la tain din rînduiala beșliilor. 

— Acum om face cum i-o fi vrerea Celui de Sus. 

— Măi, Pintilie, Dumnezeu îţi dă, dar în traistă nu-ţi 
bagă. Și mie mi-e drag paşa cu sarea-n ochi ! Vino să chib- 
zuim, că-i treabă cu primejdie. 


x 


Înainte de căderea serii se ridicaseră nori dinspre Bal- 
cani. Toată noaptea. cerul, zguduit de tunete şi ars de 
fulgere, vărsă un adevărat potop peste pămîntul însetat, 
prefăcînd în ghioluri ulițele înguste ale Rusciucu.ui şi 
curțile din care se ridicau izuri acre de bălegar. De-abia 
către prinz chervanele și-au înlesnit plecarea spre 
Stambul. 

Hasan, căpetenia spahiilor, avea o fişie de pînză neagră 
petrecută peste ochiul sting și gura strimbă dintr-o muşcă- 
tură de sabie. Erau betezuguri dobindite într-o viaţă de 
lupte şi încăierări, ca achingiu prădalnic în oastea răzvră- 
titului Pasvan-Oglu și cîrjaliu în propria-i ceată, dar nici 

lui Zoican, nici lui Codobatură, pocitania cu acr de tilhar 
nu le inspira încredere, hotărind să fie cu ochii-n pairu. 

Băgînd de seamă, cînd nu-ieșiseră încă din Rusciuc, că 
Ioniță Codobatură își schimbase gherocul nemţesc cu ilicul 
şi cioarecii oltenești, Zoican îl întrebă : 

— De ce te rumâniși aşa devreme, măi omule ? 

— Am o socoteală în tîrgul ăsta păcătos, kir Zoicane. 
Chervanele sînt pe seama lui Ispas și chiar de ţi-o fi cu su- 
părare, eu rămîn. 

— Ai înnebunit, Codobatură, ori ţi s-a făcut de „ale- 
luia“ prin coclauri străine ? 

— Zi-mi ce crezi, şi crede ce vrei, dar nu mă abat de 
la hotărîrea mea. Curînd o să te ajung din urmă cu inima 
împăcată. Fiecare cu blestemul lui ! 

Cum îl știa încăpăţinat, Zoican nu mai stărui. 


* 


La asfințit, un călăreț bătu cu deznădejde în poarta 
curții lui Ibrahim-pașa, aducînd vești proaste. Ca la vreo 
trei ceasuri depărtare de tîrg, într-o pădure, tilharii ataca- 
seră convoiul. 

— Cărăușii au strîns chervanele roată și se apără. 
Numai că hoţii îi copleșesc. M-a trimis după ajutor, la lu- 
minăţia-ta, un spahiu chior și cu gura strîmbă. 

Furios, pașa izbucni într-un potop de sudalme. 

„Dacă minte ca să ciupească doi-trei piaștri ? 

Închideţi-l ! O să-i dau ce i se cuvine cînd mă întorc“. 

Așa intră în temniţă, pe negîndite, Costache Vilsan, 
tovarășul de dureri al lui Pintilie. 

Turbat, Ibrahim porunci adunarea spahiilor, pornind în 
galop pe urma chervanelor, dar, parcă în ciudă, cerul 
se dezlânţui iarăși, la fel de abraș ca peste noapte, silind 
paznicii curţii să se tragă la adăpost într-un grajd. Două 
ploști „uitate“ de Codobatură pe-o buză de iesle, se stre- 
curară curînd de la un drept-eredincios la altul, veștejind 
versetele Coranului cu opreliști la îndemnul dulcelui păcat. 

În cetatea de care sta lipită curtea pașei, se aflau vreo 
cinzeci de beșlii, cu șalvarii peticiţi şi cu opincile rupte. 
Le era lehamite de slujba la împărăție. De cum se întu- 
neca, se trînteau pe paturile acoperite cu rogojini, dormind 
duşi pînă dimineaţa, chiar atunci cînd erau rînduiţi de pază 
în turnurile de unde urmau să privegheze fluviul și tîrgul. 


12 


Puțin le păsa de seraiul hapsînului. Își avea paza lui. De-ar 
fi luat foc, poate că nici nu catadicseau să arunce măcar o 
găleată de apă peste pojar. Giîndeau numai la bucuriile de 
dincolo de ziduri, mai ales, la cele ale pîntecelor şi ale ha- 
remului, după care tînjeau. Pintilie le cunoștea păsul, ast- 
fel că n-avea nici o grijă dinspre partea lor, așteptind în- 
frigurat pe negustorașul îmbrăcat nemţește, după o vorbă 
şoptită la plecarea chervanelor. 

În toiul nopţii, Codobatură și flăcăii băltăreţilor de la 
Comana treceau peste împrejmuirea de piatră a curții, 
slujindu-se de crengile unui nuc bătrîn. Nu se auzea decât 
răpăitul ploii. Întreg Rusciucul dormea profund, scăldat 
în răcoarea binefăcătoare, căzută după atita îndelungă 
arșiţă. 

Valahii se întîlniră în cuhnia unde Arghira-bucătăreasa, 
roabă din Epir, își aștepta libertatea cu ajutorul lor. Îi in- 
formă că pașa lăsase de pază opt oameni: trei eunuci și 
patru spahii, beţi-turiă la acel ceas, în afară de Ali-tem- 
nicerul, cîine rău și credincios al stăpinului, veghind treaz 
la poarta dinspre tîrg. 

— Îl miruiesc eu pe netrebnicul ăsta, se îndîrji Pintilie 
și vă încredințez că n-o să mai audă în zori chemarea mu- 
ezinului. 

Pe cînd se răsucea cheia în ușa închisorii, Vilsan, sătul 
de lupta necurmată cu şobolanii stîrniți de foame din toate 
colţurile hrubei, sta gata să-i sară temnicerului în spinare, 
și, apoi... cum îi va fi scris ! Auzi însă un glas cunoscut, din 
lumea unde nici soarele, nici luna nu muriseră. 

— Hai, măi Costache, că doar nu te tocmiși ca să pă- 
zești chiţoranii lui Ibrahim prin iatacul ăsta scîrbos! 

La ușa haremului, un eunuc mătăhălos adormise reze- 
mat de perete. 

„Allah să-ţi ierte păcatele !“ îl blagoslovi Codobatură, 
mîngîindu-l c-un retevei. Simţi că și spînul duhnea straș- 
nic a ţuică. Pătrunseră ușor în odaia în care sforăiau eunu- 
cii, de unde se ridica aceeași binecuvîntată mireasmă de 
prună. Îi legară zdravăn cu fişii din macat, grămădind 
lîngă ei și matahala doborită la ușa haremului. 

Cu paşi de pisică, fetele comăneştenilor trecură pe lîngă 
ușa Fatimei, pierzîndu-se în zăvoiul Dunării cu flăcăul lui 
Pintilie, 

— Ne mai spune, Arghiro, o rugă Ioniţă Codobatură, 
unde ţine pașa îlintele. 

— În cetate. Doar patru lăzi sînt în cămara asta. Le-a 
adus un neamţ alaltăieri. 

— Îţi mulţumesc, femeia lui Dumnezeu. Poarta din- 
spre tîrg e deschisă, iar domnia-ta, slobodă să pleci unde 
ţi-e vrerea. 

— Unde ? în pustia morţii ? Acolo mi-s toate neamu- 
rile. Luaţi-mă cu voi ! 

— Te luăm, că tot o fi mai bine la noi ca pe ceea 
lume, 

În vreme ce Ioniţă smulgea lacătul cămării cu arme, 
Arghira cotrobăia să-și ia plata unei robii de peste cinci- 
sprezece ani. 

La răsăritul soarelui, intrară teferi în stufărișul stăpî- 
nit de ghioluri și vînt, mai jos de raiaua Giurgiului. 

— Fiindcă împreună l-am dijmuit pe Ibrahim, se cade 
să facem parte dreaptă, vorbi Arghira. 

Recunoscînd pungile trimise de Manuc paşei din Rus- 
ciuc, Codobatură șuieră uluit : 

— Sînt două mii de galbeni! Bună treabă, femeie! 
Avem pentru ce-ţi mulţumi. Măi fraţilor ! nevoit sînt acum 
să vă las, ca să-mi ajung din urmă tovarășii porniţi spre 
Stambul. Să îngropăm puștile, că de le află Caragea, nu 
ştiu cîte stîrvuri de vlășceni s-or legăna în furcile domnești. 

— Nu, Ioniţă. N-avea teamă. Le ducem într-un car cu 
fîn la Comana. În Vlăsia noastră nu le mai dă de urmă nici 
mama lui Caragea. 

— Bine, Pintilie. Numai că, după isprava pe care-o fă- 
curăm, vă sfătuiesc să plecaţi din sat. Tilharii pașei știu 
urma fetelor și oricînd vă puteţi aştepta la răzbunare. 
Acum aveţi bani să vă răscumpăraţi de la boier. Ca oa- 
meni slobozi nu-i greu să încropiţi o negustorie la Bucu- 
reşti, unde o să vi se piardă urma. Dar mă minunez cum de 
mai sînteţi „rumâni“ cînd pravila a șters asemenea stare. 

— Nu şi pe cea de bunăvoie, Ioniţă. Şi, de mă crezi, au 
ba, eu și cu Vilsan, ne-am vîndut rumâni clucerului Tătă- 
ranu pentru o coadă de găină. i 

— 'Ţi-e poftă de glumă, Pintilie ? 

— Aş! Acum vreo zece ani, o jumulitură de orătanie 
porumbacă à vecinului Vilsan tot sărea gardul şi-mi rî- 
cîia ceapa și usturoiul din brazdă. Am ucis-o cu piatra, 
vrind s-o alung. S-a ridicat omul cu pîră la zapciu, care 
m-a osîndit să plătesc cincisprezece piaștri, Zece i-a băgat 

zapciul în buzunar şi cinci i-a zvirlit păgubaşului. M-ara 
plins ispravnicului. Asta mi-a dat mie dreptate. Numai că 
vecinul nu s-a lăsat. A mers cu pricina la Spătărie, unde s-a 
răsturnat din nou judecata, mai cu spor. Cum în fiecare 
an se schimbă dregătorii, tot dind fuga, cînd la unul, cină 
la altul, azi eu, miine Vilsan și, tot întorcînd judecăţile pe 
dos, așijderea am întors şi buzunarele, pînă ce ne-a pus 
sărăcia mîna-n git, gata să ne taie răsuflarea. Nemaiavînd 
după ce bea apă, am ajuns amindoi rumâni pe Moșia 
ciocoiului, unde ne-am împăcat, crucindu-ne de năpasta ju- 
decăţilor fanarioţești şi rizind amar de prostia noastră. 

— De n-aş fi fost ars și eu de dreptatea tilharilor, mai 
că nu mi-ar veni să te cred, Pintilie. Dar la noi, judeca- 
ta-i precum cringul de mărăcini : intră oaia în el să scape 
de lup și iese jumulită ; că judecătorul merge ca șarpele 
— niciodată drept ! Acum aveţi cu ce plăti preţul orăta- 
niei care v-o robit. Urmaţi-mi sfatul. (Aveau să-l urmeze 
şi peste cîteva luni să zidească, în tovărășie, han cu aridi- 
cătură, lingă Straja Oborului, botezîndu-l „La Găina po- 
rumbacă“). 


* 


Abia tîrîndu-se pe şleaul desfundat de ploaie, convo- 
iul chervanelor fu ajuns din urmă de Ibrahim-pașa, în po- 
pas de noapte. Spre bucuria şi, în același timp, spre ui- 
mirea sa, paşa află că nici un tîlhar nu încercase să-l prade. 
Dar bucuria şi uimirea i se schimbară curînd în neliniște. 
Oare acel pezevenghi de ghiaur să-l fi pus pe drumuri nu- 
mai pentru o răsplată hoțească ? Oricît de puțin sprinten 
era la minte, Ibrahim îşi dădu seama că a fost păcălit cu 
cine ştie ce ginduri rele ; dar toată truda lui de a desluși 
ceva din ițele acestei taine fu zadarnică. Aprins de minie, 
porunci spahiilor să fie gata de întoarcere într-o jumă- 
tate de ceas. Îl mai miîngiia doar gîndul răzbunării asupra 
ticălosului virit în temniţă. Are să-l jupoaie de viu, bu- 
cățică cu bucăţică, să-i scoată ochii și să-i smulgă limba cea 
mincinoasă. 

Zărindu-l pe Zoican, îi mărturisi ca unui prieten, cum 
fusese pus pe drumuri de un ticălos. 

Zoican bănui numaidecît că Ioniță Codobatură nu e 
străin de păţania paşei. Dacă nechibzuitul o fi căzut 
cumva în miinile beșliilor ? 


Ajuns acasă pe lumină, Ibrahim-paşa se împiedică în 
poartă de stirvul lui Ali. I se tăie răsuflarea şi i se înmu- 
iară picioarele, cînd află năpasta căzută asupra-i. Fusese 
amarnic prădat de bani, giuvaericale și arme. Poate numai 
Allah îi cunoștea în acea clipă toată paguba. 

Răcnind ca un apucat, se repezi la închisoare. z 

Ușa temniţei, dată de perete, fu picătura ce umplu pa- 
harul. Simţi că un cui îi pătrunde în creier ; că începe să 
vadă negru înaintea ochilor ; că miinile și picioarele nu-l 
mai ascultă ; că limba i se împleticeşte, şi că se culundă 
într-o apă tulbure, înecăcioasă. 


+ 


După vreo zece zile de drum, chervanele lui Zoican, 
aflate în fruntea convoiului, oprivă să-şi adape caii în 
jgheabul unej fîntîni din marginea Silivriului, sat turcesc 
ceva mai la răsărit, dormitind pe platoul ce se deschidea 
larg spre Marea de Marmara. Fură siliți să zăbovească 
vreme îndelungată, fiindcă, o caavană îşi adăpa cămilele, 
lăsate de turci să soarbă în voie într-o liniște aproape re- 
ligioasă, ca într-o reculegere prelungită, 

Căruţaşii puseră tuciul pe pirostrii. Le era tare dor de-o 
mămăligă vîrtoasă. 

— Nu ne dai să coacem nişte năzbitii de-alea nem- 
teşti ? îl întrebă Ispas pe Zoican. 

— Cumsănu! 

Îi umplu omului căciula cu cartofi, al căror chip şi 
gust unii cărăuşi îl aflaseră pentru prima oară la acest 
drum, nefiind cunoscuţi atunci în toată Țara Românească. 

— De unde-i ai, kir Zoicane ? 

Rizînd, le povesti cum adusese de la Sibiu o mină de 
cartofi. Cînd dăduse într-o ladă de niste gogonele, unele cit 
merele, altele cit oul, nevastă-sa, coana Polina, mușcase, 
scuipînd și ocărîndu-l că vine de la drum cu tot felul de 
porcării papistășești. 

— Am pus cîțiva sub ţest și cînd s-au copt i-a lăudat 
ca pe o bunătate a pămintului. Din ce um adunat, în doi- 
trei ani am umplut grădinile băltenilor mei, iar de la ci și 
cele din satele vecine. 

Cînd chervanele paşei îl ajunseră, Zoican întinse un 
cartof copt căpeteniei spahiilor. Hasan îl duse la nas şi, 
plăcîndu-i mirosul, întrebă ce e : 

— Ou de scorpie, glumi unul dintre căruţaşi. 

— Ptiu ! făcu turcul zborşindu-se și aruncînd carto- 
ful cît colo. Ai vrut să mă spurci, ghiaurule ! 

În zadar încercă Zoican să-l convingă că nu-i decît o 
nevinovată legumă. Spahiul n-a vrut să guste nici în rup- 
tul capului, tot uitîndu-se chioriîș, cînd la negustor, cînd la 
căruțele lui. 

— Mi-ai luat-o cu mult înainte, ghiaurule. Caii ăştia 
mărunți și păroși sînt tot așa de alurisiţi ca şi voi. 

— Nu sînt mai iuți decît ai luminăţiei sale Ibrahim- 
paşa, ci căruțele noastre mai ușoare. i 

— Dar ce marfă duci, bre! îl iscodi Hasan, ros de 
nestăpinită curiozitate. 

Drept răspuns, negustorul ridică  pînza din spatele 
unui chervan. Pe sforile întinse sub coviltirul de rogojină, 
căptușit cu pînză de in, spînzurau cîrnaţi oltenești, subțiri 
şi strașnic de atumaţi. Dind fînul la o parte, viri degetul 
în gîtul unui chiup, de unde scoase niște unsoare albă, 
încercînd s-o dea spre mirosire lui Hasan. 

— Untură și afumături de porc, efendi, pentru supușii 
ghiauri ai luminatului nostru padișah, îl lămuri negus- 
torul, tăcîndu-l pe turc să se cutremure de scîrbă și să 
scuipe în praful alb-cenușiu al șleaului ce ducea de la 
Adrianopole la Stambul. 

Zoican își dădu însă seama din privirea rea a lui 
Hasan, că acesta bănuiește și existenţa altor mărfuri mai 
de preţ, și că n-are gînduri curate. 

„Dacă avem un pic de noroc, mîine la prînz sîntem la 
porţile Constantinopolului“ îşi zise olteanul, cu gindul la 
orașul ce îl tulburase adînc de cite ori avusese ocazia 
să-l vadă în drumurile sale negusiorești. Nu-l copleşea 
amintirea Bizanțului, cu năruitele palate ale bazileilor ; 
nici mirajul seducător al Capitalei otomane, cu auritele 
moschei ale islamului credincios şi războinic; nu-l 
îascinau luxuriantele grădini cu chioșcuri albe umbrite 
de sicomori, smochini şi chiparoşi ori vălmășagul bizar 
al neamurilor, limbilor şi straielor. Îl lăsa aproape 
indiferent puzderia dervişilor fanatici, ca şi mizeria 
lingavilor călugări ortodocşi, stăpîniți de patriarhul ce 
trona la Kiru Cesme, pe Bosfor, cu strălucire trasă din 
rodul mănos al mînăstirilor închinate de domnii și boierii 

valahi, așa cum nu-i impresiona nici  pustietatea 
cimitirelor turcești. înecate în cea mai cutremurătoa;e 
tristeţe. Spiritul său negusioresc îi călăuzea mereu pasii 
spre Marele Bazar, să rătăcească prin labirintul cu ulite 
înguste, cu puzderie de prăvălii şi tarabe, unde luxul 
nebun al Orientului se înperechea în mod straniu cu cca 
mai cumplită sărăcie. Masa de oameni, scurgindu-se ca 
o lavă grea de lene şi păcate, era parcă imaginea vie a 
resemnării acestui oraș, stâpinit de cruzimea stăpinilar, 
de atotputernicia bancherilor, de şiretenia diplomaților 
şi negustorilor, de mită, intrigă. spionaj. trădări, camătă, 
bacșiş şi sperjur. Aici vedea mai bine ca oriunde măreţia 
Stambulului, ridicată pe geamătul atitor popoare subju- 
gate, simțind din plin umilinţa ticăloşirii, şi blestemul 
aruncat de fabulosul oraș, de atitea veacuri, asupra 
ţării sale. 

— Cucoane Zoicane, îi şopti Codobatură, care de 
două zile îl ajunsese din urmă, pocitania de Hasan 
unelteşte ceva. A trimis un spahiu înainte, la Stambul, 
iar azi noaptea a vîrît în finul din codirla căruței domniei 
tale două pistoale învelite într-o basma roşie. Le-am 
lăsat acolo, ca să te întreb ce facem. 

— Ei, Ioniţă, tilharul caută pricină ca să asmută 
Agia Stambulului asupra noastră. Găsindu-ne armele, 
ne vor despuia de tot avutul și, de nu vom ajunge: la 
galere, în cel mai fericit caz ne vom întoarce acasă 
desculți, goi şi flăminzi. Nu și-a făcut socoteală proastă, 
tilharul, fiindcă, pentru această ticăloșie ar primi un 
sfert din marfă. Dar n-o să-i meargă! Nu de pistoalele 
lui Hasan am grijă, ci de flintele ascunse pe fundul 
căruţei lui Ispas, fără care nu puteam porni la drum. 

Ajunşi într-un sat, din marginea căruia începură a 
se arăta în zare minaretele Stambulului, se rupse osia 
din spate a căruţei lui Ispas. Sub privirea curioasă a lui 
Hasan, oamenii scoaseră marfa înghesuind-o în celelalte 
chervane. 

— Neghiobule ! îi strigă Zoican. Cum ai plecat cu 
asemenea putregai la drum ? Caută să meremetisești osia 
cît mai curînd și vino la caravanseraiul lui Giugiuc-bei, 
Ingă bazar. Altfel o să te mănînce cîinii pe-aici, asa cura 
meriţi ! 

— Ghinion, îi tăuimăci apoi Zoican şpahiului, prefăcin- 
du-se a nu şti că turcul vorbește româneşte, așa cum îl 
prevenise Pintilie. 

— Bine că ai luat marfa, îl consolă Hasan. 

Înjurind de mama focului şi trîntind căciula de 
pămînt, Ispas deshămă caii, tot învirtindu-se în jurul 
căruţei, pînă ce Zoican îi șopti : 

— Faci cum ne-am înţeles. 

— Fac, dar mare comedian ăi fi fost, cucoane Zoicane. 
Mai să-mi vină a crede că mă ocărai serios. 

La Poarta Silivriului, tăiată în vechiul zid al împăra- 
tului Teodosie, convotul fu oprit de vameșii Stambulu- 
lui. Un ofiţer al Agiei le cercetă atent hîrtiile. Văzînd că 
pașa din Rusciuc cerea ca negustorul să fie primit cu 
cmenie, întrucit duce marfă pentru cămările împărătești, 
se uită chioriș la Hasan, apoi porunci soldaţilor să dea 
sos finul din codirla lui Zoican, pînă ce găsiră basmaua 
roșie. Cînd o văzu, chiorului îi străluci ochiul de satisfacţie. 

— A cuie e ? întrebă ofiţerul. 

— A mea, răspunse Zoican. 

Se simţea în ea greutate de fier ; dar, cînd fu desfă- 
cută,. Hasan rămase prostit, aflindu-se acolo doar un 
cleşte, un ciocan şi cîteva caiele pentru potcovitul cailor. 

Înfuriat că fusese rupt de la treburile lui printr-o 
știre falsă, ofițerul nu mai scotoci și prin celelalte căruțe, 
convins că lui Hasan i se năzărise, avînd numai un ochi. 
Temiîndu-se de mînia Marelui vizir, care poruncise ca 
negustorii să fie lăsaţi cît mai slobod să îndestuleze orașul 
infometat, trimisul Agiei îl cinsti pe spahiu cu cîteva 
ocări şi c-un lat de sabie pe spinare. i 

— Bre, îi vorbi Zoican, ce i-a cășunat ofițerului ăsta 
din senin pe domnia-ta ? 

— Cîine ! răspunse, minios Hasan, sudalmă adresată 
mai mult negustorului decit ofițerului. Dar Zoican se 
făcu a nu înţelege, fără a-și trăda în vreun fel mulţumirea 
pentru renghiul jucat tilharului. 

Mormăind ocări ce-ar fi făcut să se cutremure pînă şi 
siînta piatră de la Mecca, Hasan își jură să se răzbune 
pe acest blestemat de ghiaur, care-i răsturnase tot planul 
şi-l făcuse de ris în fața soldaților săi. Temîndu-se ca 
pezevenghiul de valah să nu-l pirască lui Ibrahim-pasșa, 
se hotărî să-l ucidă. Stambulul e mare. Cine poate afla 

pe cel ce-a vîrit cuțitul în spatele unui ghiaur, cînd în 
oraș mișună tîlharii ? 

Zoican se îndreptă cu chervanele spre Marele Bazar, 
unde Ahmed-efendi își avea bolțile negustorești, fiind cel 
mai vestit toptangiu de pielărie şi blănuri fine din întreg 
Stambulul. Îi aducea piei lucrate cu mare meșteșug de 
tăbăcarii din Transilvania. Vinduse la Sibiu o cireadă 
de vite în tovărăşie cu slugerul Tudor Vladimirescu, 
prietenul său. Aveau amindoi înțelegere ca din cîștigul 
net al negustoriei, o treime să fie pusă la „Casa de comerț“ 
a lui Hagi Costache Pop din Sibiu, pentru un gînd ascuns, 
stirnit de cînd Caragea jefuia cu o cruzime ce întrecea 
pe a oricărui alt bei fanariot dinaintea lui. 

Lui Ahmed-efendi îi plăcu tare mult marfa, numai 
piei galbene și roşii, din care se lucrau  încălţările 
protipendadei turcești. Se tocmi însă sîngeros, așa cum 
sint obișnuiți turcii să se toecmească, dar nici olteanul nu 
se lăsa mai prejos. De trei ori întorsese căruțele să plece 
din fața prăvăliei şi, tot de atîtea ori, fusese oprit, izbutind 
să mai scoată cîte-un adaus la preț. Alimentele le vindu 
ușor la caravanseraiul lui Kricor. Porni apoi să dea niște 
bani lui Garabet, îngrijitorul Casei lui Manuc-bei. O zări 
de departe ascunsă printre chiparoșii de un verde întu- 
necat, cu umbrele așternute peste bătrinele ziduri ale 
Bizanțului. Poarta dinspre oraş dădea în uliţa îngustă a 
bisericii Siinta Irina. Pe aici cobori în grabă, fiind nevoit 
să se oprească, atunci cînd zări în curtea lui Manuc 
ieniceri cu coifuri înalte și ascuţite aidoma unor căpăţini 
de zahăr. Încercînd să intre, fu împroșcat cu înjurături 
şi îmbrîncit în mijlocul uliţei. 

„Se vede că Înalta Poartă s-a supărat rău pe Manuc“, 
gîndi Zoican, îndreptindu-se spre o cafenea din apropiere. 
Patronul, un armean negricios, băirin și strijit, ștergea 
mesele cu pămătutul unei cozi de vițel. Îl întrebă dacă 
dorește cafea și ciubuc ori o porţie de chebap proaspăt, 
cu azimă caldă. 

— Chebap, răspunse Zoican, și-o ulcică de vin. 

— Vin? Hm! Se vede că eşti străin, efendi. 
Caienelele n-au slobozenie pentru asemenea băutură. Am 
limonadă, bragă şi salep. Dar din ce parte de lume ești ? 

— De peste Dunăre. 

— Român ? 

— Da! 


— Bun venit! îi răspunse cafegiul în românește, 
bucuros de parcă ar fi revăzut un vechi prieten. Am avut 
cafenea la București, pe Podul Tirgului de Afară, în 
marginea mahalalei Armenești, aproape de casa lui 
Manuc-bei, așa cum am și la Stambul. Dragomanul m-a 
ajutat mult și mi se strînge inima cînd văd ienicerii în 
curtea și-n casa lui. 

— Şi Garabet, unde-i ? 

— L-au ridicat aseară. Copiii şi nevasia au scăpat. 
Sînt la neamuri în Galata. Manuc e în mare primejdie. 
Cine poate şti cu ce l-a miîniat pe padişah- ori pe Marele 
Vizir. Ce n-aş da să-l pot vesti la timp ! 

— Îi dau eu de știre. Sint un prieten de negoț al 
beiului. Am adus bani pentru Garabet şi cum nu mai 
pot întîrzia, n-ai vrea să-i duci nevestei lui ? 

— E pentru mine o datorie, efendi. Mă numesc 
Krikor. Spune-i, rogu-te, slăvitului dragoman, că-i sărut 
mîna și mă plec în fața lui ca o smerită și credincioasă 
slugă. 

— N-am să uit, kir Kricor. Cum găsesc însă o corabie ce 
merge spre Varna ? 

—' Gasim, efendi ! 

De la Capuchehaia Țării Românești, al cărui frate era 
toptangiu la Bucureşti, Zoican află că turcii s-au trezit 
cam tirziu că au fost trași pe sfoară prin pacea încheiată 
la Bucureşti în 1812, socotind că numai prin trădare s-au 
putut lăsa ţarului pămiînturi turcești şi jumătate din 
Moldova. Pe Dumitrachi Moruzi, care a slujit ca dragoman 
în tratativele de pace, l-a chemat Marele Vizir, i-a 
mulțumit pentru slujbă, îmbrăcîndu-l în caftan, și apoi 
l-a tăiat îndată, pentru trădare. Asemenea, i-a mai fost 
tăiat al doilea frate, iar al treilea, bătrînul Alexandru, 
fostul domn al Moldovei şi al Ţării Românești, a fost 
trimis la galere. Cum Manuc a făcut legătura dintre 
muscali și turci, în hanul lui trătăluindu-se pacea, e 
socotit vinovat. Cercetarea şi sigilarea casei sale e înce- 
putul sfîrșitului. 

Părăsind Vlah-seraiul, aflat în Fanar, Zoican se în- 
toarse nerăbdător la Kricor, 

— Efendi, miine în zori pleacă o corabie la Varna. 
Am vorbit cu căpitanul Alvaro. Căutaţi pe chei vasul 
„Fortuna“ și dați comandantului răvașul ăsta. 

Zoican îşi întilni oamenii la hanul lui Iani, pornindu-i 
spre ţară 

— De la Babaeski ieşiţi la Varna și, prin Razgrad, la 
Rusciuc. Feriţi-vă de drumul pe care am venit. Hasan 
pîndeşte, pentru răzbunare şi bani. 

Zoican se grăbea să apere capul lui Manuc, dar ţinea 
să isprăvească și o treabă pentru care acesta îi dăduse un 
răspuns în doi peri. Îl opri doar pe Codobatură ca tovarăş 
de drum. 


CAPITOLUL II 


PIRAȚII 


Oamenii lui Zoican plecară călăuziţi de Ispas. Erau 
toți foşti panduri şi căruţași hirşiți, învăţaţi cu drumurile 
Balcanilor și cu primejdiile ce se pot ivi la fiecare pas. 
Se mai lipise de ei un bulgar cu nevasta. Omul avea pe 
frunte o urmă de potcoavă pusă cu fierul roșu. 

— Nu te mira, creştine. Am fost ucenic la o fierărie. 
Un afurisit de spahiu mi-a lipit pe frunte potcoava scoasă 
din foc, mîniat că am aprins greu mangalul. 

După trei zile de mers, aproape de valea rîului 
Ergene, Ispas recunoscu pe unul din spahiii lui Hasan, 
după calul sur și pușcă rusească. Trecuse în galop, 
făcîndu-se că nu-i cunoaște. 

— Începe nunta cu Hasan, le spuse căruțașilor. Sigur 
că o să ne lovească la cotitura din pădure, unde cele două 
stînci, ca două momii, îngustează drumul. Am mas noi 
acolo o noapte, cînd veneam spre Stambul. 

Desfăcînd podina dublă a. căruţii, scoase armele, 
împărțindu-le oamenilor, apoi ceru bulgarului și nevestei 
lui să coboare, fiindcă se așteaptă la o luptă cu niște 
spahii și nu vrea să le primejduiască viaţa. 

— Nu cobor, răspunse bulgarul. Eu și nevastă-mea 
tragem bine și cu flinta și cu pistolul. Îi ştiu petilhari. 
I-am întîlnit ieri. Ascultau de unul chior. 

— Așa-i! Are o socoteală cu noi și pentru asta nu 
trebuie să-ţi viri pielea în saramură. 

— Ba! Am și eu o socoteală cu el. Cind a trecut pe 
lîngă mine, chiorul mi-a cerut în bătaie de joc să-i 
împrumut nevasta pentru la noapte. M-am făcut că nu 
înțeleg şi i-am întins pîinea pe care o aveam în traistă. De 
ieri n-am pus o bucătură în gură. Ţin să-mi plătească 
piinea şi ocara. 

Ciîţiva din oamenii lui Ispas săriră în huceagurile ce 
urmau șoseaua. 

— Strecuraţi-vă pînă la stinci. Cînd or să ne atace 
tilharii, îi loviți cu foc din coaste. 

Soarele pătrundea pieziș prin desăul pădurii de 
stejar, gata de asfinţit. Sub coviltirul din faţă Ispas și 
Ivanciu așteptau cu armele încărcate. Mergeau la pas pe 
ulucul îngust şi adînc al şleaului, într-o linişte nefirească 
de parcă ar fi străbătut o pădure încremenită. O lumină 
roșiatică juca pe creşterul pustiu al stîncilor, prelingîn- 
du-se ușor peste umerii de piatră, spre apus. Nici un semn 
de primejdie nu se vădea de nicăieri, cînd un șuierat scurt 
spulberă liniștea, în vreme ce patru spahii săriră cu armele 
întinse în faţa căruţelor, În aceeași clipă, de după stînci, 
glasul lui Hasan răsuna ameninţător : 

— Dacă mai faceţi un pas, vă ucid ca pe niște cîini. 

Dar, de cum scoase capul, puşca lui Ivanciu nu-și 
greşi ținta. Năuciţi de focurile ce veneau din toate părţile 
şi descurajaţi de sfîrşitul lui Hasan, spahiii o rupseră la 
fugă în adîncul pădurii. 

— Vino nevastă să-ţi vezi ibovnicul ! îi strigă Ivanciu 
femeii, rostogolind cu piciorul în praful înroșit, trupul 
fără de viaţă a lui Hasan. 

Dimineaţa, la Babaeski, Ivanciu trase căruțele în 
curtea lui sărăcăcioasă şi, ospătindu-și prietenii, ceru 
pentru sine arma care-i scăpase de căpetenia tilharilor 
şi hangerul cu mîner din picior de mistreț. 


* 


„Fortuna“, corabia venețiană cu trei catarge, trans- 
porta mărfuri și călători din porturile Levantului spre 
Stambul, Varna şi Odesa, Căpitanul Alvaro primi pe 
Zoican și Codobatură cerîndu-le iertare că nu le poate 

oferi decît locuri pe punte. De-ale gurii n-are decit pen- 
tru călătorii tocmiţi mai înainte și mai ales pentru cei 
şase levantini dia echipaj, care, cînd nu dorm și nu cîntă, 
mănîncă. 

— Nu ducem lipsă de mîncare. Cu dormiiul e mai greu, 
fiindcă atît eu, cît şi tovarășul ăsta al meu sintem învăţaţi 
să ne tolănim numai pe saltele de catifea umplute cu fulgi 
de porumbiţă, sub baldachine de mătase, răspunse Zoican 
cu afectată seriozitate, cucerind simpatia marinarului. 

„Valahii ăştia au mult haz“, își zise căpitanul Alvaro, 
apoi, lovindu-se cu palma pesie frunte, în semn că și-a 
amintit ceva de mare însemnătate, plecă grăbit. La scurt 
timp, se înapoie surîzind, însoţit de o namilă de matelot, 
ale cărui palme aminteau de lopeţile cu care se vintură 
griul la arie. 

— Bun găsit, măi fraților, rosti uriașul, iacă, tare îmi 
era dor să mai grăiesc o ţiră rumânește, că de mult n-am 
mai auzit limba alor mei ! 

— Te cred, îi răspunse Zaican, dar de-o gură de 
rachiu de-al nostru nu ţi-o fi dor ? 

Nu mai avu timp să prindă vreun răspuns, fiindcă 
marinarul înșfăcă plosca întinsă și, într-o clipită, o auzi 
bolborosind speriată sub mustaţa uriașului. 

— Strașnic rachiu ! 

— 'Țuică bătrină. Și de ţi-o pofti inima, ţi-oi da să 
suști şi-un pic de cîrnaţi oltenești. 

Afiară că-l cheamă Eremie, transilvănean de prin 
părțile Sibiului ; că iusese îmbarcat pe o corabie austriacă, 
eşuată lingă Pireu și de alunci colindă mările. Dar, tot 
întinzind vorba, îi înlulecă lui Zoican cîţiva coți de cîrnaţi 
oltenești. Și ar mai fi infulecat de n-ar fi fost chemat 
jos, în cabina căpitanului. 

Marea, pînă atunci liniștită, începu să fiarbă. Corabia, 
plutind cu toate pinzele umflate de vintul venit dinspre 
Bosfor, sălta tot mai nesuferit pe crestele înspumate ale 
valurilor. 

În vuietul stîvnit, răzbătu ca tunetul un potop de 
înjurături. Se rostogoleau în el toţi sfinţii din calenda- 
rul ortodox. Nici cind o asemenea blasiemică sudalmă 
nu va fi produs atita bucurie asupra unor suflete chinuite. 

— Încă unul de-al nostru, tresări Zoican. 

Atunci, zăriră un rumân cu suman de lină cenușie, 
umblind în patru labe pe punte, ca un prunc cînd începe 
să-nveţe a merge. 

— Pierduşi averile lui lov, măi frate, de te prăpă- 
dești așa cu firea ? 

Auzindu-și limba în această lume străină, omul sări 
uluit în picioare, pierindu-i ca prin farmec cumplitu-i 
necaz. 

— Pierdui măciuca. Am măsurat cu ea tot drumul de 
la Eşi la Ierusalim, răspunse moldoveanul Toma. Ştir. 
privindu-l curios pe Zoican. Fără ea parcă mi-am rupt o 
mînă. 

— Ai fost în hagialic ? 

— Boierul meu a ţinut să se-nchine la Sfintul 
Mormînt. M-o luat cu el, făgăduindu-mi slobozenie şi-un 
pogon de pămînt, dar i-au rămas oasele pe-acolo, fi-i-ar 
pămîntul să-i fie, Doamne iartă-mă, că hulesc sfintu 
pămînt. 

Capricioasă, Marea Neagră își aprinde şi-şi stinge 
furia pe negîndite. Curînd, valurile se domoliră şi huietul 
se pierdu în nemărginirea apelor. În liniştea așternută, 
izbucni atunci un strigăt de triumf: „„Uite-o“! Toma 
Știr îşi freca bucuros palmele. Descoperise măciuca prop- 
tită de o babă în marginea punţii, dar însuflețirea lui pen- 
tru îrîntura de lemn stîrni hazul lui Codobatură, care-i 
porecli, în glumă, „Hagi Măciucă“. 

Locul lui Eremie la cîrmă îl luase unul dintre levan- 
tinii angajaţi de curind, cînd echipajul Fortunei fusese 
arestat la Heraclion, unde ucisese un ienicer, într-a 
cîrciumă. Timonierul purta nădragi grecești, strînşi pe 
pulpă, ilic turcesc şi-un fes cenușiu cu ciucure lung pe 
care vintul îl răsucea, izbindu-i faţa întunecată de corsar. 
Două pistoale cu miner cafeniu răsăreau din briul de piele 
bătut cu ţinte strălucitoare. 

Pe lingă români se aciuiase şi un călugăr grec de la 
Muntele Athos. Neliniștit. îi mărturisi lui Zoican că 
prinsese din șoapta unor marinari o vorbă rea: or să 
mine corabia la Sinope, unde piraţii desfac marfă vie, 
acolo fiind tîrg de robi pentru toată Anatolia. 

— Ioniţă ! aruncă o privire prin luminător şi vezi ce 
se întîmplă înăuntru. 

— Am văzut şi bine nu-i ! se întoarse cu răspuns Codo- 
batură. 

Căpitanul şi Eremie zac legaţi-cobză, iar călătorii sînt 
jeluiţi. Tilharii s-au făcut stăpini pe corabie. 

Obişnuit din război să ia hotăriri grabnice atunci cînd 
simţea sub tălpi pămîntul zdravăn, ca pe un tovarăș 
de luptă, Zoican nu se prea afla în largul lui pe vechitura 
mişcătoare a lui Alvaro. Se adună însă în citeva clipe: 
„N-avem timp de pierdut! Marinarii care au părăsit 
velele ca să prade călătorii or să vină curînd să ne înhaţe. 
Părinte, cată să intri în vorbă cu timonierul, că Toma Știr 
te urmează furiş“. 

În vreme ce moldoveanul scotocea înjurînd, printre 
butoaiele cu apă, călugărul întrebă din mers pe cirmaci 
dacă mai e mult pînă la Varna. Cind fu aproape, îl mirui 
cu măciuca, pe care o tot căuta suduind Toma Știr : „Să 
dormi nelegiuitule, pînă te-or trezi trimbiţele de aur ale 
Judecăţii de apoi — îl blagoslovii sfinția-sa, luîndu-i pis- 
toalele, legîndu-l şi înfundindu-i gura cu basmaua. 

Nu vă miraţi, fraţilor, de astă faptă creștinească. Pînă 
să îmbrac rasa călugărească am haiducit prin munții 
Macedoniei împotriva păginilor care ne-au ars satul și 
ne-au prăpădit ce aveam mai drag pe lume. 

Ascunşi după tambuchi, la gura scării, Zoican şi prie- 
tenii lui așteptau înfrigurați ivirea tilharilor. Pe scara 
îngustă nu puteau urca decit unul cîte unul. Primul căzu 
într-un laţ, meşterit de călugăr din cingătoarea anteriului. 
Al doilea cunoscu dulcea mîngiiere a reteveiului sfințit 
la Ierusalim. Ceilalţi trei pirați erau prinși în mișelia 
ce se petrecea în pîntecele corăbiei. 

Aflînd că Frangulis le e căpetenie, Zoican îi strigă 
din gura scării : 

— Hei Frangulis ! i-am legat voinicii de pe punte. 
Corabia e acum în miinile mele. Dacă nu vrei să ajungi 
în ştreang, dă-mi ascultare. 

Drept răspuns, un foc de pistol răsună de dedesupt, 
iar glonţul șterse o mînecă a lui Zoican. 

— Aşa ţi-e vorba ? izbucni negustorul, trîntind oblo- 
nul peste gura scării, ca să taie tilharilor orice speranţă 
de ieșire, 

— Măi, iscusitule, se auzi înfundată şi obraznică vocea 
lui Frangulis, lasă barca la apă şi dă-mi drumul. Altfel 
îl ucid şi pe căpitan şi pe timonier. 

Răspunsul negustorului fu înăbușit de strigătul 
mînios al unuia dintre tilharii ce ţineau călătorii sub 
amenințarea pistolului. . 

— Barca, Franguls? Cum o să-ncăpem șase inşi 
într-o bărcuţă ? Ne-ai pus să le găurim pe celelalte ca nu 
cumva să scape prizonierii şi-acum te gîndeşti numai la 
pielea ta ? 

— Tragem la sorți ! M 

Se vedea însă, că el era gata să tragă cu pistolul în 
cutezătorul său tovarăş de nelegiuiri. 

„Nu fiți proști, îi șopti Ieremie piratului de lîngă el, 
care îi fusese ajutor la timonă. Vă minte ! 

Înţeleși fulgerător dintr-o privire, ambii tilhari săriră 
asupra căpeteniei lor, luîndu-i armele. 

„Vă garantez viaţa și libertatea. Ştiu că Frangulis v-a 
silit să vă supuneţi lui! Dezlegaţi-ne, vorbi cu hotărîrea 
unei porunci căpitanul Alvaro“, 

Strins în fringhii, mai-marele piraţilor fu trîntit de 
Ieremie pe punte, la picioarele lui Zoican, ca un balot 
de bumbac : „„Martă de soi, jupîne !“ 

Curînd noaptea se prăbuși dușmană peste mare, 
într-o beznă de nepătruns. O răsuflare sărată aducea din 
depărtări huiet greu ca un geamăt și ca un bocet imens, 
iscat parcă dintr-o spaimă a lumii. Codobatură asculta, 
încercînd să aţipească, cu sufletul înmuiat de neliniște : 
„Îmi vine a crede că am călcat pe celălalt tărîm şi se 
aud câinii iadului lătrînd !“ Era gata să jure că n-o să mai 
pună piciorul pe o corabie, dar se stăpîni : „Ce ! Poţi ştii 
ce-i mai trece prin cap lui Zoican ?“ La Varna, se bucură 
de hotărîrea lui leremie : 

— No, fraţilor, merg cu voi! Mi s-a făcut lehamite 
de apele aiestea smintite. 

— Şi eu, dacă mă luaţi, sări Toma Știr. Nu mai am pe 
nimeni acasă. lar la pogonul făgăduit de boier nici nu 
visez. Cucoana lui trăiește cu vechilul, iar ăsta-i învăţat 
să piardă ce pierde popa la mort ! 

— Dacă mai știi să cîrmești o gloabă de cal, timonie- 
rule, te luăm ; iar pentru cîte păcate ducem în spinare, 
un om sfințit la Ierusalim, ca Toma tir, ne-o prinde 
bine, răspunse rizînd Zoican. 

Riu) + 

La menzilhaneaua din Giurgiu, Zoican puse cîțiva 
galbeni în mîna căpitanului de poștă, ca să-i lipească 
la pecetea răvașului de drum un fulg, de-au înnebunit 
surugiii cînd l-au zărit, ducîndu-i cum duce vîntul fulgul, 

fiind acesta semn rînduit de stăpinire pentru ceauşii dom- 
nești, purtători de veşti grabnice. Ajunseră la Bucureşti 
noaptea. j 

— Ioniță, eu mă strecor singur în tîrg. Ține toți banii. 
Dormiți la noapte în grădina logofătului Bellu. Paznicul 
vă adăposteşte în colibă pentru un piastru. Nu putem 
merge noaptea fără felinar pe ulițele Bucureştilor. Şi, 
chiar dac-am avea, tot ne-ar opri străjile să ne cerceteze. 
De ne află cu bani, e vai şi amar. Am scăpat de turci şi 
de Fragulis ca să ne prade oamenii lui Caragea, așa cum 
m-au prădat pe mine acu trei ani de peste o mie de piaștri. 
Mi-au luat banii, iar dimineața m-a pitarisit Vodă pentru 
ei. Păzeşte-te Ioniță, că pentru bănetul ce ţi l-am lăsat 
ori te face Caragea serdar, îmbrăcîndu-te în caftan din 
pîinză de izmene ori te hirotonisește mitropolitul popă 
de mir cu anteriu de bogdaproste și o să ne întîlnim apoi, 
serdare, slinţia-ta, cu traista goală şi cu buzele umflate, 
că-i vremea cînd din trei calici, unul ajunge popă și altul 
boier. 

Riseră de această nouă şi drăcească născocire a fanario- 
lor, hotărînd să se întilnească a doua zi către prînz la 
ănişorul Oltenilor. 

În deal, culesul viilor era în toi. Se mai potrivise şi-n 
ajun de sărbătoare. Petreceau oamenii la crame, auzin- 
du-se de departe țipăt de cimpoi şi bîziit de cobză. În 
lumina felinarelor se storceau toată noaptea strugurii 
în linuri, curgind viu mustul de sub picioarele călcători- 
lor, însoţit de glasul răgușşit al lăutarilor, cu „ofuri“ şi 
strigături porcoase, scăldate în izul îmbietor al pastramei. 

Zoican cobori printre răzoare de vii şi livezi, furi- 
șîndu-se ca un hoţ. Străbătu stufărişurile de pe margi- 
nile Lacului lui Filaret şi pustietatea maidanelor înecate 
în bălării, pină la ţigănia Mitropoliei. Pe uliţe, nici țipenie 
de om. Se auzea numai hămăitul cîinilor treziţi din somn, 
cocoși zăbăuci, trîmbiţind pentru miez de noapte şi orăcăi- 
tul broaştelor de prin viioagele şi bălțile Dimboviţei. Luna, 
marele felinar al Bucureștilor, adormise undeva, pe după 
nori. Aproape de malul girlii făcu popas lîngă zăplazul 
bisericii Domnița Bălașa. Se zărea Hanul lui Manuc, cu 
podișcă așternuiă peste apă. Pilpiia în capătul ei o lumi- 
nare adăpostită de ploaie și vînt într-o băşică de pore. 
Doi străjeri tăifăsuiaa alene în lumina ei pală. Din cînd în 
cînd se ridicau cu rîndul, făceau cîţiva paşi în sus şi-n 

jos pe malul girlii ori pe ulița Craiovei, strigînd prelung 
şi monoton cu lehamite în glas : „Te văăd, te... văăăd !“ 
deşi nu vedeau decit umbra turlelor bisericii, şi apa mur- 
dară a Dîmboviţei, de unde se iscau mirosuri grele de gunoi 
şi putreziciune, Cum nu era chip de trecut pe aici, Zoican 
ocoli pe sub Dealul Mitropoliei, strecurîndu-se pe puniea 
întunecată și șubredă de la Vadul Sacagiilor. 

Bătu cu fereală în poarta ghintuită a hanului. Curînd, 
se căscă o ferestruică la odaia chelarului. 

— Zadie! Sînt Zoican. Ascultă-mă bine. Vin într-o 
fugă de la Stambul. Du-mă degrabă la Manuc-bei, că e 
primejdie de moarte ! 

Zadic amuţi, ştiindu-l pe negustor apropiat stăpînului 
său. Cobori c-un paznic și cu două felinare, pornind pe 
ulița Tirgului de Afară, unde, în marginea „Mahalalei 
armenești, se afla casa beiului. 

— Veşti proaste, boier dragomane, îi vorbi Zoican 
din prag. 

Manuc ascultă împietrit ştirile celui ce-i speriase 
somnul. 

— Turcii au nevoie de averea mea. Ştiam, dar mă 
aşteptam să se dezlănţuie ceva mai tirziu. 

Înalt, voinic, de o rară frumuseţe bărbătească, cu 
fruntea de gînditor, Manuc răspîndea din ochii-i mari, 
misterioşi un fel de vrajă care înmuia. Dar nici mîndria 
şi prestanţa lui, nici neîntrecuta-i elocinţă, nici neasemui- 
ta-i inteligenţă, nici renumele și uriaşa avere a beiului, 
nu-l impresionau mai mult pe Zoican ca ochii aceia negri 
şi mari, ce adunau parcă în lumina lor mărturia unor 
tainice puteri lăuntrice. Zoican le simţise tăria, desluşind 
însă și un licăr de viclenie ce s-ațița uneori numai cît 
sclipirea cărbunelui trezit de sub spuză. Era slăbiciunea 
care-l trăda, — olteanul știind că atunci nu era sincer. 
Cind îi spusese că Poarta îl învinuiește de trădare pentru 
pacea de la Bucureşti, îi apăru în ochi strania lucire. 
Din acea clipă, Zoican nu mai crezu în nevinovăția lui 
Manuc. Se feri a-și da pe faţă, în vreun fel, gîndurile, 
ţinîndu-i isonul : 

— Boier dragomane, adeseori oamenii sînt răi şi 
nerccunoscători, mai ales cînd trăiesc sub apriga putere a 
banului. Lăcomia tureului e fără margini, la fel ca şi 
cruzimea. lui. Se cade să-l judecăm prin aceste două fețe. 

— Să lăsăm aste zadarnice preţuiri ale slăbiciunilor 
omenești și să facem un tirg. Mi-ai cerut înainte de a pleca 
la Stambul să-ţi arendez moșia Drajnei din plaiul Telea- 
jenului, unde mi-a murit arendașul. Am chibzuit să ţi-o 
dau pe 29 de ani, iscălind că am primit suma cuvenită pe 
tot acest timp. O fac din recunoștință că poate mi-ai 
scăpat capul, dar și pentru că îţi cer ceva în schimb. Amin- 
doi sîntem negustori. Știm bine că o mînă spală pe alta. 
Moșiile nu le mai pot vinde. Aș da de bănuit. Cum stam 
ca pe cracă, mi-am trimis banii la Sibiu încă din luna 
trecută, în afară de giuvaericale. Oamenii mei sînt urmă- 
Tiți şi, drept să-ţi spun, nici nu mai pot avea încredere 
în ei. Te ştiu cinstit şi cu prieteni în Transilvania. Ai 
putea să faci această primejdioasă treabă, trecîndu-le peste 
munți ?... 

— Da, boier dragomane. O să le găsești în păstrare 
la Casa de Comerţ a lui Hagi Costache Pop din Sibiu. 

— Îţi mulţumesc. Miine către prînz vino la han să 
primeşti aurăria şi sinetul pentru moșie. 

— Aş mai avea o necuviincioasă rugare. Domnia-ta 
cunoşti în : Transilvania negustori de arme. Îmi fac 
trebuinţă. 

— Arme ?, kir Zoicane! Arma negustorului e banul. 

— Mușşteriii mei îs mulţi și n-am atîția bani să-i 
impac. Un glonţ e mai ieftin ca un galben şi înseamnă un 
vrăjmaș mai puţin. 

Manuc zimbi. Îi plăcu acest negustor pornit şi spre 
alte rosturi decît cele nesustorești, 

— Punem totul la cale cînd ne vedem Ja Sibiu. 


CAPITOLUL III 


NECAZURILE LUI ILIE UȚUBARZĂ 
ȘI ALE VISTIERNICULUI ANDRONACHIS 


De cum scapă de strinsoarea munţilor, la sud de 
Văleni, valea Teleajenului se deschide lacom de parcă ar 
vrea să înghită tot Codrul Vlăsiei şi toată pustia Bărăganu- 
lui. Cind se înteţesc ploile pe Ciucaş şi pe Muntele Roșu, 
apele acoperă uriașa albie a riului, încît pare o Dunăre 

sălbatică și necunoscută, ivită peste noapte, nu se știe 
de unde, într-o matcă străină. 

Moșiile vistiernicului Andronachis se răsfață pe ambele 
maluri ale rîului. I-au sporit tot mereu de cînd se află în 
mare cinste la Curtea lui Caragea. Dar, oricît ar fi de 
vijelios Teleajenul și oricît de lată albia lui, vistiernicul 
ţine sub privirea-i aspră tot întinsul pămînturilor. Zapciii 
au devenit mai cîinoși, ispravnicii mai hapsini, iar boierui 
care-i mînă din umbră, mai lacom decit toţi slujbaşii săi 
laolaltă. Țăranii abia își mai pot trage sufletul, loviți, 
schingiuiți şi prădaţi. Pa, împovărind cu angarale niște 
moşneni de peste Olt, le luase locurile cu anasîna, ca să 
le arendeze unui ticălos de odobașă. Pentru ele se judecase 
Vladimirescu la Divanul domnesc și i se tăgăduise drepta- 
tea. Şi tot pentru ele fusese osîndit la ocnă un pandur 
cu numele de Vasile Jiganie. Furios pe mirșăvia boie- 
rească, acesta se răzbunase, răsturnind rădvanul lui 
Andronachis în Dimboviţa, pe cînd vizitiul intrase cu 
caii la un poteovar de pe malul gîrlei. 

Într-o primăvară, s-a auzit că niște lotri au călcat 
două conace boierești. Toate poterele trimise pe valea 
Teleajenului în sus, nu le-au găsit urma. Căzură curînd 
pradă şi conacele Bălăcenilor de la Scăeni și cele ale 
Cocorăștilor de la Plopeni. Mumbașirii și zapciii, împlini- 
tori de biruri, erau prinşi, bătuţi și ușuraţi de bănetul 
ridicat cu mare silă. Înspăimiîntată, stăpînirea spori numă- 
rul arnăuţilor, trimiţîndu-l chiar pe cîrc-serdarul Ioani- 
dis, vestit gonaci de tilhari, să bată zile-n şir pădurile de 
pe Văile Teleajenului și Slănicului. "Țăranii răspîndeau 
şi vorbe de groază despre duhuri ce ar fi pus stăpinire pe 
locurile de la Moara Dracului : că au fost găsiţi drumeți 
uciși, nu pentru jaf, ci pentru ca moroii să le sugă sîngele. 
Bănuind că aici e cuibul haiducilor, cîre-serdarul porni să-l 
cerceteze, rizînd de prostia ţăranilor ce împrăştiau ase- 
menea zvonuri neroade. Încerca astfel să-și facă sieși curaj, 
întrucît sufletul îi era stăpînit de puzderia superstiţiilor 
aduse din Epirul unde își avea baştina. Poteraşii de sub 
comanda lui erau măcinaţi de aceeași teamă, fiind toţi 
oameni simpli, hrăniţi îndelung cu poveşti de groază, în 
care tot felul de strigoi, știme, icle şi vampiri ucideau 
oamenii fără ca ei să se poată apăra în nici un chip. 

Au bătut zadarnic locurile de la Moara Dracului — pînă 
ce, moiluz, circ-serdarul porunci poterei să iasă din pădu- 

rea amenințată de umbrele nopții. Un zgomot ciudat, ca un 
suierat sau ca o bătaie de aripi, pluti o clipă printre crengi. 
Calul se poticni, sforăind parcă a lup, apoi o rupse la fugă, 
turbat. Circ-serdarul fu smuls din șa, slobozind un urlet 
de groază şi, rămînînd c-un picior agăţat într-o scară, fu 
tîrît pînă în prundul Teleajenului, unde, poterașii abia îi 
mai recunoscură faţa zdrobită. Erau cutremuraţi de 
spaimă. Numai o putere diavolească era în stare să săvir- 
şească asemenea faptă. În urma lor „moroiul“ ridică rete- 
veiul pe care-l aruncase în spinarea calului şi tăie coarda 
de curpen legată de-a curmezișul potecii, pornind spre 
tovarășii săi de haiducie. 

Era Ilie Uţubarză, căpetenia a vreo douăzeci de voinici. 
Unii luptaseră în cetele de panduri ale parucicului Tudor 
Vladimirescu împotriva turcilor. Deşi Caragea risipise 
Corpul pandurilor, luîndu-le armele, şi poruncise ispravni- 
cilor să-i împiedice a face zurbe, aceștia se aflau în frun- 
tea celor ce hărțuiau stăpînirea. Pe valea Teleajenului 
parte dintre răzvrătiți erau șezători pe la casele lor, parte 
se ascundeau sub rasă călugărească, pe care seara o 
puneau în cui, pentru slujbe de noapte, dincolo de zidurile 
mînăstirii Cheia, vechea ctitorie de lemn a ieromonahului 
Damaschin, vestitul haiduc de odinioară al acestor locuri. 
Aveau ca iscoadă şi om de legătură, pe Cosmuţă, un 
băicțaș orfan de amindoi părinţii din vremea ciumei, 
puriindu-i acum de grijă călugării de la, Cheia, unde fusese 
dus de Ilie Uţubarză. 

Într-o zi, băiatul le dădu de ştire că vistiernicul Andro- 
nachis venise de la Bucureşti, și că, parte din arnăuţii 
Jui fuseseră trimiși cu mumbaşirii pentru strîngerea dări- 
lor. Noaptea, ceata lui Ilie Uţubarză îi călcă conacul. Pe 
vistiernic nu l-au găsit. Un ceas întreg tremurase în adîncul 
beciului, într-o putină cu varză acră, unde era cît pe-aci 
să se încce, jurînd că de va scăpa teatăr, în viața lui nu va 
mai minca, nici sarmale, nici potroace, făcîndu-i-se tare 
Jehamite de o asemenea legumă puturoasă, 

După două zile, vistiernicul dădu buzna în Divanul 
domnesc : 

— Măria-ta ! M-au călcat tilharii. S-a dus toată agoni- 
seala mea, tot bănetul ! 

— Bănet ? De unde bănet, Andronachis ? Doar tot 
timpul te plîngi de sărăcie ! 

— Puțin, atita cît a fost, măria-ta, era munca mea şi 
mă doare inima ! 

— Nu te credeam așa amarnic la pagubă, vistiernice, 
îl zeflemisi Caragea. 

— Să ierte măria-ta, dar abia am scăpat cu viaţă. Din 
pricina acestor tilhari nu mai putem împlini nici dările. 

— Trimis-am potere,  Andronachis.  Prinsu-mi-aţi 
vreun tilhar ? 

— Sînt tare vicleni, milostive stăpîne, şi îi ascund 
hoţii de ţărani. 

Dinspre uşa Divanului domnesc răzbătu atunci o larmă 
neobişnuită. Ploconindu-se adînc, un ciohodar aduse vestea 
că vizitiul vistiernicului Andronachis a recunoscut pe unul 
dintre tîlharii care au călcat conacul boieresc. Încerea 
să dea buzna cu de-a sila în Palatul domnesc şi l-au prins 
arnăuţii. 

— Umblă să mă omoare, măria-ta, sări Andronachis. 

— Liniştește-te vistiernice. Nu-l crede atît de năting 
să intre în gura lupului cînd te poate ucide în altă parte 
fără rizic. Altceva l-a minat încoace şi asta vreau să aflu. 
Aduceţi-l, după ce o chemaţi pe domniţa Ralu. 

Răsfăţatei sale fiice vodă ţinea să-i ofere spectacole 
mai palpitante decit vechile tragedii greceşti ce se jucau 
la teatrul ei de la Cișmeaua Roşie. 

Cînd Ralu se aşeză în şilțul din stînga lui Vodă, fu adus 
în sală prinsul. Un bărbat înalt, chipeș, cu plete nesre, 
eu ochi de tăciune, legat fedeleș, era împins de arnăuţii ce 
tot încercau să-l prăvălească în genunchi în faţa lui Cara- 

ea. Scuturîndu-se, omul strigă de se cutremură Divanul : 
n lături, zmeii-zmeilor! Nu vă mai umilaţi în pene. 
Piecîndu-se apoi înaintea îanariotului, rosti răspicat : 

— Să trăieşti, măria-ta. Nu sînt tilhar şi nu am fost 
prins de aceşti îluieră-vînt. Am venit singur la Curte, ca 
să afle măria-ta unele fapte ce pun ţara pe foc. Rog 
smerit, a părunci să fiu dezlegat, că nu se cuvine a sta 
ca un lotru în faţa unor cinstite obraze. 

Ochii domniţei Ralu scînteiau. Îi plăcea voinicul acesta 
vînjos, plin de mîndrie şi curaj. Se plecă şi-i şopti ceva 
lui vodă la ureche. 

— Dezlegaţi-l, porunci Caragea. Acum spune, omule, 
cine ești şi ce vești năstrușnice îmi aduci, i se adresă 
„tilharului“, care sta drept ca un brad în faţa sa, privin- 
du-l fără sfială. 

— Măria-ta, sînt Ilie Uţubarză, moşnean din Drajna: 

— Văd că porți cizme rusești. 

— Am fost pandur. 

— A! ticălos dintre cei ce s-au ridicat împotriva 
luminăţiei sale, sultanul ! Ar trebui să vă trimit pe toţi 
la spînzurătoare. 

— De spînzurat, mă poți spînzura, nevinovat, măria-ta, 
dar ticălos nu sînt. Am luptat cinstit, cu sabia în mînă, 
ca ostaș. Ticăloși sînt cei ce uneltese pe dedesupt şi lovesc 
pe la spate, ca unii dintre dregătorii măriei-tale. 

— Răspunde o dată, omule, la cele ce te-am întrebat, 
ori ești capiu, răcni vodă, întăritat de nemaipomenita 
îndrăzneală a lui Uţubarză, în vreme ce boierii divaniţi 
amuţiseră. 

— Eu am călcat conacul boierului Andronachis ! 

Întreg Divanul începu să freamăte. Se auzi mai întîi 
un murmur general, apoi izbucni glasul spumegînd de furie 
al vistiernicului : 

— Spinzură-l, măria-ta. 

— Dacă va trebui, și numai după ce-l voi asculta. 

— Măria-ta, continuă Uţubarză, n-am luat nici o 
Jăscaie din casa boierului. 

— Minte, doamne ! 

— O să vadă măria-sa cine minte, îl înfruntă Uţu- 
barză. 

Din rîndurile divaniţilor porniră strigăte furioase: 
tâlharule, ucigașule, la spinzurătoare. 

— Măria-ta, nu este iertat ca asemenea ticălos să 
arunce vorbe de ocară asupra unui velit boier, strigă 
logofătul Lascaris. 

— Te asigur, arhonda, că dacă acest ipochimen se va 
dovedi mincinos, îl pun în furci. Spune mai departe. 

— Dările au fost ridicate de cîte două și trei ori peste 
ce se cuvenea a da fiecare birnic, iar banii n-au ajuns 
la vistierie, fiindcă zapciii au fost loviți de tilhari. 

— De voi, mişeilor ! ţipă vistiernicul. 

— Nu ! Noi i-am dovedit numai, și-am venit să-i dăm 
pe mîna stăpînirii, 

— Cine sînt ? răcni Caragea. 

— Oamenii domniei sale, arătă  Uţubdarză spre 
vistiernic, 

— Bre omule, nu ești în toate minţile ? 

— Oare numai smintiţii pot spune adevărul în ţara 
asta, măria-ta ? 

— E un răzvrătit şi-un hoţoman. Nu-i asculta baznele 
şi ocările, doamne! strigă minios, în grecește, Andro- 
pachis. 

— Nici nu mint, nici n-am de gînd să fug, fiindcă, așa 
cum spusei, de buna mea voie am venit, răspunse Uţubarză 
tot în limba lui Homer. 

— Văd că vorbeşti bine grecește, mirii Caragea sur- 
prins. 

— Greceşte, turcește şi ruseşte, măria-ta că de la 
o vreme, pe acest pămînt al nostru, bătut de războaie și 
răscolit de oști străine, au început a răsuna atitea limbi 
ca în Turnul lui Babel. 

— Cum dovedești învinuirile ? Dacă te reazimi numai 
pe clevetire și ocară, proastă socoteală ţi-ai făcut ! 

— Să -fie cu iertare, măria-ta. Socoteala e bună şi 
mărturii am, numai că nu-s la mine. 

— Mincinos și clevetitor... La spînzurătoare, strigă 
vînăt de furie Andronachis. 

— Nu te grăbi, arhonda ! Capetele cad și de iatagan. 
t Vistiernicul îngălbeni. În glasul lui vodă suna o 
umbră de mînie domolită şi-o ameninţare surdă. Iatagan ? 
Numai capetelor boierești li se făcea hatirul de a fi 
tăiate. Oare ce-i trece prin gînd lui vodă ? 

— Unde-ţi sînt dovezile ? 

— La hanul unde am tras. De le găseau cei ce m-au 
legat ca să se vitejească, ele ar fi fost mai de preț decît 
viața mea și n-aş mai fi avut acum cinstea să-mi plec 
smerita frunte în faţa măriei-tale. 

— Să vină căpitanul Iordache, 

— Aici sînt, doamne ! 

— Du-te cu acest ipochimen să-mi aducă niște hârtii. 
Nu-l scăpa din ochi. 

Cum se răspîndise vestea că a fost prinsă o căpetenie 
de tilhari, întimplare nu prea obișnuită pentru Agie şi 
Spătărie, mulțimea se adunase în fața Curţii domneşti. 
Cind oamenii băgară de seamă că hoţul umbla fără obezi 
la miini, călcîind mindru ca un crai între arnăuţi, simţiră 
că nu-i vorba de un tilhar, ţinîndu-se alai după el la 
„Hănișorul Oltenilor“, unde Cosmuţă juca arşice cu copiii 
de seama lui. 

„Hai Cosmuţă, că te-a poftit măria-sa la masă, să-ţi 
dea niște baclavale !“ îl chemă Uţubarză. 

Mulțimea avu iarăși prilej de uimire, văzindu-l cum 
se întoarce, voios ca la nuntă, spre palatul domnesc, între 
fioroşii arnăuţi, ţinînd de mînă un pui de ţăran cu cămașa 
ca laptele, cu cismuliţe roșii, cu chimir înflorat și cu 
pălăriuţă verde pe care se răsfață o coadă stufoasă de 
veveriţă. 

Uimirea tăie glasul boierilor. Cosmuţă îngenunchie în 
fața lui Vodă, așa cum fusese sfătuit, așezîndu-şi grijuliu 
pălăria pe covorul de Smirna și netezind uşor cu podul 
palmei coada de veveriţă, că i se cam răvășise părul. 
Gestul stîrni rîsul domniţei Ralu. 

— Ăsta ţi-e dovada ? se zburli Caragea. 

— Îndată, măria-ta ! 

La semnul lui Uţubarză, Cosmuţă se ridică, își deschise 
tacticos chimirul, apoi trase dintr-un buzunăraș un carne- 
țel cu scoarţe de piele neagră. În acea clipă, arșicele 
cisiigate în faţa hanului curseră din sîn, rostogolindu-se 
pe covor, pînă la picioarele tronului. Domnița Ralu fu 
prima care izbucni în ris. Caragea, stăpinit de o bucurie 
ascunsă, hohoti de se scutură scaunul domnesc, cu tuiurile 
din coadă de cal așezate în spatele său. Hazul cuprinse 
întreg Divanul. Pînă și Uțubarză zîmbi. Numai Cosmuţă, 
nedumerit de ce s-or fi hlizind atita boierii ăștia pentru 
nimica toată, își aduna liniştit oscionrele de miel risipite 
pe covorul domnesc, trăgînd cu coada ochiului, cînd la 
Vodă, cînd la Uţubarză. 

— Iacă, măria-ta ! În acest catastih se află seris 
citi bani au fost dați boierului vistiernic şi de la cine au 
fost smulși, cu slovă așternută chiar de mîna condicarului 
boieresc, 

Caragea răsfoi filele, citind cu glas tare : „La 15 aprilie, 
am dat boierului Andronachis trei pungi luate de oamenii 
noștri de la isprăvnicei, cînd a fost ucis arnăuluvi Sabri. 
La 15 mai, aşijderea am dat două pungi din banii adunaţi 
de la țăranii din deal și de sub munte... La 7 iunie am dat 
206 galbeni de la Vama Bratocei, cînd a ars vama, la...“ 

Vodă se opri din citit, adresîndu-se lui Andronachis 
care schimba feţe-teţe : 

— Așa, vistiernice ! Pui tilharii să-mi ucidă oamenii 
ca să-i prazi... Dai foc vămilor, ca să le furi aurul... Asta 

e mare ocară pentru un dregător al meu. Eu nu dau cre- 
zare unor asemenea bazaconii. 

— Sărut dreapta, măriei-tale, izbucni vistiernicul că- 
zînd în genunchi. E o plăsmuială a dușmanilor mei... 

— Nici nu mă îndoiesc, vistiernice, răspunse vodă, 
jumătate în glumă, jumătate în serios, încît boierii nici 
nu mai ştiau ce să creadă, 

— Măria-ta, rupse tăcerea Uţubarză, kir Lambru, con- 
dicarul boierului vistiernic este în mîinile noastre, viu și 
nevătămat. L-am ridicat odată cu catastihul său. Poate 
mărturisi. 

— Iordache !, pune-l la bașcă pe acest om pînă ce ni 
se înfăţişează condicarul. Să nu fie cu nimic tulburat, iar 
băiatul să fie dus la casa lui. Domniile voastre sînteți 
slobozi, boieri. 

Cind vistiernicul încercă să treacă pragul Divanului, 
unul din calemgiii domnești îi ṣşopti la ureche : „Arhonda, 
măria-sa poruncește să aștepți“. 

Așteptă mai bine de o jumătate de ceas, fierbînd, și 
tot întrebîndu-se : „Ce i-o fi trecînd prin cap tilharului- 
tîlharilor din scaunul ţării ? Nu vrea să lase altora nici 
măcar firimiturile ?“ 

Fu poftit de vodă, c-o politeţe silită, să ia loc pe-un 
colţ al sofalei domnești, unde sedea întins, trăgînd tacti- 
cos Qin ciubuc. 

— Bre Andronachis ! Omul ăsta nu minte. Ai tilhărit 
fără cap din banii vistieriei. După socotelile condicarului 
tău, suma se ridica la 118 pungi numai în acest an. Fi- 
îndcă din ceilalţi, socotelile lipsesc, înmulţind cu 3, de cînd 
îmi ești vistiernic, fac 354 de pungi. Unde sînt banii ? 

— Măria-ta, jur pe icoana făcătoare de minuni a... 

— Lasă icoanele făcătoare de minuni, Andronachis, și 
fă minunea să-mi împlinești jumătate din pagubă, așa cum 
am socotit-o. Pentru restul te iert. Sîntem aici între patru 
ochi. Dai banii — bine ! Am eu grijă ca nici Lambru, nici 
Uţubavză să nu mai vorbească. Nu plătești, te pecetluiesc 
şi te pun la gros, iar paguba mi-o scot singur. 

— N-am decit 52 de pungi, măria-ta, 

— Andronachis ! După cum vezi, sînt om de omenie... 
'Ți-am cerut jumătate, nu tot. Ori 117 de pungi, ori nimic. 
Pînă te hotărăști, te trimet la Minăstirea Snagovului ca 
să te lumineze Cel de sus. 

— Nu mă nenoroci, doamne ! 

— Nu există nenorocire decît dacă tu ţi-o dorești. Îmi 
dai cît am socotit şi te iert, ţinîndu-te mai departe în 
slujbă. 

— Optzeci de pungi, 'măria-ta, articulă Andronachis. 

— Văd că începi să înţelegi, arhonda, răspunse vodă, 
bătînd din palme și poruncind lui cafegi-bașa cafea şi 
ciubuc pentru musafirul său. 

— Atita am bani peșin. Am cheltuit cu moșiile, cu 
casa, cu... 


— Știu. Dar n-o să-l învăţ eu pe unul ca tine cum să 
stoarcă. M-ai prădat şi acum te tocmești ? Mie, turcii îmi 
cer şi tot îmi cer, iar cu ei nu merge tocmeală la haraci 
și plocoane. Peste trei zile dai ciohordarului Kirikos cele 
80 de pungi, iar restul în două săptămini. Te însoțește cu 
treizeci de arnăuţi la conacul unde ţi-ai înălţat casă nouă... 
Asta fiindcă bîntuie tilharii și nu doresc să ţi se întimple 
ceva rău, Doamne fereşte ! Altădată să-ţi tocmeşti un con- 
dicar mai isteţ, să nu-ţi mai ţină socoteala potlogăriilor. 
Auzitu-m-ai ? 

— O să vind moșiile și o să plătesc. Rogu-te măria-ta, 
dă-mi drumul mai curînd, fiindcă mușşterii cu bani peșin 
sînt greu de găsit. 


— Răbdare, arhonda. Cînd Domnul tău îţi oteră o 
cafea, nu poţi să-l refuzi ! 


* 


De peste patruzeci de zile o secetă pustietoare se abă- 
tuse asupra țării. Dîmbovița rămăsese doar un firicel de 
apă mocirloasă, iar morile prăfuite de pe malurile ei se 
odihneau. Bucureştenii începuseră să rabde nu numai de 
sete, ci și de foame. Specula era în toi. Se zvonea chiar 
că molima de pomină a lui Caragea a început să-și arate 
iarăşi chipul hidos. Neputincioasă, stăpînirea nu găsea nici 
o cale de îndreptare, 

De cînd mulţimea îl huiduise aruncînd cu pietre în 
caleașca lui, vodă nu-și mai făcea nici obișnuita plimbare 
la Herăstrău, îndoind gărzile arnăuţilor ce păzeau Curtea 
domnească. Porunci Agiei să adune isnafurile cu steagu- 
rile lor, mitropolitul să scoată moaștele Sfintului Du- 
mitru Basarabov, patronul orașului, să le plimbe prin 
tîrg, făcînd slujbe la răspîntii cu întreg soborul preoţesc 
şi cu monahii tuturor mînăstirilor din Bucureşti şi din 

împrejurimi, înălțind imnuri de slavă bunului Dumnezeu, 
că poate s-o îndura de ticăloşia oamenilor, binecuvintind 
c-un pic de ploaie pirjolul pămîntului. 

În acest timp, Uţubarză, închis într-o chilie a minăs- 
tirii Radu Vodă, aștepta un semn de viaţă de la tovarășii 
lui. De vreo trei zile, nu-l mai ţineau decit cu terci. Dar 
mai cumplit decit foamea îl chinuia setea, fiindcă ulciorul 
cu apă din gîrlă era pe jumătate mil. Cu Ioanichie, că- 
lugărul care-i aducea hrană, nu putea schimba o vorbă, 
fiind surd şi mut din născare. Însă, în ajunul zilei soro- 
cite pentru procesiunea cu moaștele sfîntului, îi puse pe 
masă terciul și ulciorul cu apă un alt călugăr. Spre uimirea 
lui Uţubarză, acesta scoase de sub comănac o legătură cu 
mincare, iar de sub anteriu o ploscă cu vin şi un drugu- 
şor de fier. 

— Sfinte Sisoie ! Asta-i minunea-minunilor, prea cu- 
vioase. 

— Ba-i grija tovarășilor tăi, Ilie, răspunse Miu, hai- 
duc din ceata lui. Acum aseuliă-mă bine. La răsăritul soare- 
lui, s-adună în curtea minăstirii puzderie de popi și călu- 
gări pentru slujba ploii. Ăștia fac tărăboi cit o armată 
de muieri. Arnăuţii care te păzesc la ușă ca pe vodă, o 
să caște gura la oastea mitropolitului. Îndoaie zăbrelele 
de la fereastră cu drugul ăsta și săi în livada de lingă ci- 
mitir. Te aştept la Biserica lui Bucur, cu caii: înșăuați. 

Cind se trezi buimac a doua zi la prinz, Ioanichie mo- 
nahul nu știa ce s-a întîmplat cu el. Își amintea numai că, 
seara găzduise pe-un frate întru Domnul, venit pentru 
marea slujbă. Băuse vin din plosca lui și parcă-i luase 
Dumnezeu minţile. „Să-i fie vinul al dracului — Doamne 
iartă-mă —, că e doar sîngele tău !“ mormăi plin de ciudă. 
Ducînd: mînearea „tilharului“ găsi chilia goală, în vreme 
ce arnăuţii păzeau liniștiți în ușă. Uită bietul Ioanichie de 
canoanele ce urma să-i dea egumenul pentru păcatul beţiei 
și pentru lipsa de la slujba cu sfintele moaște, fiindcă se 
temea mai cumplit de minia lui vodă. 


x 


Un car mocănesc urca spre Drajna cu lăină, mălai şi 
pește sărat pentru hrana oamenilor de pe moşia lui Ma- 
nuc. O urmau doi călăreţi, purtînd măciucă la oblînc. în 
spate, o caleașcă ducea pe pitarul Zoican, boier „bolnav 

de hicaţi, care merge să se curarisească cu ape metalicești 
în Transilvania“, așa cum scria în pașaportul său. 

Lăsă chervanul la Vălenii de Munte în curtea părin- 
telui Benea, pornind cu caleașca spre Drajna. Drumurile 
creșteau încet spre înălțimi în lumina soarelui de toamnă. 
Dealurile se îmbrăcau tot mai mult în făget, iar Teleaje- 
nul își subția albia, ascuzindu-se în întunericul pădurilor. 
Cu toate că era cam pe la jumătatea lui septembrie, ziua 
se vădea neobișnuit de caldă. Opriră pe o culme, într-un 
luminiș, unde începea povîrnișul. Ca din marginea unui 
cerdac uriaș, deschis asupra singurătăţilor, se desfăşura 
larg valea, zăgăzuită doar, în depărtare, de munţii cu 
vîrfurile învestmîntate în ceţurile dimineţii. În liniştea 
grea, codrul își agita ușor frunza, îmbrăcat într-un văl- 
mășag nebun, de galben, roșu, verde şi ruginiu. Zoican 
privea fascinat. Niciodată în viața lui nu zărise atita 
dulce revărsare de culori și nu trăise atita tulburătoare 
sălbăticie... Sau, poate, niciodată n-avusese o clipă răgaz 
şi ochi pentru cîte frumuseți scaldă pămîntul acestei țări... 
Simţea parcă un fior necunoscut ce se ridica din iarba 
pală, din pămîntul tăcut, din copacii bătrîni, din frunzișul 
neliniștit și din sufletul lui asprit de viaţă, suflet pe care 
îl socotise întotdeauna străin de asemenea calde și tainice 
moliciuni. Îl trezi glasul lui Codobatură. 

— Pe-aici nu-i chip de coborit pînă nu împiedice ro- 
tile din spate. 

Zoican privi înfiorat adincul prăpastiei, apoi, se întinse 
pe iarba neumblată, cu mîinile sub creştet. Ascultă cio- 
cănitorile sfredelind scoarța copacilor, „aşa cum ne sfre- 
delesc şi nouă inimile turcii, ciocoii și Fanarul“, oftă el, 
räscolit ae gîndurile acestea stăruitoare. 

— Stai liniştit, boierule și porunceşie oamenilor dom- 
niei tale să lase armele, că altfel ţi-e viața în primejdie. 

Zări atunci într-un tufăriș de alun, două țevi de pușcă 
întinse spre el. 

— Măi, fraților, am nişte flinte străine dinainte, le 
strigă însoļitorilor săi. Puneți armele jos, că plătesc cu 
viața. Căzurăm pe mînă rea. 

Codobatură şi Ispas aruncară armele, înjurînd. Un flu- 
ierat scurt însufleți tufărişurile şi o ceată ieșită ca din 
pămînt îi împresură. ` 

— Dă-mi banii, boierule, porunci un bărbat chipeș. 
ou ochi de tăciune, răsărind din tufiş cu flinta pe umăr. 

Zoican îi întinse cîțiva piaștri. 

— Nu glumi, boierule. Dă banii pentru meremetul co- 
nacului și tocmeala oamenilor. 

— N-am decît atit cît ţi-am întins și nici p-ăștia nu 
ți-i dau, că-s prea puţini pentru-un obraz de tilhar ca al 
tău, măi Ilie Uţubarză, pacostea pămîntului, răspunse 
zîmbind Zoican. 

Ujubarză amuţi, privind la boierul din faţă, cu calpac 
de pîslă și cu caftan ușor, blănit pe margini cu dihor, tru- 
dindu-se să afle al cui e glasul ce-i suna așa de cunoscut. 

— Mă înșel eu, au ba ? Eşti cumva... 

— Zoican ! | 

Ilie Uţubarză aruncă arma în iarbă, îmbrăţișindu-l, 
dar fiindcă-l avusese comandir în vremea panduriei, se 
simţi, pe urmă, un pic fisticit, 

— Iartă-mă, cucoane Zoicane, c-am îndrăznit, dar 
parcă mi-a picat un frate mai acătării din altă lume. 

Haiducii priviră scena năuciţi, la fel ca și oamenii lui 
Zoican, afară de Codobatură, care, c-o palmă, îi zburătuci 
căciula lui Uţubarză de pe creștet, recunoscîndu-l ; apoi 
îl răsuci în braţe, ca pe-o morişcă. 

— Daţi înapoi armele, fraţilor, că înghițirăm o ca- 
cealma. Tot satul știe de la oamenii lui Manuc că vine 
astăzi noul arendaș cu bani pentru nevoile moşiei cucoane 
Zoicane. 

— A fost o momeală, Ilie. Altfel nu te găseam. Stiam 
că la ban boieresc tragi ca musca la miere. Îți aduc o 
vorbă de la parucicul nostru Tudor. Am arendat moșia 
Drajnei pe 29 de ani. V-o las vouă, drăjnenilor şi izvore- 
nilor, să vă pașteţi vitele, să vă ridicaţi lemne de casă, de 
vatră, de cuptor şi mai puţin pentru cazanele de ţuică... 

— Așa nu mă-nvoiesc, glumi Uţubarză. Și-apoi nu 
ştiu cum o să ne plătim pentru o asemenea filotimie. 

— O să plăteşti, Ilie, că facem negustorie cinstită. Ara 
să-ţi spun ce şi cum. Pînă atunci trebuie să ducem la ca- 
păt o învoială pe care am făcut-o cu Manuc. Mi-a arenda: 
moşia și mi-a dat zapis că a primit arenda, dar prețul o 
să-l plătești tu, cu oamenii tăi. Turcii pîndesc capul dra- 
gomanului. Vrea să fugă. M-am prins să-i trec pesia 
graniță nişte giuvaericale. Te învoiești la o asemenea 
treabă ?.,. 

— Da! Sînt aici, cu oile, oamenii lui Despa, mocanul 
din Săcele. Să tot aibe dragomanul giuvaericale cît încap 

în samarele cu grăunţe ale măgarilor și, mai ales, în puti- 
nile cu brînză, duse în fiecare săptămînă, mai cu vamă, 
mai fără, la „Tirgul Sfatului“ din Brașov. 

— Cînd putem pleca ? 

— Am o socoteală la noapte c-un tîlhar din cei mari, 
şi-ntr-o zi-două pun baciul lui Despa la drum. 

— Ce s-a întimplat Uţubarzule, cu fostul arendaș al 
Drajnei ? 

— I s-au speriat caii de-o bufniță năucă, răsturnîn- 
du-l în prăpastie. Păcat de rădvan, că bidiviii... i-am scă- 
pat noi. Era un ciocoi tare abraș... Nu ne mai lăsa să trăim. 
Nici tu lemne, nici tu pășunat, nici tu poame. Văzut-ai, 
domnia-ta, pe unde ai trecut, cum arată satele ?... O strin- 
sură de bordeie uriîte și negre ca împărăţia lui Satan. 

— Ştiu, Ilie, și tare mă doare inima. La fel e toată 
Țara Românească, şi dincolo de Dunăre, ca pretutindeni 
unde calcă păginul și slugile lui afurisite. Pînă isprăvim 
ce am pus la cale, Ispas cu oamenii tăi, să ia în primire 
moșia. Slugerul Tudor are niște gînduri cu ea. i le-oi 
spune la timp ; dar făgăduiala făcută pentru toate slobo- 
zeniile ce le aveți ca nişte stăpini ai ei, rămîne neștirbită. 
Bate palma, Ilie | 

Trăgînd adînc aer în piept de parcă ar fi vrut să soarbă 
toată mireasma pădurilor, Zoican, cu sufletul ușor, întoarse 
rădvanul spre Văleni, în chiotele haiducilor, însufleţiţi de 
vestea cea bună. 

— Cînd ești gata, Ilie, mă găsești la părintele Benea 
din Văleni. Dar de urma lui Vasile Jiganie, mai ştii ceva? 

— A haiducit o vreme cu noi, după ce i-a îmbrincit 
rădvanul vistiernicului Andronachis în Dîmboviţa. Acu 
vreo doi ani l-au prins poterele. Putrezește, săracul, de 
viu, în ocnă la Telega, că putere să-l scoatem n-am găsit, 


CAPITOLUL IV 

PENTRU CAPUL LUI MANUC-BEI 

începuseră a selipi luminișurile de margine ale codru- 
lui, cînd, în umbra unui stejar, ceata lui Uţubarză zări un 


zdrahon de călugăr ce se ospăta ca de frica morţii, fără 
a se sinchisi de oamenii strinși ciopor în juru-i. 

— Plecăciune, părinte ! - 

— Domnul cu voi! mormăi cu gura plină căpcăunul, 
după care trase un gît zdravăn din ploscă. 

— Nu-i păcat, sfinția-ta, să măniînci afumături de 
porc și să tragi la măsea în postul Sfintei Cruci ? întrebă 
Uţubarză. 

— Dacă-ţi dă mîna, fiule, fă ce face popa, nu ce-i me- 
liţă gura, mînca-te-ar puricii iadului ! 

La aceste vorbe nesăbuite, Ilie și oamenii lui săriră asu- 
pra călugărului într-o explozie de bucurie : „Vasile 1“ 

— Vă mirarăţi, fraților, dar, măninc și beau ca după 
doi ani de ocnă. 

— Cum izbutişi să scapi ? 

— Acu vreo două săptămîni m-a ridicat la lumină 
epistatul ocnei de la Telega că se stricase roata puţului. 
Seara m-au culcat între dorobanţi. Am dormit iepurește 
pînă ce i-am auzit sforăind și, p-aci ţi-e drumul ! Cît pri- 
vește anteriul, nu tot ce zboară se mănîncă și nu tot ce 
poartă anteriu e popă. Mi-am luat harul singur dintr-un 
cerdac, unde preoteasa scosese la aeriseală rasa si potcapui. 

— Și plosca-i tot de la vreo aeriseală, Vasile ? 

— Cîștigată în mod cinstit, de la vistiernicul Andro- 
nachis ! 

— Andronachis ? întrebă uimită, într-un singur glas, 
ceata haiducilor. 

— Da! de la prea iubitul nostru vistiernic, cel care 
m-a trimis la ocnă, iar acu’ mi-a pupat mîna ! 

— Ai intrat în anul morţii, Vasile, de-ți baţi joc 
de noi ? 

— Ba! Alaltăieri, abia ieşit din pădure, am dat nəs 
cu doi arnăuţi. „Părinte, strigară, ei, Dumnezeu ni te-a 
scos în cale. Cucoana boierului Andronachis trage să 
moară. Vino s-o spovedești și să-i dai sfinta împărtășanie“. 
Ei, acu-i-acu' ! Pe unde scoţi cămaşa, Vasile ! că nici Ta- 
tăl nostru nu-l ştiu, darmite slujba. 

— N-am la mine evanghelia și patrahirul. 

— Spovedania o poļi face, părinte, fără evanghelie 
şi patrahir. Cît pentru împărtășanie, scoate boierul toate 
boloboacele cu vin din beci dacă i le ceri. 

— Cum era să dau înapoi, fără bănuială ? Că nu s-a 
văzut popă să fugă de împărtăşanie ca Ucigă-l crucea de 
tămiie. Pe drum am aflat că jupîneasa boierului e greacă 
şi n-ar ști o boabă românește. „Nebunii şi păcătoşii își au 

Dumnezeul lor“, mi-am zis bucuros. Am mai aflat că An- 
dronachis ar putea să-i fie muierii tată. L-am găsit cu la- 
crimile-n ochi. S-a agăţat de mine de parcă aş fi fost 
Sfîntul Petru, trimis să facă minuni pe pămînt. I-am cerut 
să iasă din iatac, că spovedania se face fără martori. 
Şi-apoi să vezi slujba lui Dumnezeu ! Am potrivit-o pe 
„slavonește'“, amestecîind într-o cîntare sfornăită vreo 
două-trei zicale rusești, dar mai vîrtos toate poruncile 
ostăşeşti din timpul cît ne-am bătut alături de cazaci. Şi 
dă-i instrucţie, cînd cu Hristos, cînd cu Sfînta fecioară, pe 
glasul al treilea, de-a ieșit o slujbă mai straşnică decit ar 
îi făcut-o mitropolitul din Petrograd. Jupineasa care păreą 
pe jumătate moartă, deschise mai întîi un ochi, apoi pe 
celălalt și, zimbind, imi făcu semn cu deştul pe buze, să 
tac. Ce să vă spun, măi fraţilor, așa frumuseţe de ochi 
verzi, de sprincene împreunate şi de obraji ca piersica 
n-am mai văzut. Acu’ îmi dădeam seama de ce căzuse 
ghiujul de Andronachis la patima grea. Şi uiiind cei doi 
ani de ocnă și cei patruzeci cîţi mi-a pus dracu-n spinare, 
am. oftat : „De cînd mama m-a făcut, așa ochi n-am mai 
văzut, doamne, cum te-ai priceput !“ Atunci am auzit 
şoptindu-mi un glas de heruvim : 

—- Dacă se pricep ei niște păcătoşi de popi la ochi 
frumoși, cum să nu se priceapă Cel de sus ? 

— Taci, porumbiţa domnului, să n-audă boierul. 

— Tac, dacă-mi spui ce hram porți, că m-am săturat 
ce cind mă tot prohodești cu porunci de muștru căzăcesc. 

-— Sînt un biet păcătos. Mă caută isprăvnicia pentru 
bir și m-am virit în anteriu ca să scap. Au dat arnăuții de 
mine pe drum, aducindu-mă pe sus. 

— N-o să te trădez, dacă mi-i face voia. Ba îţi dau şi 
bani pe deasupra. 

— Tot ce vrei, porumbiţa domnului. 

— Să duci un răvas lui Pavlos, căpitanul arnăuţilor 
isprăvniceşti din Ploiești. Eram în dragoste cu el şi m-a 
dat mama cu sila după Aridronachis, 

— Ca vintul mă duc, că-i păcat să lase Dumnezeu un 
asemenea giuvaer pe mina unei poghibale. 

Cînd a văzut-o Andronachis zdravănă, mi-a umplut 
buzunarul cu icusari, punîndu-mi și plosca de gît. Acu-i 
acu”, Ilie. Să te ţii bine ! Ia citeşte epistola trimisă de vis- 
tiernieeasa Teodora căpitanului Pavlos : 

„Lumina ochilor mei, află că bărbatu-meu vrea să fugă 
peste graniţă şi să mă ia cu el. L-a prins vodă cu ocaua 
mică, și-l ține cu arnăuţi la poartă pînă plăteşte. Sim- 
bătă la miezul nopţii ne așteaptă rădvanul cu tot calaba- 
licul, banii și giuvaericalele, la bordeiul din mijlocul li- 
vezii. Vino, scapă-mă și toată lumea-i a noastră“. 

— Măi, Vasile Jiganie, răvașul e cu veste mare. Aveam 
de gind să-l călcăm pe vistier la noapte. 

— Dădeaţi peste 30 de arnăuţi domnești înarmaţi 
pină-n dinţi. Așa îl luaţi plocon pe boier poimiine noapte 
la gura bordeiului. 

— Şi cu porumbiţa domnului ce facem? 

— O să zboare singură la căpitanul Pavlos, dacă o s-o 
mai primească fără banii lui Andronachis. De nu, s-o duce 
în haremul lui Caragea, că frumoasă cum e, o scaldă 
vodă-n galbeni. 

— O scaldă, că are cu ce. A pus bir pînă şi pe „fe- 
meile rele“. 

-— Atunci se umple Caragea de bani, că toate-s talpa 
iadului, cîrti cu năduf unul căruia-i fugise nevasta c-un 
cazac, deşi vodă pusese birul pe capul femeilor de prin 
cîrciumi, celetnicelor şi podăreselor. 


* 


De cînd se întorsese de la Curtea lui Caragea cu gardă 
arnăuţească, vistiernicul își pierduse somnul și pofta de 
mîncare. Mai venise și boala nevestei. Bea la cafea, ibric 
după ibric și trăgea din narghilea, fum după fum, pînă ce 
simiea că-l ustură gitlejul. Ştia că vodă după ce va pune 
mîna pe bani, îi va lua dregătoria și-i va confisca moșiile, 
Singura scăpare era fuga peste munţi. 

Își chemă în grabă vechilul. 


— Costandas ! Am dat de mare necaz. Caragea e ame- 
nințai cu mazilirea dacă nu dă turcilor adaos la haraci. 
El s-a întors împotriva noastră şi cere bani cu orice preţ. 
Nu vreau să rămîn sărac, Fă ce-ţi poruncesc şi te pole- 
iese cu aur. Vinde ţuica, vinul, grîul, finul şi lemnele, 
cîrciumarilor şi zarafilor din Ploiești. Plătește cirezarilor 
simbria pe o lună înainte să treacă peste munţi turmele, 
hergheliile și cirezile, să nu simtă vameșii ori potecarii. 
Spune-le zarafilor că mi-e nevasta bolnavă şi-mi trebuie 
bani să-i aduc doftori străini. Sîmbătă la miezul nopţii să 

fii cu rădvanul mare la bordeiul din mijlocul livezii, cu 
tot ce-ai adunat. 

— Aşa fac, arhon vistiernice. 

Andronachis se mai linişti. Trase zăvorul iatacului și 
perdelele de catifea ale ferestrelor, apoi, dind la o parte 
icoana Sfîntului Gheorghe, desfăcu ușa tainiţei din perete 
unde ţinea săcoteii cu aur şi giuvaericalele. Se bucura că-l 
va lăsa pe vodă cu buzele umflate. Ştia că mult n-o să 
mai rămînă în scaun, iar în domnia nouă o să-și ia moșiile 
inapoi. „C-aşa e-n ţara asta. Se schimbă domnii ca vintu- 
vile. Dacă nu pleci la timp pierzi totul, chiar și căpăţina“, 
işi, zise vistiernicul, 

Privi bucuros spre iatacul Teodorei. Cîteva minute 
contemplă din prag frumuseţea femeii. Părul negru, des- 
pletit se revărsase în valuri peste perna cu față de mă- 
tase azurie şi un picior alb, dezvelit, își arăta linia fină, 
pînă aproape de rotunzimile scăldate în dantelă de Lyon. 
De cînd o slujise popa cel năstruşnic, prinsese culoare-n 
obraz şi-şi recăpătase voioşia. „Doamne, ce minune mi-ai 
dăruit“, îşi zise ferict Andronachis. Se apropie şi sărută 
cu sete pulpa caldă, catifelată, de pe care alunecase colțul 
plapumei. Prefăcîndu-se adormită, femeia îl izbi cu pi- 
ciorul peste gură, ca-ntr-un somn tulburat de coșmaruri, 
răsturnindu-l pe covor. „O fi visat, că vrea s-o pîngărească 
cinevași. Cît de credincioasă mi-e sărăcuţa ! murmură vis- 
tierul, pipăindu-şi buza de jos amorţită de lovitură, în 
vreme ce un gust sălciu de sînge îi încerca limba. Minunea 
mea, peste citeva zile n-o să mai ai nici o grijă, în locuri 
tihnite !*... - 


„Părintele“ Vasile Jiganie, pricopsit de Uţubarză c-o 
pereche de cizme și c-un anteriu mai pe măsură, împru- 
mutate de la mînăstirea Cheia, își potolea setea la ciu- 
ciurul unei fîntîni, cînd auzi un glas de femeie speriată: 

— Părinte, vino repede că-mi moare bărbatul. 

— Ce are rumânul, femeie ? 

— Hierbinţeală, părinte. S-a-nţepat într-un hier și i 
s-a umflat piciorul. 

Cînd văzu Jiganie că înțepătura e rană de pușcă și că 
glonțul e în carnea omului, uitînd că poartă anteriu po- 
pesc, slobozi o înjurătură de paști și de dumnezei, de se 

înspăimintă femeia mai cumplit decit de pătimirea băr- 
batului. 

— Doamne, iartă-mă ! biigui nevasta, bătîndu-se cu 
mina peste gură, de parcă ea ar fi rostit vorbe de hulă. 

— Nu te iartă, că-ţi laşi bărbatul să moară cu zile. 
răcni popa. Pune repede o oală la fiert, cu niște pelin 
uscat, că-l văd spînzurat la icoană. 

Vasile Jiganie și-a suflecat mînecile, a pălit junghe- 
rul în flacără și pînă la urmă a scos plumbul, spălină 
rana cu zeamă de pelin și oblojind-o cu vreo patru coji 
de pinză. 

Către seară trecu iar pe la casa rănitului. Omul îşi 
revenise. 

— Cine ţi-a virit, măi frate, coșcogeamite zburătură 
de piumb în picior ? 

— Tilharii vistiernicului, părinte. Au luat vitele oa- 
menilor din bătătură ca să le treacă pe furiș graniţa 
odată cu cele boiereşti. I-am fost herghelegiu. Cînd am 
aflat ce vor să facă, am sărit în spinarea unui cîrlan să 
dau de știre amăriţilor. Un arnăut m-a pălit cu flinta. 

— Unde-s vitele ? 

— În „Valea Dragomirnei“. E acolo un șleau tăinuit 
urcînd peste plai spre cumpăna apelor, de unde coboară 
prin brădet la mocanii din Săcele. Îl ştiu numai ciobanii, 
îugarii și lotrii. Sus se află o trecătoare îngustă, spinzu- 
rată între prăpăstii, că abia trece omul călare. Îi spune 
Strunga Norilor, 

— Cui ţineai să-i dai de veste ? 

— Am un cumnat, Dumitru Miu. 

— Din ceata lui Uţubarză... 

Rănitul holbă ochii : „O fi popa ăsta omul lui Dum- 
nezeu, dar parcă lucrează și cu Scaraojchi !“ 

— Stai liniștit. Duc eu știrea lui Ilie Uţubarză. Dacă 
ai cal, că-mi-l. Îl las lui Miu. 

Douăzeci de călăreţi, mai mult pe deşelate, urcau 
spre munte, urmaţi de două căruţe tixite de oameni 
înarmaţi cu furci, bite și topoare. Dincolo de Miînăstirea 
Cheia, o mină de arnăuţi ai vistiernicului, trimişi să întă- 
rească paza, se aflau la cîțiva pași de turme. 

Uţubarză descălecă ceata în pădure, lăsînd caii în grija 
unor căruțaşi. 

— Miule, ia cîţiva oameni și ţine Valea Teleajenului 
în sus, pină la „Izvorul Caprei“, apoi, pe polecuţa de 
sub brădet, urci spre Strunga Norilor. 

Mergînd la intervale rare prin pădure, siguri de «ei, 
cei cîțiva arnăuţi fură prinşi cu arcanul, unul cîte unul 
şi trimişi oamenilor de la căruţe. Herghelegiii și cirezarii 
vistiernicului îl primiră pe Uţubarză cu strigăte de 
bucurie, 

— Unde sînt oile ? 

— Te duc cu, nene Ilie, răspunse voios Ciufu, un 
tînăr pirpiriu cu părul creţ ţișnind vălătuc de sub căciulă. 

— Hai, Ciuiule, bătute-ar norocul ? 

— Poate că oile au și ajuns la strungă. Cireada e 
puţin mai în urmă. Paznici sînt vreo douăzeci de ţărani 
de-ai noștri, înarmaţi doar cu bîte. Ar fi păcat să-i tri- 
mitem pe lumea cealaltă. li cunosc. Lasă-mă să vorbesc 
cu ei și n-or să stea împotrivă. Teamă nu mi-e decit de 
arnăuțţii aflaţi la cireadă. 

Viroaga ce ducea spre Strunga Norilor se tot îngusta 
asprindu-și urcușul. Ca la două ceasuri de drum începu 
să se audă lătrat de ciini și muget de vite. Ciufu duse 
paznicilor cuvintul lui Uţubarză, stîrnindu-le bucuria. 
Numai Ion al Marandai, zănatic și fricos, făcu mișelia 
să dea alarma. Un arnăut descărcă flinta asupra lui Ciufu, 
doborîndu-l sub cetina unui brad. 

— De ce-l împuşcași, lepădătură ? îl scutură furios 
Tlie, cînd arvaniţii, dezarmaţi de cirezari. așteptau spășiţi 
judecata. 

— lartă-mă, avhonda ! 

— Arhonda ? Crezi că sint vreun nemernic din tagma 
boierească, care te-a plătit ca să ucizi fiinţe nevinovate ? 
O să te leg de-un brad în adîncul pădurii, să te sfîșie 
fiarele, că altă moarte nu meriţi, blestematule. 

Și se finu de cuvint. 

Pe Ion al Marandei nu-l mai pedepsi, fiindcă o ploaie 
de măciuci abătută asupra-i îl întinsese pe iarbă, fără 
suflare, 

Turma urca pe văioagă, înșirată pînă aproape de 
strunga strînsă între uriaşe valuri de piatră, deasupra 
cărora se tot adunau nori. Ajuns pe culme, Miu îi tăie 
calea, strigînd ciobanilor să întoarcă oile, că sînt furate 
din sate și că haiducii se află în preajmă. N-a răsunat 


nici un foc de pușcă sau pistol. Pină să se dumirească 
arnăuții, ca unul au sărit. pazniciii, smulgîndu-le armele. 

Aburi zdrenţuiţi coborau peste ţancuri şi păduri pînă 
ce pe nesimţite, totul se posornori în jur. Un fulger uriaș 
sparse întunccimile de sus şi lovi undeva în adincul pă- 
durii, atit de aproape încît valea fu zguduită sălbatic, iar 
hăurile sunară a spaimă, Speriate, vitele mugiră, învăl- 
mășindu-se. Picături de ploaie, cît alica de urs, porniră 
să răpăie duşmănoase și veci. La al doilea tunet, vitele 
se-năpustiră la vale, într-un iures nebun. Citeva oi zvic- 
nică buimace printre ciobani, după care turma năucă dădu 
buzna spre prăpastie. Au luptat cu înverșunare ciobanii 
şi câinii ca să le curme iureșul, izbuiind să scape multe 
de la pieire, grămădindu-le apoi la adăpostul unor stînci. 

Pe viroagă începu să ciruie, mai întii subţire şi iute 
apoi din ce în ce mai puternic și mai vijelios, un șuvoi 
iscat dinspre strungă şi adunat de pe clinurile din jur, 
sonind din urmă cirezile peste care căzu cu apele lui tur- 
bate, rostogolind frunze, grohotiş şi copaci dezrădăcinaţi, 
îngrozind vitele, învălmășindu-le, făcindu-le să se calce-n 
picioare. Nu se mai auzeau prin întuneric decît mugete 
de spaimă şi moarte, Parcă tot cerul se pornise cu vrăj- 
măşie asupra lumii de dedesubt, încăpăţînîndu-se să curgă 
prin această vale îngustă. 

Cu sumanele grele de apă, ghemuiţi lîngă turme sub o 
streaşină de piatră, ciobanii, deși cunoşteau toanele mun- 
telui, nu mai trăiseră o asemenea dezlănţuire, iscată 
aproape din senin, ca o nebunie a slăvilor. În ilicele scurte, 
şnuruite cu roșu, şi-n cămășile lor subţiri, arnăuţii, aprige 
slugi boiereşti, dirdiiau straşnic de frig. 

— Luaii-i mă, le strigă Uţubarză, aruncîndu-le ghe- 
motoc nişte saci din cei folosiţi de ciobani drept slugă ; 
dar căpetenia lor dădu cu piciorul darului, rostogolindu-l 
în prăpastie. „Tot al dracului ai rămas !“, îi strigă unul 
dintre mercenari, izbindu-l cu pumnul în obraz. Furios, 
arnăulul sări asupra răzvrăiiiului iztindu-se pînă ce se 
rostogoliră, încleştaţi, în prăpastie. 

După .vreo două ceasuri, ploaia s-a potolit. Şuvoiul 
începuse a se subția, dar oamenii n-au putut cobori din 
munţi decit în zori. Au pornit cu resturile turmei și cirezii 
spre minăstirea Cheia. În drum, Uţubarză află că femeile 
doboriîseră cu furcile un arnăut pe cînd încerca să fure 
un cal din pripon. Abia mai recunoscu Tlie pe arvanitul 

destinat fiarelor pădurii. Îşi reveni după ce-l stropiră c-o 
găleată de apă. 

— Cine te-a dezlegat, tilharule ? 

— Dumnezeu ! A trăznit bradul, l-a despicat și mi-a 
ars legăturile. 

Hie, îi văzu ilicul și cămașa pirjolite, precum și o diră 
de carne vie de-a curmezișul spinării. 

— Arhonda, dacă-mi cruţi viata. ti-oi mărturisi o 
taină de preţ, 

— Spune! 

— Costandas, vechiiul vistiernicului, a strins preţul 
bucatelor de pe moșii, a vindut toate buţile, lemnele și tot 
ce s-a putut vinde la repezeală. A luat şi bani de la cămă- 
tari. Miine noapte vrea să treacă graniţa, furindu-l pe 
boier. 

— Pe vistiernic ?... Pe noi, cei jăcuiţi fără milă, cu 
ajutorul vostru ! 

— Știu că n-o să mă crezi, dar mă dau rob domniei 
tale cu trup și suflet. Văd că lupţi pentru binele altora. 
— Rob, arvanitule ?... Doar lupt împotriva robiei. 

— Iartă-mă, dar eu n-am cunoscut altă lege decit a 
jafului şi-a supunerii oarbe. Așa am apucat. Acum îmi 
simt toată ticăloşia. Lasă-mă să-ţi dovedesc credinţa. 

— Hai, arvanitule ! 

La miezul nopţii, Uţubarză lovi curtea vechilului Cos- 
tandas. Fu întîmpinat cu focuri de armă. În timp ce hai- 
ducii dădeau înconjur casei, arnăutul dispăru. ,,Ticălosul !“, 
mormăi Uţubarză care de mai bine de o jumătate de ceas 
se trudea să pătrundă în locuinţa vechilului. 

Dinăuntru, se auzi glas printr-o fereastră deschisă : 

— Kir Ilie, poţi intra fără grijă. 

Arnăutul se strecurase în casă prin locuri ce-i erau 
cunoscute. Legat, Costandas zăcea întins pe un divan, 
după ce poruncise oamenilor să înceteze focul. 

— Îţi mulțumesc, arbănaşule. Ţi-ai ţinut făgăduiala 
şi te-am iertat. 

Atunci bagă de seamă că pe-o minecă i sc scurgea o 
dîră de singe. 

— Eşti rănit ? 

— Da! Sint pe sfîrşite. Am vrut să afli că mama nu 
m-a făcut ticălos. M-au ticăloșit turcii şi boierii. Cer ier- 
tare pentru tot răul ce l-am făcut şi rogu-te, a mă îngropa 
creștineşte. 


50 


L-au pus în pămint peste trei zile oamenii din sat, 
cărora, nu de mult, le luase vitele şi mălaiul. 


* 

N 

Rădvanul boieresc porni spre bordeiul din livadă îm- 
preună cu Costandas, păzit de oamenii lui Uţubarză. 
Andronachis cu nevasta aşteptau înfriguraţi pe vechil. 
Scăpaseră de arnăuţii lui vodă printr-o galerie scobită din 
pivnița casei pînă la bordei. O săpase cînd refăcuse cona- 
cul, așa cum săpaseră mai taţi boierii asemenea ieşiri pen- 
tru caz de primejdie. 

— Sint gata, arhon vistiernice, strigă Costandas din 
gura bordeiului. 

— Adus-ai tot ? 

— Tot. 

Cind se pomeniră înconjurați de niște oanieni străini, 
Teodora încremeni, în vreme ce lui Andronachis începură 
să-i clănţăne dinţii. 

— Hai, arhonda, că are vodă nevoie de pielea ta ! 

— Vă las tot ce am, numai să nu mă dați pe mîna lui 
Caragea. 

— Nu-i nevoie să ne lași, că luăm noi singuri înapoi 
ce ne-ai prădat ; iar de scapi de mina lui vodă au să te 
judece țăranii, jefuiți de tine atiţia ani ! 

— Ţăranii ? I-am jefuit io ? I-a jefuit Caragea. 

— E], cu toată liota voastră, vistiernice. 

Andronachis tremura acum de-a binelea. Un vîrtej de 
gheață îl spulbera pe dinăuntru. Munţii veneau vrâjmaș, 
să-l strivească, iar soarele sărea pe cer de la un capăt la 
altul, pînă ce un trăznet mut îl lovi în creștet, prăbu- 
şindu-l. 

— Ia-], femeie, şi-l îngroapă, dacă l-o răbda pămîntul 
şi mort. îi vorbi acru Uţubarză. 


Li 


Uiubarză l-a găsit pe Zoican bătînd nucii cu prăjina 
în grădina părintelui Benea. 

— Am venit, după cuvint. Azi pleacă baciul lui Despa 
la tîrgul din Brașov. 

Mocanul virise giuvaericalele lui Manuc într-o putină 

mare sub calupurile de telemea. Bătuse capacul și strînsese 
bine cercurile din mladă de alun. 

— Boierule, îi spuse baciul lui Zoican, scrie cu tibi- 
şirul ăsta pe putină ,„.Căpitănia Kronstadt“, că altfel o dij- 
muiesc la graniţă, ori o iau cu totul. 

De vameșii valahi au scăpat ciobanii c-un burduf de 
brînză. Cu cei chesaro-crăiești avură însă de furcă. Unter- 
ofițerul Iohan, după ce măsură îndelung marfa, mormăi : 

— S-au auzit împușcături la voi. Vor fi contrabandiști. 
Am cerut întăriri şi-mi trebuie mîncare. Daţi jos putina 
mare. 

— Dacă așa-i porunca, așa fac, răspuse baciul. Numai 
că este a lui Herr Oberst Herman, de la căpitănia Braşo- 
vului. Mi-a plătit-o înainte. Daţi-mi ţidulă la mînă, că 
altfel mă închide. 

Așteptind în rădvan, Zoican fierbea. Cobori, întinzînd 
lui Iohan pașaportul și cerîndu-i iertare că boala îi cășu- 
nează atita suferință, încît nu mai poate întârzia. 

— A, mergi la Zizin ? Apa bun... spuse neamțul cînd 
văzu paşaportul lui Zoican. Dau eu recomandir pentru 
cvartir şi pension fain la sora mé. 

— Mulţumesc, Herr Unterofizzier, din toată inima. 
Neamţul renunţă la putina cu brînză a lui Her Oberst. 
iar Zoican făcu popas la Zizin, unde plăti fără tocmeală 
sorei lui Johan pentru două săptămîni și plecă peste tre; 
ziic, fără să ceară banii înapoi. Lui Uţubarză, uluit de 
atita filotimie, îi spuse: „Vreau să mi-l fac prieten pe 
Iohan. O să mai avem nevoie de el. Este și ăsta un dichis 
negustoresc.“ 

Pe Manuc îl găsi la hotelul „Râmischer Kaiser“ din 
Sibiu. 

— Te aşteptam, kir Zoicane. Ai avut mare dreptate. 
A doua zi după ce ai plecat din Bucureşti, m-au călcat 
turcii în toiul nopţii. În vreme ce-mi spărgeau porțile, ant 
fugit pe o fereastră din dos. N-am uitat ce mi-ai cerut. 
Mergi cu mine la un negustor de arme. 

Zoican căută în ochii lui Manuc licărul acela ciudat 
ce se arăta fără voie, dar nu află decît o privire înnourată 
de atitea tulburări, astfel că--i strînse mîna. 

Sasul primi să-i vîndă trei sute de puști. Le aștepta de 
la Viena, urmînd să-l înștiințeze de sosirea lor prin mijlo- 
cirea Casei de Comert Hagi Pop. 

Un cărăuş de fel din Cozia se învoi să-i ducă, pe 
Zoican şi Ilie Uţubarză, pînă la Balta. Pe Valea Oltului, 
opriră lîngă un izvor ce ieșea îmbietor de sub munte, pe 
moșia Călimăneștilor. Uţubarză, sorbi cu nesaţ, să-și po- 
tolească setea... „Piiu ! scuipă, înjurînd. Asta-i apa din 
umblătorile lui Satan, spurca-i-ar Dumnezeu să-i spurce 
pe juveji“. 

Apoi, aminiindu-și că şi Zoican e oltean, se rosti 
fisticit : 

— Iartă-mă, cucoane Zoicane, că doar n-or fi toţi 
oltenii blestemaţi să-și potolească setea cu puturoșenie 
din haznaua iadului. 

Zoican zîmbi, 

-— E apă tămăduitoare, Ilie. Pînă şi împăratul de la 
Viena bea cîteva balerci pe an. 

— De asta se poartă ca un spurcat cu supușii lui, 
otrăvi-l-ar sfîntul, Noroc că n-a aflat-o și sultanul, că de 
şi-ar umple narghileaua, s-ar face și mai abraş la inimă. 

De la Călimăneşti făcură popas la Horez, unde le fu 
gazdă părintele Berbecel. Recunoscîndu-l pe Zoican, un 
dulgher de lîngă Cerneţi. se rugă să-l ia în căruţa lor. Se 
minunase văzînd că popa, scund și iute ca un titirez, 
purta la ochi, sub chelia fără umbră de fir, niste sticle 
rotunde legate cu baiere de sîrmuliţă pe după urechi. 
Îl întrebă nedumerit pe negustor : Tartă-mi neștiinţa, bo- 
ierule, dar de ce ținea părintele Gheorghe sticlele alea 
la ochi, ca neoamenii ? 

Cînd află dulgherul că „,drăcovenia nemțească“ dă 
putere ochilor slabi, se cruci. 

— Vezi, Uţubarză, în ce întuneric trăim ? Omul ăsta 
n-a mai văzut pînă azi ochelari, în vreme ce în alte părți 
de lume, mintea omenească iscodește tot felul de minuni. 
Iaca, scrie prin gazeturi că s-a fost născocit un fel de 
mehanică în stare să miîie o corabie, cu niște abur ce iese 
din pîntecele ei, ca din cazanul cu ţuică. 

— Poate că merge cu vreun rachiu mai acătării, din cel 
ce face să-ţi fiarbă şi sîngele, glumi Uţubarză, nevenindu-i 
a crede cum să aibă atîta putere o pirlită de abureală. 

Deşi îl știa pe Zoican om serios, îl privi totuși cu coada 
ochiului, ca, după o clipă de gindire, să adaoge : 

„Apoi, de-o merge lumea tot aşa, o să ajungă evro- 
peii să zboare ca păsările cerului, în vreme ce noi rămînem 
să dormim în bordeie şi mîncăm mămăligă cu varză acră 
pînă și-n ziua de paşti ; că tot ce e mai bun dăm stăpinirii, 
boierului și turcului. 

„— Măi Ilie, evropeilor ăstora le-ar trebui nişte oche- 
lari mai straşnici ca ai lui popa Gheorghe Berbecel, să 
vadă că fără noi ar fi dat turcii iama în huzurul lor. Ca 
niște orbeți vor să-și taie singuri craca de sub picioare, 
încercînd să ne vîndă azi unuia, miine altuia. 

Ajunseră la Balta, satul lui Zoican, după încă două 
zile de drum, fiind întimpinaţi cu voie bună de coana 
Polina, nevasta negustorului. 


CAPITOLUL V 


MÎNI-A 


Coana Polina Zoican era o femeie aprisă și aprig de 
frumoasă. Orfană, fusese crescută de unchiul ei, serdarul 
Costache Bălteanu. O dăduse să-nveţe carte la „cloașteru:“ 
din Sibiu, cum spuneau românii mînăstirii ursulinelor, 
din acel tîrg de margine al Transilvaniei, unde se aflau la 
învățătură și alte fete de-ale boierilor şi negustorilor 
valahi, și unde, Polina cășunase multe necazuri mărimilor 
în sutană. 

în al treilea an de şcoală, colega ei, Sultana Gălășescu, 
sta gata să îmbrace rasa. călugăriţelor ursuline. Lepădin- 
du-se de toate cele lumești, urma să arunce în vistieria 
minăstirii preţul moştenirii rămase la moartea lui taică-su, 
Polina, care ştia cit se trudiseră călugărițele s-o conver- 
tească, izbucni în ajunul botezării : 

— Nu fi proastă, Sultănico. Nu pentru mîntuirea 
sufletului te-au pisat atita să-ţi laşi credinţa. De nu le-ar 
fugi ochii după averea ta, ai putea să te-nchini și lui 
Belzebut. | 

În ziua cînd Sultana Gălășescu urma să fie botezată 
în noua credință se adunaseră la mînăstire, pe lingă so- 

borul preoţesc și elevele „Cloaşterului“, mulțime de gură- 
cască, 

— Este voia ta să primeşti dreapta și sfinta noastră 
credinţă ? A 

— Nu! strigă din toate puterile fata. Vreau să-mi 
dați drumul acasă. : 

În consternarea generală se auzi bătaia din palme şi 
strigătul de „bravo“ al Polinei Bălteanu. 

Chiar a doua zi „ereticele“ au fost trimise peste munți, 
— Sultana la Coțofeni, pe Jii — Polina la Balta, satul ei 
din Mehedinţi, unde, după vreo doi ani s-a măritat cu 
Nicolae Zoican, negustor din același sat, un flăcău isteţ, 
cutezător şi mîndru, pe care îl cunoscuse în casa unchiu- 
lui ei, unde venea să împrumute cărți, aducind în schimb, 
bătrînului, „gazeturi“ românești de peste munți. 

Ea ținea nu numai socoteiile gospodăriei din Balta, 
ci şi ale întregii negustorii făcută de Zoican împreună cu 
Tudor Vladimirescu, trimiţind regulat la Sibiu banii hotă- 
rîți pentru tăinuitele lor scopuri. 


+ 


Balta e sat tihnit, aflat odinioară pe moşia Băltenilor. 
A fost împărţită de ultimii doi moștenitori : Serdarul Cos- 
tache Bălteanu, şi Ion, care și-a vindut partea, pierzîndu-și 
apoi urma prin cele străinătăţi, după învăţătură. Din mo- 
șie rămăsese serdarului o palmă de loc. Plecat mai mult 
spre lumina cărţilor decît spre cele gospodărești, vinduse 
bucată cu bucată, mulţumindu-se să ducă o viață cum- 
pătată, respectat de bălteni pentru virsta, înțelepciunea şi 
modestia lui, deși devenise ursuz de cînd îşi ingropase, 
într-o singură săptămînă, nevasta, băiatul şi nora, morți 
de holeră. Îi rămăsese ca mîngiîiere nepcata Polina, căreia, 
la măritişul ei îi dăduse doar binecuvîntarea, fiindcă 
zestre n-avea ; dar nici ginerele nu ceruse, 


Dealul Ponorelului, stăpînit de neamul Zoicanilor din 
bătrîni, coboară cu unduiri dulci și cu tufe de liliac spre 
sat. La poalele lui, Topolnița se lenevește carecum, ca o 
apă a Bărăganului împlinind o mlaștină, de unde satul pe 
care-l străbate și-a luat numele de Balta. Gospodăria lui 
Zoican, așezată pieptiş pe malul drept al rîului, îşi ere 
poarta lîngă apă. Călare, ori cu căruia, ajungi la ea prin 
vad. Pe jos, treci o punte din Liană de stejar, negelui tă 

Cind rîul se umflă, porţile şi uluca se trezesc adeseori în 
mijlocul apelor, fără vătămare, împrietenite cu ele parcă 
de cînd lumea. Rămîne numai puntea suspendată la o 
palmă-două deasupra viltorii. Curtea suie pe deal, între 
zăplazuri de stejar umbrite de sălcii. Pe stînga e „Casa 
mică“, cu tindă, două odăi şi cuhnie, al cărui horn înalt 
se deschide larg peste vatră. Mai sus, pe cealaltă latură a 
curţii, „Casa mare“, din lemn masiv de stejar, cu acope- 
riş de șindrilă, purtînd stîlpi cu cioplitură la cerdac, e 
vîrîtă sub dealul care vrea parcă s-o strivească, fiindcă i-a 
întors spatele. De sub streașină, urcă pe Ponorel poteci 
șerpuite, călcînd pe spinări de peșteri necunoscute. Prin 
făgei și tufișuri de mălin, se ajunge pe şaua dealului, de 
unde cărările coboară la saivane şi stîne. 


* 


A doua zi după sosirea lui Zoican de la Sibiu, acesta 
se pomeni în curte cu slugerul Vladimirescu. Ceva mai 
tinăr, Tudor e c-un cap mai înalt decît prietenul său și cu 
două cînd își punea ișlicul ca să plece la treburile vätă- 
şiei sale de plai. Altfel, umbla cu căciulă neagră de miel 
şi în port oltenesc, nelipsindu-se însă de cizmele cu pin- 
teni, intrate în obișnuință de cînd fusese comandir al 
pandurilor. 

— Sărut dreapta, coană Polino. Află că m-am apucat 
de fumat, glumi slugerul de cum sui scara cerdacului, 
știind că femeia nu suferea fum de tutun în casă, chiar 
vodă de-ar fi poftit să-şi aprindă ciubucul. 

— Te ţii domnia-ta de alte blestemăţii, Tudore, numai 
de tutun, băutură și muieri nu ; că de-ai mai avea și aste 
trei păcate, greu i-ar mai sta capul pe umeri. 

Tudor zîmbi. Coana Polina era singura ființă care-l în- 
frunta fără să-i aprindă mînia. Ştia că-i stă-n putere să 
ghicească firea omului, dar şi să-l împungă cu vorba, spu- 
nîndu-i verde, în față, ceea cə avea pe inimă. Îi trezise 
atita încredere, încît îi lăsase în păstrare pînă și diata : 

„Aflîndu-mă eu, Teodor, om necăsătorit și fără vred- 
nici clironomi, așteptîndu-mă în tot ceasul la moarte, mai 
vîrtos găsindu-mă ostaș și în toată vremea călător, am so- 
cotit să-mi pun la orînduială tot ce am...“ 

Se opri însă în prag, unde, cîteva perechi de papuci ṣe- 
deau înșirate ca la ușa moscheielor, gazda pretinzînd mu- 

safirilor să nu intre cu alte încălțări peste covoarele ţesute 
de mîna ei, ori peste duşumeaua albă, spălată în fiecare săp- 
tămiînă cu leșie. 

— Nu te mai codi, slugere, știi doar că împreună cu 
Zoican, ai dezlegare de la rînduiăla papucilor. 

În ajun îşi călcase pe inimă şi cu Uţubarză, nu fiindcă 
îi trecea pragul pentru prima oară, ci, fiindcă, privindu-l, 
oftase, cu uimire şi regret : 

— Poftim înăuntru, că n-am papuci pe măsura picio- 
rului domniei-tale. 

În odaia de musafiri, o masă de stejar masiv aștepta 
înconjurată de scaune cu spătar înalt, chenăruite în cio- 
plitură, de funie răsucită, înconjurînd soarele și luna. Pe e 
policioară cu geam, zimbeau strălucitoare pahare de Sibiu, 
carafe braşoveneşti, farfurii de Hurez cu veseli şi zburliți 
cocoși colorați, căni și, mai ales, acele ispititoare ulcioare 
de lut, scrise de meșter cu smalţ alb : ţuică, vin, afinată. 
rachiu de brad, de ienupăr, de izmă. Dedesupt stau rînduite 
într-o firidă borcanele cu dulceţuri. 

Micile manii ale gazdei, aveau darul să descrețească 
pentru cîteva clipe fruntea lui Tudor, dar, de cum înce- 
pea vorba despre cele politiceşti, chipul i se întuneca, şi 
privirea i se înăsprea. Vorbea tăios, aproape răstit, după 
obiceiul dobîndit în vremea ostășiei, cuvintele-i izvorînd ca 
dintr-o fierbere grea clocotind de durere și revoltă, pentru 
cîte nedreptăți încercau răbdarea norodului. 

— 'Tudore, nu te-am văzut de cînd te-ai întors de la 
Viena, deschise vorba bătrinul Costache Bălteanu. 

— Viena ? Să nu mai aud rostindu-i-se numele. S-a 
adunat acolo regi, împărați și miniștrii lor să-i cînte pro- 
hodul lui Napoleon și să petreacă. Cînd le mai rămînea 
timp liber, căutau să-și fure căciula unul altuia. Cum nu 
izbuteau, hotărau să mai ia cîte o piele după cei mici. Oile 
să n-aștepte dreptatea lupilor ! 

— Ai vorbit cu împăratul rușilor ? 

— Vorbit ? A vorbit el: „Am auzit că ești un ostaş 
credincios și viteaz. Să stai cu ochii pe păgîn și să fii gata 
de luptă cu oamenii tăi. O să te bucuri de răsplata noastră.“ 

— Nu cer răsplată, prea slăvite, ci o umbră de drep- 
tate pentru neamul meu oropsit. 

— Dreptate ? Am s-o fac cu sabia mea. Creștinismul 
va birui, şi soarele lui va străluci mai luminos și pentru voi. 


5? 


Am înţeles că-mi răcesc gura de pomană, mai ales că 
vuipoiul de Capodistria, consilierul lui, mă tot îndemna 
prin semne să ies. Auziţi ! Dreptate cu sabia ţarului... Soa- 
reie creștinismului ! ...Parcă îi cerusem să mă ungă pa- 
triarh al Constantinopolului. Și-am mai înţeles că n-avem 
să așteptăm mintuirea de la împărăţii. Că nu de florile mă- 
rului s-au întovărășit tiranii cei mari ai Europei în Sfînta 
Alianţă, ci ca să pună sub obroc orice nădejde de sloboze- 
rie a noroadelor. Ciştigul nu-l avusei de la ţar, ci de la 
rişte frați din Transilvania, aflaţi pe la Școlile Apusului. 
Propovăduiesc cu rivnă luminarisirea neamului nostru și 
înfrăţirea Ţării Româneşti cu Moldova și Transilvania. 

— Visuri, Tudore ! Stăm aici ca mărul lîngă drum. 
Cine trece, ne zburătuceşte. 

— Ne zburătucește că ne-am lăsat în voia nemernici- 
jor, să ne pună unghia-n git, să ne ia şapte piei, și să ne ti- 
căloşească. De gindeau şi cei ce s-au dus după timp, 
precum gîndești domnia-ta, serdare Bălteanu, apoi de mult 
ne seca sămința. 

— Ce putem face cînd avem împotriva noastră împă- 
ratii, turcii, ciocoii, arnăuţii și sărăcia ? 

— Ce putem face ? Să plingem ca muierile și ca nevol- 
nicii dind acatiste ! Să aşteptăm pînă ce ne-o roade of- 
tica şi pelagra ; pînă s-or nărui bordeiele și-o creşte brus- 
turul în bătătura rumânului ; pină ni s-o stinge lumina 
ochilor, şi ni s-or înfunda urechile cu pămînt, ca să nu mai 
vedem și să mai auzim copiii plingînd de foame ! Asta să 
așteptăm ! 

Privirea, aprinsă de minie, stărui citeva clipe asupra 
tătrinului Bălteanu, de parcă el ar fi fost vinovat de toate 
„ngaralele, dijmele, podvezile, jaful şi silnicia prăvălite asu- 
„ra țării de simbriaşii turcului, Fanarului, ciocoilor și egu- 
menilor. 

— Am venit'să te întreb, Zoicane, ce făcuși cu Manue? 

— Am arenduit moșia Drajnei pe 29 de ani, plătind 
totul pînă la soroc. 

— Plătit ? Cu ce bani ? 

— Uţubarză i-a trecut dragomanului aurul peste hotar. 

— Aurul lui ? A vîndut moşiile de pe Ararat ? 


— Ne-am atins scopul, Tudore. O să ne putem creşte 
turmele și cirezile departe de turci şi aproape de granița 
Transilvaniei. Pînă acolo n-ajung nici tilharii din Vidin, 

nici cei din Ada-Kaleh. Manuc a fugit la Viena, dar m-a 
pus în legătură c-un negustor de arme din Sibiu. 

— Să vă orînduiţi obște şi un sfat al bătrinilor, Ut-- 
barză. Să vă împărţiţi roadele moşiei Drajna după drep- 
tate. Zoican o să-ți spună ce mai ai de făcut. 

O piatră pătrunse prin fereastră oprindu-se pe masă. 
lîngă ulciorul cu vin de care nimeni nu se atinsese. 

„Turcii, vin turcii !“ se auzi glasul sugrumat de spaimă 
al coanei Polina care, dînd buzna în casă, trase zăvoarela 
şi puse un drug de fier de-a curmezișul ușii de stejar. 

Tudor duse fulgerător mîna la pistol, dar Zoican îl 
opri, împingindu-l cu de-a sila spre scara ce duce la poă. 
„Suie 'Tudore, nu-ţi irosi vitejia, că tu nu mai ești ai 
tău, eşti al norodului“. 

Costache Bălteanu rămase pe loc. 

„Doar nu s-or măsura cu moșnegii !“ mormăi cu Încă- 
păţinare.“ 

Cu umărul, Zoican sparse șindrila acoperișului. Cum 
streașina cobora la un pas de rotunjimile Ponoreluiu:, 
săriră în cringul de mălini. În curte începură a răsuna 
împușcături. Uşa căzu sub grindina loviturilor de topor. 
Erau cîrjalii turci de peste Dunăre, avînd drept călăuză 
pe Ion Ciutură din Pleniţa. Furioşi că nu-l găsiră decit pa 
bătrîn, îl încolţiră. 

— Unde-i tilharul ? întrebă Ciutură, 

— Care tîlhar ? 

— Tudor. 

— Nu-l știu de tîlhar şi nu-mi dă socoteală de dru- 
murile lui. A fost aici acum un ceas. 

Au răscolit casa, au jetuit-o, au spart pînă și ulcioa- 
rele cu inscripţii albe ale coanei Polina. Cum dumne:izi. 
împreună cu Zoican ridicau satul, neavind cine le ti: 
cinstirile de gazdă, tilharii traseră cu fringhiile un butoi 
de vin din pivniţă, şi aprinseră focul în mijlocul curții. 
părpălind păsările, după ce le suceau gitul. Au secătuit 
cumplit și cămara, de parcă nu mîncaseră de-o săptămină. 

Cînd luna plină se opri deasupra uriașului plop din 
poarta lui Zoican, uimită parcă de cîtă nebunie clocot:a 
sub lumina ei de argint, turcii chiuiau ca oltenii, de la 
care învățaseră că petrecerea n-are farmec fără asemenea 
strigăte de bucurie. 


Prin întunericul pădurii, băltenii se apropiară tiptil, 
privind uimiţi la destrăbălarea tilharilor. Le dăduse Zoican 
arme din peșteri. 

În casă, Ion Ciutură, împreună cu căpeteniile turcilor, 
se ospătau de zor. Îl chinuiseră pe bătrînul Bălteanu, 
turnîndu-i vinul cu de-a sila pe gît, pînă ce căzuse în 
nesimţire. 

Prin spărtura din acoperiş, Tudor, Codobatură și Uţu- 
barză pătrunseră în casă. Ameţiţi de băutură și luaţi prin 
surprindere, mai marii bandei au lăsat armele. 

— Spune tilharilor tăi, Ciutură, să se astîmpere și să 
iasă din curte. Altfel nu mai vedeţi nici unul răsăritul 
soarelui, îl ameninţă Tudor. 

N-apucă să împlinească porunca slugerului cînd, afară, 
începu lupta. Loviţi din toate părţile, tilharii se apărară 
o vreme, pînă ce, simțindu-se biruiţi, o rupseră la fugă 
spre poartă, unce-şi legaseră caii, ascunși acum de bălteni 
prin curţi, fiind animale furate din satele vecine. Dez- 
nădăjduiţi, sărivă gardul în Topolnița. De pe maluri, îi 
pîndeau cu flinte, topoare şi furci, bărbaţi şi femei. În 
lumina lunii se încinse o vinătoare ciudată, Se trăgea ca la 
rațe asupra cîrjaliilor fugăriţi prin mijlocul girlei. Pînă 
la urmă se predară, împuţinaţi şi istoviţi. Slugerul privi 
cu silă gloata tioroasă, ruptă, leoarcă de apă și sînge, încă 
nedezmetecită din băutură, cevind îndurare, îngenunchiată 
in faţa porții. 

— Aceşti lotri au ars şi prădat pînă acum optsprezece 
sate. Au ucis femei, bătrîni și copii, săvîrşind silnicii fără 
pereche. Spinzuraţi-i, le porunci băiienilor. Lăsaţi-l numai 
pe Ciutură. Îl judec eu. 

I-au atîrnat de crăcile sălciilor de pe malul giilei. 

În jurul focului din curte, se adunase aproape tot 
satul ca la o judecată de apoi. În picioare, sprijinit în 
sabie, nemișcat, tăcut şi încruntat, Tudor părea de piatră. 
Tresări numai în clipa în care Ciutuză fu prăvălit la picioa- 
rele lui. 

— Creştin și român eşti tu, nemernicule, însvţindu-te 
cu păgiînii la tilhării ? Nu te arde durerea satelor unde 
i-ai purtat ca să-și facă de cap ? Năpircă blestemată, mi-e 
scîvbă să-ți rostesc numele. M-am jurat că de te prind, te 
tai cu mîna mea, şi sînt învățat să-mi țin jurămintul. 

Tilharului nu-i venea a crede c-o să-l ucidă şi, cum 
sta în genunchi, cu capul plecat a iertare, pandurul îl des- 

căpățină dintr-o singură lovitură, în care adunase toată 
ura ce clocotea în el. 

Cînd zarva se potoli, iar ultimele vreascuri se topeau 
în focul din mijlocul curţii, coana Polina, după ce privise, 
cu jale ţăndările rămase din oalele, șipurile și borcanele 
înflorate, casa semănînd acum a cocină, precum şi jaful 
din pivniţă, porni spre coteţe să cerceteze de i-au mai 
rămase ceva orătănii în viaţă. O auziră toţi deodată stri- 
gînd de parcă ar mai fi năvălit o altă ceată de bașbuzuci. 
Descoperise la adăpostul unei căpiţe de fîn un turc, sfo- 
răind în somn fără vise. Îl dezmeteci Uțubarză c-o lovitură 
de picior în coaste. Dacă profetul însuși i-ar fi apărut 
atunci în faţă, ieșind din pămînt ori coborînd din cer. 
tilharul n-ar fi fost mai năucit ca în clipa cînd, deschi- 
zînd ochii, se trezi cu satul adunat în jurul lui. Pină să 
apuce a zice „aman“, coana Polina, care zărise scoţinc 
capu! din buzunarele şalvarilor o pereche de papuci furațţ: 
din cerdac, îl blagoslovi zdravăn c-o joardă de alun. 

— Iariă-l slugere că fuse destulă pedeapsă pentru e: 
să guste bătaie de cadînă, îl rugă Zoicanca. 

Pandurul își aescreţi fruntea a zîmbet, făcîndu-: 
hatirul. 


Zoican n-a mai bătut şindrilă pe acoperișul casei sala 
ca să astupe spărtura pe unde ieşise cu Tudor. A pus doar 
o fogie de tablă, peniru a rămîne mărturie peste timp a 
acelei intimplări. Spărturii i-a zis „copca lui Tudor“. 


CAPITOLUL VI 


PĂCATUL DRAGOSTEI 


Noiembrie începuse c-o ploaie subţire și rece. Ilie 
Uţubuyză era tot la Balta. Dăduse ajutor la refacerea 
gospodăriei lui Zoican. dar învățase şi cum se face 
negustovie nouă, iscălind doar nişte hirtii. U uimea 


iscusința negustorului și mai ales cît de ușor trăgeau banii 
la el de parcă ar fi fost fermecat. 

Urmînd să plece împreună, Uţubarză spînzură niște 
fălcele de lemn de-a lungul docarului. 

— Ce năzdrăvănie mai e și asta, Ilie ? 

— O să se îndirjească vremea, cucoane Zoicane. Au 
plecat cocorii la cîrstovul viilor și ei cunose semnele 
anotimpurilor mai bine ca oamenii. De unde știm noi că 
pînă la Craiova nu ne troienește cerul? Atunci lăsăm 
tăcelele și înțepenim roţile în lăcașul ce l-am croit pe 
tălpile de stejar, 

— Te pomenești că miîine-poimiine îi pui și vreun 
cazan din alea anglicești, să umble fără cai. 

— De ne-or lăsa vrăjmașii om face şi d-astea, că 
minte ne-a dat Cel de sus. 

— Pină atunci, Ilie, trebuie să scoatem bani din ne- 
gustorie, că banul e unul din semnele blestemate ale 
veacului ăsta. Pentru el, popa se roagă întru iertarea 
păcatelor tale, și tot pentru el, poţi pune și pe dracu să-ți 
legene copiii. Ispravnicul nu te mai prigonește, ci ţi-e 
prieten. Zapciul nu mai vine cu harapnicul, ci cu căciula-n 
mînă. Și apoi, banul e mut şi surd, ager ori prost, după 
împrejurare, dar aude ce alții n-aud, înţelege ce alții nu 
înțeleg, și vorbește toate limbile pămîntului fără să-nveţe 
nici una. Jar dacă biblia te-ndeamnă să dai lui Dum- 
r.ezeu ce este al lui Dumnezeu și împăratului ce e al împă- 
ratului, banul te îmboldeşte să dai și lui Scaraoţchi ce e a 
lui Scaraoţchi, fiindcă și el îți poate fi de folos cînd Cel de 
sus doarme ori face nazuri. Turcul și fanarioții ne-au mai 
învățat să dăm şi prostului, ce e al prostului și hoţului ce e 
al hoţului. 

Slugerul și cu mine cumpărăm vite tinere ; le creștem, 
le prăsim și le vindem peste munţi unde au preţ bun. 
Ne-am încropit şi noi și oamenii care ne ajută. Am 
părăsit negustoria de capre și oi, că mereu dădeau turcii 
iama prin turmele noastre. Oltenii cresc acum oi puţine, 
că s-au săturat să le tot dea plocon la pilaful ienicerilor, 
chebapul sultanului și pastrama beșliilor. Vitele mari sînt 
cu spor. Numai că, negustorii greci, venețieni și austrieci 
au deschis ochii dregătorilor Porții. Caragea a pus oprelişti 
la vămi. Doar el şi oamenii împărătești pot trece vite peste 
graniță. Păgînii de pe marginea Dunării ne pradă cirezile, 
nu pentru seu ori ciriviș, ci fiindcă s-au învăţat să le 

vindă nemților. Luna trecută ne-au furat optzeci de 
capete, ucigindu-ne doi oameni. Am socotit că mai departe 
de Dunăre, la loc ferit putem sta liniștiți. De aceea am 
pus ochii pe moșia Drajnei. E la doi pași de granița 
Transilvaniei și la douăzeci de Dunăre. Drăjnenii or putea 
crește şi ei vite cît le-o pofti inima, că — slava Domnului ! 
— au unde. ` 

— Şi cum o să le trecem peste munți ? Prin Strunga 
Norilor ? 

— Nu, Ilie. În locul lui Andronachis e vistiernic alt 
căpcăun, Iamandi. Un prieten de-al nostru, din București. 
Enache Sorcovăț, a pus la cale cu el o tocmeală. Crește și 
Iamandi vite pe moşia Seciu, dăruită de Caragea, din 
pămîntul sechestrarisit de la Andronachis. Vistiernicul 
plătește vamă cu mare privilegiu. Îi vindem noi cirezile 
dincolo. O vită de-a lui, una de-a noastră. Asta e invoiala, 
Dar mă furai cu vorba şi uitai să-ţi destăinui ce negusto- 
rie am plănuit cu slugerul pentru tine. O să ridici han 
mare în inima Ploieștilor, fiindcă nu se află acolo nici 
unul de doamne-ajută, iar tîrgul e de viitor. Îl clădim și-l 
întocmim noi cu tot dichisul, iar o treime din câștigul 
net îi dai pentru cumpărarea de arme. 

— Eu hangiu, cucoane Zoicane? Mai curînd s-e 
întoarce Teleajenul spre creierul munților, rise Utubarză. 
De cind așteaptă stăpinirea ca să mă pună-n furci ! 

— Ilie, în ţara asta, deopotrivă blagoslovită și bătută 
de Dumnezeu, nu e orînduiala Apusului, ca fieștecare om 
să aibe patalama cu numele și semnele lui. Din această 
pricină te știe numai popa din sat cînd te botează, te 
cunună ori te îngroapă. Din tagma mirenească te cunoaşte 
vechilul cînd ești clăcaș, vecinul cînd ţi-e dușman și 
muierea cînd i te urci în pat, dacă nu te-a uitat cumva. 
Cine să-și dea cu bănuiala că tu ești vestitul haiduc 
Uţubarză ? Află, omule, c-ai murit. Am aici o hîrtie de 
la vătășia Cloșanilor în care stă scris că ai fost ucis de 
osmanlii. 

Ilie Uţubarză, după o clipă de năuceală, întrebă, ri- 
zînd : 

— Mă îngroparăţi fără popă, cucoane Zoicane, ori m-o 
fi prohodit Vasile Jiganie ? 

— Nu, Ilie, că el nu ştie decît moliftele pentru beţivi, 
ale Sfintului Vasilie. De-abia acum se chinuie să-l mai 
înveţe cîte ceva vlădica Ilarion, ca să nu se dea de gol 

cind umblă prin ţară, în rasă călugărească, pentru tre- 
burile noastre, vinzînd „Vieţile Sfinţilor“ şi „Visul Maicii 
Domnului“. La Craiova o să-ţi razi umbra de barbă pe 
care o porţi, şi o să-ţi tai din pletele și din mustaţa aia 
fudulă de haiduc afurisit, că așa te arată răvașul de drum, 
Şi aşa iţi va fi chipul de aici înainte. 

— Bine că nu mă papistășirăţi de tot ! p 

— Am mai adus slobozenie pentru Ilie Călugăru să 
deschidă han cu cîrciumă în tirgul Ploieştilor. E acolo 
vad bun lingă Drumul oilor, Vălenilor și Buzăului. În 
trei-patru luni îl punem pe picioare. Te învoieşti ? 

— Dorinţa slugerului Tudor, e pentru mine poruncă, 
cucoane Zoicane, că-l roade durerea norodului şi-l arde 
setea de dreptate. 

— Îl roade, Ilie, şi-l arde, că știe ca nimeni altul cît e 
de căptușit norodul cu angarale, beilicuri, clacă, bir, și 
Allah mai știe cu ce, că Dumnezeul nostru nu pricepe 
nici turcește nici grecește, cît îi el de Dumnezeu, lăsînd 
rumânul să se topească de foame şi jale cum se topeşte 
lumânarea. 

Bătură palma, pecetluind astfel învoiala, - 


În păresimi, hanul era gata, stînd în calea negusto- 
rilor, mocanilor și a multor călători spre vămile Comar- 
nicului şi Bratocei, porturile Dunării și Orașul de Scaun 
al Bucureştilor. I se spunea „Hanul Călugărului“, după 
numele stăpînului. Pe „Calea Oilor“ se scurgeau toamna 
turme pornite la iernatic în suhaturile de pe marginea 
Dunării, iar primăvara, se întorceau către munte. Ade- 
seori, oierii intrau cu căruţa în curtea hanului, scoțind pe 
turiş de sub calabalicurile ciobăneşti flinte trimise de 
Ion Despa din Satulung, ori pistoale turcești aduse din 
Dobrogea. Știau că hangiul nu se caliceşte la preţ, convinși 
că el vinde cu cîştig îndoit. Ilie le ascundea însă în niște 
zăcători din adîncul beciului, 


Uneori, noaptea tîrziu, cînd încerca să adoarmă, îi 
venea în gînd spusele lui Zoican. Nu mai auzise nicicînd 
atita vorbă cu tilc, simţindu-i tăria ori de cîte ori îl co- 
pleșeau necazurile, Treburile mergeau greu, iar oamenii 
stăpînirii se arătau hrăpăreţi, afară din fire. Se înfrîna 
greu să nu le plătească haiduceşte. Auzind şi de neomenia 
siujbașilor prin sate, simțea cum i se rostogolește parcă 
în suflet un grchoiiș colțuros și plin de venin, apucîndu-l 


64 


zorile fără să fi pus pleoapa peste pleoapă. Văzîndu-l 
morocănos, un mușteriu glumi : 

—» Jupiîne, îţi trebuie o hangiţă să-ţi mai rupă din tre- 
buri. Ţi-e vremea și oricît te codeşii, tot nu scapă 

Îi răspunsese rizînd : 

— Mi-o fi vremea, dar nu mi-a sosit ceasul. 

— Ehe! hangiule. Nu scapă nimeni fără să plătească 
haraciul muierii. Şi încă cu dobîndă turcească. 


+ 

g! 
Trecind dimineaţa prin fața isprăvniciei Ploieștilor, 
lui Uţubarză i se păru că are o nălucire. Într-o butcă, 
aștepta cu caţaveica de vulpe roșcată pe umeri, Teodora, 

văduva vistiernicului Andronachis. 
— Minä, ţigane, porunci viziiiului, Pavlos, căpitanul 
isprăvnicesc. Pînă diseara trebuie să fim la Bucureşti. 
„Porumbiţa Domnului“ își ia zborul, cugetă Uţubarză, 
amintindu-și cît de cucernic o spovedise Vasile Jiganie. 
Păşind în văduvie la numai 17 ani, Teodora se în- 
torcea săracă la maică-sa, chelăreasă în casa vornicului 
Slătineanu. Ce nu zmulseseră haiducii din averea răposa- 


tului vistiernic, confiscase Caragea. 


* 


Venise o nouă toamnă, Ilie Uţubarză se întorcea dinspre 
Seciu, unde tocmise vin pentru iarnă. Plouase pe la iz- 
voarele din munţi, fiindcă Teleajenul își cam tulburase 
apele, arătindu-se neliniștit, ceea ce, după firea lui ne- 
cumpănită, promitea înecătură. La Blejoi, hangiul zări 
prinsă în mijlocul rîului o căruță aplecată într-o rînă, e-o 
roată frîntă. Din sus, huietul sălbatic al văii aducea ecoul 
viiturii. Căruţașul, o mînă de om, strivit parcă de căciula 
ce nu părea a lui, deshămase caii, scoţindu-i la mal, în 
vreme ce gura-i toca la sfinţi și la Dumnezei mai cumplit 
ca o meliţă, iar cînd îi isprăvea, împrumuta cîte ceva din 
cele sfinte ale turcilor şi ale ovreilor. În căruță, pe un 
maldăr de covoare, scoarțe și macaturi, două călugărițe 
speriate făceau din cînd în cînd cîte o cruce, așteptînd 
mîntuirea din cer, ori de aiurea, fiindcă de la vizitiul 
lor nu mai aveau nici o nădejde. 

Ilie trase căruţa alături. 

„Oprește-te, măi omule, că din ocări și-injurături nu 
scoţi nici spiţe, nici obezi. Mai bine duceai măicuţele în 
cîrcă pe mal și ușurai căruța de bulendre, că vine apa 
mare. N-auzi cum muge căpcăunul dinspre munte ?“ 

După citeva clipe, călugărițele se odihneau pe lea- 
gănul din căruţa hangiului. Apoi, covoarele roșcate ori gal- 
bene, împodobite cu frunze și păsări, scoarțele portocalii, 
cu, grunji și cetină de brad, chilimurile brumării cu che- 
nare 2lbastre şi ciucuri albi, îi umplură căruţa. 

— Ce de zestre, măicuţelor! să măriţi două duzini 
de fete şi-o văduvă pe-deasupra, glumi Ilie. 

— Păi, pentru ele am pornit la tîrg, creștinul lui 
Dumnezeu, răspunse maica Fevronia, ridicînd privirea 
către sprincenele haiducești ale voinicului, nu pentru 
măritișul meu ori al maicii Aritinia — Doamne iartă-mă ! 
ori pentru însurătoarea vreunui fecior bătut de brumă ca 
domnia-ta, că nu-ţi văd pe mînă sfinta verigă. 

Lui Ilie îi plăcu înţepătura șugubeaţă a tinerei mo- 
nahe, glasul vioi ce suna a voioşie cu tot necazul din care 
abia ieșise. Ochii ei îl tulburară însă peste măsură. Erau 
de un albastru proaspăt cum e cerul spălat de ploaie, cînd 
nici o umbră nu-i mai întunecă bolta. Fără de voie, han- 
giul își auzi glasul pornit hai-hui ca de unul singur : „Ce 
ochi albaștri, Doamne !“ 

Obrajii călugăriței se îmbujorară, iar minunile ce stîr- 
niseră tulburare, se obloniră o clipă. 

— Sînt şi ei plămada lui Dumnezeu, voinice, răspunse 
femeia, codindu-se, într-un amestec de șiretenie şi mo- 
destie. 

Ilie simţi în clipa aceea cum îl străbate un fior ne- 
cunoscut, o slăbiciune de care parcă-i fu oarecum rușine, 
Ar fi vrut să-i mai spună ceva femeii, dar nu-l rnai aju- 
tară nici gîndul, nici limba. Îl dezmetici tot glasul măicuții 
Fevronia : 

— Să stii că maica Aritinia, tovarășa mea, e surdă 
și mută din născare, aşa că nu i-a auzit vorba, şi nu ţi-a 
aflat gîndul cel rău iar eu te-am iertat. 

— N-am gînduri rele, măicuţă, dar așa frumuseţe 
de ochi n-am mai văzut în viața mea. Dacă c păcat să-i 
priveşti, sînt gata să îndur toate canoanele şi toate bles- 
temele, să mă iau de piept cu Necuratul şi să răstorn toate 
cazanele iadului, acum şi-n vecii vecilor, răspunse Ilie, 

aproape pe nărăsuflate, sub formă de glumă. Dar hotărirea 
din għas și privirea-i aprinsă vădeau că nu glumește. 

— Pari cam iute din fire, rumâne. Cată a te linişti 
şi a-mi spune cine ești. : 

— Ia, un hangiu din Ploiești, pe nume Uţubarză. 

La asemenea nume ciudat pe maica Fevronia o în- 
cercă risul, apoi, deodată, deschise ochii mari, într-o ui- 
mire iscată din amintire. 

— Uţubarză ? Eşti cumva neam cu. acel vestit haiduc 
de prin părţile noastre ? 

— Da, măicuţă. Numai că eu l-am sugrumat, fără a-l 
ucide de tot şi l-am îngropat fără a-i pune cruce. 

Maica Fevronia înțelese pe dată adevărul fără a se 
înspăiminta. Dimpotrivă. O undă de simpatie se aşternu 
peste albastrul ochilor ei. Simţise în omul acesta o căldură 
şi-o bunătate pe măsura staturii lui de voinic, iar vorba 
şi privirea fără ocolișuri vădeau firea-i cinstită. 

— Lumea asta, croită ca funia în traistă, trezește mai 
în fiecare din noi cite-un haiduc, chiar și sub această rasă 
mohorită care încearcă să ne deosebească de ceilalți muri- 
tori. Nu te teme de mine, Ilie Uţubarză, că și eu mă tru- 
desc să înnăbușş ce îi e dat omului mai dulce pe lume, și 

reu izbutesc, păcătoasa de mine. Acum te cunosc bine. 
mi amintesc că ai dăruit minăstirii Suzana două vaci cu 
lapte din cele luate de la vistiernicul Andronachis. Numai 
că atunci aveai barbă de mitropolit ; statul și fulgerele din 
cchi ţi-au rămas însă aceleași. 

Uţubarză oftă adinc, să-și potolească o arșiță necu- 
noscută pînă acum. 

— Da, măicuţă ! Acela sînt. Dar de cind m-am făcut 
hangiu, pentru lume și, mai ales, pentru stăpînire, sint 
Ilie Călugăru. 

— Atunci cum ai avut curajul să-ți rostești adevăratul 
nume în faţa unei străine ? 

— Cunosc omul după ochi, măicuţă, şi niciodată acest 
simț al meu nu m-a înșelat. Ochii domniei tale n-au întu- 
necimile ascunse ale trădării, ci lumina dragostei și-a bu- 
nătăţii. Află că de mi se spune Călugărul, nu e doar 
o poreclă stearpă. Am purtat și eu comănacul în tinereţe, 
dar l-am înfipt repede într-un par din gardul mînăstirii 
Cheia, fiindcă acolo aflasem rosturile haidciei, după ce 
am fost o vreme pandur, 

Tînâra femeie amuţise. Ştia că bărbatul acesta spune 
adevărul. O învăluia încet o umbră de neliniște și i se 
învălmăşeau în suflet simţiri ciudate, un amestec de 
teamă și de dulce vinovăție. 

Hangiul înhămă caii lui vînjoşi la căruța mînăstirii, 
trecînd-o pe celălalt mal, în vreme ce căruțașul mai slo- 
bozea din cînd în cînd cîte-un potop de blesteme şi înju- 
rături. 

— Mai taci o dată, moară hodorogită. 

— Îmi vărs şi eu necazul pe Belzebut că și-a vîrît 
coada între spiţele roții si-s bucuros că n-aude maica Ari- 
tinia ; că din partea măicuţii Fevronia n-am nici o supă- 
rare ; slinția-sa are ochi și urechi numai pentru cele bune. 

Uţubarză tăie un arin din zăvoiul de pe margine şi, 
legindu-l sub capătul osiei văduvite de roată, îi spuse 
vizitiului mînăstiresc : 

— Adă căruţa la Hanul Călugărului, măi rumâne. O 
să găsești acolo și măicuţele și roată pentru hodoroaga ta. 
Trage-o mai încoace de mal că s-apropie viitura. N-auzi 
cum urlă Teleajenul ăsta nebun ? 


Li 

Pe povirnișul ce ducea spre minăstirea Suzana, Uţu- 
barză își îndemna caii să urce. Venise să-și ridice covoa- 
rele tocmite pe măsura odăilor. Cum lucrul ţinuse vreme 
îndelungată, ca orice lucru de nădejde, mai bătuse dru- 
mul de citeva ori. Bucuros că ieșiseră adevărate podoabe, 
făcu şi o danie pentru „cutia“ lăcașului de sub munte. 
Hangiul nu plecă însă în dimineaţa următoare, ci în toiul 
nopţii, ca hoţii, așa cum s-a și dovedit a fi, întrucît luase 
cu sine pe maica Fevronia, cea mai meșteră ţesătoare de 
covoare a minăstirii. 

Mare jale a fost a doua zi printre monahe, cînd s-a 
aflat că măicuţa a fost răpită. Mai ales starița se dădea 
de ceasul morţii. Nu s-a mulţumit doar cu acatiste și 
blesteme împotriva hrăpitorului, ci a zburat ca furtuna să 
se plingă isprăvniciei şi episcopului Sofronie al Buzăului. 
Cind auzi chiar din gura maicii Fevronia, că răpirea a 
fost cu voie, starița simţi c-o apucă leşinul. Întăritat de 
Sura acesteia, poate şi de vreun dar, episcopul a slobozit 
Carte de blestem împotriva vinovatilov, citită în pragul 
altarului, trei duminici la rînd de părintele Roşca din 

parohia Maicii Precista unde era enoriaș hangiul, citire 
bîiguită în grabă, cu gura pe jumătate, cînd ieșea lumea 
din biserică, fiindu-i Ilie prieten și, socotind că de ar fi 
fost în locul lui, la fel ar fi făcut; că pentru asemenea 
miîndreţe de femeie merită să înfrunţi toate blestemele. 

Văzînd episcopul Sofronie că „oaia cea rătăcită“ nu 
se pocăieşte, întorcîndu-se la sfintele războaie de ţesut 
covoare ale mînăstirii Suzana, slobozi altă afuresenie 
asupra oricărui slujitor al bisericii care ar îndrăzni să dea 
binecuvîntarea cununiei celor doi păcătoşi, urmind a-şi 
duce ei zilele, în chip nelegiuit, adăugînd încă un păcat 
de moarte la cel săvîrşit prin batjocura adusă tagmei călu- 
gărești. 

S-a găsit însă un nevrednic de popă să pună cununiile 
robilor lui Dumnezeu Iie și Florica (cum era numele 
maicii Fevronia după botezul dintii). Furios, episcopul 
Sofronie a chemat la sine pe părintele Constandin care-i 
călcase porunca şi căzuse astfel, ca un nesocotit, sub 
afurisenie. 

— Ai cunoscut porunca și blestemul ? 

— Cunoscut, Sfinţia-ta ! 

— Atunci cum ai îndrăznit s-o calci ? 

— Am primit miluita dezlegare de la prea-sfîntul și 
prea-iubitorul de Dumnezeu Kir Nectarie, Mitropolitul 
Ungro-Vlahiei, îl înfruntă popa, întinzindu-i hirtia cu pe- 
cete, abia ascunzîndu-și bucuria de a-și vedea ierarhul 
cum se fisticeşte, înmuiat, după ce se zburlise și se înroșise 
ca un curcan. 

„Slobod e părintele Constandin din parohia Trisfetite- 
lor a Ploieștilor să dea taina cununiei robilor lui Dum- 
nezeu Florica și Ilie, că mai plăcut este Domnului Savaoi 
să vadă aduşi pe calea cea dreaptă doi creștini rătăciţi, 
decît, să-i lase pradă diavolului și focului cel veșnic al 
Gheenci, Dezlegăm pe părintele Constandin pentru vina 
de a fi călcat porunca, căzînd sub aturisenia Sfinţiei 
Sale episcopul Sofronie, că păcat nu este acolo unde cu- 
vîntul mitropolitului vine peste cuvîntul episcopului. Spul- 
berăm afurisenia căzută asupra celor două suflete rătăcite 
în lumești păcate, iar de blesteme să n-aibe parte decit 
apostatul Arie şi toţi cîți l-au urmat. 

Pentru deplina iertare, orînduim ca cei doi păcătoşi 
să dea Sfintei Episcopii a Buzăului două lumînări de ceară 

a câte două ocale şi unidelemnui de mir în douăsprezece 
duminici, adică, pentru fiecare apostol al lui Hristos cîte 
o dată. 

— Voia Înalt-preasfîntului mitropolit este voia lui 
Dumnezeu, și cu smerenie ne plecăm, bolborosi, înecîn- 
du-se, Sofronie. Dar, dacă părintele Constandin ar îi avut 
vreun har mai de seamă, ar fi auzit pe episcop, după ce 
i-a întors spatele, cum suduie pe Înalt-preasfîntul în 
odaia alăturată, chemînd în ajutor atit pe apostatul Arie 
cît și pe vinzătorul de Hristos Iuda Iscariotul. 


CAPITOLUL VII 


CAPCANE 


Radu Merişanu, feciorul vornicului Manolache, trimis 
să înveţe carte la Viena, după repetate scandaluri prin 
locantele de pe malul Dunării, fusese expulzat de poliţia 
chezaro-crăiască, împreună cu prietenul său Mikl6ș 
Banfiy — nepotul guvernatorului Transilvaniei — fiindcă 
amîndoi „ştudenţii“ se îndeletniceau cu contrabandă de 
arme pentru sîrbi. Zoican îl cunoscuse în prăvălia unui 
armurier vienez, aflind astfel că odrasla vornicului bucu- 
reștean prinsese gustul primejdioasei negustorii. 

Se întorsese Radu Merişanu cu ciudate și plăcute obi- 
ceiuri nemţești, aşa că nu-i fu greu să prindă în mreje o 
seamă de coconi boiereşti, care se iîntreceau să-l poftească 
la zaiafeturi şi la jocuri de cărţi, atunci cînd nu băteau 
împreună ulițele Bucureştilor încărcaţi în calești cu lăutari. 

La o soareă, zări însă în casa vornicului Slătineanu 
pe Teodora Andronachis. Fată de slugă, ea nu lua parte 
la petrecerea boierilor. Sta doar cu ochii pe odaia in care 
se răsfăţau blănurile musafirilor şi unde, la o masă, mai- 
că-sa — chelăreasa Polixenia — împacheta cofeturi şi 
zaharicale ca să le ia, la plecare, jupinesele și jupiniţele, 
pentru bătrinii și copiii rămași acasă. 

Încet-încet Radu Merişanu își pierdu liniștea. Femeia 
cu plete negre și ochi verzi, îl supunea cu puterea unei 
farmazoane. Mereu în preajma ei, nu mai bătea tîrgul după 

zaiafeturi, nu mai scutura pungile boierești la stos și la 
faraon, și nu se mai strecura noaptea prin iatacuri străine 
să încălzească patul jupineselor. Teodora împlinea, cu 
farmecele ei, ceea ce viaţa îi ascunsese pînă atunci. Chel- 
tui nebunește, încărcînd-o cu giuvaeruri, blănuri și mă- 
tăsărie, iar cînd slei ultimii bani, începu să dea iama prin 
diamanticalele maică-si, amanetindu-le pe la zarafi, cu ca- 
mătă grea. Disperat, se plinse bătrînul Merişanu lui vodă 
că nu-și mai poate stăpîni feciorul, și vodă îl puse sub as- 
cultarea „Epitropiei tinerilor evgheniţi“, înființată de dom- 
nie pentru a împiedica risipirea averilor părinteşti. Ba, 
pentru neascultare, porunci Caragea să-i tragă îndărăt- 
nicului douăzeci și cinci la tălpi. Dar, nici bătaia, nici 
amenințarea cu dezmaștenirea, nu-i potoleau îndrăgosti- 
tului patima care-l sfîşia ca o fiară, şi-l mistuia ca vilvă- 
taia unui rug. Nevoia de bani trezea în el gînduri uci- 
gaşe, chinuindu-se zi şi noapte cu planuri pe care nu le 
putea scoate la capăt. Cind îl rodea mai cumplit deznă- 
dejdea, îl bătu la ușă Zoican. 

— Arbon Radule ! Am un alişveriş pentru domnia-ta 
şi domnișorul Banffy. 

— Fii binevenit, kir Nicolae. Sînt numai ochi și urechi. 

— Îmi face trebuinţă o sumă de puști şi pistoale. 

Se învoiră numai după ce Merișanu primi arvuna 
o sută de galbeni. 

— E treabă primejdioasă, kir Nicolae, dar prietenul 
meu Mikl6ș Banffy o să-ţi împlinească vrerea dacă-i plă- 
teşti toată marfa înainte. Du-i răvașul ăsta. 

La conacul părintesc de lîngă Sibiu, după ce citi rîndu- 
rile Merișanului, tînărul grof îl învălui pe Zoican într-un 
zimbet larg. 

— Văd că te-ai invoit din preţ cu prietenul meu Radu. 
Ai toţi banii ? 

— Toţi! 

— Atunci, ridici în seara asta pistoalele de la prăvălia 
lui Schloss. Puștile — miine. Vezi ca oamenii domniei tale 
să nu scoată vreo vorbă prin cîrciumi. 

În toiul nopţii, pe cînd Zoican era cufundat într-un 
somn adinc, fu trezit de cătanele împărătești şi ridicat 
împreună cu pistoalele pe care apucase să le ia. 

În acel ceas tîrziu, Codobatură cinstea un pahar de 
vinars cu Erermie la o cîrciumă de lingă Turnul dulghe- 

rilor. — fostul marinar îndeletnicindu-se acum cu cărăușia, 
la Sibiu. Un slujitor al hanului unde trăsese cu Zoican, îi 
aduse știrea arestării negustorului. 

— E la mijloc trădare. Eremie. Altfel n-ar fi aflat 
poliţaii. Oare cine să fie ticălosul ? 

— Pină-l găsim, du-i vestea coanei Polina, Ioniţă, că 
nu-i de glumă. Acv’ știi de unde să-mi iei urma. 

Mikl6ș Banffy reciti răvașul lui Radu Merișanu : „Ne- 
gustorul vrea o mie de seceri. Ajută-l așa cum l-ai ajutat 
şi pe Dușici. Plătește bine. Așteaptă-mă la Sibiu. Vin c-o 
zînă, cum nu se mai află. Mi-e tare dor de niște petreceri 
nebune, că la București sînt ţinut de scurt mai rău decît 
o fată mare. Ajută-l așa cum l-ai ajutat pe Duşici !“... 

Îndemnul lui Radu era o sentință, fiindcă Duşici, omul 
lui Obrenovici, trimis tot de Merișanu, fusese denunţat de 
Banffy, după ce-i luase banii pentru arme. 


* 


Teodora moștenise istețime de la răposatul ei tată, 
diac la Agic, iar frumusete de la bunică-sa, chefalonită 
măritată în Fanar. Crescuse de la trei ani în casa vorni- 
cului Slătiteanu, învățase carte pe lîngă fata boierului și 
limba germană de la guvernanta ei. Se înfruptase şi din 
cărțile Slătineanului, dobîndind cunoştinţe de istorie și 
literatură, uimindu-l pe stăpînul maică-si, modesta chelă- 
reasă. Atmosfera boierească în care copilărise, cele citeva 
luni de căsătorie cu Vistiernicul Andronachis, care i-ar 
fi adus și luna de pe cer, treziseră în ea convingerea că 
e hărăzită de soartă unei vieţi uşoare şi îmbelșugate și că 
nu trebuie să te uiţi cum o ciștigi și cum o păstrezi. Lingă 
Pavlos, curind i se stinse visul de dragoste. Dacă o atră- 
sese frumuseţea lui de palicar, îl descoperea acum, arţăgos, 
prostănac şi gelos. „Și-apoi cum o să mă împac cu sărăcia 
unui simbriaș ? — se întrebă, desmelticilă. N-o să-mi ves- 
tejese tinerelea călcind pliurile fustanelei arnăuţești. 
Miine, poimîine mama închide ochii, iar eu o să rămîn 
la mîna lui avană ori slugă boierească pe viaţă, cînd atitor 
obraze simandicoase le sticlesc ochii după mine, ca mota- 
nilor în bătaia lunii și dau năvală ca zăvozii la zalhana, în 
casa vornicului, să mă vadă. Curiînd Radu Morișanu, cel 
mai aprins dintre curtezanii mei o să moștenească trei 
mosii, că taică-su e c-un picior în groapă. De-abia așteaptă 

să mă ia de nevastă. Am să intru iar în rîndul boierilor, 
să-mi rid un pic de sclifositele astea, care se uită la mine 
ca la o jigodie de pripas, de teamă că le zăpăcesc mato- 
fiţii de bărbaţi“. 

— Psihi mu, i se tîngui Pavlos. Ai cam început să mă 
uiţi. Mi-am lăsat căpitănia isprăvnicească a Ploieșştilor ca 
să intru sub ascultarea cîinelui de bimbașa Sava, fiindcă 
ești patima vieții mele. Nu pot să te scald în diamanti- 
cale ca răposatul vistiernic. Aș fura, aş ucide ! ca să te po- 
leiesc cu aur. N-am de unde și nu știu cum. De ce mă 
chinui, lipsindu-mă de dulceaţa fiinţei tale ? 

— Iartă-mă, Pavlos. Mama abia își mai ţine zilele. 
Trebuie să fac slujbă în locul ei. Cad uneori seara sfir- 
şită de puteri. Înţelege-mă ! 

— Înţeleg că te pierd, Teodora. Am aflat că-ți dau 
tircoale coconașii, mai ales, zănaticul vornicului Merişanu. 
Nu te lăsa amăgită, că e un pezevenghi, iar mie nu mi te 
poate zmulge cu una-cu două. 


= 


Trăgînd la mătușa ei, la Păuniţa, Polina Zoican bătuse 
zile în şir la uşile mărimilor din Sibiu să-și scoată bär- 
batul din închisoare ; dar toate i se închiseseră în nas. 
Pe o vreme zlotoasă, în casa Păuniţei Hagi Costache Pop 
dădu buzna Eremie. 

— Cucoană Polino, mă rog frumos, cred că l-am putea 
scăpa pe bărbatul domniei tale. 

— Cum, omule ? 

— Apoi, am cărat pusti pentru puiul de grof, în Po- 
lonia. Iaca ce mărturisesc hirtiile aiestea. 

Polina își aruncă privirile peste ele și se lumină la 
față numai pe jumătate. 

— Greu, tare greu, Eremie, dar n-avem încotro. Mă- 
tuşică Păunițo, cine ne-ar putea face o jalbă mai acătării 
la stăpinire ? 

— Hm! Un tînăr isteţ care mi-e ca un copil de su- 
flet. L-a ajutat Costache pe cînd învăţa la Viena. 

— Avocat ? 

— Nu ! Teolog. A prins însă şi ceva carte juridicească 
la Cluj. O să-l chem diseară, că nu iese decît ca liliecii. Îi 
sub privegherea polițuilor, 

Se lăsase bine întunericul cînd prin poarta din dos 
întră în casa bătrinei un tinăr c-o umbră de barbă, cu 
ochi mari și privire blindă, dar cu vorbă iute și aprinsă. 
Purta niște haine ponosite, de tirgoveţ sărac. Se prezentă 
singur şi scurt : Gheorghe Lazăr. 

După ce ascultă vorbirea limpede și liniștită a Zoi- 
cancei, o întrebă : 

— Pentru ce-i trebuiau arme soțului domniei tale ? 

— Sintem nevoiţi să ne apărăm. Nu mai putem trăi 
de bulucurile turcești. Trec mereu Dunărea, pradă și 
omoară. Stăpinirea se arată neputincioasă, toată grija ei 
fiind să adune dări silnice şi să ocrotească boierii, ciocoii 
şi egumenii de furia ţăranilor, sleiți de foame, sărăcie și 
poveri. 

— Eşti mehedinţeancă ? 

— Da! 

— Atunci poate mi-ai putea spune, dacă-l cunoști, ce 
va fi făcînd un prieten de-al meu, Tudor Vladimirescu ! 

— Da ! dacă mi-i spune şi domnia-ta de unde îl știi 
pe acest tovarăș de negustorie și de gînduri al bărbatului 
meu. 


— De la Viena. Strașnic om. Am bănuiala că nici el 
nu e străin de toată întîmolarea cu armele ! 


Polina răsuci uşor capul de la dreapta la stinga și îna- 
poi, ceea ce în deobște înseamnă „nu“. Lazăr rise, amin- 
tindu-și cum, la Viena, și cu Tudor păţise la fel, aflînd 
atunci că, în limbajul mut al oltenilor, ceea ce pentru 
toată lumea înseamnă „nu“, pentru ei e „da“. 

— O să scriu un „„memorandum“. Punem alături și 
cîteva din hirtiile aduse de Eremie. Restul le păstrăm, 
fiindcă ticăloșii sînt în stare să le facă pierdute. Mai greu 
e să ajungă în mîna guvernatorului. 

— Gheorghiţă mamă — vorbi Păunița — cunosc pe 
avocatul Peter Gross. Ţine o nepoată de-a lui Banffy. 
Trimit pe Polina la canțelaria lui. 

Într-o încăpere cu pereţii argintii, adîncită în gînduri 
si în pernele fotoliului, Polina aștepta să fie primită de 
Peter Gross. Îi trimisese rîndurile Păuniţei Pop prin va- 
letul care o tot privea chioriîș — stăpînul său neprimind, 
de obicei, clienţi cu iie și opregi. Pină și avocatul o socoti 
doar .o ţărancă mai scuturată aflată în slujba acelei ne- 
poate a doamnei Pop, despre care îi scria în biletul adus 

de valet. Îi vorbi de sus, într-o românească stricată: 

— Unde stăpina la tine ? 

— Eu sînt propria-mi stăpînă, domnule avocat — îi 
răspunse Polina nemţeşte. 

— A! vorbiţi foarte bine germana. Unde aţi învăţat ? 

— La „Ursuline“. i 

Alt „A“, întins ca un elastic, ţişni din gura gazdei. 

— Dumneavoastră valahii sînteți uneori plini de sur- 
prize plăcute... 

— Și neplăcute, domnule avocat. Una dintre ele mă 
aduce la dumneavoastră. 

Cind află pricina pentru care venise, Peter Gross 
schimbă tonul. 

— E grav. Îmi pare rău, dar nu pot face nimic. Să 
așteptăm procesul. 

— Al cui proces, domnule Gross ? 

— Cum al cui ? Al bărbatului dumneatale. 

— De ce nu şi al lui Miklós Banffy, răspunse înțepat 
Polina. 

— Pentru ce ? Pentru că și-a făcut datoria dînd pe 
mina autorităţilor un om care calcă legile țării noastre ? 

— Nu singur le calcă, domnule avocat. Vă rog să 
citiți, îl invită femeia, întinzîndu-i „„memorandum-ul“ și 
hîrtiile ce-l însoțeau. Ochii avocatului se opriră asupra 
încheierii : i 

„Nu doreşte nimeni ca duşmanii excelentei voastre 
să se bucure, domnule guvernator, și ca ilustrul dumnea- 
voastră nume să fie umbrit de nesocotinţa unui tînăr 
nepot expulzat din Viena pentru negustorie clandestină 
de arme, pe care o continuă și acasă, vînzînd polonezilor. 
Stă în puterea excelenţei voastre să puneţi capăt acestei 
afaceri, hotărînd eliberarea lui Nicolae Zoican.“ 


Furios, Peter Gross rupse memoriul cu toate anexele 
sale, izbucnind : 

— Defăimezi un nobil pentru afacerile unui ticălos 
de valah ? O să fii arestată. 

— Aştept, domnule avocat. Însă mai prețioase decit 
hîrtiile pe care le-aţi rupt sînt scrisorile lui Mikl6ş 
Banffy, către clientul său polonez. Vinzarea de arme 
polonezilor e o provocare la adresa Rusiei și domnul Pini, 
consulul rus la București, ar fi bucuros să afle cu ce se 
îndeleţnicește nepotul guvernatorului Transilvaniei. La 

revedere. Poliţia mă poate găsi la mătușa mea. Nu și 
scrisorile ! 

„Aturisită muiere ! O să mi-o plăteşti“ — își înăbuşi 
Gross între dinţi ameninţarea. 

După cîteva ore, Polina Zoican fu arestată, iar casa 
Păuniţei Pop, răscolită cu furie toată noaptea, fără a se 
da de urma vreunei scrisori. Nimic n-au putut scoate 
anchetatorii de la Polina în afară de învinuiri aduse lui 
Miklóş Banffy şi lui Peter Gross. Furioasă din cauza celor 
întîmplate, Păuniţa se plinse contelui Panitz, mai marele 
comitatului, trimițînd şi o copie a memoriului rupt de 
Peter Gross. Panitz fu uluit. Cum fuseseră oare atît de 
neghiobi și avocatul și poliţia ca să işte`un scandal ale 
cărui urmări cine ştie unde vor duce ? „La urma urmei, 
îşi zise contele Panitz, nu s-a dărimat ţara pentru niște 
pistoale. Să-i ia dracu de valahi și pe Miklóş Banffy 
împreună cu ei!“ Porunci șefului poliţiei să încerce a 
scoate ce se mai poate din mîinile acelei îndărătnice 
femei, și dacă nu, s-o expulzeze cît mai repede, împreună 
cu bărbatul ei.. 

Poliţaiul începu tirgul cu Polina pentru compromiță- 
toarele hirtii. 

— Ştiţi bine că nu-s la mine. Daţi-mi drumul și vi le 
aduc la graniţă. Le primiţi în schimbul lui Zoican şi- -al 
banilor încasaţi de Miklóş Banffy ; altfel, rămîn aici, pînă 
ce-o să aflaţi din gazetele ruseşti ce cuprind acele hirtii 
şi atunci nu ştiu pe unde o să scoateţi cămașa — vorbi 
înţepat Polina. 

l-au dat drumul, iar după trei zile, polițaiul era la 
graniţă cu Zoican. 

— Ai câștigat, cucoană ! Ți-am adus și banii daţi lui 
Banffy. Ți-o mărturisesc, față de bărbatul dumitale, că 
aș Fi fost fericit să am o asemenea nevastă. 

— N-ai fi fost! că nu-ţi însăduiam să-mi vii acasă 
cu lucruri străine, cum e ceasul lui Zoican, al cărui lanţ 
luceşte pe jiletea domniei tale. 

Roșind, polițistul îngăimă ceva, întinzînd olteanului 
ornicul turcesc pe care era gravată semnătura lui Tudor. 


+ 


Un strigăt de bucurie rostogolit peste hărmălaia 'Obo- 
rului răvăși mulţimea, deșertînd de mușterii Tirgul Mo- 

şilor : „Geamala !...“ Alerga gloata, fremătind, spre răs- 
pîntia barierei, ca să prindă loc bun lingă uriaşa momiie, 
cu oglinzi în loc de cap, cu două feţe şi patru miini și cu 
rochie cît clopotul Mitropoliei, întinsă pe arcuri de sîrmă. 
Panglici colorate fluturau în ritmul lăutelor și-n legănatul 
Geamălei, jucată de flăcăul care o purta pe umeri, ascuns 
sub fuste. Alerga mulţimea nu ca să-i vadă chipul cara- 
ghios, ci ca să-i audă glasul, fiindcă arătarea vorbea şi 
oamenilor le plăcea ce spunea. Unul dintre „geamalăi“, 
adunînd mărunțiş în căciulă, încinse vorba cu purtătorul 
momilii : 


— Geamălă ! Geamală ! 
Ce cati tu, frumoasa mea, 
Ibovnic prin mahala ? 

— întrebi ca un prost sadeă ! 
Ibovnic, în mahala 

Cu păduchi în teșcherea ? 
— Caut ici, caut coleă 

Ca să-mi fac o malotea 
Ca Doamna lui Caragea, 
Doar din piele de rumân, ` 
Că-i la dajdie hapsîn. 
Vreau, nică, o maloteă 
Să merg la Stambul cu ea 
Şi să trag din narghilea 
Cu vizirul Mustafà 

Şi cu Vodă Caragea. 


Se scuturau de rîs mahalagiii, sorbindu-i vorbele, dar 
n-au avut răgaz să mai afle şi alte năstrușnice dorinţe 
ale momiiei, că s-a iscat zarvă şi învălmăşeală. Gonind 
dinspre noroiosul sat al Colentinei, o caretă cu cai albi 
se oprise ca-ntr-un zid în gloata din jurul Geamălei. Vi- 
zitiul încerca să-și deschidă drum cu biciul, izbind în 
dreapta şi-n stinga, pînă ce un geambaș i-l zmulse, în- 
cepînd să-l croiască vîrtos pe spinare. 

În caretă, un boier tînăr şi o jupîniţă, căreia îi sticleau 
rubinele pe fesul alb, şi mărgăritarele în ghiordanul din 
jurul gîtului încremeniseră. În clipa cînd, dezmetecit, bo- 
ierul se ridică să-și scape vizitiul, răsunară două focuri 
de pistol. Se prăbuşi cu capul în piept pe blănurile din 
fundul trăsurii, în vreme ce sîngele îl podidi pe gură şi 

pe nas. Al doilea glonţ nimeri în creștetul fesului cu ru- 
bine, femeia alunecînd năucită pe podina uliţei. Profi- 
tînd de zăpăceala ce cuprinsese puhoiul omenesc, ea se 
strecură într-o cîrciumă. 

— Puneţi mîna pe ucigaș! striga cît îl ţinea gura 
vizitiul. L-au doborît pe conașul Radu Merișanu ! 

Ucigașul, un arnăut călare, dispăruse însă în galop 
printre răzoarele viei lui Ghica. 


+ 


În circiuma hanului „La găina porumbacă“, Vasile 
Jiganie tăifăsuia cu Pintilie, cînd o cucaniță speriată dădu 
buzna, strigînd : „Ascundeţi-mă ! Mă omoară !“ 

Pintilie trase zăvorul ușii dinspre uliţă, iar Jiganie 
împinse femeia în cuhnie. Vru s-o întrebe cine-i căuta 
moartea, dar întrebarea îi: rămase pe buze. Biîigui după 
citeva clipe : „„Bătu-m-ar sfintul de azi! Ori am orbui 
găinilor, ori mi se năzare ! Porumbiţa Domnului !“... 

La această năstrușnică alintare, Teodora făcu ochii 
mari, retrăind fulgerător întimplarea cu spovedania din 
iatacul vistiernicului Andronachis. 

— Domnia-ta... păă... rinte... 

— Eu! Mică-i lumea, Hristoase! Fii liniștită. Aici 
nu-ţi poate face nimeni nici un rău. 

Avea s-o furișeze apoi prin mulțime, punîndu-i pe 
cap o broboadă fumurie, împrumutată de la Arghira, fosta 
roabă a lui Ibrahim-pașa din Rusciuc, acum tovarăşă de 
negustorie la hanul din straja Oborului. 

— Avuseși dreptate, Vasile, îl întîmpină Pintilie, de 
cum îl văzu intrind pe uşă... Mică-i lumea ! Citește numai 
răvaşul ăsta pierdut de „Porumbiţă“ : 

Îi scria Radu Merișanu iubitei sale Teodora că nu mai 
e în suferinţă de bani, că a făcut cu prietenul său Banffy 
un strașnic alişveriş; a scos răvaşele de drum și peste 
trei zile vor fi împreună la Sibiu. 

— Piiu ! măi Pintilie! E vorba de alișverișul Meri- 
şanului cu Zoican, pentru arme. lacă-tă cum își viri 
ciocul Porumbiţa Domnului și-n traista noastră cu 
grăunţe. 

* 


Zoican vînduse la Brașov o cireadă adusă din Drajna 
de Ispas. Aștepta acum să pice Eremie de la Sibiu, după 

cum le era învoiala, bucurîndu-se tare cind îl văzu in- 
trînd în hanul din Prund, cu mersul lui legănat, de fost 
marinar. 

— Frate Zoicane, hai cu mine la Herman Briin. Mă 
cunoaște bine. De două ori am ridicat din prăvălia lui 
arme pentru Banffy. 

— Ce marfă-ţi trebuie ? îl întrebă pe Zoican un sas 
roșcovan, cu ochelarii înrămaţi în aur. 

— Puști, pistoale şi pulbere. 

— Îţi pot da 200 de pistoale și vreo mie ocale de 
pulbere. Puşii peste o lună-două, c-o singură condiţiei 
duci marfa cum știi, că eu, nici ochii nu ți i-am văzut, 
nici ziua bună nu ţi-am dat. 

— N-avea teamă, jupine! Ce!... Mikl6ș Banffy nu 
vinde arme ? Ori, poate că te doare inima să nu i se feg= 
telească cumva blazonul. 


+ 


În Scheii Braşovului, pe Uliţa Prundului, lingă bise- 
rica Sfintul Nicolae, locuia Ion Barac, traducător la Ma- 
gistratul orașului și scriitor. Zoican îi citise „Istoria des- 
pre Arghir cel frumos și despre Elena cea frumoasă“, 
precum și alte povestiri, în „Călindariu“, fiind nerăbdător 
să-l cunoască. | 

De două zile, Barac îl găzduia pe Ghorghe Lazăr. 

— Gheorghiţă, te caută cineva. N-ai grijă că nu sea- 
mănă a poliţist, îl linisti Barac. 

Cînd află că e Nicolae Zoican, Lazăr sări la ușă, îl 
trase repede în casă și, după ce-l îmbrăţișă, spuse îmbu- 
jorat lui Barac : 

— Iată un oltean scăpat ca prin minune din puşcă- 
riile imperiale. 

— Minune stirnită de harul domniei-tale, pentru care 
nu știu cum să-ți aduc mulțumire. 

— Dacă-i vorba de har, atunci caută-l în dirzenia 
coanei Polina şi mulţumeşte cerului că ţi-a hărăzit ase- 
menea nevastă, domnule Zoican. 

Cit zăbovi la Brașov, Zoican se văzu zilnic cu Lazăr, 
și nu se mai sătura să-l asculte. Amindurora li se părea 
că se cunosc de cînd lumea. Într-o dimineață, Lazăr îi 
mărturisi că peste două zile trece granița în Țara Ro- 
mânească, cu logofătul Bărcănescu, ca dascăl al coconi- 
lor acestuia, 

— Ai multe lucruri de dus, dascăle ? 
— Ce am pe mine și, în plus, o legătură. O ţin ușor 
în “degetul mic. Cu alila am izbutit să fug din Sibiu. 
— O ladă de-a mea n-ar încăpea în chervanul cu 
calabalic boieresc ? 
— Numai praf de pușcă să nu [ie ! 
— Doar pistoale, dascăle. 
— Adă-mi-le la noapte. 


CAPITOLUL VIII 


UN BĂIAT CÎT DOI HAIDUCI 


Cosmuţă, orfanui crescut de călugări la Cheia, fusese 
adus.de Ujubarză şi nevastă-sa la han, socolindu-l ca pe 
un copil al lor. Se arătă în curînd om de nădejde, cu ochi 
ager şi neobosit, în cîrciuma și-n curtea hanului. 

De citeva luni era adăpostit într-o odăiță Niţă Odobac, 
frate vitreg al coani Florica, om ca la vreo patruzeci de 
ani, din care un sfert îl petrecuse în ocna de unde izbu- 
tise să fugă. Se părea că suferinţele îndurate îi schim- 
baseră firea, arălîndu-se harnic și supus. Nume: pe 
Cosmuţă nu-l avea la inimă, pîrindu-l mereu coanei 
Florica, in speranţa că va rămîne singurul stăpin al curţii 
şi al grajdurilor. 

„Înainte de a se însura, tata trăise cu una Lisaveta, 
o femeie frumoasă și ușuratică. A fugit c-un cazac cînd 
Niţă Odobac avea şase ani. Taia nu era sigur că băiatul 
era al lui, de aceea îl crescuse un frate al Lisavetei, hoţ 
de cai și tilhar de drumul mare, îi mărturisi Florica băr- 
batului ei. Îţi mulțumesc că ai vrut să-l adăpostim, însă 
incredere în el nu am“. 


Într-o zi un necunoscut se arătă în cîrciuma hanului. 
H luă de-o parte pe Ilie Uțubarză și, scoțînd din chimir o 
pungă de piele, o jucă în palmă. ; 


— Nu cumperi nişte marfă, hangiule ? 

Uţubarză tresări, văzind că-i vorba de plumbi pen- 
tru arme. 

— Nu fac asemenea negustorie, omule. 

— N-avea teamă, jupiîne. Sint cumnatul lui Vintilă 
din Izvoarele. Am și nişte arme într-un bordei din pă- 
durea Mărginencii, unde-s paznic. Stăpînirea mi le-ar lua 
pe gratis, jar pentru domnia-ta e pleașcă. Le dau ieftin. 

Cum asemenea arme, rămase din timpul ultimului 
război, se mai găseau pe pămîntul ţării, Ilie nu se îndoi, 
iar preţul îl ispiti. Se gindea cu plăcere la neașteptata 
bucurie pe care i-o va face lui Zoican, aşa că, a doua zi, 
plecă cu paznicul spre pădurea Mărginencii. 

Dincolo de bariera Găgenilor începea lăstărişul codru- 
lui, urcînd pînă pe dealurile 'Ţintei şi Cocorăștilor. Dru- 
mul bătut de căruțele cu drobi din Ocna Slănicului, ori 
cu butoaie de păcură din puţurile Țintei şi Băicoiului 
era acum pustiu. În adincul pădurii Mărginencii, se abă- 
tură prin locuri unde iarba era neumblată, De-abia tîrziu 
se desluși umbra unei poteci ce se pierdea în desișul tu- 
felor de alun. Trei inși ţișniră deodată cu armele întinse, 
în vreme ce un laț îl smulse pe Ilie din şa. Îl legată, 
ducîndu-l spre inima întunecoasă a codrului, După vreun 
ceas de mers, intrară într-un luminiş, cînd soarele cobora 
spre asfinţit. Şase cai mestecau încet la conovăţțul întins 
lîngă pirostriile pe care fierbea un ceaun. 

— Legaţi-l de stejarul ăsta, porunci căpetenia tilhari- 
lor, arătînd un copac scorburos. Și acum, hangiule, să 
stăm puțintel de vorbă pentru niște bani. 

— N-am decit 12 piaştri, calul şi hainele de pe mine, 
răspunse Ilie, furios că a căzut prosteşte în capcană. 

— Aici n-ai, rînji tilharul. Acasă ai însă berechet. Cu 
zece mii de piaștri îţi scapi pielea. 

— Zece mii? se miră Ilie; de știam că-mi plătește 
pielea atîta, o vindeam de mult ! 

— O să dai pe degeaba, dacă miine seara n-am banii. 
Hei, Ghiţă, strigă el tilharului, care-l momise pe hangiu, 
adă-mi din coburi hîrtie, călimara și pana, că dumnealui 
știe carte. Scrie nevestei, negustorule, că eşti în mîna 
noastră, iar de nu dă banii omului meu, nu ie mai vede. 
Mai scrie-i că dacă scoate o vorbă și atunci o păţești. 

Uţubavză luă pana şi scrise. 

După ce dădu hirtia unuia dintre tilhari să i-o ci- 
tească fiindcă el nu știa carte, mai-marele cetei porunci 

lui Ghiţă să plece în zori după bani, apoi goliră o pluscă 
cu ţuică, rînduiră paza cu schimbul și adormiră bucuroși: 
de ispravă. Tîrziu, cînd focul se stinse, o beznă de ne- 
pătruns puse stăpinire pe pădurea înecată într-o liniște 
ca de moarte. Cînd luna îşi revărsă lumina asupra poienii, 
începînd a se desluși chipurile tilharilor doboriţi de somn 
şi rachiu, [lie tresări. Îl bătuse cineva cu degetele peste 
mîinile amorţite, sîsîindu-l încet. Limba unui briceag alu- 
necă peste funie. Recunoscu pe Cosmuţă, culcat la rădă- 
cina copacului și nu-i veni să creadă. Ridică flinta străjs- 
rului adormit, apoi brîul cu pistoale al căpeteniei hoţilor. 

Curînd, toate armele ședeau grămadă în aluniș. 

— Acv’ treci în cealaltă parte a poienii și trage două 
focuri de pistol, din două locuri, Cosmuţă, ca să-i trezim. 

` Pocnetul îi ridică pe tilhari în picioare. 

— Staţi cuminţi, neisprăviţilor, că altfel s-a zis cu 
voi. Vreau să ştiu cine o să mănince miine terciul is- 
prăvniciei ! 

— Hangiule, gemu căpetenia. Nu ne da pe mina stă- 
pinirii. Toţi sîntem scăpaţi din ocnă și dacă or pune mina 
pe noi ne spînzură. N-am intrat la tăiat sare pentru ho- 
ție, ci pentru haiducie. Ce putem face acum cînd sîntem 
hăituiți de ciinii stăpinirii ca niște fiare? Unde să ne 
ducem și de ce treabă să ne apucăm? Luăm de la unu! 
ca tine sau de la ceilalți cu ceva agoniseală, 

— Cum de v-a trecut prin cap să mă momiţi aici? 

— Gindul a pornit de la Niţă Odobac. Am scăpat 
împreună din ocnă pe cînd încărcam drobii în căruțe. E 
căpetenia noastră de cînd ne-am slobozit. Ne-a făgădui: 
că dacă te ucidem ne mai dă încă zece mii de piașiri, 
după ce se descotorosește și de hangiţă. 

— Vă cred că tilhăriţi din aprigă nevoie. Dacă vă 
trimit într-un sat de munte, unde puteţi munci și trăi 
cinstit aducîndu-vă nevestele și copiii, vă e pe plac ? 

— Îţi rămînem datori cu credinţă pînă la moarte. răs- 
punse Codin, căpetenia răpitorilor. Acu’ lasă-mă, să-ţi fac 
şi eu o bucurie. Sub ripa de lingă noi sînt ascunse nişte 
flinte. Nu ştim cine și cînd le-o fi adus. După ele ai venii, 
ale tale sint. 

— O să plecaţi, Codine, în liniște la Drajna cu căruţa 
mea. Vă scot răvaşe de drum pe alt nume. 

Cînd l-a văzut pe Ilie intrînd teafăr pe poartă, Niţă 
Odobac a sărit gardul prin fundul curţii, dispărind. 

La isprăvnicie, Uţubarză fu intimpinat de un nou 
ipistat. i 

— Nu-i aici, Cuțaridis ? îl întrebă curios hangiul, 
acesta fiind omul care ii întocmea de obicei răvașele de 
drum. 

— Şi-a făcut suma. Acum e cîrciumar la București. 

— De mult eşti în slujba isprăvniciei, boierule ? 

Boierul răspunse, rizind ; 

— De trei săptămîni. Cu ce treburi pe la noi ? 

— Nişte răvaşe pe drum. Trimit cîțiva oameni după 
lemne la Drajna. 

Tînărul pisar le întocmi cu mare iuţeală și, spre mi- 
rarea lui Uţubarză, nu voi să ia o para în plus peste taxa 
rinduită. 

— Ia, kir ipistate. E doar pentru munca domniei tale. 

— Nu de la Ilie Uţubarză, îi șopti tînărul. 

Tresărind, hangiul rămase mut pentru cîteva clipe, 
apoi revenindu-și, îl iscodi : 

— De unde știi domnia-ta această taină ? 

— Ştiu şi altele, hangiule. Nu mai ţine arme la han 
că s-a găsit un ticălos să te pirască. Poate nici ispravnicul 
grec nici cel român nu te-ar fi spinzurat așa cum sună 
pitacul domnesc pentru asemenea pricini, dar cum amîn- 
doi sînt jecmănitori, te lăsau sărac, lipit pămîntului. Ai 
avut noroc că ispravnicii sînt chemați la domnie, iar cel 
ce a ridicat pira a dat peste mine. 

— Cunoști prea multe din tainele mele şi-mi se pare 
tare ciudat. 

— Să nu-ţi pară, nene Ilie, schimbă tonul secretarul 
isprăvniciei. De nu veneai azi aici, treceam eu pe la han 
să-ţi spun ce necaz te paşte. 

— Nu mă lăsa să mă frămînt. prea mult, pisarule, și 
spune-mi cine ești și de unde imi știi urmele vechi și 
păcatele noi. 

— Sînt Preda Cireşeanu, nepotul lui Vasile Ji iganie. Te 
ştiu din auzile de cînd aveam zece ani, peste care vremea 
a mai adăugat încă vreo șaisprezece. Ă 

— Auzi, tilharul ! Să nu-mi spună el nimic. 

— N-avea cum! că de cînd cu războiul, haiducia 
și ocna, mi-a pierdut urma. Un anume negustor, Zoican, 
m-a dus să învăţ meseria de pisar în Bucureşti, la fostul 
calemgiu domnesc Enache Sorcovăţ, acum hangiu ca şi 

domnia-ta în orașul de scaun. Tot el m-a pus în slujbă 
la Ploieşti, spunîndu-mi cine ești și poruncindu-mi să te 
am în veghe ca să nu ţi se-ntimple vreun rău. Te-aș îi 
căutat azi şi pentru o treabă negustorească. Despa-mo- 
canul îţi trimite vorbă ca de miine într-o săptămînă să fii 
la Săcele ca să ridici telemeaua. 

— Eu? Nu i-am cerut nici o telemea. 

— Nu te mira, nea Ilie. Vremurile noastre sînt ca 
rîurile tulburate de ploi. Nu ştii niciodată ce scot la mal. 


* 


Mare fu bucuria lui Uţubarză cind la Săcele îl întîm- 
pină Zoican. Nu-l mai văzuse dinainte de arestare, strin- 
gîndu-l în braţe mai-mai să-l sufoce. 

— Nu m-au ucis polițaii împărătești și vrei s-o faci 
tu, Ilie ? glumi, ca de obicei negustorul. Acu află pentru 
ce ţi-am trimis vorbă să vii după telemea. Trebuie să 
ducem în ţară o mie de ocale de pulbere. E pusă în butoaie 
de bere. Se cheamă că ai cumpărat această scîrboasă bău- 
tură, de-ţi amărăște sufletul, pentru mușşteriii hanului, 
că toate hiîrtiile vămilor sînt pe numele tău. N-ai teamă, 
avem şi bere. O să fie de trebuință. Merg pînă la Bratocea 
să dau ziua bună prietenului meu Iohan. Vreau să fiu 
sigur că nu te paşte vreun bucluc. 

Două care mocăneștii urcau greu pe drumul povîrnit 
al muntelui. Boii suri, ardelenești, cu coarnele cît bra- 
tele. abia îşi trăgeau copitele din pămîntul cleios, fiindcă 
plouase trei zile la rînd. 

-—- Hai plăvanilor, nu vă codiţi la vama împărătească 
ori la cea românească, fiindcă nu vouă o să vă ia pielea 
finanţii chesaro-crăiești şi vameşii lui vodă Caragea, glumi 
Ilie, apucind de resteu boul de hăis, ca să nu se mai 
poticnească. 

Recunoscîndu-l pe Zoican, Iohan vameșul avu o tre- 
săvire de bucurie. Îi spusese soră-sa cît a fost de darnic. 

— Herr Iohan, am rugat pe acest prieten al meu să 
mă ia pînă aici. Ţineam să-ți mulţumesc pentru bună- 
voinţa sorei domnici-tale. M-a trimis la un doftor din 
Braşov. De atunci nu mai știu ce e boala. Rogu-te să 
primesti în dar un butoiaş de bere. 

— Tuu... hu... hu! chiui nearaţul. Mulţam frumos ! No. 
hai acu' s-o gustăm. că tare-i duc dorul prin locurile 
astea pustii. 

Au plecat apoi împreună spre vama românească, aflată 
puţin mai la vale. 

— Hei, căpitan Iani, ziua bună îţi poftesc, îi strigă 
Tohan, bine dispus, vameșului Țării Românești. 

Bun venit, Herr Iohan. Sînt bucuros că te văd. 
Am adus la tine, bier 1. 

Bir ? . 

Da, uite prietenul asta al meu adus bier cu carul. 
Bir dă tot omul pentru vistieria măriei sale, dar ce 
e-n butoaie ? 

— Bier, căpitan Iani, rîse cu hohote Iohan de-i ajun- 
seră vîrfurile mustăților pînă la rădăcina nasului. 

— Nu-ţi ride de mine, Herr Iohan. Doar n-or fi gal- 
beni în butoaie. 

— Ba galben este ! hohoti sasul. 

Iani se repezi la primul car unde stau rînduite unul 
peste aliul, niște butoaie cu doagă groasă, de stejar, în- 
cinsă cu şină puternică și lată. 

— Scoate un capac, jupîne, porunci lui Uţubarză. 

— Nu-i slobod, sări speriat Iohan. Are să cure-n drum 
și-i pacat. Dai la mine un p6har. 

Cînd deschise puţin canaua, ţișni, clăbucind un lichid 
galben, spumos, care de la prima vedere îi produse silă 
vameșului Ţării Românești ; dar scîrbă cu adevărat i se 
făcu abia după ce, la îndemnul lui Iohan, sorbi din bău- 
tura amară și rea. 

— Ptiu! că mă spurcarăţi, se mînie Iani, convins 
că-l pusese neamțul să guste din produsul spumos al unei 
întregi herghelii, adunat, naiba să-l ia, în butoaie, ca să-l 
bea nebunii. Bătu-v-ar Dumnezeu, blestemă el, tuşind și 
scuipînd. O să mi-o plătiţi. 

Dar, spre uimirea lui, Iohan mai umplu o dată paharul, 
sorbind și plescăind din limbă de plăcere. 

— Am auzit că voi papistașii mîncaţi pisici, dar că 
beţi pișălău n-aş fi crezut-o, spuse scirbit Iani, spre hazul 
neamţului. 

— Așa am zis și eu, kir căpitane, cînd am încercat 
băutura la Braşov. Dar ce ! poţi să te pui cu gustul nem- 
ților ? Sînt hangiu la Ploiești, în calea negustorilor saşi 
din Braşov. De cum intră în prăvălia hanului strigă din 
prag ca niște apucaţi : bir! bir! bir! Dacă n-am, pleacă 

1 Bier (se pronunţă bir) = bere. 


mai departe. Cînd i-am auzit cerînd prima oară să le dau 
„bir“, am crezut că măria-sa a tocmit niște nemți ea 
stringători de dajdii şi tare m-am mirat. Le-am spus că 
eu am plătit, dar ei o ţineau morțiş că nu eu trebuie să 
plătesc, ci ei. Pînă să ne lămurim, ne-am luat serios la 
harţă, crezînd că-și bat joc de mine. 

Fu rîndul lui Iani să riîdă, cu toată amărăciunea și 
scîrba pe care o mai simțea în gură, primind vamă cît 
i-a fost cheful, fiindcă asemenea marfă nu figura în listele 
cu tarife ale vistieriei, motiv pentru care nu eliberă nici 
dovadă de plată. 


CAPITOLUL IX 


SORCOVĂŢ NU SPUNE BASNE 


În cîrciuma aflată lîngă Beilicul domnesc, pe Podul 
lui Șerban Vodă, în bătaia drumului ce duce la Giurgiu, 
era un du-te-vino de tirgoveţi, geambași şi cărăuși. Tră- 
geau aici de obicei și oltenii veniţi cu treburi de negoţ 
prin București, fiindcă nevasta patronului, coana Catinca, 
mehedințeancă de la Ilovăţ, cocea pîinea și frigea puii la 
test, prăjea juveţi tăvăliţi prin unt ca pe valea Motrului 
şi punea mușteriului în față sticla cu vin ori cu ţuică, 
ca la Baia de Aramă, fără pahar, să simtă omul că bea 
bărbăteşte, nu cu stacana, ca muierile ori ca sclifosiţii de 
boieri. Împreună cu bărbatu-său, Enache Sorcovăţ, de 
fel din Grojdibod, sat de pe moșia paharnicului Jianu, 
luase cu chirie o cârciumă dărăpănată a miînăstirii Sf. 
Ecaterina. Au meremetisit-o cu mîinile lor, și-au ridicat, 
azi o odăiță, mîine alta, pentru adăpostul drumeților, 
pînă ce bucureştenii începură a zice înjgehebării Hâni- 
şorul Oltenilor, 

Într-o seară intră în cârciumă un soi de călugăr. Vindu 
coanei Catinca, cu preț cam piperat, „Vieţile sfinţilor“. 
Se așeză apoi la masă, mîncă și bău vîrtos, plătind așij- 
derea, după care spuse femeii cu glas mieros : 

— Cucoană, ce am mîncat și-am băut, am plătit 
cinstit. Dar socotesc că, domnia-ta, nevoie de „Viețile 

sfinţilor“ n-ai, că e carte pentru păcătoşi. După cum cred 
că știi, păcătoşii ce trebuie aduşi pe căile Domnului sînt 
ca frunza și ca iarba... 

Înţelegînd că ciudatul monah vrea cartea înapoi, han- 
gița i-o întinse, rizînd : 

— la-o, părinte! Căile sfinte ale domniei tale sînt 
pe placul cîrciumarilor. Dacă ai har, o să te rogi pentru 
păcatele mele, că eu banii înapoi nu ţi-i cer; dacă n-ai, 
deși te văd în anteriu și potcap, atunci: m-oi ruga eu pen- 
tru cele ale sfinţiei tale, cu toate că o să-mi ia cam multă 
vreme, pe cît se pare ! 

Fu rîndul lui Vasile Jiganie să ridă, preţuind bună- 
tatea şi hazul femeii, 

— Pe niște prieteni ai mei, Codobatură şi Ispas, îi 
cunoști, cucoană ? 

— Cum îi cunoști și sfinția-ta. Au fost la prînz și tre- 
buie să pice. Eşti, fără îndoială nea Vasile Jiganie, că pe 
el îl aşteaptă. 

— Ei bată-te norocul, să te bată, jupîneasă. Poftim 
cartea înapoi că nu se cade să trag pe sfoară o prietenă 
a prietenilor mei. 

— Ba! Precum ziseşi, e carte pentru păcătoşi. Am 
făcut o tocmeală și-o ţin, răspunse zîmbind, cînd dinspre 
ușă răsunară hohotele de ris ale lui Codobatură. Zărise 
„Vieţile sfinţilor“ pe masă. 

— Coană Catinco! Am uitat a-ți spune să nu cum- 
peri cărţi de la acest tilhar, fiindcă pînă la urmă ţi le 
cere înapoi, așa cum face cu toţi cîrciumarii, de teamă 
să n-ajungă și ei sfinţi şi să n-aibe cine mai vinde băutură. 
Acu cer iertăciune. Mă așteaptă stolnicul Giani Orășanu, 
vorbi din prag Codobatură. 

De-abia ieșise, cînd pe uliţă se auziră împușcături. 

— Sînt turcii găzduiţi la Beilic. Au dat de rubiniu 
vechi din Dealul Viilor şi stirnesc cîinii mahalalelor. 

Uşa fu trîntită de perete. Doi osmanlii intrară, bălă- 
bănindu-se. Se mișcau iavaș-iavaş cu pistoalele-n mină. 
Unul dintre ei slobozind un foc peste capetele muşteriilor, 
trezi din moţăială pe hangiul care nimeri drept sub tej- 
ghea, zmucindu-șşi nevasta de mină, ca s-o pună la adă- 
post, fiindcă avea el o chibzuială a lui sănătoasă: fe- 
rește-te din calea turcului și cînd e treaz ! 

Numai că Jiganie avea alte chibzuieli. Sări de la masă, 
inșfăcă de ceafă pe cei doi beţivani, şi-i lovi cap în cap 
de citeva ori, întinzindu-i pe podea. 

— Staţi, măi fraţilor, le strigă muşteriilor ce părăseau 
cîrciuma. Vă speriaţi de doi păgîni aghesmuiţi ? S-au 
împărtăşit şi ei, săracii, de ziua Sfintei Cruci. Hei, jupîne, 
ieși de sub tejghea că n-am isprăvit treburile. 

Cind văzu beșliii întinşi pe jos şi pe Jiganie cu pistoa- 
lele lor în mîlini, strigă speriat : 

— Nu-i omori străine, că mă jupoaie turcii de viu 
și-or să-mi umple pielea cu paie. 

— Dar ce vrei? Să ţi-o umple cu aur? Nu le-ar 
ajunge pentru asta haraciul pe-un an al Țării Româneşti, 
că te văd cogeamite rumânu, Spune-mi, mai bine, unde 
răzbeşte curtea hanului ? 

— În malul Dimboviţei. 

— Aferim, mormăi Jiganie, tirînd afară beşliii. 

Le dete hainele pe gîrlä, lăsîndu-i să doarmă-duși, la 
lumina lunii, 

Băgînd de seamă neliniștea hangiului, îl potoli : 

— Nu-ţi fie teamă, jupine. Nu i-am ucis. Le-am 
așternut numai pentru la noapte. Cind i-or găsi dimineaţa 
cărăușii, goi-pușcă, o să le tăbăcească puţintel pielea cu 
biciul, să nu mai umble pe malul girlii ca Adam prin 
rai. Adă-mi rogu-te, o ulcică de ţuică, veche cît păcatul 
strămoșesc ! 

— N-am decit vin ! 

— Nu-ţi clăti gura cu neadevăr, că eu adulmec ţuica 
de la o postă, ca ursul mierea. 

-— i doar o balercă pe care a cumpărat-o aga. 

— La trei vorbe spui patru minciuni, se supără Jiga- 
nie. Aga nu cumpără — ia, ca să-ți plătească la Sfîntu- 
Așteaptă. 

— Minciuni ? Pe cît ești de aprins din născare, de mai 
sorbi şi-o gură de rachiu îmi aduci tot Beilicul pe cap și 
n-o si-l poţi căra ușor, ca să-i așterni patul pe malul 
girlei. 

Sorcovăţ era minios pentru vorbele nesăbuite ale 
mușteriului, nesuferind să fie luat peste picior. Se hotă- 
rise să nu-i dea. Spre uimirea lui, coana Catinca îi puse, 
după obicei, sticla cu ţuică dinainte. 

— Poftim, nea Vasile. Să știi că bărbatu-meu nu-i 
fricos, ci înțelept. ? 

Cind Sorcovăţ află că arţăgosul client e Jiganie, îi 
pieri toată supărarea. 

— De ce nu-mi spuseşi cine ești, că de mai scoteai 
o vorbă de ocară, îţi trinteam balerca în creștetul capu- 
lui, și era păcat de ţuică, spuse rizind Sorcovăţ, întinzin- 
du-i mîna spre împăcare. 

— Tartţă-mă, dar te-am crezut un bicisnic. 

— Cum am crezut şi eu că ţi-e silă de vin. 

— Silă ? Nu vorbi cu păcat. Numai că vinul are alt 
dichis. Bei o noapte întreagă și te îmbeţi la ziuă, cînd 
trebuie să fii treaz. Cu ţuica e alicum. Te dă gata repede, 
iar dimineața cînd te trezești îţi fierbe sîngele de parcă 
ți-ar curge prin vine numai argint-viu. Dacă cei ce l-au 
răstignit pe Hristos aveau în ţara lor pruni, creștinăta- 
tea s-ar fi împărtăşit cu ţuică și n-ar mai fi supus-o 
păginii. De aici i se trage tot răul. Pină și papa s-ar fi 
cuminecat cu rachiu, asa că n-ar mai fi venii talienii la 
noi să le ridice case de pialră boierilor... Ne-am fi dus 
noi la ei să le facem poverne. 

— Ptiuu... bătute-ar sfinta de azi, dar nici vinul nu-i 
de lepădat, că a pus Dumnezeu în el toată bunălatea pă- 
mintului şi ceva din înţelepciunea cerului. Cind o să 
dai de gustul tămiioasei mele, o să-ţi faci o cruce așa de 
mare c-o să-ţi ierte Dumnezeu jumătate din păcatele 
trecute şi-un sfert din cele viitoare. 

După oblonul zăvorit, s-a închegat în noaptea aceea, 
la fumul gros al luminării, o frăţie trainică între Surcovăţ 
şi Jiganie, mai ales cînd acesta află povestea vieţii roşco- 
vanului hangiu, din harul căruia prinsese meșteșug sub- 
tire nepotu-său, Preda Cireșeanu, de la isprăvnicia Plo- 
ieştilor. 

— După ciîle văzui cu ochii mei ce stepenă de om 
îmi eşti, stiu că amindoi o să măturăm ogrăzile lui Scara- 
oţchi, frate Jiganie. 

— De mine sii sigur, dar de domnia-ta ba, că nu 
m-am dumirit bine ce hram porți. 

— Ia, sint un nepricopsit ce am fost calemgiu în Di- 
vanul minunatului Domn Mavrogheni, patronul nebunilor 
şi spaima boierilor. Nu mă laud, că lauda foamea n-c 
potolește, nici altora de sete nu le ţine, dar mi-a da: 
Dumnezeu mare har de caligrafos. De istețimea mea 
nu prea 'se minunau cinstitele obraze boierești, dar cînd. 
îmi vedeau slova rotunjită și dreasă cu pană de giscă 

tînără, holbau ochii de parcă le-aș fi pus dinainte un ha- 
tişerif al padișahului grăind că m-a uns pașă cu trei 
tuiuri. Am fost în slujba multor boieri şi multe mi-a 
fost dat să văd, dar tare mă cuprindea sila cînd după ce 
jupuiau șapte piei din spinarea ţăranilor, s-adunau cu ta- 
rafuri de lăutari, să se pună pe mincare și băutură de te-ai 
fi minunat și tu, frate Jiganie. Își prindeau apoi poalele 
antereielor în briîu și-i trăgeau cîte-o bătută de credeai 
că sare smalțul de pe coaja pămîntului. Îmi porunceau 
cîteodată să le aștern epistole de libov, cu inflorituri de 
văpsele, că se topeau jupînesele, citindu-le. Așa am ajuns, 
de la socoteala cuhniilor şi ticluitul răvașelor de dragoste, 
calemgiu la Agie, unde am aflat cite nu-i sînt date pros- 
timii să afle, de mi se zburlea părul de trei ori pe zi, 
pînă am rămas chelb. 

— Ai rămas fiindcă te-or fi ajuns blestemele ce plouă 
pe acoperișul Agiei, rise Jiganie. 

— Ba! Că eu tovărășie cu hoţii n-am făcut. Aga o 
făcea ! Şi încă după pravilă, tot zicînd că pravila e ca o 
roată stricată : cum îi pui o pană te duce unde vrei. Din pe- 
nele astea a făcut trei moșii în doi ani. 

Nu mică i-a fost însă scîrba ce i-a căşunat o cucoană 
evropenească. Venind ea la Curtea lui vodă, a stat la 
masă cu măria-sa și plîngîndu-i-se că a fost prădată de 
tilhari pe drumul dinspre Giurgiu, au fost chemaţi aga și 
marele spătar, poruncindu-li-se să prindă hoţii. Atunci 
a zărit cucoana la gitul agăi un şal de mătase anglicească 
și, cunoscîndu-], l-a întrebat de unde-l are. 

— Din tirg, de la un negustor, costisindu-mă galbeni 
patru. 

Spre. mirarea lor, au fost martori la o necuviincioasă 
faptă a muierii englezoaice, că de nație asta era. S-a 
pus frumos pe marginea divanului, aridicindu-și poalele 
la șapte fuste ca celetnicele cele ticăloase de prin cir- 
ciumi, pînă peste glezne. Holbase aga ochii cit cepele. 
Însă cînd a văzut poalele cămăşii, s-a crucit. Era cusut 
cu fir subţire un şir de croncani negri şi zbirliţi din cei 
ce se adună pe turlele bisericilor ori scurmă în spurcă- 
ciunea maidanelor, ţinînd în ghiarele lor îmbirligate ceru- 
cea răstignirii Mintuitorului. Așa păcat şi batjocură a 
celor sfinte, nu și-a închipuit să fie pe lume! A sărit 
aga-n picioare, căinîndu-se ca turcii : aman ! aman ! Mu- 
ierea a scos apoi din sîn o năframă. Pe un colț se afla 

croncanul cu crucca-n ghiare. A cerut apoi inglezoaica 
şalul agăi, arătindu-i măriei-sale că într-un colț se afla 
cusut blestematul de cioroi cu aripile lui jumulite și cu 
semnul mîntuirii în ghiare. 

A uitat atunci aga de batjocura celor sfinte și-a în- 
ceput a se tîngui că n-a știut despre acel ticălos de ne- 
gustor că se îndestulează cu marfa de la hoţi. A dat șalul 
înapoi muierii, jurîndu-se pe toţi sfinţii că va răsturna 
tirgul să mai găsească ceva boarfe cu croncani şi să-i 
prindă pe tilhari. 

Mulţumind, inglezoaica a plecat cu halai de Curte, 
dar pe agă l-au scuturat frigurile două săptămîni, încît 
ajunsese să vadă numai croncani, încercînd să-l sfirtece 
cu ghiarele. De sfirtecat nu l-au sfîrtecat, dar l-a dat 
vodă afară din slujbă, spunîndu-i : „Asta nu pentru ho- 
ţie, ci pentru prostie !* Odată cu el am rămas și eu pe 
drumuri, de ajunsesem să car cu sacaua scîrnă din um- 
blătorile boierilor. 

Băgînd de seamă că-ntr-un cui spînzura o dulamă şi-o 
cușmă căzăcească, J iganie îl iscodi : 

— Ai tocmit cazaci să te păzească ? 

— Ba ! În vremea lui Constantin Ipsilanti . eram ca- 
lemgiu.la Divan. Venise zvon de peste Olt că oștirile lui 
Pazvante prăpădesc ţara. Temindu-se ca tîlharul de paşă 
să nu prade Bucureştii, vodă adună într-o zi pe mai marii 
isnafurilor, vorbindu-le cu minie : 

— Ştiţi numai să puneţi ban peste ban, să vă îngră- 
şaţi ca riîmătorii înaintea Ignatului şi să umblați cu pire 
la Divan pentru blestematele voastre matrapazlicuri. Puțin 
vă pasă de nevoile domniei. Iată că se apropie Pazvante 
să vă vină de hac. Nu vă treacă prin cap că o să puteţi 
fugi. Toate străjile Bucureștilor sînt păzite de arnăuți. 
Și numai eu știu cit o să vă lase acești viteji palicari a 
trece peste cumpăna de lemn cu punga plină şi cu pielea 
netăbăcită. Am cerut ajutor luminăţiei sale ţarul, că pa- 
dișahului îi tremură barba de teama lui Pazvante şi-a 
ienicerilor, necum să ne dea ajutor. Ţarul s-a milostivit 
să-mi trimită cazaci. Văd că v-aţi luminat la față. Vă 
zboară gîndul la galbenii lor, că au cazacii inimă largă 
şi mină spartă. V-am chemat că-mi trebuie bani. Vistie- 
ria-i pustie, iar oastea împărătească nu se ţine cu terci. 
Ce vă uitaţi chioriș ? Ce-i ! Jupine Stamate și tu, jupîne 
Hristodor, ce mustăciţi ca iepurii-n varză ? Și tu, jupine 

Achime, viră-ţi în sîn năframa și nu mai nădușşi atita, 
că Pazvante arde acum Craiova și n-ajunse dogoarea 
pînă la București ! Miine la ceasurile cinci să veniţi aici 
cu bani, atiția cît se găseşte scris pentru fiecare în ca- 
tastihul calergiului nostru Sorcovăţ. Vă mai poruncesc să 
păstraţi taina despre venirea cazacilor ca să nu se miînie 
sultanul. Acum plecaţi ! Iar voi, Tudorache, Ioachime și 
Kiriakos, rămîneţi. 

— Jupin Ioachime, trebuie să îmbrăcăm cinci sute de 
cazaci. Așa e învoiala cu ţarul. Puneţi iznafurile la treabă 
Şi în cîteva zile să-mi daţi gata cinci sute de mundire căză- 
cești cu ceaprazurile lor. Tot atitea căciuli şi nădragi. 

Îmbrăcămintea porni la timp spre pădurea Snagovu- 
lui, unde tăbărîseră ostașii ţarului, iar a doua zi, mindreţe 
de cazaci năvăliră în goana cailor pe la straja Podului 
Mogoșoaei. Zile-n șir au ţinut calea pazvansiiloe ; dar 
aflind paşa de venirea lor, de teamă n-a mai călcat Bucu- 
reștii, punindu-se la adăpost în cuibul lui tilhăresc din 
Vidin. Așa am fost o lună încheiată cazac domnesc, că, 
neajungîndu-i lui vodă arnăuţii ca să-i îmbrace căzăcește 
şi să-i plimbe pe uliţe, scoțindu-i printr-o barieră şi vi- 
rîndu-i înapoi prin alta, a fost nevoit să ia şi oameni fără 
căpătii de prin mahalale. De atunci păstrez hainele care au 
miîntuit oraşul de pazvangii. 

— Şi de minunăția asta, spînzurată deasupra patului 
ca o icoană, ce zice coana Catinca, îl întrebă Jiganie, că- 
ruia nu i se mai dezlipeau privirile de pe obrazul ispiti- 
tor al unei femei în albastru, rizînd într-o ramă aurită, cu 
buze ca de cireașă dată-n pie. 

— Asta-i cadiă ce închipuie o muiere din Viena. A 
adus-o feciorul vornicului Mevişanu, după ce mîncase 
prin străinătăţi o moşie și cinci sălașe de ţigani. Adusese 
însă și obiceiuri străine, băgîndu-l în sperieţi pe bătrin, 
om habotnic, învăţat să ţină toate posturile mari și mici, 
bașca miercurea și vinerea. Pe cînd se afla el în hagialic, 
băiatul a dichisit odăile după gustul nemților, făcînd 
pînă și scăldătoare-n casă, ca vodă, de-i intra apa prin 
pereţi. S-a crucit bătrînul, cînd a văzut isprăvile flăcău- 
lui, dar, dînd cu ochii de cadră, era să-l lovească dam- 
blaua. 

— Ai scos icoana ca să pui în loc blestemăţia asta 
alcătuită de zugravi papistășești ? De-aia te-am trimes 
la învăţătură, să-mi umbli cu scule diavolești chiar în faţa 

sfintei minăstiri a Sărindarului ? Di jos spurcăciunea cå. 
pun slugile s-o sfarme, și stric diata, lăsînd toată averea 
Sfintei Mitropolii. S-a aprins atunci rău flăcăul, strigîn- 
du-i că nu el își bate joc de cele sfinte, ci pezevenghii de 
călugări de la Sfîntul Mormînt, care i-au vindut teșcherea 
de hangiu. Că ţăndăra din crucea Mintuitorului pentru 
care a plătit o sută de galbeni e din uluca miînăstirii, iar 
zdreanţa ce zic ei a fi rămasă din giulgiul lui Hristos, au 
zmuls-o călugării de pe fundul nădragilor vechi ca să 
frece podeaua arhondăriei ; că numai în Bucureşti s-a 
adunat atita lemn din crucea sfintă, încît poţi să acoperi cu 
el un sfert din Podul Mogoșoaiei, şi atitea bucăți de giul- 
giu, să croiești cămăși pentru toţi calicii tirgului. 

La asemenea vorbe de pierzanie, băirînul și-a făcut 
cruce dînd fuga la biserica de peste drum, să aprindă 
lumiînări şi să bată mătănii. Apoi s-a plins lui vodă, și vodă 
a poruncit de i-au tras douăzeci și cinci la tălpi nesăbui- 
tului. Dar, cum îlăcăul se încurcase cu vădana vistierni- 
cului Andronachis şi avea mare păs de bani, mi-a lăsat 
cadra amanet pentru doi galbeni. N-a mai apucat s-u 
scoată, c-a dat ortul popii. 

Povestirea fostului calemgiu fu întreruptă de bătăi în 
poartă. Prăfuit şi frînt de drum, intră Zoican : 

— Bine v-am găsit, fraţilor ! Sosii cu slugerul Tudor. 
Miine dimineaţa cînd s-o auzi toaca de utrenie la Sfinta 
Caterina, trec să vă iau. Mergem la Divan să-i sperie 
un pic pe bărboși, că de-aia venirăţi, nu pentru aghiasma 
lui Sorcovăţ. 

Mai sînt ajunşi la marginea tîrgului niște moșneni 
din cei cu zapisele pierdute şi cu pămînturile furate. O să li 
se facă ziua tot la mezatul dreptăţii... 


CAPITOLUL X 
ISPITELE LUI ZOICAN 


Trecind pragul casei lui Zoican, Tudor îi întinse coa- 
nei Polina un răvaș. 
-— Veste de la o prietenă din Coţofenii de pe Jii. 

— Sultana Gălășescu ! sări bucuroasă femeia, 

„Mi-a spus slugerul Tudor că te-ai măritat c-un om 
de ispravă ; dar bărbaţii văd isprăvile altfel decît le ve- 
dem noi și mi-ar părea bine să fie după ochiul şi inima 
noastră. Profitai de prilejul ăsta să-ţi dau de știre că plec 
la București ca jupîniţă de casă a Domniței Ralu. I-a murit 
dăscălița de clavir și un diac domnesc, rudă de-a mea, 
m-a recomandarisit. Mă gătesc de drum cu maică-mea. 
Gîndesc și acum că de nu erai tu să mă îndemni, n-aş fi 
învățat să cînt la clavir, că de plătit tot plăteam dăscă- 
leciul nostru de muzichie la cloașterul din Sibiu. Cin- 
tînd mi-am îndulcit viața în coclaurile de la Coțofeni. Tot 
cîntînd, nădăjduiesc s-o împlinesc. Îţi doresc sănătate 
şi noroc. Pe veci prietenă — Sultana Gălășescu“. 

— Unde-ai întîlnit-o, slugere ? 

— La vreo poștă de Coțofeni. Era cu maică-sa. Le-am 
dus pin-acasă, că rămăseseră cu butca-n drum. 

— S-or fi speriat caii de gura coanei Aniţa Gălășescu, 
şi-or fi răsturnat butea, Tudore, glumi Zoican. 

Măsuriînd odaia cu pas apăsat, cînd rămaseră singuri, 
Tudor îi spuse : 

— Caragheorghe s-a întors tiptil din Rusia, Zoicane. 
Stii doar că făcut-am treburi împreună la iarmaroacele 
de pe graniţă si că am luptat alături peste Dunăre împo- 
triva turcului. Îmi pare rău că a fost alungat ca un ciine din 
tara lui. Nu poate dormi de cînd Obrenovici i-a luat locul 
de cneaz al sirbilor. Vrea o răsturnare și mi-a cerut să-l 
ajut. Spune că Mustafa-pașa are într-un turn al cetăţii 
Vidinului mulțime de arme rămase de la Pasvan-Oghu, 
cu pază de nimic. Cică un atac de noapte ni le-ar da pradă 
sigură, s-o împărţim frățeşte. I-am răspuns cinstit că mi-s 
pandurii dezarmaţi de stăpinire și risipiţi pe la casele 
lor. | 

— Și mie mi se rupe inima, Tudore. Chiar de ne-ar 
fi stat în putere, n-am fi făcut altceva decît să-i dăm 
prilej lui Caragheorghe să se încaiere cu Obrenovici, şi ca 
sîrbii să se omoare între ei. Ştiu din auzite că Mustafa a 
grămădit o mulțime. de arme în turn. De luat nu le putem 
lua cu forţa. Le-am putea cumpăra. Pașa e lacom de gal- 
beni. Chiolhanurile şi haremul îi mănîncă toate havaietu- 
rile. Armelor din turn nu le știe nimeni socoteala. Avem 
un om potrivit să ne facă tocmeală. lusuf, chelarul pașei, 
e grec turcit şi-i bun prieten cu Enache Sorcovăţ din vre- 

mea cînd erau amindoi calemgii la Curtea lui Moruzi, iar 
Sorcovăț, după cîte îl cunoaștem noi, nu e din plămada 
celor ce se lasă traşi pe sfoară. 

— Nu strică să încercăm Zoicane. Acu, mai am a-ţi 
spune că pe-un loc al lui Iancu Jianu, în stufărișurile 
lacului Potelu se află două tunuri. Le-a părăsit Ised-pașa 
în timpul războiului, la un iureș al muscalilor, fiindcă se 
nămoliseră. Iancu nu le poate scoate, că nu-i treabă de 
făcut noaptea cînd iese el la lucru, iar ispravnicul îl urmă- 
rește pas cu pas, de necaz că-n loc să-l spînzure, Caragea 
i-a dat „Carte de iertăciune“. Ce spui ? 

— Că putem să le tragem noi din potmeoluri înainte 
de căderea frunzei. Dacă le scoatem roţile, încap în două 
care ardeleneșşti. Sub snopii de papură, n-o să le ghicească 
ochiul stăpinirii. Nici bănuială nu-i, că vin atîta la baltă, 
după papură și stuf. 

— Să fie cum ai chibzuit ! 


* 


La Vidin, mult s-a tocmit Sorcovăţ cu prietenul său 
Iani, acum renegatul Iusuf, fiindcă prea cinstitul chelar 
abia s-a îndurat să mai lase ceva din jumătatea de preţ 
cerută în plus, pentru sufletul său. Peste cîteva zile, Sor- 
covăţ se întorcea în cetate cu Zoican, aducînd pașei o 
tabachere de aur, iar pentru haremul, față de care îl știau 
cu deosebită slăbiciune, îi înfățișau atlazuri, sadeă franțu- 
zești. Mustafa, aflat la ceasul chefului, după ce viri taba- 
cherea în buzunar și pipăi cu degetele lui butucănoase 
fineţea ţesăturilor, pofti musafirii la masă, unde se mai 
aflau doi inși îmbrăcaţi europenește și cîțiva ofițeri turci 
în ciudate și bogate uniforme. Paji îmbrăcaţi în șalvari 
albaştri și ilice stacojii, cu fireturi .din şnur auriu, pur- 
tind plete şi cercei, aidoma celor din seraiul sultanului 
aduceau pe tăvi de argint crapi îndopaţi cu stafide şi co- 
conare, curcani rumeni, umpluţi cu castane, pilaf, chebap, 
ciulama de vrăbii, potirnichi la frigare, berbec la cuptor, 
impănat cu usturoi, plăcinte, baclavale, sarailii, şerbeturi, 
curmale, rodii şi portocale, punîndu-le pe masă claie peste 
grămadă. În cupe de cristal din Boemia se turnau virtos 
vinuri de Drăgăşani, Cotnari, și Kios, și se fuma tot timpul, 
schimbiîndu-se ciubucele după fiecare fel de mîncare. 


Sclave georgiene îl apărau de muşte și nădut pe che- 
fliul pașă cu vînturători din pene de păun. Ondulindu-și 
lasciv şoldurile pline, circasiene cu părul lung, desplelit, 
cu șalvari albaștri transparenţi, legaţi la glezne, cu ilice 
roșcate, scurte şi despicate în față, se roteau cu legănări 
leneşe, în jurul mesei, în vreme ce un măscărici cu oglinzi 
în cealma, da cu tifla, chițăia ca un şobolan și se rostogo- 
lea printre odalisce. 

Pașa îi făcu semn unei dansatoare, subțire şi mlădi- 
oasă, să se oprească lîngă Zoican. I se păruse turcului că 
negustorul ori nu-i gustă frumusețea spectacolului, ori 
e descumpănit de belșugul şi fastul desfășurat. Ţinea să 
se veselească pe seama lui. Nu ştia că pe valah îl rodea 
revolta risipei acestui satrap al Vidinului, — așa cum nu 
ştia nici odalisca oprită lîngă el cu daireaua deasupra 
capului. Pe măsură ce olteanul o privea parcă tot mai 
uluit, paşei îi videau ochii şi îşi freca palmele ca la o 
bucurie neașteptată. Cu legănări de șarpe ce ţinea parcă 
să-l încolăcească, dansatoarea bătea pasul pe loc, răsucin- 
du-și ispititor trupul elastic, atingiîndu-l ușor pe Zoican, 
cînd cu şoldurile, cînd cu sînii, în vreme ce pletele-i negre 
fluturînde îi mîngiiau obrajii. „Unde ești coană Polino 
să-ţi vezi bărbatul ?“ se întrebă el șoltic. | 

Mustafa îl credea pierdut, gata să sară ca o fiară as- 
muțită. Şi gindul lui nu fu departe de cel al oaspetelui, pe 
care îl încercase o clipă cheful să prindă de talie această 
vicleană vrăjitoare și s-o ameţească într-o învîrtită olte- 
nească, să duduie podeaua. N-ar mai fi avut atunci vlagă 
şarpele cu dairea şi miros tulburător de chipru, să se mai 
prelingă ca o iasmă plină de ispite pe lîngă ființa lui. Dar, 
negustorul se ridică de pe scaun, se trase cîţiva pași îna- 
poi, începînd să aplaude dezlănţuit, spre mînia lui Mus- 
tafa-paşa, neobişnuit cu asemenea manifestări de pre- 
tuire față de o sclavă. Uimirea-i crescu cînd și ceilalți 
shiauri nemți îl imitară pe Zoican. Se stăpini să nu iz- 
bucnească, socotindu-şi mîndria rănită. Olteanul văzu 
pentru citeva clipe crunta tulburare în ochii pasei, bucu- 
"îndu-se că se stinse tot atît de iute pe cît se aprinsese. 
Își dădea seama cît de greu îi venea acestui tiran, să-și în- 
frîneze pornirea spre cruzime şi samavolnicie. Îl auzi însă 
hohotind curînd, cînd un papagal, ghicindu-i parcă gîndul 
şi mânia, bătu din aripi în colivia lui cu zăbreluţe argin- 
tate, cîriind de două ori : Sictir ! Sictir ! 

Allase Zoican și pricina pentru care paşa deslășurase 
toată această ameţitoare petrecere. Pentru pricăjitul de 
neamţ și secretarul său, ce-i slujea și de tălmaci. Era 
director al băncii Rotschild din Viena, unde Mustafa 
ceruse un împrumut. Zoican auzise, fără să vrea, pe re- 
prezentantul bancherului spunînd secretarului : 

„Nătîngul ăsta crede că mă poate ameţi cu masa lui 
împestiițală, cu dansatoarele lui dezmăţate şi cu fastul 
pe care il desfășoară. E greu să acorzi credit unui ase- 
menea risipitor. Dacă ne oferă garanţii serioase în biju- 
terii, îi putem aproba jumătate din suma cerută, sporin- 
du-i dobinda cu două procente. 

La un moment dat, Zoican fu surprins văzînd că 
Mustafa îi face semn să se ridice și să-l urmeze. 

— Pentru ce-ţi trebuie arme ghiaurule ? Ca să vă 
ridicați impotriva împărăției, au pentru zurbe la voi 
acasă ? 

— Nici pentru una, nici pentru alta, luminăția-ta. 
Valahia e doar chelerul Stambulului, dar curînd n-o să 
mai putem trimite nici oi, nici seu, nici făină. Turmele, 
cirezile, hergheliile şi hambarele ne sînt prădate de ce- 
tele tilharilor ce vin de peste munţi, din împărăţia nem- 
iească. Vrem să dăm puşti paznicilor de turme şi conace. 
Altfel nu s-alege nimic din toată truda noastră și n-o să 
mai fim în stare să plătim haraciul, zahereaua și toate 
peşcheşurile cu cite sîntem îndatoraţi către slăvitul nostru 
împărat. 

— Aferim! Vă dau cinci sute de puști. Pulbere și 
plumbi mai tîrziu. Cînd aduci banii ? 

— În citeva zile, prealuminate ! 

Cu lusuf se înțelesese Zoican asupra preţului, dar își 
dădu seamă că Mustafa n-are ginduri curate. Pentru ce 
îi vinde arme îără muniții ? Află curînd de la chelar ce 
punea la cale. 

— Bre române, Mustafa trimite oameni să te lovească 
de cum treci Dunărea, ca să ia marfa înapoi. Te poţi 
apăra ? 

— Da ! că doar n-o asmuţi asupră-mi o întreagă ordie. 

— E bine să ştii ! Şi iar e bine să ştii că-ţi pot vinde 
și eu niște arme, fără știrea pașei. 

Te aştept ! 

În săptămîna ce-a urmat, Zoican a ridicat armele, 
Le-au transportat ìn toiul nopții la colibele lor de pe 

malul Dunării, la nişte pescari, din jos de Calafat, unde, în 
sălbăticia luncii aşteptau cîțiva bălteni. Rinduindu-le în 
două căruţe pentru cărbuni, au răsturnat mangal peste 
ele pînă ce-au umplut cu virf, împletitura de răchită, 
ridicată ca un coș uriaș deasupra scoarțelor de stejar. 

La prînz, negustorul dădu la hanul din Calafat peste 
Jigane. 

— Mi se pare că vii cu ploaie ca sfîntul Hie, îi spuse 
negustorul, arătindu-i cerul pe care se învolburau norii. 

— Nu mă tem, cucoane Zoicane. Poate să ningă. să 
plouă numai vreme rea să nu fie ! Venii însă cu veste de 
la sluger. Miine e mare mascarlic la Craiova, că-l înscău- 
nează pe noul caimacan. Toate drumurile-s împînzite cu 
arnăuți. Să fim cu mare veghe. Apoi află că, aseară au 
picat de la Vidin vreo cinsprezece spahii. Ne stau în 
cale pe malul Cornăţelului,. 

— Să fie sănătoși, Vasile ! N-avem a ne teme de ceal- 
maua lor. 

Jiganie își făcu cruce. Zoican îl linişti însă zimbindu-i. 

Căruţele cu mangal, minate de niște ţigani trenţăroși, 
au trecut în voie printre spahii. 

L-au oprit însă, pe la chindie, pe Zoican. N-au găsit 
în căruța lui decît covoare turceşti. 

— Numai atît ai adus de la Vidin ? 

— Atît. Mă dusesem pentru altceva, dar acela care 
trebuia să-mi vindă marfa tocmită s-a răzgîndit peste 
noapte și nu mi-a mai dat. Așa-i negustoria. Pleci pentru 
mere şi cumperi pere ! 

Căpetenia spahiilor se scărpină în cap vădit nemul- 
ţumit. „Poate că, negustorul are dreptate. Eu am plecat 
aseară și, peste noapte, paşa s-o fi răssindit“* — chibzui 
turcul. 

— Atunci dă banii. 

— Păi cu ce-am cumpărat covoare? Mi-au rămas 
doar treizeci de piaștri. 

S-a mulțumit spahiul și cu atţita. a înjurat toată să- 
mâînța ghiaurească de pe fafa pămîntului si-a plecat. 


= 


Cu barba tunsă scurt și îmbrăcat în anteriu negusto- 
resc, Jiganie bătu la uşa chelarului usi! „Îţi trimit pe 
acest tovarăș al meu de negoţ pentru marfa stiută. Ai 
toată încrederea în el !“ ii scria Zoican. 

Cind auzi prețul cerut, Jiganie își puse mîinile în 
cap. Era îndoit faţă de cît plătise Zoican. Tăcu, cîntărin- 
du-l din ochi pe chelar: „Mă crede un prostănac !“ Îşi 
aminti ce-i spusese Sorcovăţ : „Vezi că lusuf nu-i turc 
sadeă, ci grec de pripas pe la uşa lui Allah !“ „Ce mă fac 
acum cu Jani-lusuf ? Cum să mă tocmesc ? și cum s-o 
aduc ? se socoti Vasile. Dacă-l iau subţire nu-nţelege 
turcul ; dacă-l iau repede se zbîrlește grecul !“ 

Începu să mănînce tacticos. Trei ceasuri ţinu un fel 
de tocmeală. Iusuf, ba își lăuda marfa, ba se tînguia că 
l-a sărăcit războiul, ba că-l taie pașa dacă-l află. Şi tot 
o lua de la capăt, ca o morișcă. Jiganie tăcea, dar nu tăcea 
de pomană — minca. După primul ceas, chelarul scăzu 
douăzeci la sută din preţ. În acest timp, Vasile judecaşe 
un clapon la frigare, un chebap şi-un purcoi de măsline, 
başca vinul dintr-un ulcior. După alt ceas, cit istovise 
niște but de berbec, şi încă un ulcior, chelarul mai scăzu 
douăzeci la sută. Abia în alt treilea ceas, tot lunecîndu-i 
ochii pe la paneraşele cu portocale, rodii şi smochine, ca 
şi la paporniţele cu anason, Vasile mormăi, luîndu-şi că- 
ciula de pe sofa : „E mult, efendi ! Tare mult ! Mulţumim 
pentru ospătare.“ - 

` — Stai, bre! Nu pleca. Dai cît a dat și negustorul 
tău. 

— Nu, efendi, că s-a păcălit. Marfă de la foc !... Trei 
sferturi rugină. Mai lasă din preţ, că nici n-ai arat, nici 
n-ai semănat pentru ea. 

A lăsat Iusuf, oftînd : 

— Dă banii. La noapte ridici armele. 

— Banii ? Am venit să mă tocmesc. Banii-i aduc cînd 
spui. 

— Ce să spui ? Că oltenii sînt ăi mai afurisiţi dintre 
valahi ? Cînd eram la București mergea vorba că un 
negustor grec mănîncă doi armeni, și un oltean trei greci. 

— Vorbe efendi !... răspunse Jisanie, bucurîndu-se 
că pînă la urmă turcul tot grec a rămas ! 

Se învoiră ca să vină după marfă de Sfinta Maria 
Mare, în zi de tirg, cind năvălesc țăranii cu negustorii în 
Vidin şi cînd stăpînirea stă cu ochii numai într-acolc. 
Rimase însă Iusuf c-un cui în inimă pentru golul prici- 
nuit de oltean cămării sale. Noroc că nu-l chemase înăi- 

untru şi pe Costache Bușe, zis Jugănaru, însoţitorul lui 
Vasile, fiindcă atunci ar fi avut cu adevărat pentru ce 
plinge. 


CAPITOLUL XI 


EUNUCUL VREA SĂ SE RĂZBUNE 


Costache Buşe din Pilvănești, sat aşezat pe drumul ce 
duce de la Cerneţi la Balta, era din tată-n fiu tămăduitor 
de animale. Avea meșteșug la dezumflat vitele cu ţeava. 
la vindecat tignafesul cailor, dar, mai ales, se arăta neîn- 
trecui în jugănirea armăsarilor, tăuraşilor, vierilor şi ber- 
becilor, fapt pentru care era cunoscut în tot plaiul după 
porecla de Jugănaru. 

Cu cîțiva ani în urmă, nişte tilhari de peste Dunăre 
răpiseră a fată din sat. O scăpase Costache, doborind doi 
cîrjalii cu laţul şi cu haita de cîini, în vreme ce bilvăneş- 
tenii risipiseră restul cetei. Se adunaseră apoi în fața 
porţii lui Jugănaru, ca să le dea prinşii pe mînă. 

— Eu i-am doborit, eu îi judec, le strigă Costache din 
spatele porții zăvorîte. 

Îi jugăni ca pe nişte berbeci, dîndu-le drumul după 
vreo două zile pe malul Dunării: „Cine o mai face ca 
voi, ca voi o s-o pățească. Duceţi-vă, că tot au nevoie paşa- 
lele de eunuci pentru slujba haremurilor !“ 

Se răspîndise vestea printre tilhari de cumplita pe- 
deapsă a bilvăneşteanului, încît ocoleau satul, temîndu-se 
de briceagul lui mai abitir decit de gura tunului. 


Așa cum se înţelesese cu Iusuf, Jiganie trecu Dunărea 
în ziua de Sfinta Maria Mare, cu Ispas și Jugănaru. În 
schela Vidinului îi întîmpină o matahală de ture cu ochii 
de “riezure. 

— Stăninul meu te așteaptă. efendi, se ploconi în faţa 
negustorului. 

Uliţa îngustă şi pustie urca pieptiș spre poarta cetă- 
ţii, apoi, pe lîngă ziduri se scurgea spre marginea de 
miazăzi a tîrgului. Ziua se arăta a fi tare caldă, soarele 
arzînd ca la amiază, deşi era dis-de-dimineaţă. 

— Nişte apă de băut nu se găsește pe aici ? întrebă 
Jugănaru, suferind amarnic de sete. 

— E lîngă poarta cetăţii, mirii turcul, în ochii căruia 
fulgerau sclipiri dușmănoase ce nu-i plăcură lui Costache. 

La puț, o turcoaică, cu feregeaua trasă pe faţă, invîrtea 
de zor roata, să scoată găleata, 

— Bea și nu te uita la mine ii șopti femeia în 'româ- 
neşte. Iusuf e mort. L-a trădat turcul care v-a ieşit în cale. 
Vă e duşman înverșunat. Căutaţi să scăpaţi de el. Nu 
intraţi în cetate că vii nu mai ieşiţi. După stuiișul unde 
v-aţi oprit, e un puț părăsit... 

Costache ascultase glasul cu capul virit în găleată. Îşi 
şterse mustaţa cu dosul palmei, salută cu mîna la inimă 
și auzind ca prin vis lipăitul papucilor femeii, porni agale 
spre Jiganie. 

— Mă odihnesc un pic, îi spuse zîmbind turcului, 
așezat cu picioarele sub el pe iarba pirjoliiă. Am vîslit 
de mi-a ieşit sufletul. 

Pe negîndite, îl izbi zdravăn în cap cu reteveiul din 
zaua chimirului. 

— Ai înnebunit, Costache ? sări Jiganie ca prostit. 

— E cu vinzare, nea Vasile. Paşa ştie tot. Iusuf e mort. 
Hai să-l rostogolim pe ăsta în putul din spate. 

Cu ulciorul pe umăr, femeia coborî încet spre lunca 
Dunării, prin bălării şi hăţișuri, urmată de Jiganie şi 
Jugănaru. 

— Vedeţi căpiţa de fîn lingă zmeuriş ? Acolo-s ar- 
mele. V-am scăpat capul, acum scăpaţi-mă şi voi de robie. 
Pe sub mal ne putem strecura liniștiți, fiindcă toţi paz- 
nicii sînt cu ochii pe tîrgul cel mare al Sfintei Marii. 

— Mergi cu noi, răspunse Jiganie. 

— De unde mai răsări şi turcoaica asta ? intrebă în- 
ciudat Ispas, care păzise barca mare şi grea. 

— Din prisosul norocului nostru, Ispase. Fără ea ne-ar 
îi ciugulit ciorile în spînzurătorile paşei, îi răspunse Jiga- 
nie, trăgînd vîrtos la rame. 

—- Iartă-mă, femeie ! dar, pe noi atit ne-au asprit vre- 
murile că nu ne mai putem opri gîndurile. 

Femeia îi zimbi a înțelegere, apoi izbucni, speriată : 

— Turcii au aprins un foc pe zidul cetăţii. E semn 
pentru cei ce pîndesc țărmul la Calafat, să ne taie calea. 

Două bărci cu beşlii se furişau pe după răchitișurile 
unui ostrov. Curînd deschiseră focul. Lovit în frunte, 
Jugănaru se prăbuşi fără viaţă în apă, înroşind-o. 

— Ce facem, nea Vasile ? Îl lăsăm ? 

— N-avem ce-i mai face, Ispase. Dumnezeu să-l ierte, 
că tare inimos era. L-o scoate Dunărea la mal. 

Dintr-un stufăriș trosniră armele căruţaşilor. Un turc 
în tunică verde căzu. Descumpânită, barca se răsturnă. 
Ceilalţi le săriră în ajutor, dind astfel răgaz românilor să 
ajungă la țărm. Deodată, Ispas simţi o arsură în umărul 
sting. Un tremur uşor începu să-i scuture trupul, în 
vreme ce sîngele îi înmuie cămaşa. 

Jiganie privi incruntat rana, pină ce. sul o salcie, 
izbuti să-i scoată glonţul cu briceagul. Femeia. pe care 
aflară că o cheamă Maria, fiersese niște buruieni. turnin- 
du-i peste rană şi dindu-i lui Ispas să bea zeamă de ciu- 
percă bătrină. Două zile și două nopți cit îl scuturaseră 
frigurile și-l arsese fierbințeala, nu se clinti de lîngă el. 
A treia zi, în căldura dulce a începutului de toamnă, rănitul 
se dezmetici. Un zimbet îi înflori pe fața suptă de sufe- 
rinţă cînd întilni privirea blindă a fetei, din care parcă 
răsărea soarele cu toată lumina lui dătătoare de viață. 
Își duse mina la frunte să vadă dacă nu mai are cumva 
fierbînţeală, fiindcă femeia de lingă ei era cu totul altă 
fiinţă decît roaba din Vidin. Rozîndu-l indoiala, întrebarea 
țișni fără voie : 

— Tu eşti Mario ? 

— Eu, bădiţă Ispase. 

„_ Spusese „bădiţă Ispase“ cu atita dulceaţă în glas, încît 
simţi cum, nu numai chinul acestor ultime zile se risipea, 
ci și zbuciumul din viaţa lui frămintată de durere și 
trudă. 

— Nu vrei să măninci ceva ? 

a Aş bea nişte lapte de oaie, răspunse rănitui, auzind 
clinchetul mărunt al unor clopoței de acioaie și behăitul 
blindelor animale ce păşteau prin luncă. 

— Să mi-l dai nefiert. Așa îl sorb în fiecare diminea;ă 
de cînd mă ştiu. El m-a întărit. 
__După prima ulcică băută cu nesaţ, prinse parcă puteri, 
ridicindu-se în capul oaselor. 

— De nu era nea Vasile Jiganie, plăteam acum vămile 
văzduhului. Ai stat mereu lingă mine ? 

— Te-am păzit pe rind. Tare mi-a fost teamă că n-o 
să mai deschizi ochii. Numai nea Vasile zicea că nu ţi-a 
sosit ceasul şi că nici drac mort n-a văzut. 

Maria schimbase straiul mohorit de roabă cu iia și opre- 
gile oltenești, scoase dintr-o legătură. Dar ce-l uimi mai 
mult pe Ispas, fu chipul ei alb ca de domniţă și aerul de 
ietică abia împlinită. 

— Erai neagră ca o ţigancă. Acum ai. un obraz cum 
n-are nici jupineasa Ioana Glogoveanca. 

— Umblam cănită, aşa cum umblau toate roabele ti- 
nere ca să n-aprindem privirea turcilor. 

Ispas nu-și dădea bine seama dacă tulburarea lui izvora 
din bucuria întoarcerii la viață sau din dragostea ce i se 
cuibărea fără vrere în inimă. „La urma urmei și dragostea 
e tot de la Dumnezeu“, își zise, speriindu-se parcă şi de 
rostirea tăinuită a acestui cuvint. În cei treizeci și unu de 
ani cîți număra, nu cunoscuse decit amărăciunea, soco- 
tindu-se bătrîn, ca după o viaţă lungă, frămiîntată numai 
in dureri. Îl dezmetici glasul lui Jiganie : 

— Ţi-am spus eu, Mario, că săminţa iadului nu piere 
cu una cu două ? Cum să-ţi răsplătim tot ajutorul ce ni 
l-ai dat, scăpîndu-ne din ghearele paşei ? 

Drept răspuns, fata se aplecă şi sărută pămîntul. 

— Uite cum, nea Vasile ! Credeam că nu-mi mai calcă 
piciorul pe ţărîna românească. De nu eraţi domniile-voas- 
ire, pierdeam acest prilej. Ce răsplată mai mare ca asta 
să-mi doresc ? > 

Pe Jiganie nu-l tulbură gestul fetei. Mai toți românii, 
întorși de pe meleaguri străine, îl săvirşeau spontan ca la 
un liman al dorului. 

— De unde ești ? măi fetico ? 


— Cum a aflat pașa, de ne-a urzit pieirea ? 

— Ali, eunucul căruia i-aţi venit de hac, a căzut la 
picioarele chelarului cînd aţi venit rindul trecut : 

„Stăpine, slujitorul negustorului valah e un ticălos. 
El m-a făcut neom, luîndu-mi bărbăţia. Lasă-mă să-l 
prind şi să mă răzbun. „După ce le luăm banii, Ali 1“ „Pe 
raine mă arde alt foc și nu mai rabd !“ „Îndrăznești să te 

răzvrăteşti, scopilule ?“ strigă mînios Iusuf, izbindu-l cu 
piciorul și poruncind să-i tragă zece lovituri la tălpi. 

Cum a scăpat, Ali a dat fuga la Mustafa-paşa, spunîn- 
du-i tocmeula pe care o tăcuserăţi cu Iusuf. 

„Ali, răspunse Mustafa, pe Iusuf o să-l căznesc şi o să-l 
spînzur pentru necredință. Ai să fii tu chelar în locul lui. 
Dar, cum e vorba de-un alişveriş ticălos al ghiaurilor, nu 
vorbi nimic, pînă nu-i prindem şi nu le luăm banii. Îţi 
dau apoi pe mînă sluga negustorului s-o judeci după plac. 
Te duci chiar tu să-i primeşti jos în schelă“. 

Am auzit vorbele astea de după perdeaua haremului, 
unde fusesem chemată să trag de gilci o cadînă a lui Mus- 
tafa-pașa. 

Venindu-i la ureche că totul fusese dat în vileag și, 
temîndu-se mai mult de chinuri decît de moarte, lusuf a 
înghiţit otrava din floarea inelului. Ce-a mai urmat știți. 
Ce nu știți e că Ali n-a putut afla unde au fost ascunse 
armele scoase din turn, fiindcă le-am cărat eu două nopţi 
de-a rîndul. 

Rămas singur cu Maria, Ispas îi apucă mina și aproape, 
fără voie, buzele-i şoptiră : 

— N-ai vrea să te măriţi cu mine, Mario ? 

— Ne-am scăpat de năprasnă unii pe alții $i nu-mi 
ești cu nimic dator, bădiţă, răspunse cu glas moale, îmbu- 
jorîndu-se, şi privindu-l drept în lumina ochilor, ca omul 
cinstit ce își destăinuie gîndul fără ocol. 

— Mario, eu nu glumesc cu viaţa, fiindcă nici ea n-a 
glumit cu mine. Poate c-aș fi visat o femeie ca tine, dar 
n-am avut nici timp, nici prilej de vise. Sînt bucuros că 
te-am găsit şi că aflu în tine ființa potrivită să-mi fie 
nevastă. Nu-ţi cer să-mi răspunzi acu, dar, rogu-te a nu 
mă lăsa să mă întorc spre împietrirea din care m-ai smuls. 
O să mergem la ai tăi, la Almăjel. Pină atunci ai timp să 
te limpezeşti și să-ți cerni simţămintele. 

— Nu te îndoi de simțămintele mele, bădiţă. 

— Mai trebuie să știi că eu sînt de departe, de prin 
părţile Teleajenului. 

— Cu cine mi-o fi ursit, mă duc pînă la capătul pă- 
mîntului. 

— Gata-gata să baţi la porţile iadului, frate Ispase. 
Uite ce dar ţi-a trimis Mustafa-pașa, îi spuse Jiganie, pu- 
nîndu-i în palmă o zburătură colțuroasă de plumb. 

Ispas șuieră. 

— Nu-i de mirare că asemenea plocon m-a trecut prin 
frigurile morţii. Tilharii au încărcat puştile cu alice de 
dihănii, ca să nu strice gloanţele pe fitecine. 


k 


Almăjelul îşi înșira casele de lemn acoperite cu paie 
pe o singură uliţă prăfuită. Numai în mijlocul satului, o 
clădire nouă şi mare, de om înstărit, stîrni uimirea Mariei. 
Se înălța pe locul gospodăriei părintești, cu cîrciumă și 
edecuri. Intră cu inima strînsă în curtea unei mătuși care 
n-o mai cunoscu. Cind îi spuse cine e, femeia își făcu o 
cruce, de parcă i-ar fi ieşit în faţă un strigoi. 

— Maică, ţi-am rînduit pînă azi trei parastase, cre- 
zîndu-te moartă. 

— Ce e cu ai mei, mătușă Lazarina ? 

Ofiiînd, femeia clătină din cap a compătimire : 

— Taică-tu a fost găsit mort pe cîmp, ucis de tilhari, 
cînd te-au furat. Maică-ta a mai dus-o citeva luni și s-a 
prăpădit de inimă rea. Cu soră-ta Tinca e altceva. S-a 
băgat slujnică la Craiova. Ce-a făcut, ce-a dres, Dum- 
nezeu știe. Lumea vorbeşte multe, vrute și nevrute, că 
fiind femeie frumoasă ar fi cîştigat banul ușor. A venit de 
acolo cu bărbat. Cică ar fi fost ceauș la caimacamul Cra- 
iovei şi i-ar fi scăpat viaţa la o tulburare a ţăranilor de 
pe-o moșie. S-a ales ceaușul c-un picior beteag, dar și cu. 
slobozenie pentru cîrciumă în Almăjel. Ba, acum un an, 
caimacamul i-a dat în arendă şi moșia de aici. E un om 
tare covăsit la suflet. De Tinca ce să mai vorbesc... S-a 
făcut mare cucoană... Nu-i mai ajungi cu prăjina la nas 
şi e la fel de hapsînă ca şi bărbatu-său. Nu mai vrea să 
ştie de nimeni. Cînd îi vine vreun neam la ușă, pune slu- 
gile să-l alunge. Casa veche au dărîmat-o acum doi ani 
de-au ridicat-o pe asta. O să turbeze cînd o afla că te-ai 
întors. 

Maria amuţise. Nu-i venea să creadă că sora-sa mai 
mare s-a putut schimba într-atita. Rămase în căruţă lîngă 
Ispas. 

Dind bună ziua, Jiganie zgudui ferestrele cîrciumii cu 
glasul lui de zdrahon. 

Statura uriașă, barba şi anteriul de negustor înstărit, 
ispitiră privirea mușteriilor, dar mai ales pe cea a ciîr- 
ciumarului, un om îndesat, cu mustață de palicar, şi lu- 

cire vicleană în ochi. Se apropie, ploconindu-se, tîrînd un 
picior. 

— Ce ai de mincare, jupîne ? 

— O ciorbă de potroace, slănină şi brînză, pînă fac un 
pui la frigare. 

— Un pui ?... He!... şase. Doi pentru mine și patru 
pentru prietenii mei de-afară. Pînă una-alta, dă-mi o 
bărdacă de rubiniu şi pune-mi să-mi facă niște jumări cu 
slănină, cît pentru trei voinici ca domnia-ta. 

Cum se cam boierise de cînd era arendaş, Tănase nu 
mai slujea mușteriii. Avea slugi. intrase în. vorbă cu Jiga- 
nie tinind morţiş să afle ce hram poartă. 

Din ușă, Vasile făcu semn prietenilor săi să intre. 

Jspas se întunecase aflind necazul Mariei, dar, încercă 
s-o liniştească, cînd cu o: glurnă, cînd cu o vorbă blindă. 

— O să chibzuim ce avem de făcut. Acu, să mincăm. 
Sătulul judecă. altfel decît flămindul. Pînă atunci, nea 
Vasile, ţi-aş spune ceva, dar ris să nu-ţi faci de mine. Uite, 
nu-s ameţit. Nici nu mi-am muiat buzele în vin. Vreau 
să mă însor cu Maria, 

— Şi Maria ce zice ? 

— Am zis da, nea Vasile. 

— Atunci, într-un ceas bun. O să vă fiu naş. Nu vă 
pun eu pirostriile, că deși am har pepesc, mă cam încurc 
la slujbă. 

— Har popesc ? De cind ? întrebă, riîziînd Ispas. 

— Bine, măi omule, nu te-ai mirat că un obraz de 
om prost poartă barbă ca vadă, ca boierii şi ca popii ?... 

— Vreme n-am avut să mă mir, că și capra are barbă 
și nu e popă. Ştiam doar că faci pe călugărul. 

— Află că am cumpărat har de la mitropolitul din 
Vidin pe 500 de piaştri, bașca 250 dați episcopului nostru 
ca să mi-l întărească. Sînt popă cum nu se mai află... Nici 
mitropolitul, nici episcopul nu m-au întrebat dacă am 
preoteasă... Şi n-am. M-am popit de nevoie, ca să scap de 
corvezile domnești, turceşti, boiereşti, isprăvniceşti și mai 
ştiu eu cîte, aşa cum a făcut jumătate din satul meu de 
lîngă Baia de Aramă. Că de treci dealul, mai sus de Bre- 
bina, n-auzi decît : „Mărine, Sfinţia-ta“, deși, dacă-i pui 
evanghelia în mînă, o ţine pe dos. Acolo dacă dai c-o piatră 
dup-un ciine, izbeşti un popă. De-aia i se spune satului 
„Popești“. De n-ar fi mitropolitul nostru, care nu vrea 
să mai întărească hirotonisirile făcute la Vidin, apoi jumă- 

tate din olteni s-ar papi pesta Dunăre, de i s-ar face lena- 
mite şi. lui Dumnezeu de atita ..Doamne miluieşte”. 

— Şi-ai făcut slujbe, nea Vasile ? 

— Am făcut, la ananghie, şi fără nici un sfanţ, cîtorva 
amăriţi din ţara asta, unde bogatul greşeşte şi săracul cere 
iertare, unde unul mănincă aguridă şi altuia i se strepezese 
dinţii. 

— Aici ai dreptate, nea Vasile. Lumea asta-i mare. 
comedie... 

— Este, Ispase... Hoţomanul prinde locul cel mai bun în 
viaţă, chiar de crește iarba sub el de vrednicie ori i se nă- 
molesc vorbele-n gură de atita deșteplăciune, în vreme ce 
oamenii cinstiți umblă unul cu capul gol și altul fără că-: 
ciulă. Lume de tilhari, de hatirgii, şi de mincinoși, că din 
zece cîte-ţi spune, nouă. şi jumătate să le dai de-o parte, 
iar pentru jumătatea rămasă să te îndoiești. Asta-i isprava. 
turcilor, fanarioţilor şi boierilor care ciocoiesc și ticăloşese. 
totul în jurul lor. Nădejdea noastră-i că şi obada rea vine 9 
dată de-asupra. 

— Vine, nea Vasile, dacă are cine suci roata. Dacă 
nu, putrezeşte-n noroi. 

Îşi conteniră vorba, fiindcă se aduceau bucatele. 

— Veniţi de departe ? îi iscodi Tănase hangiul. 

— De la Baia de Aramă şi mergem la Craiova, H 
amăgi Jiganie. Aş avea însă să-ţi spun o vorbă jupine. 

— Sluga dumneavoastră ! 

— Unde-i Maria, cumnata domniei tale, sora coanei 
Tinca ? 

— N-are nici o soră. A avut una și-au ucis-o turcii, 

— l-auzi, afurisiţii ? Or fi vrut ei s-o ucidă, dar a 
făcut Allah o minune, împiedicîndu-i. Află că Maria tră- 
ieşte și se ospătează sub acoperișul domniei-tale. Iaca, 
dumneaei ţi-e cumnăţica. 

— Nevasta-mea o să fie tare bucuroasă. Să mergem în 
iatac, că o asemenea revedere nu se cade a îi stinjenită de. 
priviri străine. 

— Mergem, încuviință Jiganie, după ce ne potolim. 
foamea. 

Tinca, femeie ca la treizeci de ani; durdulie și sule- 
menită, își ascunse cu greu nemulţumirea cînd Tănase. i-o. 
aduse pe Maria. După o şovăială abia simțită, o îmbrăţișă 
de ochii lumii, sărutind-o rece pe amîndoi obrajii : 

— Ce minune ! Cum ai scăpat din robie ? 

— M-a răscumpărat viitorul meu bărbat, Tincuţo. 

— Tare frumoasă te-ai mai făcut! Dar unde ţi-ai 
lăsat omul ? 

— În cîreiumă, vorbi Jiganic, în locul ei. L-a răsturnat 
căruţa şi-i cu umărul serîntit. 

— Atunci să intrăm în cîrciumă, se arătă ea binevoi- 
toare, dar necazul i-l trădau ochii. „Această străină o să 
pretindă partea ei de moştenire din tot ce am clădit, că 
după pravilă, locul mănîncă binaua“ ! gîndi ea fulgerător. 

Căruţașul lui Jiganie, după ce se ospătase pe săturate, 
se tvîntise pe-un maldăr de paie în dosul grajdului, la 
umbra unei căpiţe, cu gîndul să fure un pui de somn, cînd 
îl văzu pe cîrciumar venind tiptil c-un om după el. 

„Ioane, îi șopti ticălosul, ia murgul și dă fuga pînă 
la sameş. Să vină cu arnăuţii, că tilharii care l-au prădat 
pe paşa din Vidin sînt aici în cîrciumă. E și roaba răpită. 
O să-i ţin, făcîndu-le cinste.“ 

Tănase socotise că pe lîngă cei o mie de piaștri făgă- 
duiţi de paşă, şi alţi cinci sute de stăpinirea noastră, va 
scăpa şi de Maria. 

„Prinde-l din urmă și leagă-l, îi porunci Vasile căru- 
țașului cînd auzi vestea. Așteaptă-ne diseară în pădure“. 

Voios, Tănase îşi tot îmbia oaspeţii la mîncare și bău- 
tură, dar seara, Jiganie îl rugă să meargă în iatac pentru 
o socoteală de taină, A 

„O să ceară partea Mariei, gîndi cîrciumarul. li făgă- 
duiesc, și mă tocmesc pînă vine sameșul !“ 

De cum intrară în odaie, Jiganie începu să cintărească 
în mină pistolul. 

„Ai trimis om la stăpînire ca să ne dai plocon, ho- 
ţomane, fiindcă ne-am apărat pielea de turci și ţi-am scos 
cumnata din robia lor ! Află că argatul tău e în mina mea 
și a mărturisit, aşa că poţi să aştepţi mult şi bine pe sameș. 
Aveam de gînd să plecăm în zori fără nici o supărare, 
Maria nu cerea nimic din drepturile ei asupra moștenirii 
părintești. Acum s-a schimbat calimera ! Îţi cer eu pentru 
ea şi de nu plăteşti îți închei socotelile cu lumea asta, 
ciocoi spurcat |“, 

A plătit cu mîinile tremurînd preţul drept al moște- 
nirii, atît cît îl socotise Jiganie. 

„Uite, ticălosule, ai sipetul plin cu galbeni. Aş putea 
să te prad, că eşti în mîna mea, dar nu-s tîlhar. De ţi-e 
dragă viaţa, mergi cu noi pină ce ieşim din sat, ca să-ți 

dăm în primire argatul. Spune-i muierii tale că ne arăţi 
drumul. Dacă scapi o vorbă, s-a isprăvit cu tine !“ 

În adincul pădurii, Ji iganie scoase punga cu banii 
zmulși lui Tănase şi, punîndu- i în mînă îi spuse: 

— Ține zestrea Mariei. Ca un cumnat bun ce ești, 
dă-i-o tu, aşa cum se cuvine : 

— Iacă, Mario, preţul moștenirii tale, mirii circiumarul, 
înecat de spaimă şi părere de rău. 

— Îţi mulţumesc eu pentru zestre, răspunse Ispas, 
fiindcă văd că Mariei i-a pierit glasul. Nu se aștepta să fii 
atita de filotim. 

— Acu o să-ţi dau în primire argatul, că te așteaptă ca 
pe un stăpîn bun ce eşti. De nu-ţi recunoști ticăloşia o să 
mărturisească sluga și atunci, aici îți rămîne stîrvul, îl 
ameninţă Jiganie. 

— Mărturisesc ! Eu l-am minat pe argat la sameș. 

— Am ţinut s-o afle Maria din gura ta, ticălosule. Nu 
ştiai că ne trimiţi pe toţi la moarte ? 

După aceste cuvinte, îl îmbrinci din căruţă, croindu-l 
cu biciul pe spinare. 

— Drum bun, hoţomane. Nădăjduiese să ne mai ve- 
dem. că tare bine ne-am simţit sub acoperișul tău. 

Ispase. vorbi mai tirziu Jiganie. Să-ţi iei nevasta și să 
te muţi pentru totdeauna la Drajna. O să porţi grija cona- 
cului. Esti doar din partea locului. Se gîndise la tine 
Zoican. dar luat cu treburile nu ţi-a spus-o. 


CAPITOLUL XII 


IO MAMONA ÎMPĂRAT 


Rădvanul coanei Aniţa Gălășescu din Coțofeni întîrzia 
în sforul Oltețului, ca să-şi astimpere setea telegarii. 

— Marine ! strigă dumneaei vizitiului, dacă-i lași după 
cheiul lor prostesc, or sorbi pînă ne-apucă noaptea. Mînă 
la Corlăteşti. Tragem la boier Dumitrache Jianu. 

— Eu zic să tragem la Fălcoi, cuconiţă, că-i mai 
apronpe. 

— La cine, împielițatule ? La han ? cu toți mojicii ? 

— La şetrarul Iancu Jianu, că la Fălcoi el îi stăpîn. 

— Stăpîn pe codru și pe nebunia lui. Vezi-ţi de drum 
cum ţi-am poruncit. 

Fiică-sa — Sultana — zîmbi la îndirjirea maică-si 
împotriva mezinului din neamul Jienilor. Îi cunoștea por- 
nirea, aşa cum i-o cunoştea şi Marin — vizitiul, care, 
imbătrînit în curtea Gălăşeştilor, îndrăznea să mai şuguie, 
ştiind că stăpîna-sa nu-l ocăra cu venin. 

Ca să mai alunge uritul, vizitiul începu să cînte tără- 
gănat, făcîndu-i cu ochiul Sultanei : 


„Auzita-ţi de-un Jian, 
De-un Jian, de-un căpitan, 
Are murgul cam nărod, 
Trece Oltul ca pe pod...“ 


— Nărod, că s-a molipsit de la stăpînă-su, sări coana 
Aniţa. 

Veselindu-se de mînia cucoanei, moș Marin se prefăcu 
a n-auzi, cîntind mai departe : 


.«-„De-un Jian, de-un căpitan, 
Cu opincă şi suman, 

Iese seara la strîmtori 

Și despoaie negustori...“ 


„O să te despuiem noi de şorici, de nu opreşti mir- 
țoagele“ — răsună vrăjmaş un glas din hăţişurile de pe 
marginile șleaului, în vreme ce o roată de tîlhari dădu să 
încingă rădvanul. 

Cu, sau fără voie, bătrânul şfichiui caii ca, după cîteva 
clipe, să se prăvălească de pe capră, cu ţeasta sfărimată 
de tăișul unui iatagan. Nişte arnăuţi, cu privire neagră ca 
pantalonii lor largi și creţi, opriră goana nebună a cailor. 
Zmulseră în grabă ce era mai de preţ și răsturnînd ovăzul 
dintr-un sac, îi aruncară pînza peste capul terciuit al vizi- 
tiului, dispărînd în adincul pădurii. 


+ 


— Aman ! jupineasă Aniţa, o căina într-un tirziu Du- 
mitrache Jianu. Amarnică întîmplare. Umblă poterele după 
lotri şi pradă, nemernicele, mai cumplit decît ei. 

— Dădui vamă, codrului, arhon Dumitrache... Gălbiari 
şi diamanticale... De-o vrea Cel de sus, o să le împlinesc 
pierderea. Mai rău mă doare inima de moș Marin, că 
sub ochii lui m-am împlinit de cînd eram de-o șchioapă. 
Gîndesc că nici oful domniei-tale și-al serdarului Amza, 
n-o fi mai mic, din pricina lui Iancu. 

— Ne-a ieșit de sub ascultare, și, spre rușinea nea- 
mului jienesc, a luat calea codrului. Abia l-am scăpat de 
spînzurătoare, iertindu-l vodă de hatirul caimacamului 
Samurcaș. Acu, se cheamă că s-a cumințţit, dar, cum auzi 
că niște mumbașari domnești ori isprăvnicești au fost 
spîrcuiți și prădaţi de banii adunaţi cu anasîna de prin 
sate, să nu întrebi dacă frate-miu Iancu a dormit acasă, 
Uneori, cum dă frunza îl apucă dorul de umbra codrului 
şi de umbletul potecilor. 

Nu se topise încă întunericul, cînd haita de cîini a lui 
Dumitrache Jianu începu să se dea turbată la porţi. 

— Tilharii ! sări speriată Aniţa Gălășescu alergind la 
una din ferestrele înguste ale culei, de unde boierul da 
glas slugilor. 

— Nu te teme, am mîncare și gloanţe berechet, iar 
dincoace de zidurile curţii nu pătrunde nici un obraz 
străin dacă nu mi-e pe plac. 

Se auziră scîrțiind canaturile porţii, și zarva cîinilor 
se stinse. 

— Eu sînt, nenicule. 

— Tu, Iancule ? 


— lartă-mă că te tulbur la acest ceas nepotrivit, dar 
mă aduce nevoia. Rămăsei fără pulbere într-o încăierare 
cu tilharii isprăvnicești, 

— Îţi dau, Iancule, cerîndu-ţi ca dobîndă tăcerea. Nici 
Amza să nu știe, că de află nu-mi mai trece pragul. . 

Iancu Jianu era un bărbat nu înalt, croit parcă numai 
din vine și mușchi. Cu toată asprimea din glas, avea chipul 
lumirat de bunătate. Numai uneori, din ochi se iscau seli- 
piri tăioase. Chica bălaie ieşea răsucită de sub căciula da 
mia fumurie. 

— Ține, nenicule, ăst săcotei cu giuvaericale, galbeni 
şi [leacuri muiereșşti. După cîte-am înțeles dintr-un răvaş 
găsit înăuntru, pisarul domnesc Ioniţă Gălășescu își cheamă 
nepoata la Curte. Au jefuit-o poteraşii sameșului din Ca- 

racal. Dă-i de veste s-o linişiești, că pe sameș l-am linişiit 
eu pentru vecii-vecilor. Ciinele, negăsind vite in sat, a 
înjugat la carele cu grîu ţărani din Fălcoi. Doi au căzut 
sub harapnice. 

— Dacă te află stăpînirea, cine o să te mai scape de 
minia lui vodă, Iancule ? 

— Codrul, nenicule, că-i bun la suflet şi-i tremură 
frunza de cîtă silnicie aude şi vede. 

— Cum tremură și inima-n noi pentru viaţa ta. 

— Nu-mi purtaţi de grijă, că tot de bătrineţe o să mor. 
Ursitoarele mi-au șters numele de pe funia lui vodă şi de 
pe glonţul poterașilor. 

După perdeaua iatacului Aniţa şi Sultana Gălăşescu 
încercâu atît bucuria redobindirii banilor și giuvaesicaleloi 
cît şi uimirea faţă de vorba şi înfăţişarea haiducului. 1i 
mulţumi Sultana, strîngîndu-i bărbăteşte mina, după 
obiceiul nemţesc, ceea ce avu darul să-i stirnească Jia- 
nului o clipă de uluială, după care izbucni în ris : 

— Straşnic, jupiniţă ! De te-ai ţine bine în şa şi-ai 
trage tot așa cu pușca, ce mai haiduc ar ieşi din dom- 
nia-ta ! 

În inima Aniţei Gălășescu se aprinse din nou vechea 
minie împotriva acestui fecior de boier, virit în cioareci 
găitănaţi ca ultimul clăcaş : „I-ar trece prin gînd descre- 
eratului să-mi zăpăcească faţa !* Apucă pe Sultana de 
mină s-o ducă la culcare. 

— Mulţumir» pentru bunătate, boier Iancule. Dea 
Domnul ca uristoarele domniei tale să nu încuree iţele ! 

— Cu plecăciune cucoană Aniţo. Mulţam şi eu de 
grijă. 

“Cind să plece, Iancu puse în mînă fratelui său o traistă 
grea, căptușită cu piele. 

— Sînt aci banii prădaţi de mumbaşiri din douăzeci 
de sate. O să vină un fel de obraz bisericesc, — Vasile 
Jiganie. Umblă cu treburi de-ale lui Tudor și Zoican. Îi 
dai traista. Are vorbă să-o ducă unde trebuie, ca să ajung: 
banii înapoi la pägubaşi, Grijă de cinstea lui să nu porţi. 
ci numai de pîntece. Înfulecă cît zece ocnași şi soarbe cit 
o cireadă în toiul lui cuptor... dacă nu-i dai apă. 

În urma Iancului se aşternu liniște de codru. Numai 
Sultana simţi cum i se strînge inima, și-apoi, cum i se 
adună şi se răsucesc nişte fire moi pe dinăuntru. 

Jiganie și Codobatură coboriseră către Dunăre, să lrugă 
din balta Potelu tunurile turceşti înnămolite în timpul 
războiului. Răsăreau din potmoluri numai ţevile înăbușite 
de papură şi stuf. Abia le smulseră din încleştarea viscoasă 
zece perechi de boi, ca să le tîrască lingă carele mari, arde- 
lenești. 

— Arnăuţii, strigă înspăimintat un căruţaş. Din păpu- 
rișuri țişniră lefegiii ispravnicului. Cum Jiganie și oamenii 
lui își lăsaseră flintele la umbra unei sălcii, fură o pradă 
uşoară pentru arcanele stăpinirii. Stiînși în funii, tîrîți şi 
loviți cu patul puștilor, curînd aveau să-și rumege nepu- 
tincioși minia, în dricul carelor, trintiţi claie peste grămadă, 
ca niște trunchiuri de copaci retezaţi. 

Căpetenia arnăuţilor a recunoscut însă două perechi de 
boi ungurești ai Jianului; cu jugurile din lemn de arțar, 
cu cioplitură, și cu resteie de fier cum numai el avea prin 
partea locului. 

— Tot nu s-astîmpără, tilharul, dar acum i s-a-nfun- 
dat, rînji arnăutul. 

Pe Iancu Jianu nu l-au găsit curînd poterele, dar, după 
o ploaie, i-au citit urmele calului cu potcoavă brașove- 
nească, pe patul de noroi de sub streaşina pădurii, prin- 
zîndu-l pe cînd dormea în bordeiul unui prisăcar din 
Grojdibod. 


Osîndiţi la spînzurătoare, Jiganie, Codobatură şi patru 
cărăuși aşteptau sorocirea zilei din urmă în pușcăria dom- 
nească de la Curtea Veche. 


* 


— Polino, plec la București. Încerc să fac ceva pentru 
Jiganie și Codobatură, de mi-o sta în putere. 

— Merg şi eu Zoicane, că dacă ieși prea mult la lu- 
mină or pune mîna şi pe tine. Ţi-oi fi, poate, de vreun 
ajutor. 

— Nu-i treabă muierească, nevastă. 

— Numai văduvia înainte de vreme e pentru voi 
treabă muierească. Crezi că mi-e greu să-ţi iau urma? 

În amurg pică Tudor la Balta. 

— Veşti proaste, Zoicane. L-au osindit la ștreang și pe 
Iancu Jianu. 

Pînă şi coana Polina, căreia nu i se prea dospeau vor- 
bele în gură, tăcu. 

— Mă găteam de drum, Tudore. 

— Plecăm împreună. 

— Merg și eu, slugere, sări Polina. Nu te-ncrunta ro- 
gu-te, că de le-a dat Dumnezeu bărbaţilor mai multă putere 
şi, poate şi-un bob de minte în plus, le-a răsturnat în co- 
vată şi-o baniţă de nesăbuinţă. 

Tudor își descreţi o clipă fruntea păstriînd pentru sine 
un gînd: „Mai uşor lupţi cu turcii decit cu muierile !“ 


* 


La Curtea lui Caragea sosi într-o zi de octombrie un 
neamt — negustor de postavuri subțiri și mătăsuri 
venețiene — aducînd lui vodă o epistolă de la cavalerul 
von Gentz — consilier imperial şi informator domnesc — 
„Alteță — îi scria consilierul imperial din Viena — do- 
rința v-a fost îndeplinită. Sper că marfa să fie pe măsura 
gustului ales al alteței Voastre. Prețul este cu mult sub 
valoarea ei. Aştept să-mi comunicaţi dacă aveţi vreo 
nemulțumire.“ 

— Bine, negustorule. Unde îmi sînt pasapoartele ? 

— Măria-ta — vorbi neamţul — domnul consilier von 
Gentz vă trimite vorbă că excelenţa-sa principele Met- 
ternich n-are nimic împotriva venirii alteţei voastre la 
Viena. Veţi primi paşaport pentru toată familia şi foaie în 
alb pentru slujitori. Preţul este de 50 000 florini, pe care 
domnul cavaler ar fi încîntat să-l primească prin mine. 

— Jumătate acum, jumătate cînd primesc pașapoar- 
tele. Roagă pe domnul cavaler să nu se supere, dar abia 
am plătit haraciul şi sînt un pic strimtorat. 

— Prea bine, măria-ta. 

Era bucuros vodă și pentru că, a doua zi, urma să 
scape de cel mai primejdios dușman al său — Iancu Jianu. 
li părea rău că nu-l spinzurase mai de mult, ca să curme 
c-un ceas mai devreme necazurile ce-i le căşuna. chiar 
așa pus în butucii din beciurile pușcăriei. Deși oprise: in- 
trarea prostimii în Bucureşti, ca să nu se işte tulburări din 
cauza osîndirii „nelegiuiților“ totuşi anaforalele marelui 

spătar și marelui agă glăsuiau îngrijorate că mulţi ne- 
spălaţi -se strecurau noaptea pe sub crucile de hotar, pre- 
sărate pe marginile orașului și parcă-i înghițea pămîntul. 
Două zile bocăniseră dulgherii, ridicînd spînzurători în 
Gura Oborului. Dar în ajunul execuţiei fuseseră găsite 
scrum, astfel că, au înălțat altele, în mare grabă, noaptea 
la lumina fanarelor, din lemn prost, negeluit, chiar în 
faţa chioşcului domnesc, unde adeseori măria-sa venea 
tiptil să vadă cum bate tîrgul. Avusese vodă de gînd să 
privească de după perdeaua chioșcului sfîrșitul „tîlharilor“ 
de peste Olt, dar se răsgindise. Gloata înfierbîntată de ură 
şi venin, care nu se sfiise s-arunce noaptea cu pietre în 
palatul domnesc, abia mai putea fi stăpînită. Poruncise lui 
bimbașa Sava, să grămădească la locul osîndei întreaga 
călărășşime, iar Agiei şi Spătăriei să împăneze Podul Tir- 
gului de Afară cu fioroşii lor lefegii. Arnăuţii lui Iordache 
Olimpiotul şi Hagi Prodan nu mai ieșeau dintre zidurile 
Curţii de cînd orașul trăia într-o răsuflare grea, de pri- 
mejdie, ca la o năvălire de tătari. 

În dimineaţa aceea de octombrie, mii de oameni roiau 
în jurul Oborului. Priveau cu înverşunare și silă cum se 
pălăbăneau ca niște limbi de clopot funiile spînzurătorilor, 
în bătaia vintului de răsărit, și cum, ajutorul gidelui le 
ungea c-un bulgăre de săpun. Deși umbla zvonul că Jianu 
a murit în puşcărie dintr-o rană căpătată în ultima luptă 
cu poterele, gloata nu credea — așa cum, în adîncul sufle- 
tului ei tulburat, nu-i venea a crede că o asemenea ființă 
poate muri, fără să stingă odată cu ea nădejdea unei 
dreptăţi, pe care și Dumnezeu părea s-o fi uitat. 

— Atotputernicul n-a fost zămislint în Fanar, n-a 
urcat în scaunul lui cu hatişerif din Țarigrad și nici nu se 
pomenește prin scripturi să fie neam cu ciocoii şi boierii 
noștri, Și-o aduce aminte, poate, că pe vremuri mai făcea 
minuni — cîrti Sorcovăţ, în pragul hanului „La găina 
porumbacă“, unde își dăduseră întîlnire Zoican și Uţu- 
barză. 

—- Mai curînd să ne-aducem noi aminte că sîntem în 
stare să ţinem o armă în mină. 

— Nu zic ba, Uţubarză, dar cu atita arnăuțime, pe 
lîngă osîndiți ucidem și alți nevinovaţi dacă încercăm ceva 
fără socoteală. 

— Măi Enache, mă-ntreb uneori de unde dreptul ăstora 
să pună norodul zălog sărăcie! și să-i ridice viața cînd le 

e pofta ? Oare nu-s făcuți tot ca noi și nu tot viermii îi 
mănîncă ? 

— Iaca, sînt pe lume multe lucruri sucite, Ilie. Asta, 
însă îi pune capac. 


+ 


În faţa Curţii domnești, printre covrigari, bragagii şi 
plăciniari, sta cu ochii ţintă pe poarta palatului Preda 
Cireșeanu. Îl scutură din încordare un glas cunoscut — 
glasul lui Zoican. 

— Cînd veniși, Preda ? 

— Teri, kir Nicolae, cu Uţubarză. Mi-a spus de osînda 
lui unchiu-miu Vasile şi dădui jalbă de iertare. 

— Cunoşti pe cineva care să ducă vorbă unei jupînițe 
de Curte ? 

— Nimic mai uşor : bacşiș ! Oricare din slujitori îi dă 
de știre. 

Așa pătrunse coana Polina la vechea ei prietenă Sultana 
Gălăşescu, dăscăliţa de clavir a domniţei Ralu. 

— Sultănico, n-avem timp de pierdut. Venii să-ncer- 
căm a-l scăpa pe Jianu de la moarte. Știu, din ce mi-ai 
scris. de întîlnirea ta cu Iancu şi-mi dau seama de ce ţi-s 
ochii plinși. 

— Cum, am putea, Polino ? 

— Hai, și ţi-oi spune. 


Veştile trimise de von Gentz prin negustorul neamţ 
bucurară nespus pe Caragea. Cu toate că era strîns la 
mînă ca un popă, se arăta darnic cu „haremul“ lui, dăruind 
doamnei și domniţelor stofe şi mătăsuri. Bucuria lui vodă 
molipsi întreaga Curte. Numai Ralu sta de o parte, îmbon- 
tată, ea care era slăbiciunea domnescului ei tată. 

— Ti-au mofluzit măscăricii de la „Cismeaua Ro- 
şie“ ?... Ori l-ai aflat pe preaiubitul tău soţior cu vreun 
berbantlic ? glumi Caragea. 

— Nu, tată! Frămîntarea mea s-a iscat din altă pri- 
cină. Ştii cîtă linişte şi încîntare mi-a adus în viață jupi- 
nița mea de casă Sultana Gălăşescu. Acum plinge ziua şi 
noaptea și i se împiedică degetele pe clavir. 

— Ce necaz are ? 

— Vrea să se mărite... 

— Ei! Asta chiar că-i mare necaz fetița tatii — rise 
zgomotos Caragea. 

— Este! fiindcă îl vrea de bărbat pe-un osîndit la 
moarte. 

— Ai ţinut lîngă tine o asemenea smintită ? Cum o 
să-și ducă traiul lîngă un tilhar ? 

— Nu-i tilhar, t tăticul meu drag, se alintă Ralu, săru- 
tîndu-i mîna. 

— Te fandoseşti de parcă ai ţine să-l iei tu de bărbat, 
nu Sultana. Cine-i ? 

— Şetrarul Iancu Jianu. 

Obişnuit să nu-i refuze nimic răsfățatei sale fiice, de 
data aceasta, vodă izbucni furios : 

— Te întreci cu gluma, Ralu! E cel mai primejdios 
dintre tilhari. L-am iertat odată. A jurat că se lasă de 
ticăloşii, dar de cum l-am slobozit, s-a făcut iar stăpîn pe 
codrii şi drumuri. Îmi dijmuieşte mumbașirii, îmi ucide 
slujbaşii de credinţă şi s-a întovărăşit cu lotrii care strîng 
arme să mă răstoarne şi să mă ucidă. Viaţa nu e teatru, 
Ralu. Fiindcă o smintită îţi cîntă la clavir, crezi c-o să-ţi 
cînt şi eu în strună ? O s-o mărit c-un boier și-o să uite 
curînd. De l-aş mai ierta încă o dată pe Jianu, gloata asta 
nebună m-ar socoti slab şi mi-ar sări în cap. Ştii că de abia 
o stăpînesc. 

— Ştiu, tată, dar acum ai prilejul s-o cîştigi şi s-o 
îmblînzești ! E un vechi obicei al pămîntului ca orice 
flăcău osîndii la moarte să capete iertare dacă-l cere o fată 
de bărbat. 

Caragea stătu pe gînduri citeva clipe... La urma-urmei, 
de ce să nu potolească gloata, arătindu-se mărinimos ! O 
să poată jefui mai uşor. 

— Să vină Sultana ! 

Vrei cu adevărat să te însoțeşti cu acel nebun de 
şetrar din neamul Jienilor ? 

— Da, măria-ta, răspunse fata, în hohote de plins, 
căzînd în genunchi şi sărutind poala caftanului domnesc. 

— Dacă arată pocăință, dind jurămînt că se va părăsi 
cu totul de netrebnicile-i fapte, îţi fac hatirul... Ai slujit-o 
cu rîvnă și cinste pe domniţa Ralu şi ea mi-a făcut rugă- 
ciune. Îl iert după ticălosul obicei al pămîntului, dar, 
dacă-l mai prind, îl ucid fără altă judecată, iar pe tine te 
tund și te trimet ia minăstire. Auzitu-m-ai ?... 

— Auzit, măria-ta. Așa va fi, după poruncă şi după 
jurămînt., 

— Sărut dreapta măriei-tale pentru filotimie, însă 
treaba nu-i fără cusur. Tot acel ticălos obicei al țării cere 
ca de-i iertat capul, iertate să fie şi braţele. Drept ar fi ca 
Jianu să nuntească, iar celor de sub ascultarea lui să le 
cînte popa veșnica pomenire ? — îndrăzni Ralu. 

Caragea nu-i răspunse. Mustăci minios în barbă citeva 
clipe și, bătînd din palme, ceru să vină calemgiul şi căpi- 
tanul Prodan. 

— Scrie Pitac de iertare, calemgiule, pentru Jianu și 
oamenii lui, iar Prodan să-l trimită c-un lipean călare, 
la Obor. 

Vodă era convins că hatirul lui venea prea tirziu, fi- 
indcă în acel ceas, pe Jianu îl legăna vintul în ştreang. 
Socoti însă că-i bine să afle prostimea cum îi păzeşte obi- 
ceiul, ca un vrednic și chibzuit uns al lui Dumnezeu. 

La ușa Palatului, un arnăut sări în şa. 

— Ține pitacul măriei sale, îi porunci Prodan. Ascun- 
de-te în curtea de alături a vornicului Slătineanu. Îl duci 
mai tirziu la Obor, după ce gîdele și-o isprăvi treaba. Mila 
lui vodă pentru osîndiţi e doar de ochii lumii. 


x 


Pe uliţa Tîrgului de Afară, se scurgea mulțimea spre 
spinzurătorile Oborului, luînd în picioare frunza scutu- 
rată peste noapte de un vînt iute, din salcîmii și oțetarii de 
pe margini. 

-© Precedat de arnăuţi călări, convoiul osîndiţilor se mişcă 
fără grabă. Dangătul clopotului de la biserica Sfîntul 
Gheorghe-Vechi înfioră mulțimea, dind semn că alaiul 
Jianului ajunsese acolo. Bătu a mort, rar şi apăsat, pină 
ce, rind pe rînd, se treziră şi clopotele altor lăcașuri înși- 
rate pe uliţă. 

Căutînd să înspăimînte prostimea, stăpînirea îi trecea 
pe sub ochi tot ceea ce îi putea aduce aminte de groaznica 
osindă, pentru a zădărnici orice pornire spre nesupunere. 
Orîndaise un întreg alai de înmormintare, porunca fiind 
ca leșurile să fie îngropate seara. Şapte milogi ţineau sus 
şapte prapuri cu sfinţi. O căruţă cu şapte coşciuge și șapte 

cruci de căpătii, îşi bălăbănea roţile scîlciate, urmată de 
tacîmul cioclilor, cu cazmale şi tîrnăcoape pe umeri. Hur- 
ducate de podinile rupte ori descheiate ale uliţii, hodo- 
rogeau două droști c-un popă şi țircovnici, apoi niște cotigi 
trase de măgari. Prima îl purta pe Iancu Jianu, în cămașă, 
desculţ și cu capul gol, cu mîinile prinse de lăturoi; 
celelalte duceau cîte doi osîndiţi, legaţi spate-n spate. În 
urma lor, un stol de bocitoare tocmite de Agie se tinguiau, 
fluturîndu-și broboadele negre. Săltau în șa pe marginile 
convoiului arnăuţii Agiei, cu puştile culcate pe greabănul 
cailor și cu harapnice la oblinc. Cu capul virit într-un sac 
stacojiu, lung ca o ipingea, gidele Carabulea se ghemuise 
în fundul droagei, fiindcă ploua asupra-i nu numai cu 
huiduieli, ci şi cu pietre. Atunci, din sullarea de pe laturi, 
izbucni ca o vilvătaie „Cintecul Jianului“. 

Arnăuţii n-aveau însă urechi ori nu era treaba lor 
să audă. 7 

Pe maidanul din fața Oborului, tremurau sub grindeiul 
spînzurătorilor funiile, încheiate jos c-un ochi cît capul 
omului. Un singur scaun înalt ca de patru palme, aştepta 
să fie smuls de sub tălpile osîndiților. 

În picioare, pe capra caleștii, vel-armașul dădu citire 
cu glas gloduros Cartei de osîndă : 

„Judecînd după îndreptările pravilei, fără strimbătate 
şi în frica lui Dumnezeu, Departamentul de Cremenalion, 
au osîndit la moarte prin spînzurătoare, pentru uneltire cu 
rău cuget împotriva măriei-sale Ioan Gheorghe Caragea, 
domnul şi stăpînul nostru, pentru uciderea de credincioși 
slujbași ai stăpinirii şi pentru nelegiuită adunare de arme, 
mai jos pomenitele obraze...“ 

Tăcerea așternută în timpul citirii sentinţei, o sfişiară 
urletele mulţimii, cînd fu rostit numele lui Iancu Jianu. 
Gloata începu să se frămînte. Cîteva străchini şi ulcele, 
smulse din movilele ridicate pe ţoale și rogojini în faţa 
Tirgului Moşilor, se sparseră lîngă caleașca vel-armaşului. 

Bimbașa Sava intră furios cu lefegii lui în gloata întă- 
rîtată, împingînd-o cu piepturile cailor și încercînd s-o 
risipească cu harapnicele și cu latul iataganelor. 

Vel-armașul porunci popilor să scurteze spovedania, 
lar gidele Carabulea să se miște mai repede. 

Rezemat de poarta Curţii domnești, Preda Cireșeanu 
auzise porunca dată arnăutului de căpitanul Prodan. Tre- 
buia ca fără zăbavă să-i ia — Dumnezeu știe cum — pita- 
cul de iertare a osîndiţilor și să-l repeadă într-un suflet la 
Obor. Ispas aştepta lîngă taraba unui băcan, sporovăind 
cu negustorul. Preda îi făcu semn să-l urmeze în curtea 
Slătineanului. Arnăuiul îşi legase calul de trunchiul nu- 
cului din umbra casei, căutînd să se ascundă în cuhnia 
unde trebăluia o bătrînă. Cind îl văzu că dă buzna cu 
pistolul în mînă, femeia scoase un țipăt. Din cămara ală- 
turată, Teodora Andronachis socoti că maică-sa e în pri- 
mejdie, se apropie tiptil, și izbi în cap arnăutul c-un fă- 
căleț. Atunci i s-a rostogolit la picioare un sul de hîrtie 
cu pecelea domnească. Apucă să-l ridice, cînd Preda Cire- 
şeanu îi spuse blind : 

—- Dă-l încoace, jupîniţă, şi teamă să nu-ţi fie, că rău 
nu-ți facem. Smulse cușma și mundirul arnăutului, sărind 
în şa. 

— Ispase ! vezi ce faci cu omul lui Prodan. 

— Zboară, Preda ; nu-i purta de grijă. 

Aplecîndu-se asupra arnăutului, Ispas tresări. De unde-l 
cunoaște ? Desluşind pe fruntea lui un semn de potcoavă 
pusă cu fierul roşu nu mai avu nici o-ndoială : 

„E Ivanciu, bulgarul din Babaeski. Uite şi hangerul cu 
miner din picior de mistreţ al lui Hasan-Spahiul, ucis în 
pădurea de la Ergen€.* 

— Dă-mi repede un ștergar și-un lighean cu apă rece, 
cuconiţă. Nu-i mort, şi-i om de treabă. 

Cu toate că era tare năucit cînd deschise ochii, Ivanciu 
îl recunoscu pe Ispas. 

— Tu m-ai izbit ? 

— Ba ! Dacă dădeam eu, aleluia, Ivanciule. E mînă de 
femeie speriată. Dar, cum ai ajuns arnăut ? 

— Turcii mi-au ars satul. Mi-au ucis nevasta şi copiii. 
Nu mi-a rămas acolo nimeni şi nimic. Am fost bucuros 
să mă tocmesc lefegiu la beiul vostru, în ceata lui Hagi- 
Prodan. 

— Ca să faci rău, Ivanciule ! Ai primejduit capul unor 
prieteni de-ai mei și dacă nu era coconila cu făcăleţul, 
poate ne omoram unul pe altul. Afurisilă viaţă... ! 

— Alurisită, bre Ispase, de parcă ar fi isprava lui Bel- 
zebut. Plinge inima-n mine de ce-mi spuseşi. O să-mi 
primesc însă pedeapsa, că Prodan îmi scurtează zilele. 

— Nu, Ivanciule. Mergi cu mine. Avem o obşte spre 
munte. E loc şi pentru tine. 


Trei oameni ai Jianului fuseseră puși în ștreang. Cara- 
bulea așeză scaunul la picioarele lui Vasile Jiganie, te- 
mîndu-se parcă de privirea care-l secera. 

— Urcă, rogu-te ! 

— Urcă tu, baragladină. Vreau să fiu spovedit. Porun- 
ceşte, boierule, să se păstreze rînduiala creștinească, îi 
stri igă vel- armașului. 

— Fă-i voia, părinte. 

— Ai hoţit, şi-ai tilhărit fiule ? 

— N-aud, siinţia-ta, răspunse Vasile. Popa repetă cu 
glas ridicat întrebarea. 

— Tot n-auzii. sfinţia-ta ! 

- Ai hoţii și-ai tilhărit ? strigă înfuriat duhovnicul. 

— Nu cît vodă Caragea, răsună cutremurător vocea lui 
Jiganie, spre uluiala vel-armașului și încîntarea mulţimii, 
care, cu tot tragicul clipei, izbucni în hohote de ris. 

— Spinzură-l, Carabuleo ! 

Călăul încercă funia, apoi o jucă în mâini, ca dintr-o 
aruncătură să-i petreacă ochiul peste capul condamna- 
tului. Atunci, de după niște căpiţe de fîn, o piatră, pornită 
vijelios dintr-o praștie, îl izbi pe Carabulea între ochi. 
Clătinîndu-se, căzu sîngerind, în ţărîna mușuroită la pi- 
ciorul spinzurătorii. Din lungul uliții se rostogolea ca un 
ecou, strigătul mulţimii : „Opriţi ! Poruncă domnească !“ 

Un arnăut călare, ridicat în scări, flutura pitacul lui 
vodă, îndemnînd mulţimea să strige. 

— Să mă trăznească Dumnezeu dacă ăsta nu-i nepotul 
lui Jiganie, izbucni Sorcovăţ, în poarta hanului din Straja 
Oborului. 

— Iaca ! Te mai îndoieşti de minuni ? frate Enache — 
întrebă bucuros Uţubarză. 

Abia revenit din izbitura pietrei, Carabulea auzi po- 
runca vel-armașului : 

„Dezleagă-i ţigane. S-a găsit o neghioabă să-l ia de 
bărbat pe Jianu. I-a iertat vodă pe toţi ticăloșii.“ 

Săltînd ca pe valuri peste birnele hîite ale Podului 
Tiîrgului de Afară, se apropia o caleașcă. 

„Să vină mireasa, porunci vel-armașul.“ 

Jianu aștepta cu sufletul la gură. 

— Cucoane lancule, de nu ţi-o fi pe plac jupiîneasa, 
o iau eu, că tot mai uşor o fi un papuc de muiere în creș- 
tei, decît șapte palme de pămînt în crucea pieptului, glumi 
Jiganie. 

— Nu, Vasile ! De-acu iau papucul la purtare, că ase- 
menea femeie nu-i fitecine. 

Aşa fu cununat Iancu Jianu cu Sultana Gălășescu, sub 
spînzurătoare, în ziua de 20 octombrie 1817, avînd ca naș, 
după rînduială, pe Carabulea, iar ca naşă pe... coana Polina 
Zoican, venită în aceeași caleașcă cu mireasa. 

Seara la Hănişorul Oltenilor, Jiganie vorbi cum îi era 
firea : 

— Coană Catinco, ştiu că mi-ai gătit pentru pomană. 
Era păcat s-o mănînce alţii ! 

— O miîncau de nu se trezea la timp o praștie dibace... 

— I-aş da un colac prăștierului de l-aș afla. __ 

— Indură-te şi-l dă, nea Vasile, răspunse Cosmuţă, 
scoţind praștia din sîn. 

În dimineaţa ce-a urmat, de grindeiul spînzurătorii lui 
Iancu Jianu atîrna o momiie împăiată, purtînd, ca vodă, 
giubea albă, croită dintr-un cearșaf zdrenţuit. O mătură, 
inmuiată în butoiul cu păcură al masalagiilor, închipuia 
uriașa barbă a lui Caragea. Mina stîngă era de două ori 
mai lungă decît dreapta, iar de gît atiîrna un „hrisov“: 
„lo Mamona împărat, stăpinul iadului, primesc cu dra- 
goste în neagra mea împărăție pe Caragea-vodă, cel mai 
credincios şi mai iscusit ucenic al spurcăciunii mele“. 


CAPITOLUL XIII 
CIND DASCĂLII S-APUCĂ DE MINUNI 
Sosit în București, Lazăr își urmă gîndul înființării 


unei școli românești de inginerie, întîmpinînd din partea 
celor puternici rezistenţa trezită de neincredere. Cunos- 

cuse însă în casa boierilor Bărcănești pe poetul Iancu 
Văcărescu. De cum îi află planul, acesta se entuziasmă. 

— Îți vei îndeplini dorinţa, domnule Lazăr. Miine 
seara mergem la cumnatul meu, banul Bălăceanu, marele 
efor al şcolilor. 

Întinsă cit o moşie, curtea şi livada lui Constantin 
Bălăceanu de pe Podul lui Şerban Vodă se strecura pe 
sub Dealul Mitropoliei spre stufărișurile dinspre Lacul lui 
Filaret. Statornic din fire, el îşi tot rotunjise vechea vatră, 
cumpărînd locurile boierilor, care, de la o vreme, se mu- 
taseră pe Podul Mogoșoaiei. Tocmise nu de mult un in- 
giner neamţ să-i măsoare toată strinsura de pămint, în- 
tortocheată și colțuroasă. Cînd isprăvi lucrul, neamţul 
ceru 30 de galbeni în plus pentru cite necazuri întimpinase. 
„Nu mă las prostit“, își zise banul Bălăceanu, refuzin- 
du-l. Inginerul alergă la Udrizki, sceretarul Consulatului 
austriac, iar acesta la Bălăceanu. 

— Dacă suditul domniei-tale n-a fost în stare să-și 
socotească munca, apoi eu ce încredere să am în treaba 
făcută ? Mă bătea gîndul să-l mai cadorisesc cu cîţiva 
galbeni, dar pentru pîra lui obraznică, nu-i mai dau nimic, 

A holbat ochii Udrizki şi a plecat furios, nefiind obiș- 
nuit ca boierii valahi să-i vorbească astfel. Caleașca lui 
era gata să sc izbească de cea a lui Iancu Văcărescu, la 
poarta cu streașină şindrilită a Bălăceanului. 

— Îţi dă tircoale neamţul, cumnate ? 

— Umblă să ciupească şi de la noi şi de la sudiţii săi, 
răspunse gazda. Neamţul care mi-a făcut măsoriştea locu- 
rilor cere mai mult decît ne-am învoit. 

— O să se plingă lui Caragea şi pînă la urmă o.să 
plătești. Sintem doar la cheremul acestor vîntură-lume. 
Dacă românii noștri n-ar fi lipsiți de podoaba învățăturii, 
n-am mai avea nevoie de ştiinţa unor venetici hrăpăreţi. 

— Crezi oare, Iancule, că mintea năclăită de mizerie 
a prostimii noastre poate săvirşi minunea meşteșugurilor 
nemțeşti ? i: 

— N-am nici o îndoială. Pot să-ţi arăt de ce e în stare 
un român luminat, ridicat din popor. Uite, așteaptă în 
caleașcă un tinăr de peste munți, Gheorghe Lazăr, dascăl 
al pruncilor Bârcănești. Vrea să dea viaţă, aici, unei școli 
româneşti de inginerie. i-l recomandarisesc cu toată 
dogoarea inimii mele, rugîndu-te să-l sprijini pe lîngă 
ceilalţi efori ai școlilor. 

Bătrînul Bălăceanu tresări şi, dînd din umeri a în- 
doială, porunci să fie chemat protejatul Văcărescului, 

— Spui, domnia-ia, tinere Lazăr-inginer, că poţi 
săvîrşi minunea de care mi-a vorbit cumnată-meu ? 

— Nu-i vorba de nici o minune, boierule. Un rîu 
zăgăzuit n-are nevoie de minuni ca să curgă, ci doar ca 
să-i ridici zăgazul ! 

—- Dacă domnia-ta îmi poţi face măsoriştea curtii, 
livezii şi locurilor mele întortocheate, aflînd întinsul în 
siînjeni pătrați, te sprijin nu numai în fața celorlalţi 
efori, ci şi în faţa Divanului, unde o să întîmpini multă 
împotrivire. 

— O fac, boierule. Cer numai răgaz să-mi făurese 
sculele trebuincioase şi, în cel mult o lună, măsurătoarea 
va fi gata. E 

Lazăr s-a ţinut de cuvînt. La soroc, a înfățișat banului 
Bălăceanu planul cerut, avînd puse nu numai vecinătăţile, 
ci și casele cu acareturile, fiecare cu forma sa. Slova 
așternută de mina fără pereche a lui Enache Sorcovăţ 
dădea hirtiei o înfăţişare și mai plăcută, 

— Am trecut, boierule, socoteala locurilor în stinjeni 
şi prăjini, după rînduiala ţării, dar şi în metri pătraţi 
după regulile evropeneşti. 

Fără nici un cuvînt, Bălăceanu trase sertarul unui 
scrin, scoase planul inginerului neamț şi, văzînd că arată 
aceeaşi cifră, holbă ochii de parcă ar fi avut în față chiar 
pe biblicul Lazăr cel înviat din morți. 

— Aferim, dascăle ! făcuşi treabă de ispravă, fără 
maşini nemţeşti. Mi-ai luat o pînză de pe ochi și o piatră 
de pe inimă, cu ispitirea ce ţi-am făcut-o. Ține, rogu-te 
cei 30 de galbeni ceruți de neamţ pe veresie și mergi 
sănătos, fiindcă şcoala are acum un aprig susţinător şi o 
mărturie a iscusinţii domniei tale. 

Vornicul Iordache Golescu şi banul Constantin Bălă- 
ceanu cerură lui Caragea pitac domnesc pentru îniiinţarea 
școlii, dar, Vodă, ca să se spele pe mîini, adună Divanul, 
ştiind că acesta va fi împotrivă. Chemă la acea ședință 
de pomină nu numai pe Lazăr, ci şi pe kir Veniamin, 
directorul Școlii domneşti de la Mînăstirea Măgureanului, 

După ce Divanul ascultă cuvintul lui Lazăr, Caragea 
își îndreptă privirea, ca din întîmplare spre Veniamin. 

— Măria-ta, spuse acesta tulburat, învățămîntul 
Şcolii domnești este în limba greacă. Veche şi mlădioasă, 

ea poate înfățișa învăţăceilor adevărurile în deplinătatea 
lor. Limba ţării e înapoiată, bună doar pentru a porunci 
slugilor și ţăranilor. 

În Divan se auziră murmure. 

— Măria-ta, izbucni Lazăr, adevărul e unul singur la 
orice neam şi în orice limbă. Trebuie numai să-l știi și să 
vrei a-l înlăţişa cinstit. 

Veniamin se aprinse, vrînd să răspundă, dar Caragea 
îi făcu semn să tacă, fiindcă se ridicase să vorbească banul 
Constantin Bălăceanu. 

— Ai a ne spune altceva decit cele ce s-au rostit pînă 
acuma, arhon bane ? 

— Da, măria-ta ! Noi avem nevoie nu numai de popi și 
filosofi, ci şi de picheri ca să ne măsoare pămînturile, iar 
Fir Veniamin nu ni-i poate da. Am aici dovada priceperii 
dascălului Lazăr. Nu e cu nimic mai prejos decit a ingi- 
nerilor nemți. Mi-a făcut fără cusur măsoriștea unor pă- 
minturi, cu doi băieţi din mahala, care nu ştiu o boabă 
grecește. 

— Așa-i, măria-ta, interveni vornicul Iordache Go- 
lescu, cu glas hotărît, urmat de altele. 

— Și-apoi, continuă Bălăceanu, birnicii noştri s-au 
deşteptat şi înrăit. Nu vor să mai plătească, pentru ca 
din munca lor să fie ținută o şcoală străină. 

Caragea stătu o clipă pe ginduri. Nu măsurătoarea 
moșiilor boierești îl interesa, ci banii. N-avea nevoie de 
greutăți în plus la încasarea lor. Fără să mai întrebe 
Divanul, hotărî de unul singur, aprobind înființarea şcolii 
la mînăstirea Sifîntu Sava, de unde fură scoși arănuţii 
gărzii domnești și o parte dintre călugării aciuaţi aici de 
prin chinoviile Muntelui Athos. De ciudă, cei strămutați 
smulseră ușile şi sparseră geamurile chiliilor. Hagi Petre, 
starostele cherestegiilor, dădu scinduri, iar lemnarii de 
pe Podul de Pămînt, lucrară doar pe mîncarea plătită de 
Lazăr din banii primiţi de la Bălăceanu. După o lună şi 
jumătate, dascălul transilvan își deschidea școala. 

Curind se duse vestea despre cuvîntul aprins al lui 
Lazăr. Îşi începu cursurile nu cu o lecţie de aritmetică, 
geometrie ori trigonometrie, ci cu una de istorie și de 
limbă românească : 

„Sîntem din neamul mîndru al strălucitului Cezar şi 
a! slăvilului Traian, de aceea ne zicem români, după 
maica Roma. Dar de s-ar trezi din ţărîna lor. cunoaşte-ne 

vor oare ? Ne vor căuta în palate şi-n straie bogate și ne 
vor afla zdrențăroși, goi și amăriţi, ascunși ca dobitoacele 
în vizuini. Ajungă lacrimile patriei, ajungă jugul robiei: 
Este acum vremea căzuţilor strănepoţi ai lui Cezar să-și 
aducă aminte de mărirea strămoșească și să lucreze pentru 
miîntuirea lor, pentru acea fericită Dachie care azi stă 
și suspină ca pomul neîngrădit, că oricine trece îl rumpe 
şi-l lasă cu jale“. 

Ucenicii dascălilor de la Sf. Gheorghe Vechi, Colțea 
şi Udricani dădură buzna la şcoala lui Lazăr, iar cei de la 
Şcoala grecească începură să fiarbă. Într-o dimineaţă, 
Veniamin se pomeni cu negustorul Alexandru Tell că vine 
să-și retragă băiatul. 

— Mare păcat săvirșeşti. Feciorul domniei tale, 
Christian, e tare isteţ. N-are ce căuta la hartughia acelui 
Lazăr, care e un înşelător. 

— Vorbești cu ciudă, kir Veniamine. Lazăr e un om 
învăţat și cinstit. Îl cunosc din Transilvania. E în stare 
să-i înveţe pe băieți ingineria. N-am nevoie să-mi fac 
feciorul nici episcop, nici retor, iar la şcoala domniei-tale 
în afară de şpiculaţii filosoficeşti, şi teologicești, altceva 
n-are a deprinde. 

Cu, sau fără ştirea părinţilor, învățăceii lui Veniamin 
incepură să-l părăsească pentru școala de la Sfîntu Sava. 
În zadar primeau boierii şi negustorii vizita și tînguirea 
lui că odraslele se lăsau amăgite de „voltairistul“ Lazăr. 
În zadar angajă el profesori ca Eufrosin Poteca, Constantin 
Moroiu şi Petrache Poenaru să predea în limba ţării. 
Exodul elevilor către Lazăr nu putu fi oprit, pînă ce și cei 
trei dascăli români îi urmară. Suna nu numai ceasul din 
urmă al Școlii domnești, ci şi cel al culturii străine pe 
care o slujea. Lazăr devenea tot mai primejdios pentru 
politica Fanarului în Țara Românească. Trebuia să i se taie 
unghiile cu orice preţ, calomniat și. discreditat față de 
Vodă şi Divan. Pînă şi mitropolitul Nectarie se plînse lui 
Caragea că dascălul de la Sfintu Sava ucide pravoslavnica 
credință din sufletele şcolarilor ; că predică cu osîrdie 
„spurcata învăţătură al lui Voltaire acela urîtul lui Dum- 
nezeu“ şi că e un rebelist stăpinit de duhul franjuzesc, 
ce urmăreşte răsturnarea stărilor siatornicite de Cel de 
Sus şi de oamenii credincioşi Lui ! 

— Prea sfinte, îi răspunse Caragea, mîngînidu-și barba, 
de cîrteşte împotriva celor dumnezeicști și îndeamnă fe- 


126 


ciorii spre apostatul Voltaire, ai harul şi duhovniceasca 
putere să-l aduci pe calea cea dreaptă, iar dacă se dove- 
dește rebelist, am eu puterea să-l domolesc. 

Mitropolitul înghiţi şi tăcu în faţa lui Vodă, dar nu 
şi la o adunare a episcopilor şi egumenilor, unde. spuse 
că Lazăr cere să fie împărțite ţăranilor moșiile minăsti- 
rilor. Cum la această sfîntă adunare fusese chemat și 
Bimbaşa Sava, comandantul arnăuţilor, omul care, pentru. 
bani nu se dădea înapoi de la nici o ticălogie, se iscă un 
zvon că acolo s-ar fi urzit pieirea lui Lazăr. 

— Dascăle Gheorghiță — îi spuse Enache Sorcovăţ — 
mi-au venit la ureche nişte vorbe ce nu par lipsite de 
temei. Ţi-ai ridicat în cap nu numai pe fanarioţii de la 
Măgureanu şi pe cei cu cinuri înalte, ci şi arnăuțţii scoși 
cu neamurile lor din mînăstirea unde te adăposteşti. Viața 
domniei-tale în chilia de la Siintu Sava nu mai e sigură. 
Ticăloșii sînt în stare de orice. Mută-te într-o. cămăruță 
din hanul meu. Nu-ţi pretind nici o plată. 

— N-am teamă, frate Sorcovăţ. 

Nu s-a temut, pină ce, într-o seară, două gloanţe de 
pistol sparseră liniştea și geamurile odăiţei lui Lazăr. 
dascălul scăpînd doar cu gherocul găurit. Alarmaţi, cîţiva 
scolari dintr-o chilie alăturată dădură buzna. Au văzut 
doi arnăuţi fugind. Fu prins unul puţin aghezmuit, cu 
pistolul cald încă. Aflind de încercarea uciderii dască- 
lului, mulțimea se adună în jurul arnăutului. Pumni și 
picioare se abătură asupra lui cu nemiluita, pînă ce un 
mahalagiu smulse un par dintr-un gard de pe Ulița Școlii. 
sfărimîndu-i ţeasta, Se împrăștiară apoi ca un stol de 
vrăbii, fiindcă, dinspre Podul Mogoșoaiei, veneau în fugă 
arnăuții Agiei. A raportat aga lui vodă că, mercenarul. 
cam băut, se luase la harţă cu trecătorii, ucigindu-l necu- 
noscuții c-un ciomag. Caragea s-a mulțumit cu raportul 
agăi. Bănuia că la mijloc e ceva necurat, dar nu-l interesa. 

În dimineaţa ce a urmat, Lazăr fu mutat aproape cu 
sila la Hănișorul Oltenilor, iar cum începu vacanța de 
vară, îl pofti Zoican la Balta. 


+ 
Nereușşita atentatului nu-i descurajă pe dușmanii lui 
Lazăr. Predară lui Udrizki un vraf de manifeste, ce în- 
demnau pe românii din Trasilvania să se ridice împotriva 

stăpinirii habsburgice, atribuindu-le dascălului de la 
Sfîntu Sava. Cîteva fuseseră răspindite la Sibiu și Braşov, 
îndeajuns ca să atragă ura autorităţilor. Guvernatorul 
Transilvaniei ceru lui Caragea extrădarea supusului che- 
saro-erăiese Gheorghe Lazăr. Vodă îi răspunse însă, la 
îndemnul Goleştilor, că numai Constantinopolul poate 
hotărî într-o asemenea pricină și numai dacă e cerută de 
cancelaria Ministerului de externe din Viena. Multernich 
nu se grăbi s-o facă, prea dese fiind plingerile lui Banffy 
împotriva românilor, asupriţi fără milă. 

Toamna, dascălul se mută iarăși în chilia de la Sfintu 
Sava, cu toată opunerea lui Sorcovăţ şi a prietenilor săi. 

„Locul meu, e lîngă şcolarii mei!“ susținea morţiș, 
fără a putea fi clintit din hotărîrea luată. 

Știind ceea ce Lazăr nu știa despre mîrşăvia fanariotă, 
Sorcovăţ chemă la han cîţiva dintre şcolarii de la Sfintu 
Sava. 


— Pascălul vostru, pe care îl iubiţi, aşa cum îl iubim 
şi noi, stă încă sub semnul unei mari amenințări a dușma- 
nilor lui, nu alții decît dușmanii noştri. Trebuie să-l apă- 
raţi. Orînduiţi-vă cu schimbul, fără ştirea lui, fiindcă 
s-ar miînia foarte. De cum iese pe poarta şcolii, nu-l lăsaţi 
singur niciodată, mai ales că pleacă rar de acasă. Urmaţi-l 
la oarece depărtare, ascunzînd pe sub surtuce cite-un 
retevei, că altă armă nu puteţi purta, 

Deşi era abia la mijlocul lui septembrie, o ploaie rece, 
ca de toamnă tîrzie, prefăcuse ulițele Bucureştilor în 
afluenţi ai Dimboviţei. Pe o asemenea vreme se înfiinţă la 
Gheorghe Lazăr un arnăut, poftindu-l la Eforia Şcolilor, 
unde îl așteptau banul Bălăceanu și vornicul Iordache 
Golescu. Își aruncă pe umeri o pelerină, urcîndu-se în ca- 
leașca eforilor. Doi dintre școlarii rinduiţi de pază se 
luară după trăsură. Nu le fu greu s-o urmeze, fiindcă 
băltoacele, noroiul și podinile stricate ale ulițelor îi în- 
greunau mersul, silind-o să se miște aproape în pasul 
cailor. Mare fu însă mirarea şcolarilor cînd văzură că 
trăsura întră în curtea Consulatului austriac. Mai băgară 
de seamă că la coborîre, dascălul lor fusese îmbrincit şi 
virît cu sila pe uşă. Aflînd Sorcovăţ, chibzui grabnic cum 
l-ar putea scăpa de primejdie. Să pătrundă în curtea con- 
sulatului nu putea, iar o plîngere la Agie ar fi fost întîm- 
pinată cu zeflemea, ca o bazaconie. 

Udrizki își freca mîinile de bucurie. Consulul Fleisch- 
haki era plecat la Viena. Avea acum prilejul să-și do- 
vedească destoinicia. Predindu-l pe Lazăr autorităţilor 
imperiale, fără mofturi diplomaticești, își vedea deschizin- 
du-i-se calea spre mult mvnitul scaun consular de la 
Bucuresti. 

fn a treia zi de la răpire, caleașca lui Udrizki ieși pe 
poarta consulatului, urmată de o butcă. Din ulița Herăs- 
trăului trecură prin straja de miazănoapte a oraşului în 
Drumul Braşovului. 

De cum pătrunseră în pădurea ce cobora spre lacul 
Snagovului, pe Udrizki începu să-l încerce teama, — o 
teamă nelămurită iscată poate de întunericul și sălbăticia 
codrului ori poate doar din slăbiciunea firii lui de om 
bicisnic. Să mai prindă curaj, își făcu socoteala că azi va 
înnopta la Cimpina, mîine la mînăstirea Sinaii din Podul 
H'eagului, iar poimiine va fi peste munţi. O, de s-ar vedea 
mai curind la Braşov, să scape o dată de această teamă 
ce pusese stăpinire pe el! Se consola cu gindul că actul 
ui de bravură îi va deschide căile spre care năzuia. „Ce 
naiba ! Nimic de Doamne-ajută, nu se cîștigă fără risc, 
Dacă nu-l însoțesc, cine ştie ce se poate întîmpla. La urma- 
urmei de ce să-mi fie frică ? Am patru arnăuţi înarmaţi şi 
paznicul din butcă. Or fi ei tilhari prin acest codru, dar 
mai sînt și poveşti scornite de închipuirea bogată a unor 
orientali. Pipăi buzunarul de la piept unde se afla man- 
datul de arestare a lui Lazăr, emis de magistratul Bra- 
şovului, să se convingă că nu l-a uitat cumva şi parcă 
hîrtia îi insuflă curaj. „Sînt omul datoriei și voi fi răsplătit. 
Ce ochi va holba consulul cind o să afle!“ — consulul 
care îl privea aproape ca pe o slugă, deşi era un vrednic 
şi credincios funcţionar imperial... Duse mîna și la buzu- 
narul din stînga unde simţea cum îl înglodea punga cu 
galbeni primită la scara trăsurii, în acea dimineaţă, de la 
logofătul Foti ca „speze“ pentru transportul arestatului. 

Îi mai răsunau și acum în urechi cuvintele acestuia : 
„Noi nu dorim să supărăm pe contele Banffy şi nici îm- 
părăţia de la Viena. Vă dăm arănuţi de pază pînă la 
graniţă“. 

Suma primită reprezenta aproape leafa lui de un an, 
ceea ce constituia un motiv de curaj în plus. 

Vîntul nebun de peste noapte prăvălise un trunchi de 
stejar de-a curmezișul drumului. Surugiul opri, făcînd 

semn arnăuţilor să-l ajute. Atunci se spulberara toale 
socotelile lui Udrizki. Un şuicrat scurt trezi tuiișurile 
întunecoase ale pădurii. Arnăuţii se dezmeticiră abia 
cînd se văzură dezarmaţi. 

— Banii, boierule, auzi Udrizki un glas aspru şi 
hotărît, în vreme ce o ţeavă de pistol îi răsări înaintea 
ochilor. Secretarul consular tremura acum de-a binelea. 
Scoase punga cu galbeni deșeriind şi buzunarele în mîinile 
tilharului. 

— Am găsit un om legat în butca din spate. Trebuie 
sä fie vreun lotru de-al nostru, dădu de ştire unul dintre 
acei nelegiuiţi, cu sumanele leoarcă şi cu căciulile trase 
peste ochi. 

— Nu-i lotru, încerca să îngăimeze Udrizki. 
= — Nu-i lotru ? Atunci de ce l-aţi legat? Sloboziţi-l. 
Daţi-i un cal de la buteă, să se ducă unde i-o îi voia, iar 
tu de mai scoţi o vorbă, prăpăditule, te-amuţesc pentru 
vecie. Eşti cîine de-al agiei. Na! spuse Uţubarză făcînd 
pe prostul, şi scuipîndu-l în ochi pe preacinstitul funcţio- 
nar chesaro-crăiesc. Măi rumâne, tine măi şi-un galben 
să ai d-un rachiu şi o coajă de piine, îi strigă lui Lazăr, 
că nu ţi-o fi dat Agia nici terciul de dimineaţă. Răstur- 
mați acu caleștile, sfărimaţi-le roţile și deshămaţi cail 
că nu-s răi, porunci aceeaşi voce gloduroasă. 

Udrizki rămase năuc şi rebegit sub coroana desfrun- 
gită a unui stejar, printre crengile căruia curgeau şiroaie 
reci. Spaima îi urițise și mai cumplit figura aspră, cu 
căutătură subțire şi piezișă, de om viclean. 

Nu departe, în spate, o căruță cu coviltir îl puse la 
adăpost pe Lazăr. Îi dădură lacrimile, recunoscînd patru 
dintre şcolarii săi aşteptindu-l înfriguraţi. La o cotitură 
îi ieși înainte şi Uţubarză. 

— Dascăle, iartă-mi purtarea urîtă din fața neamţului, 
nevoit fiind să-ţi arunc pomană ca unui milog. 

— Îţi mulțumesc, kangiule. M-ai scăpat de la mare 
ananghie. Dar cum ai allat ? 

— Nişte şcolari ai domniei-tale, văzindu-te dus pe 
sus la consulatul nemtesc au alergat la Sorcovăţ. El mi-a 
dat de știre. A bănuit gîndul lui Udrizki, ştiind că vodă 
n-a îngăduit să fii trimis peste graniţă. 

— Avusei noroc Ilie, că de lua Udrizki drumul Sibiu- 
lui, bucuria era acum a lui. 

— Ba, dascăle! Îl aștepta Pintiiie cu o miră de 
oboreni de-ai lui în pădurea Riioasa, unde caleaşcea i s-ar 
fi împiedicat de vreun copac prăbușit. Noroc a avut 
neamțul, că oborenii ăştia i-ar îi descîntat niţeluş şi de 
făleariță. Eu n-am făcut-o, de aceea Udrizki ţi-a trimis 
plocon o pungă cu galbeni. Ți se cuvin, că-i preţul vînzării 
domniei tale şi ţi-o fi de trebuinţă pentru şcoală. 

Punîndu-i în braţe „ploconul“ secretarului consular, 
Uţubarză intră cu roibul în adîncul pădurii. 

Zădărnicirea acestei noi uneltiri împotriva lui Lazâr 
îi puse dușmanii pe gînduri. Își dădeau seama că în 
spatele dascălului se afla o putere nebănuită. Nu se lăsară 
însă pînă ce nu tăiară jumătate din leafa profesorilor de la 
Siîntu Sava, vistieria cerînd ca simbriile să fie îraplinite 
de părinţii şcolarilor, în afara taxelor orinduite. Ce bine 
prindeau acum galbenii lui Udrizki ! 


* 


În prinivara ce-a urmat, bucureştenii aveau să tră- 
iască un mare eveniment. Elevii lui Lazăr se pregăteau 
să dea cel dintii spectacol de teatru în limba română din 
Capitala ţării, în catul de sus al școlii de la Sfîntu Sava. 

ajun, sosiră la București Tudor Vladimirescu, Jiganie 
şi Codobatură. Ultimii doi traseră ca de obicei la hanul 
lui Sorcovăţ, 

— Tare ard de nerăbdare să văd cum o fi și teatrul 
ăsta, spuse Jiganie. 

— L-am văzut la Viena, răspunse Codobatură. M-a 
dus Zoican într-un popas de taxid. 

Era o odaie mai mare decit mitropolia, împodobită cu 
catifele, aurării și policandre cu sute de luminări, unde 
intră nu numai boierime, ci şi oameni de rînd. Pe cît nu 
ştiam limba, pe cît îmi mai şoptea Zoican — pînă ce au 
început să ne sisiie ca șerpii și ca giscanii cei din yur — am 
prins firul întîmplărilor înfățișate de nişte măscărici, 
care închipuiau fapte eroiceşti ale celor de demult. Dar nu 
erau măscărici proști din cei ce joacă maimuțe şi se dau 
tumba strîmbîndu-se la oameni prin iarmaroace, ci un 
fel de boieri cu învăţătură pentru acest soi de lucrări. 
Iaca, am văzut acolo pe Alexandru Machidon, de jurai 
că e Machidon în carne şi-n oase, iar nu închipuire. Cînd 

l-au otrăvit ticăloşii şi trăgea să moară, îmi venea să strig 
ca să-i aducă lumânare, dar mi-am adus aminte că Machi- 
don era păgin și ăstora nu li se ţine lumînarea. După ce 
şi-a dat duhul, s-au încăierat în jurul lui niște soldați şi 
comandiri, bătîndu-se în săbii. Cînd cădea cîte unul, numai 
ce vedeai cum îi curge sîngele și dă ortul popii. Apoi se 
lăsa o perdea mare de catifea, acoperind palatele, grădinile, 
și morţii căzuți claie peste grămadă. Atunci începea lumea 
să bată din palme, mai abitir decît boierii noştri cînd 
cer cafea și ciubuc, strigind „brava“ de se zgilțiiau pere- 
ţii, Pe dată, se înfăţișă altă minune. Ridicîndu-se iarăşi 
perdeaua, înviau morţii ca la un semn dumnezeesc, înce- 
pînd a face plecăciuni la privitori, ţinîndu-se cu mîinile 
de foale de parcă îi apucase pe toți circeii. Şi lumea striga 
nebună pe limba ei și tot bătea din palme, pînă ce mă 
stirnii şi-i slobozii un „ăuit“ ca la noi pe Jii, încît muierea 
unui mort care-nviase m-a privit cu niște ochi dulci şi 
mi-a făcut semn cu deștele pe buze că vrea să mă pupe. 

— Lasă că o să te pupe aga mîine la teatrul dascălu- 
lui Gheorghiţă, rîse Jiganie, că stăpinirea şi aci i se arată 
potrivnică. 

O explozie de bucurie întrerupse povestirea lui Codo- 
batură. Intrase în cîrciuma hanului, Ilie Uţubarză. În urma 
lui, călca liniștit un boiernaș cu caftan vărgat și cu işlicul 
ceva mai răsărit decit fundul ibricului. 

— Domnia-sa ce pofteşte ? întrebă înciudat Jiganie, 

— E de la isprăvnicie și pofteşte să-l vadă pe Vasile 
Jiganie. 

— Pe mine? Ce alişverișuri am eu cu îisprăvnicia ? 

— laca ai, vorbi apăsat boiernașul. Ai, nea Vasile, 
că-s Preda Cireşeanu. 

— Asta-i curat ca la teatrul lui Machidon, izbucni 
vesel Jiganie, îmbrăţişindu-și nepotul din slujba isprăvni- 
ciei Ploieștilor — pe care nu-l mai văzuse de cînd îl 
lăsase copil, la casa soră-si Zinca. Vreme să-ţi mulțumesc 
n-am găsit, că, după cîte aflai, de nu erai tu, azi îi făceam 
zile îripte lui Scaraoschi, 

— O să-i mulţumești, de acu-ncolo, Vasile. Nepotu- 
tău şi-a pierdut slujba. Ţimiraș a dat ortul popii, iar noul 
ispravnic și-a adus omul lui — vorbi Uţubarză. 

—. N-ai grijă, sări Sorcovăţ. Te fac jălbar la vistierie, 
Preda, pînă-ți găsim o slujbă mai acătării, 

A doua zi, n-au văzut nici lupte cu săbii, nici singe 
curgind şi nici morţi înviind de după perdea, Au rîs însă 
zâravăn de zgircenia unui franţuz şi de certurile pentru 
avere, înfăţişate pe scena de la Sfîntu Sava de şcolarii 
lui Lazăr, plecînd cu lacrimi de bucurie că trăiseră ceasul 
să asculte în limba lor asemenea întîmplări. 

— Dascăle Gheorghiţă, îi spuse Vladimirescu, pui în 
slujba norodului o sabie la fel de ascuţită ca aceea pe care 
vreau eu să i-o pun în mînă. Să fii sănătos şi s-o ascuţi 
pînă ce s-o tăia în ea tot întunericul aruncat asupra noastră 
de către cei ce ni s-au cocoţat pe umeri. 


* 


În acelaşi an, într-o noapte de septembrie, bătăi în 
poarta hanului îl treziră din somn pe Sorcovăț. 

— Tu eşti, Piţigae ? Ai înnebunit ? Umbli cu naiul 
prin tirg la miezul nopții şi bâţi la porţi, să strici tihna 
oamenilor ? 

— Haoleoo ! Miînca-te-aş ! Cată să mă omoare niște 
slugi, Am cintat la casa boierului Grădișteanu. Nu ştiu 
cum și-o fi rătăcit cocoana lui o giuvaerică şi zice că 
i-am ciordit-o noi, L-au zmintit în bătăi pe Miţă — tam- 
balagiul, iar lui Ciupitu i-au făcut dibla ţăndări. Am scă- 
pat pe fereastră. 

' — La Grădişteanu, Piţigae ? S-a îndurat să facă 
zaialet, cînd își mănîncă de sub unghie ? O îi aflat, poate, 
e-a murit ibovnicul neveste-si — rise Sorcovăţ, 

— Nu-i asta pricina, trăi-te-ar Dumnezeu ! Urlă tîr- 
gul ca meterhaneaua şi beau boierii, negustorii și prosti- 
mea vinul cu ocaua mare ; iar cine n-are vin, bea apă și 
tot se veseleşte. A fugit Caragea la Braşov cu toate nea- 
murile lui, c-a pierdut hatîrul sultanului, 


PARICA A DOUA 


„Nu voi înceta să strig grecilor : nu 
aveţi încredere în fanarioți şi în ma- 
noperile lor vinovate... întrebaţi pe 
românii din Principate, ce i-a silit 
să-i alunge din mijlocul lor.. 
Eu mi-am făcut datoria de grec 
spunînd adevăruri care nu pot place 
grecilor din Fanar, pe cure i-am 
vestejit în această carte“. 


M.F. Zallony 
{Traité sur ies fanariotes“. Paris. 1830) 


CAPITOLUL 1 


SI-ARATA CHIPUL SLUGERUL, 
BOIERII ŞI TILHARII 


În casa marelui ban Grigore Brincoveanu de sub 
Dealul Mitropoliei, era de cu seară luminaţie neobișnuită, 
Ardeau zeci de lumînări în policandre și-n sfeşnice scumpe. 
tumegau făclii în belciuge înfipte prin ziduri, iar în fafa 
porţii grele de stejar ghintuit, pilpîiau poponeţi îmbibaţi 
în păcură, în așteptarea unor musafiri simandicoşi, Brin- 
coveanu fusese lăsat caimacam de către Caragea împreună 
cu vornicul Barbu Văcărescu, vistierul Grigore Ghica și 
logofătul Constantin Samurcaș. Era bucuros că nu le 
pusese în cap pe Nectarie mitropolitul, care, lacom şi 
viclean cum îl ştia, le-ar fi încurcat treburile. 

Giîndea marele ban că el fiind cel mai virsinic, cel mai 
bogat și cu stepena cea mai strălucitoare, va avea și cuvin- 
tul cel mai greu. Îl rodea de mult pofta domniei și, ca 
urmaş al lui Constantin Brîncoveanu, socotea că după 
înlăturarea fanarioţilor, altuia nu i s-ar fi cuvenit ma: 
cu temei scaunul Țării Româneşti. Îi cîntărea în minte pe 
caimacami și pe ceilalţi boieri din protipendadă, presupu- 
şii săi potrivnici: „Barbu Văcărescu ?... Şi-a rotunjit 
frumos averea în vremea lui Caragea, ținîndu-i hangul. E 
prea deochiat ! Grigore Ghica ? E bun român, dar n-are 
mintea prea ascuțită. Dinu Crețulescu ?... Fiind omu! 
muscalilor, nu-i pe placul turcilor. Samurcaș ?... E fanariot 
şi iese din socoteală ! Iordache Golescu ? Umblă cu fara- 
fasticuri cărturărești şi răsturnări de-ale apelpisiţilor, ca 
și Erate-său Dinicu. Iordache Filipescu ?... Ei, da ! Poate fi 
o primejdie. E trup şi suflet cu marele vizir. Noroc că asta 
o știu și muscalii care încolțesc tot mai avan împărăţia 
otomană. Grigore Băleanu ?... E un ambițios șiret şi cleve- 
titor, dar se încurcă singur în iţele întinse tuturor. Ba ma: 
face şi pe patriotul! A plătit din buzunarul lui simbria 

pe două luni dăscăleciului ăla... cum îi spune ?... de la 
Stîntu Sava. Aha!... Lazăr-inginer... l-a trimes chiar 
un car cu lemne. Dar, dăscăleciul ăsta, fugit din Ardeal 
din cauza poliției chesaro-crăieşti, ca un răzvrătitor ce 
e, a început să-şi dea în petec şi la Bucureşti. Îmi vine să 
rid de chibzuiala Băleanului : de nu l-o cocoța ţarul ori 
sultanul în scaunul țării, de ce să se pună rău cu rebeliştii ? 
Mai ştii de unde sare iepurele ?... Şterge-l şi p-ăstal!... 
Atunci ?... Rămîn singur. Trebuie doar să-mi cîştig spriji- 
nul evgheniei pămiîntene. Sultanul va fi nevoit pînă 
la urmă să ţină seama de glasul boierimii ca să nu-și 
mai aprindă paie-n cap. Are el destule necazuri cu foa- 
metea şi cu tulburările ienicerești“. 

Din foișorul casei, marele ban Grigore Brîncoveanu 
privea neliniștit umbrele orașului, intrigat oarecum de 
întîrzierea caimacamilor la această primă întîlnire a lor 
după fuga lui Caragea. Băteau pentru vecernie clopotele 
la Radu Vodă şi la Sfîntu Spiridon. Bătrînul se mai linişti 
un pic, de parcă dangătul lor i-ar fi adus întărirea nădej- 
dilor. Ceru slugilor o dulamă îmblănită, fiindcă noaptea 
îşi strecura răcoarea prin țesătura fină a anteriului de 
suvai verde, 

Sunet de tălăngi scutură bezna. „Asta-i Ghica !... îi 
place să umble cu ciopote de vaci la gîtul cailor... Îl știe 
tot orașul... Iacă obraz de poftitor la domnie ! își zise cu 
silă Brincoveanu. 

Curînd luminile masalagiilor ce alergau în faţa cailor, 
începură să joace pe zidurile caselor, rostogolind după ele 
huruitul roţilor. 

Porunci atunci să se aprindă și fanarele venețiene ce 
străjuiau portalul scării de marmură sîngerie şi, zărind 
două calești, murmură : „Aha ! E cu Văcărescu. Nu s-au 
alăturat ei de florile mărului înainte de a veni la mine... 
Vor să mă joace pe degete ca pe mătănii... Trebuie să fiu 
cu ochii-n patru !“ Bătu din palme cerînd să se deschidă 
porţile și să vină Anghel, secretarul. 

— Ai scris cele ce ţi-am poruncit ? 

— Da, măria-ta ! 

Acest „măria-ta“ îi merse la inimă. Își aruncă ochii 
pe hirtii şi, murmurînd un „aferim“, îi făcu semn să iasă. 
Boierii îşi lăsară hainele blănite, fermenelele, ișlicele şi 
cizmele de saftian în mîna roabelor, călcînd uşor, doar în 

meşi şi ceacșiri pe covorul de Smirna așternut pe scara 
în capătul căreia îi aştepta, ros de nerăbdare, Brincoveanu. 

— Seara bună, arhon bane, rosti Ghica cu mîna în 
dreptul inimii, schițînd o scurtă plecăciune, în vreme ce 
ipocritul vornic Văcărescu făcu o mieroasă temenea. 

— Bun venit, boieri dumneavoastră. Nu-l văd însă 
pe logofătul Samureaș. 

— I-am zărit caleașea în curtea consulatului rusesc. 
S-a dus la Pini să primească ceva îndreptări, răspunse cu 
venin Ghica. 

— Apoi, de cînd Capodistria e în fruntea politicii 
ţarului, au înnebunit fanarioţii. Fiecare se visează bazi- 
leu în Bizanţ ! 

— Aşa-i, arhon bane, dar pînă la Siîîntu-Așteaptă îi duc 
de nas şi pe turci şi pe muscali. O să ne facem şi noi 
interesele pe lingă ei, spuse abia şoptit Văcărescu. 

— Cum, arhon vornice ? 

— Scăpăm de fanarioți, ajulîndu-i în visul lor care îi 
îndirjeşte cumplit pe turci. Pentru chivernisirea cu temei 
a ţări, eu și eu vistierul Ghica ne-am gîndit să luăm sub 
oblăduirea noastră vămile, birurile şi ocnele cu toate gri- 
jile lor, iar Samurcaş să ţină sub mina lui treburile isnaturi- 
lor şi ale credinţei. Înţelepciunea domniei tale, arhon 
bane, ne va lumina să punem în lucrare planosul nostru, 
spre binele patriei. 

Brincoveanu zimbi : „Ei cu birurile, vămile și ocnele, 
eu cu înțelepciunea mea şi cu temenelele lor !“ 

— Bine aţi gindit, boieri dumneavoastră. Să căutăm a 
lua mai strîns treburile ţării în mîinile noastre. Ca s-o du- 
cem însă la capăt, avem nevoie de domn pămintean. Dar 
domnul îl alege Fanarul. Turcul îl trimite doar. Ara întoc- 
mit un arz către Înalta Poartă, cerînd să se urmeze vechile 
drepturi ale ţării, ca să fie liniște şi belșug pentru noi și 
pentru împărăție. Marele vizir ar primi bucuros planul 
nostru, că l-au săpat destul fanarioţii. Nu mai departe, Ca- 
ragea, pe care-l ţinea în braţe. Şi apoi, mai puţin ar costisi 
ţara peșcheșurile trimise sultanului, marelui vizir, sultanei 
Vaiide, lui reis-efendi şi pașalelor de pe Dunăre, decit ar 
jăcui beiul hărăzit de turci. 

— Prea bine, arhon Brîncovene, dar de unde să luăm 
atita bănet ca să astupăm gurile cele lacome ale Porții ? 

— De chivernisim împreună banul, să intre neştirbit în 

vistierie, iar nu în alte pozunare o să avem cu ce astupa 
gurile turcilor și împlini nevoile țării. 

— Bine-i precum zici, arhon Prâncovene. Mă tem 
însă că arzul întocmit de domnia-ta o să îndirjească Poarta 
şi Fanarul împotriva noastră, 

— Arzul se arată cu adincă supunere față de Înaltul 
Devlet şi-i deschide ochii asupra răutăţilor fanarioţilor 
care aduc despuierea țării și pagubă împărăției. De Fanar, 
teamă nu vă fie. Poarta s-arată cu tot mai multă scîrbă 
asupra zavistiilor și trădărilor greceşti. Citiră arzul şi gă- 
sindu-l înţelept și cuviincios îl semnară. 

— Rogu-vă, nici o vorbă lui Samurcaş ! Lup în blană 
de oaie ! S-a întemeiat țapăn în pămîntul ţării, dar a ră- 
mas fanariot pînă-n vîrful unghiilor. Să-i ținem hangul de 
miîntuiață. Poate aflăm ce vintură cu Pini, Leventis şi alţi 
eteriști. Dar, iacătă-l ! 

— Te-am văzut intrînd în Consulatul rusesc, îi vorbi 
Văcărescu, are ţarul vreun favorit pentru scaunul 
domnesc ? 

— "Ţarul îl lasă pe sultan să se creadă stăpîn pe situa- 
ţie. Se face că nu s-amestecă. 

— Şi Eteria nu mişcă ? 

Samurcaş tresări. Eteria era pentru el un secret scump 
inimii sale. Tăcu o clipă, cîntărind cu privirea chipurile 
boierilor. 

— Eteria își urmează calea. Împărăţia otomană troz- 
neşte din încheieturi, iar la Petersburg, Capodistria nu 
doarme. Ca toate naţiile din Balcani şi românii or să lupte 
alături de ea împotriva turcului. 

— Cu ce ? întreabă Văcărescu. 

— Cu cetele de arnăuți și cu pandurii. 

— Putem pune temei pe arnăuți, niște simbriași gata 
să trădeze ? Pe panduri nici atît ! l-a dezarmat și risipit 
Caragea. Dacă le dăm arme se vor ridica împotriva boie- 
rimii, şi țarului nu-i place zurbalicul la graniţele lui. 

— Arnăuţii sînt în mîna noastră și-i putem stăpîni, 
iar țarul nu-i un copii nevolnic, să-l înveţi domnia-ta, 
arhon Văcărescule, cum să meargă-n picioare. Cît pri- 
vește pe panduri, e un om care-și pune capul chezășie 
pentru ei. 

— Cine-i ? Pandurti-s răsad de lotri ! 


— Slugerul Tudor Vladimirescu. 

— Tilharul ăsta? — izbucni Văcărescu. E mînat 
numai de duhul răutăţilor şi-i cel mai aprig dușman al 
boierimii. 

— E înțelept și viteaz. Credeţi că țarul i-a dat „Crucea 
Sfintului Vladimir“ numai fiindcă-l cheamă Vladimirescu ? 

Brâncoveanu ascultase în tăcere. „Nu-i o treabă căreia 
să-i dai cu piciorul, se socoti el. Trebuie profitat de răs- 
coala pe care o pun la cale eteriştii. Împuşcăm doi iepuri 
dintr-un foc : scăpăm și de fanarioți şi ne-alegem c-un 
scaun domnesc“, de aceea interveni : 

— Dacă acest sluger ni s-ar dovedi vrăjmaș, iar pandu- 
rii s-ar obrăznici, avem ac de cojocul lor. Pentru ce plă- 
tim pe bimbașa Sava, căpitanul Iordache și pe toţi arbă- 
naşii lor ? Nu știm ce întîmplări grele ne-or împresura. 
Logofătul  Samurcaş are dreptate.  Vorbitu-i-a careva 
Vladimirescului ? 

— Nu! dar am aflat că-i în tirg, Pot să-l poftese aici 
dacă așa vă e voia. A tras la stolnicul Giani Orășanu, 
răspunse Samurcaş. 


+ 


La Hănişorul Oltenilor oamenii lui Zoican îşi rumegau 
necazul stîrnit de știrea că Izvoranu e pe cale să smulgă 
păminturilor drăjnenilor. Clucerul înfăţişase Divanului 
un zapis doveditor că Manuc plătise numai arvună pentru 
cumpărarea moșiei, astfel că, nefiind stăpîn deplin, nu 
putea s-o arendeze lui Zoican. Condica de întăriri a vînzări- 
lor dispăruse. 

— Cei din Drajna n-or să poată ţine piept multă 
vreme, Trebuie să vindem vitele, că pînă se întoarce 
Zoican din taxid le face Izvoranu pastramă, tună Jiganie, 
izbind cu pumnul în masă. Haidem la stolnicul Giani să 
ne sfătuim cu slugerul. 

— 'Treceţi cireada peste munţi la Despa — mocanul. 
El ştie rînduiala tirgului. Poimiîine e sorocită la Divan 
judecata pirei clucerului Izvoranu împotriva lui Zoican. 
Cum el e plecat, pricina o să sufere amînare. Pînă atunci, 
Toma Știr o să ne aducă, de peste Prut, dovada că Manuc 
a plătit întreg preţul moşiei, vorbi hotărit Vladimirescu. 

întorși la hănișorul lui Sorcovăţ, îl găsiră pe secretarul 
Brâncoveanului, aprins de nerăbdare : 

— Fraţilor ! Caimacamii au iscălit învoirea lui Izvo- 
ranu ca să intre în stăpînirea moșiei Drajna. Daţi-i grabnic 
de ştire slugerului, că acum se gătește Samurcaş să-l 
poftească la curtea boierului meu pentru treburi poli- 
ticeşti. 

— Zboară, Jiganie, să-i spui tărăşenia, 

— Stai, Vasile, că m-am gîndit la altă socoteală, 
sări Codobatură. 


Li 


Careta logofătului Samurcaș urmă la pas drumeagul 
ce se scurgea pe lingă zidul curții brincoveneşti. Tot săltind 
prin hirtoape i se înţepeni o roată pe podișca știrbită a 
Dimbovicioarei. Patru inși săriră dintr-un tufiş asupra 
ei. În cîteva clipe Samurcaș fu lăsat numai în cămașă şi-n 
ișlic pe o grămadă de gunoi. 

Îi părea tare rău după giubeaua îmblănită, după punga 
cu o mie de piaştri, gătită pentru jocul de faraon, după 
ceasul bătut cu nestemate, dar mai ales, după niște lucruri 
de taină ce le avea într-un buzunar lăuntric al căptușelii. 
Se bucura totuși că scăpase cu viaţă. 

Atunci străbătu dinspre gîrlă zarvă de cheflii. 

— Ajutor, oameni buni, m-au prădat tilharii ! 

— Ha! ha!... rise Jiganie. Uite-l pe dracu gol şi cu 
ișlic. 

— Oameni buni, sînt logofătul... 

— Hä! logofăt de podărese, îl întrerupse acelaşi chef- 
liu. Ce naiba caţi noaptea prin pustietăţile astea de lingă 
țisănia Mitropoliei, în caftanul lui Adam ? 

— Măi, Vasile, e logofătul Samurcaș. Ține, boierule, 
un suman că tremuri ca pifiia... Te-au dijmuit bine 
balaoacheşii ! lartă vorba cea proastă a tovarăşului meu, 
că-i aghesmuit, se rugă Sorcovăţi. 

— Te cinstesc ! Dă fuga după ajutor la curtea banului 
Brîncoveanu. 

— Alerg boierule, că aşa se cade cînd e omul la 
ananghie, dar răsplată pentru omenie nu primesc. 

Au sosit în goană slujitori cu arme şi felinare. Dintr-o 
caleașcă coborîră Ghica și Văcărescu, care nu mai înce- 
tau căinîndu-l pe Samurcaș : 

— Eşti teafăr, arhonda ? 

— 'Teafăr, dar jumuiit ca o găină înainte de pus la 
fiert. Of ! Of ! Of ! prin ce-am trecut! Am văzut moartea 
cu ochii și mi-au smuls tilharii hainele cu tot ce-am avut, 

Samurcaş ascundea boierilor că într-un buzunar lăun- 
tric al giubelei avusese o scrisoare de taină, iar într-o 
pungă agăţată de gît sigiliul Vorniciei, folosit de caimacami 
pentru pitace și zapise., Nădăjduia însă că aceşti ţigani 
proşti vor căuta să scape de riște lucruri fără vreun preţ 
pentru ei. 

— Logofăte Samurcaș, ne ducem noi în locul domniei- 
tale la stolnicul Giani, spuse Ghica. 

Pe Tudor îl găsiră tăifăsuind cu Giani, tot plimbin- 
du-se prin odaie, așa cum îi era obiceiul. Cînd auzise lătrat 
de cîini şi bătăi în poartă, își trase duima în lături, ca 
să aibă mîna slobodă la sabie şi pistoale. 

„În oraşul ăsta trebuie să fii gata să întîmpini răul 
ce-ţi iese-n cale cînd nu te aștepți. Nu degeaba e așezat 
în marginea Vlăsiei“, zise slugerul. 

Recunoscînd pe cei doi mari boieri, stolnicul Orăşanu 
fu tare uimit de o asemenea neobișnuită vizită. li pofti 
înăuntru, ploconindu-se după moda turcească. 

— Casa mea nu e vrednică de asemenea cinste. 

— Ba e, stolnice, dacă găzduiește sub acoperișul ei un 
viteaz ca slugerul Tudor, răspunse mieros Ghica. 

Vladimirescu l-a fulgerat din ochi pe Barbu Văcă- 
rescu, Parcă-i mai răsuna în urechi glasul lui piţigăiat, 
după judecata pricinii moşnenilor de peste Olt cu vistier- 
nicul Andronachis. Ceruse lui vodă să-l spînzure, fiindcă 
avusese neobrăzarea să strige în pragul Divanului că, la 
asemenea dreptate, oltenilor săi nu le mai rămîne decit 
să-şi facă opinci din pielea judecătorilor. 

/ăcărescu a simţit cum privirea pandurului la retezat 
ca o coasă, apoi s-a domolit. 

— Slugere Tudor, vorbi Ghica, te ştim patriot. Spre 
binele norodului ţinem să sehimbăm o vorbă, în taină, dacă 
n-ai nimic împotrivă. 

— Nu eu sînt cel care să stea împotriva binelui patriei 
şi al norodului, arhonda. 

Făcîndu-se a nu înţelege, Ghica urmă : 

„Am venit să te poftim pentru sfat la marele ban 
Biincoveanu. Te-aşteaptă şi logofătul Samurcaș. 

"Tudor l-a privit o clipă neguros. Dacă boierii caima- 
cami vin la el înseamnă că vor urma întîmplări neobişnuite, 

„Sigur că acești divaniți vor să tragă spuza pe turta lor. 
Aș săvirși o nerozie să nu le cunosc gindurile“. Primi 
fără şovăială. 

Pandurul fu întîmpinat la curtea Brîncoveanului ca 
un oaspete de vază. Gazda își călcase pe inimă, așteptin- 
du-l în capătul scării, apoi, boierii se întrecură să-i intre 
în voie, să-i răscolească cu viclenie gîndurile şi să-i smulgă 
promisiuni. Olteanul se arătă însă tare zgîrcit la vorbă. 

— Arhon slugere — spuse Brincoveanu, simțind cum 
i se strepezesc dinţii, adresîndu-i-se cu titulatura obișnuită 
boierilor de rang, acestui negustoraş care purta fără 
sfială nădragi de abă țărănească cu șerpuiri negre, — 
patria are nevoie de toți fiii ei ca să-şi recapete dreptăţile. 
Oare fi-va pe voia pandurilor să-i sară într-ajutor ? 

— Că vor binele patriei, au arătat-o luplind împotriva 
dușmanilor ei. 

— Vine curind ceasul cînd grecii or să sune trîmbiţa 
slobozeniei. Ajutîndu-i pe ei, ne ajutăm pe noi. 

— Toţi năzuim la slobozenie, boierule, numai că 
trebuie lucrat cu chibzuinţă. 

— Cînd or să pornească grecii răscoala în țara lor, e 
şi pentru noi prilej să ne ridicăm împreună cu siîrbii, 
bulgarii şi albanezii împotriva păgînilor. Ţarul o să ne 
sprijine. 

— Țarului nu-i plac răscoalele, arhon bane. 

— Nu sîntem chemaţi, slugere, să-i judecăm pe cei 
puternici, 

— Dar nici să ne aruncăm ca orbeţii-n viltoare şi să 
ne frîngem gitul | 

— Văd că te arăţi împotriva ridicării pandurilor. 

— Nu, boierule, ci mai degrabă împotriva unei ridicări 
pripite. Apoi, pandurii n-au arme. 

Caimacamii se priviră semnificativ. Se așteptau ca 
Tudor să le ceară tocmai lucrul de care se temeau mai mult, 

— O să aveţi, slugere, și arme și merinde, 

— Fiţi siguri, prea cinstiți caimacami, că atunci cînd 
va sosi ceasul, pandurii se vor ridica pentru dreptatea ţării, 
care e și dreptatea lor, 

Tudor a refuzat politicos băutura oferită, retrăgîndu-se. 
Nici n-ajunsese în capătul de jos al scării, cînd Barbu 
Văcărescu izbucni : 

— Aţi auzit ? Pandurii socotesc dreptatea lor una cu 
dreptatea ţării, de parcă ei ar fi țara, iar noi un murda- 
lic bun de dat pe gîrlă. V-am spus că ne jucăm cu focul ! 

— Linişteşte-te, vornice, și pofteşte la o partidă de 
faraon, îi curmă vorba Brincoveanu, tulburat încă de 
chipul lui Tudor. Apoi, îngrijorat, spuse ca pentru sine : 
„A început opinca să-l judece pînă și pe ţar. Ce s-o alege 
de noi, care îi simţim duhoarea în nas ?...“ 

Pătimaș al jocului de cărți, Samurcaș împrumută 
500 de galbeni de la Brâncoveanu şi pină la ziuă îi pierdu, 
rămînînd dator vornicului Văcărescu încă 1300. Pe drum 
mormăi, asmuţit de gîndul răzbunării : „În noaptea asta 
m-au prădat și tilharii de rînd şi cei cu caftan. Aferim, 
boierilor !... Miine o să-mi iscăliți pitacul de contracciu 
al ocnelor de sare |!“ 


w 


Jiganie, Codobatură şi Sorcovăț îl aşteptau pe Tudor 
în casa lui Giani Orăşeanu. Íi arătară caftanul lui Samur- 
caș, „găsit“ pe malul gîrlei. 

— lată ce s-a aflat în buzunare, vorbi Sorcovăț, 
întinzindu-i o scrisoare grecească și pitacul de învoire 
a clucerului Izvoranu ca să-și ia înapoi moşia. De pece- 
tea vorniciei nu pomeni. 

Tudor citi încruntat epistola grecească. Xantos, mare 
negustor din Odesa, unul dintre întemeietorii Eteriei, îi 
scria lui Samureaș : „Caută simpatriote să-l atragi pe 
parucicul Tudor ca să ridice pandurii cînd beizadea 
Ipsilanti va aprinde focul. Turcii se vor năpusti asupra 
valahilor, iar noi vom debarca în Peloponez, răsculind pe 
eleni. La nevoie momeșie-l pe valah cu bani. Îţi trimit 
50 000 de ruble strînse de la eteriștii din Rusia“. 

— Auziţi miîrșăvie ! Vor fanarioţii cocoţaţi în capul 
Eteriei să aprindem ţara și să atragem asupra noastră 
toată furia împărăției turcești, ca ei să poată intra în 
Constantinopole ca la nuntă. Cum nu poţi face din muiere 
popă, nici din fanariot om cinstit. Conacul din Drajna 
să-l întăriţi și să-l apăraţi cu armele de va fi nevoie. 
Auzitu-m-aţi ? 

Întorşi la hănișor, Codobatură scoase din sîn punga 
lui Samurcaş. 

— Boarfele i le-o duce careva logofătului, dar cu 
banii și inelele lui ce facem ? 

— Plăiim ce-a mîncat şi-a băut nea Vasile Jiganie, 
iar de-o mai rămîne vreo lăscaie, împărţim frăţeşte, spuse 
în deridere Ispas. 

A doua zi către seară, Enache Soreovăţ intră voios în 
cîrciumă, fluturîind o hîrtie pe sub ochii prietenilor săi : 
„Căimăcămia a dat slobozenie  stolnicului Gheorghe 
Dimboviceanu să treacă vite în Transilvania. Am făcut 
cu el o învoială..“ 

Jiganie privi uimit răvașul dat de căimăcămie stolnicu- 
lui Gheorghe Dîmboviceanu „de ani 50, de loc din Bucu- 
reşti, chelb, voinic, cu ochi negri, mustața mică, fără 
barbă“. Sta prostit în faţa slovelor frumoase și a semnă- 
turilor caimacamilor, aidoma celor de pe zapisul privitor 
la moşia Drajnei, purtind pecetea vomiciei pusă cu fum, 

— Să mă ia naiba dacă stolnicul ăsta nu seamănă leit 
cu domnia-ta, hangiule... ,„,Chelb, voinic, ochii negri“. 

— Şi dacă trăiesc pe malul Dîmboviţei, de ce să nu mă 
cheme și Dimboviceanu, Vasile ? Miine în zori plecăm. 

Riseră toţi de noua ispravă a lui Sorcovăţ, minunin- 
du-se îndelung de harul ce i l-a pus pronia în vîrful 
degetelor. 


La citeva zile după ce Samurecaș fusese jefuit, Balto- 
witz, marele giuvaergiu bucureștean din hanul Mînăstirii 
zlătarilor, se înfăţișă caimacamului : 

— Cinstite logofăte, iartă-mi îndrăzneala de a-ţi fi 
tulburat somnul de dimineață, dar am ţinut ca bucuria 
să-ţi lumineze mai curînd obrazul, așa cum mi l-a luminat 
mie, Aseară a fost la mine un ipochimen să-mi vindă un 
ceas de aur și o cutie de alamă, socotind-o tîlharul că e 
tot de aur. Am recunoscut ceasul, fiind cel ce l-am vîndut 
anul trecut domniei tale. În cutie e pecetea vorniciei“, 

Samurcaș trăi clipe de rară bucurie, cum de mult nu 
mai trăise. Hotărit lucru, gîndi el ca orice oriental fatalist, 
există o lege care aduce binele după rău. Agia îi trimisese 
în cursul dimineţii caftanul gătit de prea cinstitul hangiu 
Enache Sorcovăţ, nu departe de hanul său. Bucuria 
caimacamului sporise aflînd în buzunarul dinăuntru scri- 

soarea lui Xantos şi zapisul privindu-l pe cumnatul său 
Izvoranu,. 

— Cum să-ţi mulţumesc, negustorule, pentru cinstea 
domniei tale ? 

— Călcîna cîteodată pragul nepricopsitei mele dugheni. 
Necazul meu cel mare e că n-am putut prinde tiiharul. 
Cînd m-am întors să scot pistolul dintr-un scrin, a băgat 
de seamă prin oglinzi şi-a rupi-o la fugă. 

— Cum arăta ? 

— O baragladină c-o fleandură neagră peste ochiul 
drept. 

— Aşa-i, Kir Baltowitz... Tiiharul ăsta mi-a pus cuţi- 
tul în beregată. Îţi mulţumesc încă o dată. rugîndu-te 
să-mi mai faci trei inele cu piatră, la fel ca şi cele din 
anul trecut. Mi le-au smuls tilharii de credeam c-o să-mi 
rupă degetele. Mai ai măsura ? 

— Cind lucrez pentru un evghenit păstrez întotdeauna 
măsura. 

I se făcu giuvaergiului cinstea de a ieși pe uşa din 
faţă, hărăzită numai boierilor. 

A strîns Agia a doua zi toţi vapabonzii şi cerşetorii 
chiori de prin cîrciumile, cafenelele şi de pe ulițele Bucu- 
reştilor, dar din cei doi fără ochiul drept, unul era mic și 
cocoșat, iar altul c-un picior de lemn, aşa că au fost lăsați 
să meargă la vadurile lor de cerşii. 


CAPITOLUL II 


CIUDATELE PAȚANII ALE LUI TOMA ȘTIR 


Jiganie şi prietenii săi se pregăteau de drum ca să 
treacă peste graniţă vitele „stolnicului Dimboviceanu“, cînd 
intră pe uşa hănișorului, Toma Știr, moldoveanul trimis 
de Zoican la Hîncești, peste Prut, unde-și făcuse rosturi 
Manuc. 

— Bine veniși, Hagi Măciucă, sări Codobatură, îmbrăţi- 
șîndu-l, 

— Unde-i Zoican ? 

— Cine știe vreodată sigur unde-i ? — că umblă ca 
argintul viu. i 

— I-am adus hîrtia după care m-a trimis. 

— Fug eu cu ea la sluger. 

— Ba ! N-o dau din mînă. 

— Bre moldovene ! tineam să te scutese de osteneală, 
după cît drum bătuși. 

— O fi, dar eu tot n-o dau. 

— Strașnic naș ai mai avut, că nici Toma necredincio- 
sul n-ar fi aruncat atita îndoială asupra prietenilor săi. 

— Dacă şi voi aţi fi fost fripţi și opăriţi ca mine 
de ticăloşia oamenilor, la fel v-aţi îndoi. 

— Doar n-oi fi fost vîndut, ca Hristos. 

— Mai rău. Doar că nu m-au răstignit. În schimb 
mi-au sădit îndoiala în suflet pentru toată viața. 

— Spune, Toma Ştir, să vedem ce fel de buruiană-mi 
eşti, 

— Acum vreo cîțiva ani cînd eram încă flăcău zdra- 
văn, mi-a fript inima o fetişcană din sat — o Cosînzeană, 
nu altceva. O scosesem din ghiarele tătarilor crimleni pe 
cînd o duceau în robie, după ce jăcuiseră satul, răpunînd 
cu mina mea pe miîrzacul care-o ținea zaravăn de greabănul 
calului. Mi-a devenit nevastă. lar cînd a fost războiul 
muscalilor cu turcul, ea a trecut Nistrul, fugind din pustie- 
tățile celea cu frate-meu ăl mic, crescut anevoie mai mult 
de mine, fiind noi orfani de tată din fragedă pruncie. 
Şi dacă un frate te-a înșelat, cum poţi să te încrezi într-un 
parșiv de oltean care umblă-n anteriu popesc, ori într-altul 
care schimbă pe la vămile turceşti cojocul și zeghea cu 
surtucul nemtesc ? 

— Bată-te norocul, Tomo, te-ai fript cu ciorbă şi-acum 
sufli și-n iaurt. Ai dreptul să nu te încrezi în vorba 
muierilor, că ele şi pe dracu-l descîntă de-i iau minţile, 
Cu bărbaţii însă-i altfel... 

— Aflaţi, fraţilor, că nici aici nu mă potrivesc gîndu- 
lui vostru, Uite, nu mai departe decît amu, cît am bătut 
pustiurile rosienești c-un rumân de nădejde, am cunoscut 
iar faţa urită a oamenilor. După ce s-a împăcat ţarul cu 
sultanul şi s-au așezat muscali în Moldova de peste Prut, 
nu mai aflasem ce va fi fiind pe acolo. M-am dus după 
ştiinţa mea la moșia boierului Stroici pe malul lacului 
Ialpug, la cherhana, unde îl ştiam staroste peste pescari 

pe moş Vasile Răgălie, dar n-am mai găsit decît răgălie 
de salcie, că boierul vînduse moşia, trecînd Prutul încoace, 
cu argaţii şi pescarii, Cazacii întemeiaseră o staniţă, lîngă 
satul moldovenesc din jurul conacului, aducînd muierile și 
copiii, dar mai ales herghelii să umpli o ţară. Lanurile de 
griu s-au schimbat în imașuri cît vezi cu ochii, unde iarba 
creşte de nu se vede omul călare. S-au cuibărit în ea 
dropiile, iepurii și tilharii, întrucît cazacului nu-i place 
plugul şi grapa, ci calul, flinta, sabia şi lancea, trăind slo- 
bod după legile lui, nu după ale ţarului. Cîmpia Bugeacu- 
lui mişună de tătari, iuți, vicleni şi hoţi, ferească sfintul ! 

Am plecat cu prietenul meu Iftode spre moșia Hîncești- 
lor a lui Manuc bei. Ca la două zile și două nopţi de mers, 
am dat peste o așezare de bordeie de-ale moldovenilor 
noștri, necăjiţi de cită năpastă le căzuse pe cap cu noul 
stăpîn, un jacaș afurisit de prin părţile Țariţinului. Se 
năpustise asupra pămiînturilor răzeșşilor, bez iureşul tăta- 
rilor după pleașcă, ori al cazacilor aghezmuiţi, după muieri, 
Cind se întilnese cazacii cu tătarii se ocăresc ca țiganii 
la ușa cortului, apoi se taie cu săbiile, își saltă răniţii-n 
şa, iar leșurile le lasă, risipindu-se. Sînt siliţi bieţii moldo- 
veni să tot sape la gropi pentru stîrvurile rămase prin 
marginea satelor ; că de cei pieriţi prin pustiuri au grijă 
lupii, ciorile, cîini hămesiţi și ploaia care le spală oasele. 

Ieșisem din satul ăsta amărit, schimbînd din cînd în 
cînd o vorbă cu tovarășul meu Iftode şi numai ce vedem 
ridicîndu-ni-se-n faţă trîmbe de praf în lungul şleaului. 
Punînd urechea la pămînt, am deslușit ropote îndesate și 
buimace de copite. Fără îndoială, acolo se frămiîntă o luptă 
de-a călare. Ne-am tras în adîncul ierburilor cele-nalte, 
că huietu! luptei venea ca virtejul spre noi. Curînd aveam 
să fim martori la harţa unui pile de cazaci c-o ceată de 
tătari, din cei cu căciulă lăţoasă şi cai flocoși. Se băteau 
în săbii, se împungeau cu sulițele, iar din cînd în cînd, 
lațul tătăresc zmulgca din şa ciîte-un cazac pe care alţii 
îl lua în copitele cailor ori îi zburau capul din galop. 
Iarba tăvălită ca de furtună se umpluse de leșuri. Viltoa- 
rea bătăliei se îndepărtă cu-ncetul. Ne făcurăm cruce, mul- 
ţumiţi că scăpasem cu viață, cînd auzirăm la cîțiva paşi de 
noi geamăt de om sfîrşit. Un tătar zăcea într-o baltă de 
sînge. Se apuca cu mîinile de iarbă încercînd să se ridice, 
deşi se vedea că e gata să-şi dea duhul. Iftode îi luă sabia, 
curmîndu-i suferința. Era o căpetenie de-a păginilor, 

că purta tunică de mătase verde, cizme roșii şi pinteni de 
argint. Lîngă ei înțepenise calul cu ochii tulburaţi de 
moarte. 

— Ia te uită, măi Tomo, striga Iftode. Ce de bănet 
şi ce de giuvaericale în samarul calului ! i 

Era măi, fraților, atîta bogăție să cumperi două moșii, 
cu palate cu tot. Cum nu-i răspunsei, Iftode mă scutură. 
Ameţisem. De-abia după cîteva clipe am putut îngăima : 

— Au jăcuit tătarii vreun boier moscovit, că-s numai 
galbeni cu chipul țarului, iar cazacii s-au repezit să le 
smulgă prada. 

Ne-am luat fiecare cîte o tașcă din samar, cu aurul 
rînduit în pungi de piele. 

— Măi Toma, cu atîta aurărie, mai bine dormim prin 
ierburile cîmpului. În zori îngropăm comoara și îi punem 
semn, că nu putem umbla prin lume cu ea în spate, glăsui 
Iftode. 

— Aşa să facem. 

N-apucarăm să punem capul jos, cînd ne veni la 
ureche nechezat de cal. Înșeuat, un biet animal rătăcit îşi 
căuta sau poate își plingea stăpînul pierdut. L-am prins, 
bucuroşi că are cine purta atîta povară de aur pînă-i 
găsim loc potrivit pentru îngropare. Dar norocul e ca 
sticla ; cu cît lucește mai tare cu atît mai lesne crapă. 
Cînd m-am trezit dimineaţă, ia-l pe Iftode de unde nu-i. 
Se topise noaptea cu tot aurul. De nu venea gloaba de cal 
rămiînea cu mine. N-ar fi putut duce singur în spinare atîta 
greutate fără să se spetească. 

Iată de ce mă roade mereu îndoiala, ca viermele. Cum 
vreme n-am avut ca să mă răsfăţ în avuţie, mi-am luat 
din nou sărăcia în spinare şi-am pornit-o la drum. La 
Stolnici, în ţinutul Lăpușnei, pe una dintre cele trei moșii 
ale lui Manuc, prinsese viață un sat de băjenari de pe 
Răut, o îngrămădire de bordeie hursuze și case de chirpici 
acoperite cu paie. De pe deal, zăreai Hînceştii cu conacul 
boieresc. Am aflat aici că dragomanul Manuc murise şi 
că Murad, cel mai mare dintre moştenitorii lui, abia a 
ieșit din copilărie. Toate treburile le duce Babic, omul de 
încredere al răposatului. Am mai aflat că jalea văduvei a 
sporit de cînd fiu-său s-a-ncurcat c-o moldovească parșivă, 
un pui de cuc venit de nu se ştie unde, frumoasă foc şi 
meşteră în sucit capul bărbaţilor, de nu mai vrea Murad 
să ştie de nimeni şi de nimic. Ca să nu-şi ţină ibovnica 


149 


în ochii dragomănesei, îi ridicase han la Stolnici în cruce 
de drumuri, făcînd ea bună treabă, întrucît așezările 
sporeau, dîndu-li-se oamenilor pămînt şi scutire de biruri. 
S-a plins dragomăneasa ţarului și țarul l-a chemat la 
Moscova pe flăcău să înveţe școală înaltă. 

Am tras la hanul ei. De zile întregi nu mai pusesem 
bucată fierbinte în gură ; dar deabia apucasem să iau o 
înghiţitură, fiindcă a doua mi-a rămas în gît. Intrase 
hansița. Era cu adevărat o mindreţe de muiere, o cnea- 
ghină înaltă şi mlădie cu ochi verzi, să-i sucească capul 
şi lui Sfîntu Petrea. 

— Ți l-o fi sucit și ţie, că prea vorbeşti cu foc, măi 
Tomo, îl întrerupse Jigănie, 

— Mie mi-l sucise de mult, omule, fiindcă nu mi-a fost 
greu să-mi recunosc nevasta, deşi nu mai purta ciupag și 
bariş, ca atunci cînd fugise cu neisprăvitu de frate-meu. 
îi stăruia însă pe buze acelaşi zîmbet parşiv cu care mă 
fermecase pe vremuri. Am văzut acolo tineri şi bătrîni, 
uitind de mîncare şi băutură şi aţintind ochii la chemarea 
ei de vrăjitoare cu părul negru învirtit în conci de cucoană, 
cu sprincene subțiri, îmbinate, cu buzele resfrînte uşor 
a păcat, cu sîni şi șolduri de muiere abia dată-n pirg. 

După o clipă de uluire îmi zbură gîndul la frate-meu. 
Ce s-o fi ales de el ? Îmi stăpinii pornirea cîinoasă ce mă 
sălta de pe scaun, ceriînd ospătarului să-mi aducă încă o 
stacană de vin. Mi-am dat seama că hangiţa nu putea 
recunoaște în mușteriul murdar şi hărbos pe bărbatul ei 
şi mi-a părut bine că măcar cu atîta o pot înșela. Atunci îi 
auzii glasul. Mi-l aminteam după atiția ani, de parcă 
trecuse o zi: 

„lertați dumneavoastră, că nu vă pot găzdui pe toţi, 
la noapte, cum trebuie. Cine ţine să rămînă, poate dormi 
doar în finar. De-abia la primăvară o să am locuri cuviin= 
cioase pentru nişte cinstiţi muşterii ca domniile voastre“, 

Răsucindu-şi boiul de diavoliță, ne învălui iarăşi în 
zimbetul ei larg şi ispilitor. N-am îndoială că de-ar fi 
cerut acelor oameni să doarmă în bălegarul grajdurilor, 
jumătate din ei ar fi făcut-o. M-am tolănit afară sub un 
piop ca să mă răcoresc. Îi tremura cumplit frunza, fiindcă 
începuse a sufla un vînt rece din pustiurile de peste Nistru, 
cum tremura și inima-n mine, nici eu nu ştiam bine de ce, 
poate pentru amintirile răscolite, poate de ură gi dorul 

de răzbunare, pe care le simţeam cum puneau wi ma mult 
stăpânire pe mine. 

Trăgând de limbă pe unul cin argați, aflai că stăptra lui 
e văduvă de aproape doi ani. Că, Grigore, bărbatul ei, 
văzindu-i apucăturile, se cam luase de băutură. Făcea 
nezustarie de oi şi lină, iar cînd se întorcea din drumurile 
lui, o lovea. „De ce mă baţi, Grigore ?“. „Pentru ce-ai 
făcut, și pentru ce o să mai faci !“. 

Şi fiind eu mai tînăr, mi-a dat un sfat ca să nu cad 
cumva în păcat: „Nu te lua niciodată după socotelile 
muierești, că ele şi pe dracu-l judecă şi-l scot dator“. 

Într-o zi, i l-au adus acasă mort, cu două împunsături 
de cuţit în spate. S-a spus că l-au omorit tilharii ca să-l 
prade. Dar nimeni n-a crezut, şi lumea s-a uitat multă 
vreme chiorîș la muiere și la ibovnicul ei, un muscal 
înstăpînit la Urloaia. 

Cînd a tăcut argatul, am simţit cum se trezește iarăşi 
în mine acea pornire cîinească care mă scuturase în crișma 
hanului ; numai că, acum, punea din ce în ce mai mult 
stăpînire pe ființa mea. Mi-am pipăit cuțitul, hotărît 
ca în noaptea ceia să-l împlint în hangiţă și să plec mai 
departe, Stam intins sub plop, măcinat de gîndul că 
muierea aiasta îmi ucisese și dragostea şi fratele. -` 

— Neagră pățanie, Tomo, se trezi vorbind Ensche 
Sarcovăţ. 

— Neagră precum caznele iadului. 

— Ai ucis-o, baremi ? 

Toma tăcu o clipă, apoi, ca şi cum n-ar fi auzit între- 
barea, reluă firul  întîmplărilor dia acea noapte de 
zbucium. 


— La primul cîntat al cocoşilor, mi-am scos cizmele, 
urcînd pe scăriță la catul de sus unde își avea iatacul, 
Cuţitul îl țineam în mînă. Dacă o găseam cu ciolovecul 
ei burduhănos era mai greu. Îmi jucam capul. Simţeam 
că de nu omor năpirea, n-o să mai am liniște toată viaţa. 

Pe sub ușa unei odăi, pătrundea o lumină slabă, mai 
mult o umbră. Am apăsat ușor pe clanţă şi uşa s-a deschis 
tot ca o umbră. Înăuntru nu era nimeni. Pîlpîia o candelă 
sub icoana sfîntului Toma, icoana noastră de acasă. „A 
furat-o şi pe-asta, ticăloasa, am socotit o clipă“, dar, 
ceea ce am văzut apoi mi-a înmuiat sufletul. Pe ștergaru!, 
cusut de mama cu arnici roşu, pe care ne şterseserăm 
buzele la cununie, se afla o coroniță uscată din smicele 

de salcie şi o sticluță goală de parfum. Cînd ne făgăduisem 
unul altuia, ne plimbam în amurg prin lunca Prutului, 
mînă-n mînă ca doi îndrăgostiţi ce eram. Înotam aproape 
prin iarba mare și mătăsoasă. Îi împletisem din mers o 
cununiţă din mlădiţe de salcie, punîndu-i-o pe creștet. 

— Eşti mai frumoasă ca o zînă, Suzano ! 

A ris, făcînd gropiţe-n obraz. Atunci din marginea unui 
stufăriș, a sărit un iepure. Ea s-a speriat, căzindu-i 
cununiţa. S-a aplecat s-o ridice, dar, a rămas jos în iarbă. 

— Hai să stăm puţin, că mi-a sărit inima, mă îmbie 
cu vicleşug în umbra răchitișului. 

În culcuşul cald de unde abia ţişnise iepurele, am 
cunoscut amindoi cea dintîi dragoste. Ea a păstrat cununiţa 
de salcie... Sticluţa de parfum i-o cumpărasem în ajunul 
nunţii, din Eși, la un drum de cărăușie. 

Am oftat adînc şi-un gînd m-a fulgerat fără vrere: 
„Doamne ! cum ai putut împărechea atita gingășie şi atita 
cruzime într-o biată făplură omenească ?“ O clipă m-am 
îndemnat să iau acele amintiri, dar mi s-a părut că săvir- 
şesc o ticăloșie. Am iertat atunci aiastă fiinţă ce-mi întor- 
sese viața pe dos, plecind ca hoţii, pe întuneric, de teamă 
să nu mă fure vreo slăbiciune şi să mă întorc la dinsa, 
ştiind că acolo as fi rămas cite zile oi mai avea. Parcă un 
glas străin îmi suna în ureche, spunindu-mi că muierile 
nu-s oameni, ca mine și ca domniile-voastre, ci nişte ființe 
anapoda ieşite din toemcala lui Dumnezeu cu dracu, în 
care şi unul și altul au vrut să-și fure căciula, de s-au 
născut ele atit de sucite la fire. 

La Hîncești i-am dat lui Babie răvașul trimis de 
Zoican, l-a cilit, la întors pe dos, a mustăcit a nemulţu- 
mire, apoi mi-a spus ; 

— Îl cunosc pe Zoican. Ştiu ce a făcut pentru răposatul 
Manuc, dar zapisul lui Izvoranu nu ţi-l pot da. Dacă se 
pierde, ticălosul o să pună mina pe moșie, slujindu-se mai 
departe de acea învoială a vinzării cu arvună, uitată de 
dragoman în mîinile clucerului cînd i-a plătit întreg preţul, 

— E judecată la Divanul domnesc între el și Zoicaa, 

— Înţeleg, dar cine îmi dă chezășie că ai să ajungi 
teafăr la Bucureşti? Nu vezi cite amarnice întîmplări 
fierb în jurul nostru ? 


Avea și Babic dreptate, dar nu știam cum să-l îndu- 
plec. Am scos din sîn o brățară pierdută de Iftode. I-au 

sticlit armeanului ochii mai strașnic decit diamanticalele 
de pe covrigul de aur. A cîntărit-o în mină, a dat să spună 
ceva, poate să mă întrebe de unde o am. Ne-am uitat lung 
unul la altul ca într-o tocmeală mută. Pînă la urmă, 
mi-a dat zapisul. 

Am plecat grabnic. Toamna se apropia cu ploaie şi 
crivăţ. Prin Codrii Bîcului șuvoaiele umilaseră apele 
Cogilnicului, de obicei puţine și liniștite. Șleaul desfun- 
dat își ducea pustietatea urcînd și coborind. N-am întîlnit 
țipenie de om vreme de citeva ceasuri. În adincul pădurii 
Lăpuşnei am dat de leșul unui om. Zăcea despuiat, reze- 
mat de trunchiul unui stejar, de parcă se odihnea. Ce va 
fi fost în viaţa sa n-am putut să-mi dau seama. Pe cînd 
cugetam eu la soarta cîinoasă a necunoscutului, aud prin 
răpăitul ploii, urlet de lup. 

Nu mi-e rușine să mărturisesc, fraţilor, că mă copleşise 
teama, mai ales că soarele luneca spre asfinţit și întuneri- 
cul cuprindea codrul. N-aveam la mine decît cuțitul. M-am 
întors din drum la hanul din Stolnici. Dimineaţa aflai că 
fusese găsit mort în pădure ibovnicul hangiţei. 

În crîşmă, priveam la Suzana cum îşi făcea liniștită 
socotelile într-o tărfăloagă, ca şi cum nimic nu s-ar fi 
întîmplat. Mai tîrziu a poruncit slugilor cu glasul otova : 

— Tăiaţi porcul ăl bătrîn că o să avem mulţi oaspeţi. 
Miine îl spînzură pe unul din tilharii care au prădat conacul 
boieresc din Lahovişte. 

La Hînceşti mișuna lumea ca la iarmaroc. 

Pe maidanul noroit din mijlocul satului, un om, legat 
de stilpul unei spînzurători, își pîndea moartea. Nu-i 
puteam vedea obrazul de părul căzut peste ochi, ca o 
perdea. Ceva mai departe, trei inși strînși în frînghii, cu 
capetele goale și cu bărbiile-n piept, sub ploaia care nu 
mai contenea, aşteptau bătaia cu cnutul. Am aflat că omul 
hărăzit spînzurătorii e moldovean de-al nostru. S-au 
găsit la el lucruri furate din Lahoviște. 

Către prînz începu bătaia cu cnutul. La prima lovitură 
a izbucnit un urlet neomenesc, de a tresărit şi osînditul la 
spînzurătoare. Cind a ridicat capul, mi s-au muiat 
picioarele, recunoscîndu-l pe Iftode. Am vrut să-mi spun că 
Dumnezeu nu bate cu măciuca, dar nu mi-am dus gîndul 
pînă la capăt. Poate că de n-ar fi fugit singur cu giuvaeri- 
calele găsite, îmi așteptam moartea alături de el. M-am 

întors la han, în odăita de lîngă grajd a argatului, botoșă- 
nean de-al meu. Îi spusei de osînda lui Iftode : 

— Sîntem din același sat. Am împărțit amîndoi toate 
necazurile, că bucurii n-am cunoscut, 

— Sărmanul ! Miine-poimiine o să-i ciugulească ciorile 
ochii. De ce nu încerci să-l scapi ? 

— Cum ? cînd e păzit cu străşnicie ! 

Seara am trecut cu argatul pe lingă spînzurătoare, 
Iftode parcă dormea de-a-n picioarele, în legăturile de 
îrînghie. La vreo douăzeci de paşi se adăpostise de ploaie, 
sub o streașină, cazacul de pază. - 

La miezul nopţii, în vreme ce cazacul picotea sub strea- 
şină, argatul Suzanei îl păli cu-o frîntură de par. l-am 
tăiat frînghiile lui Iftode, prinzindu-l în braţe, că nu se mai 
putea ține pe picioare şi l-am tîrît lîngă zidul bisericii. 
După o înghiţitură de vin și-o bucată de piine s-a dezme- 
ticit oarecum. Era însă așa de prostit, că făcea totul în 
neștire. Cind s-a mai adunat își dădu seama că scăpase. 

— Cine sînteţi, oameni buni ? 

— Fraţi de-ai tăi. Ţi-am adus un cal. Ia-l şi pierde-ta 
în codrii Lăpușnei. 

— Rogu-vă, spuneți-mi cui să-i aduc mulțumire. 

— Lui Dumnezeu, Iftode. 

Atunci m-a recunoscut. 

— Tomo, nici că se putea mai grea pedeapsă pentru 
mine. lartă-mă. M-am căit pentru toată durerea ce ţi-am 
cășunat. De partea ta nu m-am atins însă. Am îngropat. 
Pe-a mea, mi-a luat-o stăpînirea. Am să-ți dezgrop aurul 
şi o să ţi-l aduc. 

Îl urcarăm pe cal. Își venise binișor în fire, cînd l-am 
auzit spunînd argatului : 

— Îți mulțumesc, omul lui Dumnezeu. Ţin să afli că 
prietenul ăsta al meu e un sfint. L-a scăpat de la moarte 
pe cel care l-a tilhărit. 

Zmucind calul de dîriogi a pierit în întuneric spre poa- 
lele codrului. Asta s-a întîmplat acum trei săptămîni. Poate 
că Iftode o să ajungă nevătămat în ţară şi o să mă scape de 
sărăcie. O să-mi cumpăr atunci caftan de la vodă și o să 
calci înaintea mea, frate Jiganie, sfios și cu căeiula-n mînă, 
spunîndu-mi : „sărut dreapta, boierule.“ 

— Pînă atunci, lasă-mă să-ţi sărut obrazul, sfinte 
Toma necredinciosul. 

CAPITOLUL III 


MEDALIONUL ULTIMEI VASILISE A BIZANȚULUI 


Înainte să plece în taxid la Lipsca cu convoiul top- 
tangiilor bucureşteni, Zoican trecu pragul marelui giuvaer- 
giu bucureştean Baltowitz, pe numele său adevărat Ion 
Bălteanu, unchiul coanei Polina, cel plecat în tinerețe la 
Viena să înveţe carte. În loc de carte, îndrăgise meșteşu- 
gul subțire al giuvaergiilor, învăţindu-l la vestitul bijutier 
Reinhart, furnizorul Curţii imperiale. După cîţiva ani, avea 
să-și deschidă atelier în Viena sub numele de Iohan Bal- 
towitz. Prin Casa de Comerţ a lui Hagi Costache Pop din 
Sibiu, vindea giuvaericale grofilor din Transilvania, pre- 
cum şi boierilor din Țara Românească și Moldova, 

Dorul de ţară îl aduse la Bucureşti. Numele lui ajunse 
curînd pe buzele boierimii iubitoare de bijuterii. Venirea 
lui Zoican îl bucură sincer. Nu-l văzuse de aproape doi ani. 
Atunci intrase în prăvălia din Hanul Zlătarilor, să cumpere 
niște verighete. Aflînd că e din Balta, îl întrebase de ser- 
darul Costache Bălteanu. Cînd descoperi că Zoican e băr- 
batul nepoatei sale Polina, îi dărui verighetele, rugîndu-l 
să nu spună nimănui taina lui. 

„Nu vreau să afle frate-meu Costache, dar nici boierii 
care, de mi-ar şti obirșia, nu mi-ar mai călca pragul. Pentru 
acest meșteșug subţire ei nu au încredere decît în nemți.“ 

— Spune-mi acum, nepoate, ce vînt te mai aduce ? Ce 
face Polina ? De frate-meu Costache am auzit tîrziu că s-a 
prăpădit, Dumnezeu să-l ierte ! 

— Polina e bine, sănătoasă. Ce vînt mă aduce ? N-am 
venit după ceasul lui Samurcaş şi după pecetea vorniciei, 
că s-ar mînia Sorcovăţ cu toţi hoţomanii lui, glumi Zoican, 
Plec la Lipsca cu starostele lipscanilor și, trecînd prin 
Viena, tare ne-ar fi de folos acolo vreun cunoscut de-al 
domniei-tale, pentru necazurile noastre negustorești, 

Bătrînul Baltowitz privi cu plăcere la acest nepot ager 
şi întreprinzător, rămînînd uimit cînd îl auzi vorbindu-i 
nemțește. 

— Unde-ai învățat ? 

— Am avut dascăl bun acasă. Polina mă cicăleşte nu- 
mai pe nemţește ! 


Baltowitz rise cu poftă. 

— Am să-ți dau cîteva rînduri către unul dintre cei 
mai puternici oameni ai împărăției — von Gentz. Să ştii 
că dacă Metternich face tot ce vrea în Europa, jucînd pe 
degete regi și împărați, von Gentz face tot ce vrea din 
Metternich, al cărui prieten și sfătuitor de taină este. 
Ne cunoaștem din tinereţe, de cînd fugise din Prusia cu 
ce avea pe el, urmărit pentru că scrisese în gazeturi îm- 
potriva regelui. L-am adăpostit multă vreme, împărțind cu 
el mincarea. Norocul lui a fost Napoleon. L-a batjocorit 
prin diferite foi, cînd franțuzul se afla în culmea puterii. 
După ce s-a prăbușit, Metternich şi Sfinta Alianţă l-au luat 
în braţe pe Gentz, ia» luptătorul de ieri împotriva tiraniei, 
o sprijină astăzi cu pricepere diavolească. E consilier im- 
perial şi omul cel mai bine informat de pe continent. Ba, a 
fost cocoţat şi în rîndurile aristocrației. 

Baltowilz spunea adevărul. Frumos, inteligent, cuceri- 
tor şi, mai ales, lipsit de scrupule, von Gentz devenise 
curînd amantul şi confidentul multora dintre v.enezele 
cu blazon și al cîtorva neveste de ambasadori — tinere, 
pătrîne, grase, slabe, frumoase ori urite — numărînd prin- 
tre victime și pe scunda, rotofeia şi pistruiata doamnă Rot- 
schild. Primea de la ele nu numai graţii, ci și informaţii pre- 
țioase, speculîndu-le apoi cu bani grei. Îi plătea Caragea, ca 
să afle sultanul gindurile împăratului austriac Francisc 
faţă de imperiul otoman, așa cum îi plătea ambasadorul 
rus, ca să afle gindurile sultanului. Dar, el cumpăra şi de 
la spanioli, prusaci, francezi, italieni și englezi marfă se- 
cretă, vînzînd-o lui Neselrode, Castlreagh, Richelieu, Mah- 
mud al II-lea ori papei Pius al VII-lea. Cind Metternich ob- 
servase că au fost sacrificate două vieţi pentru niște infor- 
maţii din Rusia, von Gentz îi replicase machiavelie : „Un 
om politic nu trebuie să aibă nici scrupule, nici sentimente. 
Acestea sînt rezervate popilor și predicatorilor“. Cancela- 
rul a rîs și l-a bătut pe umăr, fiind din aceeași plămadă. 

— Nepoate, îi spuse Baltowitz, pe mîna acestui om te 
dau. Să ştii că are o foame cumplită de bani. Pentru ei l-ar 
vinde și pe Hristos, dar nu așa de ieftin ca Iuda. Mai are 
deosebită slăbiciune şi pentru antichităţi. Acum ştii cu 
cine ai de-aface. 

Îi scriu cîteva rînduri. Aflînd că-mi ești nepot, se va 
bucura, dar te va jecmăni ca pe oricare altul. Pe lîngă 

scrisoare, îţi mai dau în dar un medalion. Unul asemănă- 
tor l-a purtat ultima împărăteasă a Bizanțului. Cel adevă- 
rat se află în stăpînirea Saftei Cantacuzino. Cînd mi l-a 
încredințat să-i repar toarta, am făcut o copie din galbeni 
venețieni, pentru sufletul meu. Uite, are gravat vulturul 
bizantin sub semiluna împrumutată de cuceritorii otomani 
de la Bizanţ. Îl păstrezi pentru cazul în care Gentz n-o să 
fie mulţumit cu banii ce-i dai. Cînd o să afle că medalionul 
a fost purtat de ultima vasilisă a Bizanțului îl înmoi. Pe un 
asemenea om nu-i păcat să-l înșeli, dacă poți. 


* 


Cavalerul von Gentz se trezise dimineața cam mahmur. 
Pînă noaptea tîrziu jucase cărţi cu ambasadorul Rusiei și 
Franței, ca și cu contesa Maria Anunzziata, o italiancă 
plină de temperament, măritată cu ramolitul aristocrat 
austriac Herbert von Collin. 

Gusta deliciul fumului de narghilea dintr-o splendidă 
piesă oferită de Caragea, purtînd halatul cu stele aurii, 
amintire de la nevasta unui aristocrat rus, din timpul 
Congresului de la Viena. Băuse în noaptea aceea şi cîteva 
cupe de șampanie în plus, bucuros că, în fine, contesa 
von Collin acceptase un randevu. Ameţit, se hazardase în 
joc, pierzind aproape o mie de florini, iar situaţia lui finan- 
ciară din ultimul timp nu era prea strălucită. Spera ca în 
curînd să-și împlinească contul la Banca Rotschild, cu cei 
20 000 de florini oferiţi de proprietarul acesteia, care ți- 
nea cu tot dinadinsul să fie înnobilat. 

Von Gentz fu smuls din vălmășagul gîndurilor de gla- 
sul valetului. Îl înştiinţă că de vreun ceas aşteaptă în sa- 
lonul empire doi negustori valahi, cu scrisori din Bucu- 
reşti. 

„Iată de unde pică deocamdată norocul“, își zise von 
Gentz, Poate-i aduceau stipendiile furnizate de Caragea. 
Beiul se afla chiar în întîrziere cu penultima cotă anuală, 
ceea ce nu se întîmplase pînă acum. 

— Să intre, porunci valetului, așezîndu-se cu alură de 
cancelar la somptuosu-i birou, după ce îşi tasă cu palmele 
peruca pudrată, privindu-şi în oglindă jaboul de mătase, 
revărsat peste reverele halatului,. 

Un bărbat impunător, cu mustață mare, albă învest- 
mintat în anteriu cafeniu, cu briu de mătase liliachie, intră 
însoţit de un tînăr vioi, brun, de talie mijlocie, în costum 
negru de funcţionar vienez. 

Von Gentz îi invită c-un gest larg să ia loc pe scau- 
nele tapisate cu mătase de Lyon, fluturînd o clipă horbota 
de dantelă a mînecilor. Parcurse repede rîndurile lui Bal- 
towitz prin care apela la ajutorul său pentru Zoican şi Hagi 
Iordache, menţionînd că ei îi vor îi recunoscători pentru 
orice serviciu. 

— Excelenţă ! — îndrăzni Zoican, mergem la Lipsca 
după marfă, cu douăzeci şi cinci de care. Ducem ceva piei, 
ceară, blănuri și borangic, ca să cumpărăm lipscănie şi șase 
mii de ocale de tablă pentru acoperișul unei biserici episco- 
pale. Vameșii imperiali au obiceiul să ne răvășească urît 
mărfurile, adeseori stricîndu-le, fiind nevoiţi să pierdem 
apoi zile întregi ca să le rînduim în lăzi şi legături. Am dori 
ca vămuirea să se facă mai cu milă, aici, la Viena. 

Apoi, fără să se codească în vreun fe], îi puse pe birou 
o mică pungă din care răzbătea sunetul plăcut al galbeni- 
lor, spunîndu-i cu vorbă tăvălită parcă prin miere : O mo- 
destă recunoştinţă din partea noastră. Am vrea să ştim 
cum putem plăti taxele ? 

— Greu !.. Foarte greu ceea ce-mi ceri!... Prințul 
Caragea a descoperit un complot. 

— Ştim, excelență, dar nu vedem ce legătură avem nol 
cu acei tîlhari ! 

— Principele vostru a rugat pe ministrul Metternich 
ca vameşii să cerceteze cu mare grijă convoaiele ce merg 
spre Valahia, întrucît are credința că armele complotiştilor 
au pătruns în țară o dată cu mărfurile negustorilor, 

Dintr-un buzunar lăuntric, Zoican scoase tacticos me- 
dalionul dăruit de Baltowitz, căruia îi adăugase un șnur 
de mătase galbenă, spunînd sec : 

— A aparţinut ultimei împărătese a Bizanțului. 

Gentz îl privi îndelung, fără a-și ascunde admiraţia, dar 
şi bucuria de a-l avea. Felul cum era lucrat ca şi patina 
dată de vreme, confirmau spusele negustorului. „Ce dar 
extraordinar îmi oferă aceşti nepricepuţi valahi !“ 

A doua zi, von Gentz îi trată cu şampanie, înmâînin 
du-le ordinul către vameşi, semnat de Metternich și de mi- 
nistrul trezoreriei, așa cura îi fusese cerut. 

— Cind vă înapoiaţi de la Lipsca, doi husari o să vă 
însoţească pînă la Viena, unde o să plătiţi taxele, iar de aci 
prin Ungaria şi Banat, pînă la vama românească, Acolo vă 
descurcați singuri. 


* 


La Lipsca, Zoican cumpărase șase mii de ocale de tablă 
„pentru meremetul acoperișului bisericii episcopale din 
Curtea de Argeș“, așa cum seria în autorizație. Numai 
că tabla era de plumb curat, pricepîndu-se pandurii lui 
Tudor să-i schimbe chipul. Gloanţe nu puteau fi aduse din 
afară. Sub foile de tablă grea, în zece care, erau ascunse 
arme. 

Vameșii holbară ochii cînd citiră ordinul semnat de mi- 
nistrul trezoreriei imperiale şi de omnipotentul Metter- 
nich. Obișnuiţi cu disciplina, nu pricinuiră nici un fel de 
necaz negustorilor români. 

Zoican sosi la Viena cu diligenţa, înaintea convoiului. 
'Trăsese la hanul „Mielul alb“ de pe Donaustrasse, unde 
curtea largă îi putea adăposti căruțele. Încercă la cîţiva 
negustori să cumpere arme de vînătoare, dar fu refuzat, 
Pînă la urmă, se alese cu trei sute de pistoale prin mijlaci- 
rea unui ovrei. În căruţe nu mai avea loc să le ascundă. Ar 
fi fost uşor descoperite și se tot frămînta cum să iasă din 
impas. 

Împreună cu Hagi Iordache, Zoican porni spre casa lui 
von Gentz, să-i mulțumească pentru ajutorul dat. Curtea 
consilierului imperial îi primea cu porțile larg deschise. 
Starostele bucureştean se opri însă brusc în capătul aleii 
pietruite ce ducea spre peronul din fața casei. I se păru că 
are o nälucire. Dar nu. Nu era nălucire. Se afla aievea 
acolo o caleaşcă aurită cu stema Țării Româneşti. O cu- 
noștea bine, fiindcă isnaful lipseanilor i-o dăruise lui Ca- 
ragea, în 1812, cu ocazia înscăunării. S-o fi vîndut-o grecul 
pentru vreuna mai nouă ? Uimirea-i crescu cînd zări ală- 
turi de trăsură pe bașciohodarul Moraitis. Zoican căta, zîm- 
bind, la toată frămîntarea starostelui. Oare, bătrînul acesta 
nu se obișnuise cu venirea și plecarea fanarioţilor din scau- 
nul ţării, așa cum vin și pleacă păsările călătoare ? 

— Mon prince, spuse von Gentz lui Caragea, se află 
a un staroste al negustorilor bucureşteni. Doriţi să-l pri- 
miți ? 

— O, da! E cea mai bună ocazie să-i trimit felicitări 
noului domn. 

Năucit de-a binelea cînd îl zări pe vodă răsturnat în- 
tr-un fotoliu din niele de Cordova, starostele.se plecă să-i 
sărute mîna. 

— Să trăieşti, măria-ta ! 

— Să dea Domnul, Hagi Iordache, numai că turcul nu 
vrea ! A trimes capugiul să-mi ia capul. Nu mai sint dom- 
nul ţării, aşa că nu-ţi pot porunci. Am să te rog, însă, să 
duci o scrisoare lui Alecu Suţu, care vine în locul meu. 
Te recomandarisesc şi o să-ţi prindă bine. 

Așezindu-se la biroul lui von Gentz, Caragea scrise : 

„Frate Alecake, mă bucur că ești iarăși în scaun. Am 
auzit că Marele Vizir ţi-a poruncit să cercetezi „jafurile“ 
mele. Să nu fii îngrijorat. A rămas destul și pentru tine 
şi peniru el. Nu-ţi port pică pentru că l-ai convins pe sul- 
tan ca numai neamurile tale să domnească în Valahia și 
Moldova. Te-ai trezit însă cam tîrziu. Turcii și-au pierdut 
încrederea în Fanar şi, curînd, acest sanctuar al geniului 
grec n-o să mai furnizeze bei celor două ţări. Încropeşte-te 
cît poţi mai repede şi trage-te încoace, dacă vrei să nu-ţi 
atirne capul în poarta Seraiului. Vremurile sint tuiburi, 
frate Alecake, iar boierii valahi au ajuns mai vicleni și mai 
intriganţi decit iluștrii noştri simpatrioţi. Nu acorda încre- 
dere nici unuia. Bazează-te pe negustorime. Știe să scoată 
banul, care îți trebuie şi ţie și ei. Cît privește cercetarea 
„mincăturilor* mele, fă-o cu temei. Peste ceea ce ştii o să 
înveți mai bine cum se face avere. Sărut mîna Eufrosinei- 
Doamna. Cu trățească îmbrăţişare, Ion Gheorghe Caragea“. 

Pecetlui scrisoarea și o întinse surizător lui Hagi Ior- 
dache. 

Cind Caragea trecu în altă încăpere, unde îl astepta 
directorul băncii Rotschild, Zoican încercă să-i mulţu- 
mească lui von Gentz pentru sprijinul ce le dăduse, dar 
acesta îl întrerupse,. C-un zîmbet în care se amesteca iro- 
nia și satisfacția de a fi descoperit o înșelăciune, dar și 
cu înţelegerea omului obişnuit să tragă pe sfoară, scoase 
dintr-un sertar medalionul lui Baltowitz. 

— Află, domnule, că medalionul acesta nu s-a odih- 
nit pe nici un piept de vasilisă bizantină, fiind o reușită 
imitație venețiană, așa cum m-a informat Carol Reinhart, 
bijutierul Curţii imperiale, 

— Vă cer iertare, excelenţă — răspunse Zoican afec- 
tînd revolta împotriva giuvaergiului ţarigrădean, de la 
care susținea că l-a cumpărat. M-a costat o avere | 

— Nu-i de mirare că te-au înșelat. Abia a putut desco- 
peri falsul cel mai mare bijutier al Vienei. L-a admirat 
însă. Nu-ţi: aduc nici o învinuire. Venețienii s-au speciali- 
zat în măsluivea de antichităţi. Este și asta o negustorie 
subțire cu un procent ceva mai mare de înșelăciune decit 
cea obișnuită, încheie zîmbind Frederic von Gentz, întin- 
zindu-i mina în semn de împăcare și de rămas bun. 

— Te-au păcălit giuvacrgiii, Zoicane, şi rămăserăm de 
rușine, îi spuse necăjit Hagi Iordache în uliţă. 

Zoican dădu din umeri și zîmbi ca pentru sine, lăsîn- 
du-l pe starostele tnptangiilor să creadă ce o vrea, mulţu- 
mindu-i însă, în gînd, lui Baltowitz. „Între lupi, dacă nu te 
porți ca lupii, te sfișie“, își aminti o zicală, gîndindu-se 
la amara ei înţelepciune şi la toată suferinţa din care se 
iscase. | 

Ceea ce nu avea să afle Zoican, e că von Gentz nu încer- 
case nici un fel de supărare. Îi și scrisese lui Capodistria 
despre extraordinara lui achiziţie, Ministrul de externe al 
ţarului, ca orice grec cult, purta în adîncul inimii nostalgia 
strălucirii Bizanțului şi speranţa reînvierii ei, prin alun- 
garea turcilor din Constantinopol. 

„Medalionul ultimei vasilise ?... O l.. Pentru el, Capo- 
distria e capabil să-mi vîndă jumătate din secretele împă- 
răției ruseşti“. Cînd e vorba de patria lor, grecii devin sen- 
timentali pînă la imprudenţă. E, dealtfel, şi meteahna 
acestui vulpoi, care-l duce de nas pe ţar. „Dacă ar desco- 
peri falsul, ceea ce e aproape imposibil, o să mă arăt la fel 
de neghiob în materie de bijuterii, cum e negustorul 
valah“, 

Ieșind din curtea lui von Genz, Hagi Iordache se lovi 
de Francois Recordon, secretarul de limbă franceză al lui 
vodă Caragea şi fiu al lui 'Thimotei Recordon, hangiu 
bucureştean de pe Podul Calicilor. Află de la el cum fu- 
gise vodă din ţară cu optsprezece milioane de piaştri și cum 
a adus pînă la Viena slujitori pe care i-a lăsat apoi de 
izbelişte. 

— Dar giuvaericalele i le-a prețuit careva ? 

— Le-a pus cruce. Doamna Elena le-a trimis din ţară, 
prin vărul ei Pericle Scanavi. A primit ştire că Pericle a 
fost prădat şi ucis de tilhari în pusta ungurească. Numai 

că ela trecut prin Viena acum o săptămînă cu Hariclea, ne- 
vasta logofătului Rasti. Femeia şi-a prădat bărbatul de tot 
aurul, urcîndu-se apoi în caleașca ibovnicului ei, 

— Rămii cu vodă la Viena ? 

— Nu! Mă-ntore la Bucureşti. Trebuia să-l însoțesc 
pe Caragea în Svitera, țara mea de baștină. Gentz i-a 
schimbat gîndut. Pleacă în Italia. 

— Te luăm cu noi, domnule Frans, se oferi mărinimos, 
Hagi Iordache. 

— Mulţumesc de bunătate ! Mai rămîn pentru o treabă 
negustorească. 

Lui Zoican îi plăcu acest tînăr blond şi pirpiriu, cu inimă 
de bărbat. 

— Aș îndrăzni, spuse olteanul, fiindcă și eu rămîn tot 
pentru treburi negustoreşti, să te mai întilnesc. Poate ne 
vom fi de vreun ajutor. 

— Bucuros. Mă găsești la hanul „CGuten-Tag“. 

Cînd află că Recordon este din nou în salonul de aștep- 
tare, von Gentz, cu glas și gest de lehamite, îi spuse lui 
Caragea : 

— Mon prince ! Omul acesta cunoaște toată corespon- 
dența dintre noi. Nu credeţi că ar fi cazul să-l facem 
să uite ? 

— O, domnule von Gentz ! Francois e un tînăr naiv și 
visător. A strîns niște bani și ţine să se apuce de comerț. 
E doar băiat de negustor. Pină acum l-au ameţit fumuri 
de cărturar, A scris ceva despre Valahia — o carte pe care 
mi-a închinat-o și pe care i-am promis să i-o tipăresc. Vrea 
să cumpere de aici niște clavire. Au acum preț la Bucu- 
rești. Ajută-l. te rog, să primească autorizaţia și să-și îm- 
barce marfa pe o corabie austriacă. Mă gîndesc şi la dum- 
neatale, distinse cavalere. N-ai vrea să te recomand lui 
Suţu, noul domn al Țării Românești ? Îi poţi aduce aceleaşi 
servicii ca și mie. Va plăti bine, fiindcă nu dă de la el! 
E necesar să ştim ce se mai întîmplă în Valahia, acum cînd 
Eteria pregăteşte împlinirea visului de aur al tuturor 
grecilor. A 

Von Gentz zîmbi discret auzind vorbindu-i-se despre 
Eterie și visul de aur, dar ideea colaborării cu Suţu nu-i 
displăcu, 

— Atunci n-ar strica, să-l recomandați și pe François. 
Ne-ar putea fi de folos. 


=— O voi face. 

Francois Recordon primi fără entuziasm scrisoarea de 
recomandare către Suţu. I se făcuse lehamite de cîtă mur- 
dărie aflase la Curtea fanariotă. Se bucură, însă, cînd i se 
întinse autorizaţia pentru clavire, mai ales că oamenii lui 
Zoican le încărcară fără nici o plată pe corabia „Maria Te- 
resa“, odată cu niște marfă de-a lor. 

Cînd vasul se desprinse de chei, Zoican întrebă îngrijo= 
Tat pe Codobatură : 

— Unde-s cutiile cu „Seceri“ ? 

— Cutiile le-am lăsat hangiului că-s bune pentru 
ațiţat focul. „Secerile“ se află pe corabie. Au trecut pe 
sub nasul vameșilor fără să bănuiască. 

Aplecindu-se, îi şopti la ureche : 

— Am virit pistoalele în clavirele lui Franţ. 

— Nu trebuia, Ioniţă. Dacă dau vameşii de ele, un ora 
nevinovat o să aibe de suferit. 

— Păi de ce credeai domnia-ta că i-am păzit marfa 
neamțului ăsta și i-am urcat-o pe corabie ? Pentru ochii lui 
de gîscan ? 

Zilele petrecute împreună închegă prietenia ce se înfi- 
Tipase între Recordon şi Zoican. Afiă de la el, cu 
câtă cruzime punea la cale Caragea jefuirea ţării. 

— Ca secretar domnesc mi-am dat seama că pentru 
fanarioți nu sînteţi decît o armată de robi, bună de stors 
în folosul lor și-al turcilor. 

— Așa-i, domnule Frans. Ar fi în stare să mulgă și 
tapii. Dar, ei vin, fură și se duc. Noi rămînem aici, trudim 
şi creștem din dureri, pînă ce va suna ceasul răfuielilor. 

— Va suna, nu mă îndoiesc, dar cu cîte jertfe. Fana- 
rioţii ţin acum să refacă puterea Bizanțului, iar voi să le 
rămîneţi mai departe robi. Pînă și Caragea nădăjduiește 
să pună pe creştet, în locul scîrbosului calpac turcesc, 
coroana Paleologilor. De asta sprijină Eteria. 

— Ştim, domnule Frans, dar cine vorbește prea mult 
n-are timp să mai facă și treabă, iar cînd toţi calcă a domni 
pe spinarea noastră şi vînd palavre cu caimac, află turcul, 
care, deși ține ochii închiși, nu doarme. 

-— După cîte văd, cunoști bine oamenii şi tainele poli- 
tice. Mi-ai mărturisit că ești prieten cu Vladimirescu, 
L-am privit cu încîntare cînd înfrunta Divanul. Caragea 
s-a temut să-l aresteze şi, nădăjduind să-l cumpere, i-a dat 
o slujbă şi-un rang mărunt, 

— Vladimirescu nu-i de vînzare. La noi, poporul mai 
crede în urisitoare, socotind că acest om este ursit pentru 
binele neamului său. E adevărat că nu face parte dintre 
cei ce se îngînă cu mila, dar e drept și știe ce vrea. Nu 
umblă după rață pe cracă şi curcă pe baltă ca mai marii 
Fanarului, visînd la tronuri aurite, și nici nu pleacă la 
cules roada pînă nu-i coaptă. 

— Fanariţii sînt încredinţaţi de sprijinul ţarului. 

— Se îmbată cu apă rece. 

— Și cu fum de tămiie pravoslavnică. Nu-și dau 
seama că eliberarea creștinilor de sub puterea sultanului 
înseamnă schimbarea stăpînului. Abia așteaptă țarul să-i 
inghită, evlavios, ca pe-o anafură. Te rog, domnule Zoican, 
să mă socotești un prieten adevărat. Al domniei tale și al 
poporului român. 

— Lasă-mă să-ți spun pe nume, Frans, nu fiindcă 
ești mai tînăr ca mine, ci fiindcă vorbele domniei tale 
mi-au pătruns în suflet. Cu inimă grea, vreau să-ţi fac 
însă o mărturisire pentru o faptă necinstită săvîrşită de 
oamenii mei. N-am avut tăria să ţi-o destăinui pînă în 
această clipă. Află că toate clavirurile au fost împănate 
cu pistoale. Altfel, n-ar fi putut trece pe sub ochii vame- 
șilor. Acum că știi adevărul, ca și primejdia în cure ie 
afli, fără voie, sînt gata să le arunc în Dunăre. 

Drept răspuns, tinărul elveţian îi întinse mîna şi nu 
mai vorbiră nimic despre taina lor. Numai Codobatură 
înlemni, cînd află de la Zoican că „neamţul“ cunoaște 
adevărul şi tace. Îi venea să-l ia în braţe, minunindu-se 
cum un străin își poate pune pielea în saramură pentru 
durerea altora. 


CAPITOLUL IV 


NISTE „BOIERI“ ENGLEZI FAC CUNOȘIHINȚĂ 
CU VALAHII 


Aproape de Baziaş, pe corabia „Maria Teresa“ se făceau 
pregătirile pentru debarcare. De aici înainte Dunărea 
începea să se neliniștească în fața stîncilor ce răsar viclean 
din adincuri. Munţii îi aţin calea, ca s-o strivească între 

uriașii pereţi de piatră, silind-o să se tirască învolburată 
la picioarele lor, umilindu-i atotputernicia și aţiţindu-i 
miînia. La Cazane, furia ei ia chipul nebuniei. Titanul 
fierbe, loveşte și urlă, năpustindu-se cu disperare, ca să 
iasă biruitor şi să-și ducă geamătul peste cimitirul coră- 
biilor care au cutezat să-l înfrunte. Cunoscnidu-i nebunia 
dezlănțuită în aceste locuri, corăbierii o evită. La Baziaș 
mărfurile sînt descărcate, străbătînd drumul pînă la 
Orșova în trăsuri și căruţe ori pe samarele catîrilor, în 
caravane păzite de ostași chesaro-crăiești, 


Li 


Patru turci îimbarcaţi pe „Maria Teresa“ la Viena, unul 
purtînd uniformă de ofiţer, păzeau o lădiță de fier, fere- 
cată, dormind cu rîndul lingă ea. 

— Ai văzut Codobatură ? îi spuse Zoican. Păzesc 
avutul stăpînului ca nişte cîini, nu ca oamenii. 

— E precum spui, însă eu nu prea mă dau în vint 
după credinţa unor obraze de lotri. Atît cît știu turcește, 
am înţeles din vorba lor că due aurul unui pașă și ostro- 
venii din Ada-Kaleh au să prade ori corabia ori convoiul. 
S-ar putea să mă înșel, însă, domnia-ta, binei ai face să 
stai de vorbă cu căpitanul. Tocmai veneam să-ți spun 
tărășenia. 

Aflînd, comandantul vasului rămase un pic pe gînduri, 
apoi spuse : 

— Transportă două sute de mii de florini. Pașa din 
Rusciuc i-a împrumutat de la Banca Rotschild, pentru el 
ori pentru sultanul Mahmud al II-lea. Se mai întîmplă 
ca oamenii paşei din Ada-Kaleh să vămuiască tilhărește 
corăbiile. Dacă au flat de aurul dușmanului său din Rus- 
ciuc, nu m-ar prinde mirarea să încerce jaful. E între ei 
o veche miîncătorie, o răfuială turcească, primejdioasă 
pentru noi. 

Printre căruţaşii ce duceau mărfuri între Orșova și 
Baziaș, Zoican descoperi cîțiva foști panduri. Bucuroşi de 
revedere, încărcară clavirurile, primind pistoale și mu- 
niție, strecurate cu mare băgare de seamă de Zoican. 

A doua zi, o earavană pestriță, numărînd zeei de care, 
o caleașcă, asini şi catiri cu samare porni spre Orşova. 
Ducea cele mai „amestecate mărfuri: „catifea sadeă. de 
Francia, pălării de Triest englezești și franţuzești, hîrtie 

de Ghenova, panglici, carafe, şi atlaz venetic, felurimi de 
hierăraie de Nemţia, cutii seci de lemn lustruit, cupe și 
hurmuzuri de Şviţera, ceasuri de aur sadeă și de tumbac, 
postav englezesc pentru haine nemţești, spirturi de Un- 
garia și romuri de Englitera, giuvaerică și mărgăritar calp 
de Boemia, cuie şi hierăstraie de Olanda, pînze de Europa, 
mărgean și merinos de America, basmale sacherlii, riş- 
niţe de cafea vieneze“. 

Îi prinse ploaia cu spic de zăpadă pe drumul ce urca 
şi cobora printre muscelele de sub munţii Almăjului. 

Pornit ca iscoadă, Codobatură se întorsese cu ştirea că 
vreo cincizeci de tilhari pindesc în pădurea contelui 
Windischgraelz. | 

De la Viena se mai îmbarcase pe „Maria Teresa“ lordul 
Wiliam Thomson şi lady Dorothy, însoţiţi de trei valeţi 
şi o cameristă. Mergeau să vineze urşi în Carpaţi și 
Balcani. 

— Franz, spuse Zoican, nu strică să afle și englezul 
acesta ce ne aşteaptă. 

— Doresc să vă comunie ceva foarte important, sir, i 
se adresă Recordon, salutindu-i ceremonios. Cum englezul 
ridică din umeri, răspunse lady Dorothy : 

— Vă ascult, domnule. Soţul meu nu cunoaşte fran- 
ceza; Ce plăcere să afli că prin aceste văgăuni și printre 
acești valahi ciudaţi se vorbeşte limba lui Voltaire. 

— Doamnă, multe veţi mai afla şi multe vă vor uimi 
dacă mai zăboviţi o vreme în Valahia. Acum vă rog să 
spuneţi soțului dumneavoastră că ne așteptăm la atacul 
unei cete de tilhari. Trebuie să ne apărăm... 

— O, yes! li așteptăm !... răspunse lordul cu vorba 
strivită din cauza pipei, nelipsită din colţul gurii, dar și 
c-un licăr de mulţumire în ochii cenușii, de parcă s-ar fi 
așteptat să-i iasă în cale cîțiva mistreți speriați. 

Englezul cobori din trăsură. După cîteva clipe, căru- 
feel aveau să fie martorii unei nemaipomenite întimplări. 
l urmase nevasta, frumoasă ca o crăiasă, dar nerușinată 
ca o podăreasă. Umbla în nădragi, ca bărbaţii. 

— Mare blasfemie ! glăsui un catirgiu. Numai papis- 
taşii sînt în stare de asemenea păcat, 

— Ptiuu !.. măi Vasile, glumi un căruțaș. De i-o trece 
prin cap și Marghioalei mele, să se vire în nădragi de 
piele, m-am dus pe copcă. Trebuie să belesc pe Duman 
şi pe Joian, că un bou singur nu-i ajunge. 

Răsună un rîs strașnic ca în miez de petrecere. 

— De ce rîd oamenii aceştia cu atita poftă cînd se 
apropie pericolul ? întrehă înciudată englezoaica. 

— Au o fire veselă și sînt obișnuiți cu primejdiile. 

Cînd sergentul din fruntea ostașilor chesaro-erăiești 
auzi de atacul ce se pregătește, îl cuprinse spaima. 

— Ce putem face noi, șapte ostași, împotriva a cinei- 
zeci ? Cerem ajutoare de la Baziaș. 

— Pînă să vină ajutoarele, ne răpun tilharii. Trebuie 
să ne apărăm. Să încercăm a-i scoate din pădurea contelui 
Windischgraetz, ca să dăm lupta unde-i mai bine pentru 
noi, spuse Zoican. 

— La Poiana Surului, răspunse unul dintre căruțașii 
de prin partea locului. E un tăpșan gol. Spre Valea Seacă 
se vede ca în palmă. Numai în spate rămîne o umbră de 
pădure. Sînt niște stînci care string drumul. li putem 
vîna mai uşor pe tilhari de după ele. 

— Ce zici, Codobatură ? Te-ncumeţi să faci tilharilor 
vreo mascară ca să-i scoatem din bîriog ? 

— Chiar așa, cucoane Zoicane. 

Lăsă armele și banii, luă un burdușel de brinză din 
căruţă, îimbrăcă niște nădragi sparţi în fund şi, spre hazul 
căruţaşilor, sări în şa urmat de Toader Smeură, pe care-l 
lăsă ascuns în lăstărişul pădurii contelui Windischpraetz. 

Carele fură aşezate roată în poiană şi curînd flăcările 
unui foc de vreascuri începură să se zbată năuc, ca o 
pasăre cînd iese de sub cuţit. 

Cu multă poftă mincară englezii niște sitari prinşi 
cu zbilţul la izvor de catirgii, și, fripţi în spuză, sub niște 
capace de aramă. Nu le aisplăcu nici o oarecare pastă din- 
tr-o fiertură de mălai amestecată cu băţul, avind la mijloc 
un cocoloş de brînză frămintată. La sfîrşit, gustară fagure 
de miere, scos din scorbura unui copac. 

Drept răsplată, sir Thomson oferi celor ce îl ospătaseră 
su burătăți atît de neobişnuite, cîte un păhărel de băutură 
englezească. Oamenii aflară că-i zice „ischi“ sau cam așa 
ceva. Cum s-ar chema n-au prea înțeles. Gustul îi vor ţine 
minte însă cît vor trăi. Băuseră ei multe rachiuri în viaţa 
lor : frunte de ţuică, palincă ungurească, vudcă muscă- 
lească și mastică grecească, dar, ca să verse băutura din 
gură, nicicînd nu săvîrgiscră asemenea păcat. Erau convinşi 
că englezii puseseră la dospit în rachiul lor toate ploșnijele 

din regat, fiind nevoiţi bieţii oameni să-și clătească apoi 
gîtlejui cu ţuică din ploscă. 

Noaptea se scurse în rafalele turbate ale viîntului, 
silind pe englezi să strîngă cu străşnicie între dinţi pipele 
de care nu se despărţeau. Cum pe la noi numai ţiganii 
duhăneau din lulea, tare se mai mirară căruţașii că boierii 
englezi au asemenea obiceiuri ţigăneşti. 

C-o frunză în buză, Codobatură făcea să răsune pă- 
durea ca un om iubitor de ghiers haiducesc și neștiutor 
de primejdii pînă ce se pomeni că tabără asupra lui o ceată 
de spabhii, ca o haită de lupi. Scăpă traista de pe umăr, 
auzindu-și burdulul de brînză plesnind. Buzele şi mîinile 
incepură să-i tremure ca la „boala copiilor“. Văzuse de 
mic niște caraghioși pe la nedeile și nedeiţele de pe Motru 
şi Jii, învăţînd oarecare meșteşug de a se scălămbăia şi a 
se hlizi prosteşște, de a pîngăvi şi a se scutura ca de fiorii 
morții, făcîndu-i pe tovarășii de joacă să se prăpădeasă 
de ris. 

— De unde vii ? îl iscodi Buluc-bașa. 

Abia înţelese din gîngăveala şi tremuriciul lui că vine 
de la stînă şi merge la tîrg să viîndă burdutul de brînză. 

Îl căutară turcii pînă şi-n opinci. Nu aflară decit am- 
nar, cremene, iască şi-un pac de tutun. 

— Dar o caravană, venind încoace n-ai văzut ? 

— Văzui zeci de care și catiri, ca la două-trei ceasuri 
de aici, într-o pădure. Se tem de nu știu ce primejdie. 
Aşteaptă ajutor de la Baziaș. 

— Și altceva n-ai mai văzut ? 

— Ba văzui o caleașcă cu boieri evropeneşti, negustori 
de toate neamurile şi niște ostași turci, c-o lădiţă de hier. 

Turcul îşi făcu socoteala că ajutorul de la Baziaș ar 
putea sosi în cîteva ceasuri, deci nu era timp de pierdut. 

— Du-te, îi porunci Buluc-bașa, aruncîndu-i un pias- 
tru, pe care prostănacul îl prinse din zbor. 

Drumul îşi urma firul șerpuit, urcînd și coborînd cînd 
în umbra unei păduri, cînd peste mușşcele sterpe. 

„Hai, Smeură că peştele a mușcat din nadă! O să-i 
vezi curînd la lumină“, spuse Codobatură. 

De parcă l-ar fi auzit, ostrovenii ieșiră din pădure. 

Cînd urcușul se frînse într-un găvan de sub Poiana 
Surului, focuri de armă îi întîmpinară din dosul unor 
stînci, împrăștiate parcă de apele potopului. Buluc-bașa 

nu se aştepta la asemenea împotrivire și, în vreme ce-și 
rumega nemulţumirea, un. glonţ îl culcă pe pămîntul 
reavăn. Cu urlete de fiară tilharii începuseră să urce în 
fugă spre poiana de unde moartea venea fără milă. 

Rindurile lor se răreau însă. Cei rămași, luptători de 
meserie, se apropiau de creştei într-un iureș turbat. Vale- 
ţii abia pridideau cu încărcatul puștilor lui sir Thomson 
şi ale nevestei lui. Englezul lovea fără greş. Avea printre 
puști şi pe cea cu care luptase la Waterloo, sub comanda 
ducelui de Wellington. Socotea că le face tîlharilor o mare 
cinste, trimiţîndu-i pe lumea cealaltă cu ajutorul ei. 

Așezată pe scaunul pliant de vinătoare în marginea 
unei stînci, Dorothy îşi fixă privirile asupra unui uriaș. 
'Treceau gloanţelor pe lingă cl fără să-l atingă de parcă ar 
fi fost fermecat. Simţi la un moment dat cum o arsură îi 
sterse uşor mineca jachetei, trecind c-o umbră de căldură 
peste braţ. O! ce furori va face în salonul ei londonez 
această jachetă, martoră a primejdiei înfruntate în mijlocul 
unei lumi ciudate, necunoscută de nici unul din musafirii 
săi. Apropierea dușmanului îi dădea un sentiment ciudat, 
un amestec de fascinaţie şi groază, mai ales că uriașul pe 
care îl remarcase venea nevătămat. Dar, la un salt, glon- 
țul ei îl dobouri. A fosil ca un semn al disperării pentru 
tilhari. S-au dezlănţuit. Atunci, în fața stîncii după care se 
adăpostise Codobatură, răsunară două explozii neobişnuite, 
una după alta, făcind să ăuie văile şi slirnind panică în 
rîndurile celor ce atacau. Fum negru, împletit cu ţipete 
de spaimă se ridica peste capetele lor. Năuciţi, ostrovenii 
aruncară armele. Și-n vreme ce cătanele din paza convo- 
iului luau în primire prizonierii, oamenii lui Zoican adunau 
de pe cîmpul de luptă puști, pistoale şi iatagane. 

— Dar ce-mi văd ochii ? strigă uluit negustorul, desco- 
pevind printre turci un chip cunoscut. Tu ești Modrigă ? 

— Eu, kir Zoicane ! M-au luat tilharii cu sila. 

— Şi la Cerneţi şi la Halinga și la Ilovăţ tot cu sila 
te-au luat ? 

Modrigă puse ochii în pămînt, cînd din spate răsună un 
strigăt aproape neomenesc. 


— Daţi-mi-l! Am dreptul să mă răzbun pe ticălos. 
Mi-a răpit fata și mi-a ucis nevasta. 


Toader Smeură își înfundă căciula pe .cap, așezîndu-se 
amenințător cu pistolul în mină între Zoican şi Modrigă. 


169 


— ȚiH dăm, dar, mai întîi să-şi mărturisească păcatele, 

— Toadere, cruță-mi viața și îți aduc înapoi fata. 

— Nu te cred, tilharule. Unde-i ? 

— Roabă la Murad, cafegiul din Vidin. 

— O s-o răscumpăr, dar tu, păcatele nu ţi-le poţi răs- 
cumpăra decît în funie. Este drept, fraţilor, să plătească 
moartea şi tilhăriile pricinuite atîtor rumâni, înhăitindu-se 
cu păginii ? 

— Este ! strigară într-un singur glas căruţaşii, 

Îl spînzurară de craca unui stejar, după ce fusese lăsat 
să îngenunche şi să-şi facă de trei ori cruce, sub ochii 
englezilor, nedumeriţi, că în această ciudată Valahie, pînă 
și drept-credincioşii lui Mahomed se închină ca adepții lui 
Hristos. Dar mai nedumerit era sir Thomson asupra acelei 
arme necunoscute a lui Codobatură, care pusese capăt ata- 
cului tilhărese. Nu văzuse nici un tun care să arunce 
ghiulele. „Arsenalul majestaj sale ar face o extraordinară 
achiziție fabricind-o. O ! De-ar fi avut-o cu cîțiva ani mai 
înainte, ar fi cruțat Anglia și continentul de teroarea lui 
Napoleon, iar acel modest general Arthur Wellesley, duce 
de Wellington, nu s-ar împăuna acuma cu aureola de în- 
vingător al corsicanului la Waterloo“. Dacă i s-ar fi spus că 
Anglia a cucerit un imperiu pe altă planetă, lordul n-ar 
fi fost atît de uluit ca în clipa cînd Codobatură îi arătă o 
rîşniță de cafea încărcată cu praf de puşcă. 

— Înţeleg, dar cum a făcut explozie ? 

Fără alt răspuns, Ioniță legă un fir de iască înăuntrul 
rîşniţei dîndu-i foc. Cu tot sîngele lui rece, sir Thomsan 
îsi apucă nevasta de mînă şi o rupse la fugă, ascunzîn- 
du-se după o stîncă. Valahul stinse însă flacăra între de- 
gete, înveselit de spaima acestui boier străin. 

— E foarte primejdios, spuse lordul ieşind din adăpost. 

— Nu, dacă arunci rîzniţa la timp. 

— Hotăriît lucru, draga mea Dorothy, deși mi-ai spus 
că oamenii aceştia sînt latini, au mult singe rece, nu ca 
valetul nostru Arnold. Tot timpul luptei și-a păzit pielea, 
ascuns după stinca de unde îmi împingea arma încărcată, 
de parcă aş ii fost ciumat. 

— Vă rog, sir, daţi-mi dezlegare să plec, vorbi, încli- 
nîndu-se băţos valetul, care auzise discuţia, 

— Afl reight, ţi-aș da şi doi pummi, dar n-o fac din 
consideraţie pentru primul ministru care te-a recomandat, 

— E tare nesuferit, dragul meu, iar pata aceea ca o 
semilună pe obrazul lui, mă dezgustă. 


+ 


Dincolo de Orşova, Codobatură trecu toate armele prin 
coclaurii de pe Valea Cernei cu ajutorul ciobanilor. Pesta 
trei zile ele se odihneau într-o peșteră a Topotniţei. 


CAPITOLUL V 


BLESTEME 


În ianuarie 1819, Alexandru Suţu intra cu strălucit 
alai în Bucureşti de care îl lega amintirea unei îndepărtate 
şi scurte dormii. Fiindcă își trăgea exvghenia din negustoria 
cu lapte și iaurt a unui bunic („Sutzo® însemnind Jăptar 
în limba tareă) eăuta să poleiască cu strălucire de bazileu 
bizantin imaginea celor patru bivolițe, furnizoarele din 
început al bunei stări. Întîrziase la minăstirea Văcăreşti 
o săptămină întreagă, așteptînd întocmirea suitarlicutui. 
Intra în oraşul de scaun, trufas, pe calul dăruit de sultan, 
urmat de caleștile doamnei şi ai celor nouă copii ai săi, 
plus alți nouă ai răposatului văr Costache Suţu, în casa 
căruia locuise la Arnăut-Kioi, după ce-i arsese palatul din 
Terapia. Alte 80 de rude sărace, aduse pentru căpătuială 
veneau pe cai pricăjiți, istoviţi de drum, și ţesălaţi în 
popasul miîwmăstiresc ; iar, în urma lor, opt sute de obraze 
amestecate, de ła foşti ieniceri ajunși cămătari, la slugi, 
cieîţi şi negustori ori gicată din drojdia Gezmoşteniţilor, 
lustruită la Văcărești aidoma cailor, Mare strălucire dă- 
deau alaiului şirurile de boieri călări, în caftane îmblănite, 
săltînd în şei cu valtrapuri de catifea, cu căpestre poleite, 
cu scări şi zăbale de argint ; isnafurile cu steagurile lor ; 
cievul în odăjdii aurite; arnăuții în fustanele albe ; trîim- 
bițașii și meterhaneama, cu alămuri sclipitoare, Îl umbrea 
un pic tacimul cioclilor, încheietori ai „vicleimulu: dom- 

nesc“, cum botezaseră bucureştenii, în zeflemea, masca- 
rada înscăunării. 

Barba albă revărsată peste caftan, scotea parcă mai 
mult în relief faţa suptă şi buzele vinete ale fanariotului, 
iar uriașa cucă cu pene de struţ părea că-l striveşte. 

— E topit de drum, zise Sorcovăţ, privindu-l din pra- 
gul cîrciumii. 

— Ba îi sună coliva în piept, îi răspunse un mușteriu 
roșcovan. De miine o să înceapă vodă să strîngă bani 
pentru cămătari, de poimîine pentru turci şi de răspoi- 
mîine pentru el. Ăsta îi este călindarul de jaf, că vene- 
ticii lui pradă fără călindar. 

Suţu se așeză în palatul lui Dumitrache Ghica din 
Podul Mogoşoaiei, unde şezuse şi Caragea. Orîndui în 
dregătorii și boierii cunoşcuţi ca vrăjmași, nădăjduind 
să-i cîştige. Dar mai mult decît adunarea banilor îi tul- 
bura somnul Eteria. Nu voia să meargă pe drumul ei pri- 
mejdios. 'Ţinea mai mult la propria-i soartă, decît la hi- 
mericul vis al alungării turcilor din Constantinopol, cu 
atit mai mult cu cit, Eufrosina doamna, pe cit era de pro- 
lifică (îi făcuse 11 copii), pe atît era de cicălitoare, pisîn- 
du-l zilnic să-şi căpătuiască beizadelele cu valahe bogate 
şi să adune zestre domniţelor. Trebuia neapărat să le facă 
rost măcar de cîte o moşie. Dar cum ? Își aminti atunci că, 
de alaiul domnesc se lipise la Stambul și Focas, fostul 
econom al Patriarhiei, tare priceput în treburile pravilnice 
şi mai ales în cele nepravilnice. Îl află conţopist la Divan. 

— Focas, dacă mă asculţi, te fac om! Am nevoie de 
moșii pentru zestrea fetelor. 

— Găsim, slăvită doamnă, și nu prea scumpe. 

— Mă faci să mă îndoiesc de isteţimea ta, Focas. Crezi 
eă de-ași fi avut bani, cînd ştii cu cîte datorii a venit vodă 
pe cap, te chemam să-ţi cer sfatul ? 

— Prea ilustră stăpînă ! Se află unele pricini de moșii 
în fața Divanului. Iată, pentru cea a Tirgoviștei, Caragea 
a întocmit zapise că ar fi domnească. N-a mai avut timp 
gă pună mîna pe ea. Dacă vine pricina spre judecare, poate 
să tipe moșnenimea pînă i-o plezni fierea, că tot măria-sa 
hotărăște. Numai să vrea. 

— Vodă vrea ce vreau eu, Focas |. 

Grecul se înclină, cu dreapta pe inimă. ,,Vasăzică aşa 
e, cum spune lumea. Suţu e sub papuc. Asta e bine de 
ştiut“, gîndi el. 

— Cum putem izbuti, Focas ? 

— Nu-s decît un biet condicar fără putere, prea slà- 
vilă doamnă, iar orînduirea pricinilor de judecată le face 
logofătul de Divan. Dacă măria-sa mi-ar da această dre- 
gătorie, mai dezgrop ceva pricini închise şi moșiile pot 
intra în stăpînirea domniei. 

— Te fac logofăt de Divan, Focas. Du-te, scrie pitacul, 
şi adă-mi-l. 

În două zile, Focas fu rînduit în dregătoria rîvnită. 
Peste o lună, Divanul judecă vechea pricină a moșnenilor 
tîrgovișteni, hotărând că moșia lor e domnească, iar peste 
alte trei, domnița Elena o primea ca zestre, la măritișui 
ei cu Manolache Băleanu. 

— Focas, îi spuse într-o zi Frusina doamna, beizadea 
Gheorghiţă oftează cumplit după Dafina Izvoranu, fata 
unui clucer. A cunoscut-o la o soarcă a logofătului Sa- 
murcaș, căruia i-ar fi nepoată. Află ce hram poartă și, 
mai ales, ce avere are. 

— Mă fac luntre și punte, slăvită doamnă. 

Răspunsul i-l aduse curînd. Dafina primea ca zestre 
moşia Izvoarele, ciuntilă de taică-său, mare jucător de 
stos și faraon. Dar, clucerul avea o pricină de pămînturi 
cu țăranii din Drajna și cu moștenitorii lui Manuc. 

— Ar fi zestre bună pentru o beizadea : păduri, livezi 
şi fineţe, unde se pot creşte sumedenie de vite. Mai are 
și la Păcureţi o moșie mare, cu puțuri de păcură, dar asta 
e pusă zălog pentru datorii la un cămătar de aici, Ioani- 
chie Vamyvacas, o informà Focas. 

— Vamvacas, ai spus ? Nu-i cel care vrea să ia în 
arendă vămile de margine ? 

— Da, prea mărită doamnă, răspunse uimit Focas. 

— Miine mi-l aduci la Curte, în odaia chelarului, 

Cînd află cămătarul că e chemat de doamna Fru- 
sina, tresări. De l-ar fi chemat vodă, treacă-meargă ! Cu 
el s-ar fi înțeles mai ușor, dar nevastă-sa e tare avană... 
Cine intră pe mina ei iese jumulit. O păţiseră Moscu şi 
Sachelarie, cu tot praxisul şi iscusința lor cămătărească. 
Hotări să fie mai prevăzător ca de obicei și, pe cit îi va fi 
cu putință, să-i intre în voie. Dușmănia ei ar fi mai dău- 
nătoare decit a lui vodă. 

Vamvacas rămase uimit de modul direct și nerușinat 
în care doamna şi stăpîna Ţării Româneşti îl atacă: 


173 


— Ce sumă îţi datorează clucerul Izvoranu de ţi-a 
zălogiit Păcureţii ? 

— Peste o sută dc mi de piaştri ! 

— Îmi aduci poliţele lui și primeşti în arendă vămile 
de margine. Asta nu te scutește de restul îndatoririlor 
față de domnie după obiceiul ţării pentru contraccii. Alt- 
fel, le ia Meitani. Ai auzit bine Vamvacas ? 

— Auzit, măria-ta, răspunse opărit cămătarul, gîndin- 
du-se că dacă acest diavol de muiere ar fi fost nevasta lui 
Caragea, el n-ar mai avea astăzi nici după ce bea apă. 


k 


O ceată de arnăuţi dădu buzna în miezul zilei, punînd 
stăpinire pe conacul din Drajna. Izvoranu, ridicat acum 
în cin de vornic, amenința să ia şi toate vitele aflate pe 
moșie. 

„Viitorul cuscru al lui Suțu a început să scoată 
coarnele”, își spuse Sorcovăţ cînd află ştirea trimisă de 
Uţubarză. Abia după cotropirea conacului se lămuri 
hangiul pioicştean de ce proaspătul vornic trecuse spre 
munte cu alai arnăuţesc de parcă ar fi fost vodă. 

Îl însoțea fiică-sa, Dafina, o fetișcană de șaptesprezece 
ani, de o cruzime rar întilnită. Bătea slugile cu biciul, 
iar cînd ieşea călare prin sat, oamenii se fereau din cale-i 
ca din faţa unei apucate. Avea însă o frumuseţe tulbură- 
toare, la fel de sălbatică ca şi firea ei. Lumea vorbea că 
nici n-ar fi fata Izvoranului, ci a unui palicar atenian, cu 
care maică-sa s-ar fi avut bine. 

Cînd Izvoranu îi spusese Dafinei că o va mărita cu 
beizadea Gheorghiţă, i-a ris în nas : 

— Cu bilbiitul și urdurosul de Şuţică ? Nici prin gînd 
nu-mi trece. 

— Fetiţa tatii, sîntem aproape săraci. Vodă ne dă 
înapoi moșiile pierdute. Mai află că măria-sa e bolnav. O 
să se prăpădească curînd. S-ar putea ca Șuţică, cum l-ai 
botezat, să ajungă în scaun, iar tu să fii doamna Ţării 
Româneşti. 

— Nu pot să-l sufăr. Cînd îl văd așa bleg îmi vine 
să-l bat, ceea ce am să și fac dacă-l iau de bărbat, 

Neprimind nici un semn de viață de la Zoican, Uțu- 
barză: porni la Drajna. Își chemă în toiul nopții oamenii 
din fosta lui ceată haiducească. Nu mai veniră decit șase: 
Restul se risipise prin țară ori întundase ocna. Cu cîțiva 
inși nu putea smulge conacul din ghiarele arnăuţilor. 

Plecă cu ochii în pămînt ca un om învins, copleșit de 
ruşine și revoltă. 

La Văleni: întilni pe Jisanie, Ispas și Toma tir. 
Veneau val-virtej către Drajna. 

— Te-ai dat prea usor bătut. Ilie. 

— Nu pot ucide oamenii. De după zidurile conacului, 
arnăuții ne-ar ucide ca pe niște iepuri. Să se plingă Zoican 
Divanului. 

— Aştepţi judecata domnilor ? Nu știi, că ei te fură, ei 
te judecă şi to! ei te spinzură ? Ori ai uitat că de cînd cu 
turcii și fanarioții, dreptatea umblă la noi cu capul spart | 
Zoican e plecat în Transilvania, iar cind o veni n-are ce 
face. Dovada adusă de Toma Știr da la Babic nu se mai 
află la Divan. S-a dus pe apa Simbelei cu toate hirtiile 
noastre, cu condici cu: tot, după venirea lui Suţu. Două 
săptămini a scotocit în zadar Sorcovăţ cu diecii Divanu- 
lui, iar Avedic, vechilul moștenitorilor lui Manuc, a 
vîndut casa și a plecat la Hînceşti sau în altă parte. 
Nimeni nu ne-a putut spune. Hai înapoi la Drajna, Ilie 
Altfel ne ducem la fund: Stai pe ginduri, de parcă te-a 
moleșit negustoria. 

— Nu, Vasile ! M-a făcut mai chibzuit. 

Noaptea, ceata lui Uţubarză se adună în pădure, 
scoțind armele din bordeiete paznicilor, în vreme ce 
Jiganie hotărt să plece la vornicul Izvoranu, în anteriu şi 
potcap. 

— Îţi pierzi vremea de pomană, Vasile. Ce apucă lupul 
nu mai lasă din gură, r 

— Vreau să văd ce paznici i-au rămas la Izvoarele. Ar 
fi mai ușor poate să dăm buzna peste vornic şi pe urmă 
să-l jucăm după voie, Ilie. 

— Încotro, sfinţia-ta, îl întrebă Jiganie pe-un călugăr 
ce cobora călare dinspre Cheia. 

— La Izvoarele. 

Află că îl trimisese stareţul Gherontie la vornicul 
Izvoranu să vîndă ceara şi mierea din stupina moşiei lui, 
căreia îi purtau de grijă monahii. Picase de la Brașov 
un negustor sas, cu preţ bun. 

— Măi frate întru Domnul, îi spuse Jiganie, îulgerat 
de un gînd viclean, ceara și mierea boierului au fost 
cumpărate de Sfinta Episcopie a Buzăului. Ieri am 
plătit-o, şi, în două-trei zile, o ridicăm. E păcat să mai 
baţi drumul pină la conacul boieresc. Ia mai bine o gură 
de rachiu să-ţi speli gitlejul şi spune-i sfinţiei sale 
stareţului Gherontie că părintele stavrofoi: Ieronim de la 
Episcopie îi irimite multă sănătate. 

Auzindu-l, Uţubarză rămase ca prostit, în mijlocul 
drumului. 

— De ce-l minţiși, Vasile ? 

— Dece ? Am acu altă socoteală, Ilie. 

Așezată pe un dimb în marginea satului, curtea vor- 
nicului Izvoranu era legată de așezarea țăranilor printr-o 
lungă alee de plopi. 

— Dumnezeu să te binecuvînteze, boierule ! 

— Să te audă Cel de sus, Sfinţia-ta. Cine eşti ? şi ce 
doreşti de la mine ? 

— Sînt ieromonahul Calinic de la Cheia. Sfinţia-sa, 
iubitorul de Dumnezeu Gherontie, stareţul nostru, îţi 
trimite binecuvîntare și vorbă, prea cinstite vornice, că 
venind un negustor sas din Brașov, dă preţ bun pe ceară 
şi miere. 

Cînd auzi Izvoranul că sasul plătește aproape îndoit 
faţă de ceilalţi negustori, se bucură, poftindu-l pe călugăr 
să-l omenească cu şerbet și cafele ori poate chiar c-un 
păhărel-două, cum nădăjduia oaspetele. Dar pe cînd tăiță- 
suiau la masă, vornicul văzu, și, parcă nu-i veni a crede, 
răsărind de sub rasa călugărească o ţeavă de pistol, dez- 
meticindu-se numai cînd auzi un glas poruncitor : 

— Stai liniștit, boierule, că mi-e irăgaciul cam ţifnos. 
Văd pe masă călimară şi pană. Ia şi scrie ce-ţi spun : 

— Tilharule ! 

— Nu | Asta să n-o scrii, dar nici să n-o mai spui. E o 
vorbă dulce care ți se potrivește ; grăbeşte-te să așterni pe 
hîrtie porunca haiducilor, l l 

Vornicul scrise vechilului să scoată neîntîrziat slugile 
şi arnăuţii din conac, fără a-i. pricinui vreo vătămare, — 

aceasta fiind noua poruncă domnească. „Altcum să nu 
faci, nici tu, nici căpitanul Iovanopol, că nu mai răspund 
de capetele voastre“. 

— Acu, boierule, dă-rai zapisul moșiei Drajna pe care 
l-ai furat de la Divan ! 

— E la logofătul Samurcaş. 

— Nu minţii, că lui nu-i face irebuinţă. N-am venit să 
te prad cum faci tu cu pămînturile ţăranilor. Dar, dacă 
nu mi-l dai de bună voie, îţi iau toate zapisele, bănetul 
şi giuvaericalele, bez că-ţi pun o ţîră de foc pe la colţurile 
casei și te las să arzi ca un șoarice, legat de sipet. Curtea 
e împresurată de haiducii mei şi nădejde de scăpare n-ai. 

Cum vornicul se tot codea, Jiganie îl chemă pe Ispas. 

„Leagă-l pe burtos cu taclitul și înfundă-i gura cu bas- 
maua.“ 

În vreme ce Toma Ştir alerga în galop spre Drajna cu 
răvașul vornicului, Jiganie desfăcu sipetul boierese cu 
lama cuţitului, înșfăcînd un maldăr de zapise cu peceţi. 

Vechilul boieresc nu-l cunoștea pe Toma tir, care 
purta cușmă de lipcan domnesc. 

— Ţine răvașul vornicului, tună moldoveanul. E 
poruncă de la domnie să sloboziţi conacul, întorcîndu-vă 
la Izvoarele. 

Vechilul citi răvașul boierului. Scrisul, iscălitura și 
pecetea nu sufereau îndoială. 

— Nu te codi, vechilule ! Spune-i căpitanului să-şi ia 
arnăuții, dar nu înainte de a-i pune să-și golească buzu- 
narele și coburii de tot ce-au furat. Răspunzi alături de ei. 

Tonul poruncitor al lipcanului îl intimidă pe vechil. 
Făcu întocmai cum i se ceruse. 

Din podul unei case, Uţubarză privi uluit la arnăuţii 
și slugile boierești ce părăseau degrabă conacul. Tot cu 
atita grabă, îl cuprinse cu oamenii săi. Aflind de la Toma 
Ştir cele întîmplate, își făcu cruce. 

— Măi, Toma. Văd, și nu-mi vine a crede. Jiganie 
parc-ar fi episcopul iadului, c-o avea și iadul popii lui. 

Rîseră cu poftă, pregătindu-se pentru luptă. Conacul 
ajunse curînd o fortăreață ce nu putea fi cucerită de toată 
arnăuţimea domnească, în cap cu bimbașa Sava. 

— Acu, Ilie, pleacă la treburile tale. Te-ar putea cu- 
noaşte vreo iscoadă și nu e bine. Avem nevoie de tine la 
Ploieşti, îi ceru Toma Știr. 

În cerdacul boieresc, Jiganie opri ţiganca ce aducea 
tava cu dulcețuri şi cafea. 

— Las-o aici. Boierul scrie nişte epistole şi nu-l tul- 
bura. O să te cheme. 

În urma  roabel, sfinţia-sa înghiți Jumătate din 
chiseaua cu şerbet de cicoare dulce-amărui și sorbi cele 
două filigene cu cafea, tare rău părîndu-i că hapsînul 
boier nu poruncise și o stacană de rachiu ori măcar una 
de vin. 

Ispas se dădu după poartă, fiindcă pe aleea conacului 
se arătase un călăreț în galop. Descoperi curind că-i o 
femeie. Învirtea arma cu care ucisese iepurele atîrnat 
de ciochina şeii. 

— Mai iute, nărozilor, strigă ea celor doi robi tuciurii 
ieșiii în întimpinare, iar cînd unul scăpă dirlogii calului, 
Dafina Izvoranu începu să-l lovească cu cravașa, 

— Iartă-l cuconiţă că-i betcag și-l omori, se tingui o 
țisancă cu burta la gură. 

Drept răspuns, Dafina ridică mîna asupra ei, dar gestul 
i-l curmă în aer un necunoscut, răsărit ca din pămînt. 

— Cum îndrăznești, ticălosule ? ; 

— Nu eu sînt ticălosul, fetișcană nebună, răspunse 
Ispas. 

La asemenea vorbă obraznică, Dafina sări ca o fiară să 
lovească, după obiceiul ei. Fu prinsă însă de niște brațe 
vînjoase. În zadar răcnea disperată, chemînd slugile. De 
prin acareturi se iviră doar citeva ţigănci, rotindu-și albul 
ochilor duşmănoși. Cînd Ispas îi dădu drumul, besmetică, 
Izvoranca izbi cu cravaşa roabele năucite, pînă ce una 
dintre ele, o păli cu furca în creștet, iar, celelalte, o călcară 
în picioare, întimplare de pe urma căreia rimase schiloadă 
ŞI capie. 


Vodă Suţu dădu poruncă să fie scoşi cu orice chip din 
conac „tilharii care-l cuprinseseră prin vicleșug“. Zile 
şi nopți s-au înverșunat arnăuții împotriva lui Ispas și-a 
oamenilor săi, alegîndu-se doar cu morţi și răniţi. Dispe- 
rat, comandantul lefegiilor domnești ceru spitarului 
Diamandi două tunuri ca să spargă stavila de piatră a 

zidurilor. ,„Tunuri împotriva unor ţărani proşti ? se înfurie 
mai-marele oștirii — de ce nu-mi ceri şi-o măciucă să te 
aperi de muște ?“ În van încercară să pună foc acareturi- 
lor curţii, ori să coboare, noaptea, pe crengile unor copaci 
crescuţi lîngă ziduri. Și, tot în van se dovediră și amenin= 
ţările cu piîrjolirea satului care se pustiise de suflete. l 

— Cît dai, kir căpitane, să ţi-i scot fără să mai tragi 
un glonț ? îi spuse într-o zi un necunoscut, comandantu- 
lui arnăutților. 

Pentru cinci sute de piaștri, Niţă Odobac dezvălui o 
taină a conacului. 

— Fostul arendaș a adus apă pe urloaic de pămînt 
ars, dintr-un izvor de sub deal, că i-a secat puțul din 
curte. Dacă tăiați ăstora apa — aleluia ! Or să crape de 
sete și ei și vitele. Vă duc la izvorul cu pricina, că 
urloaiele-s îngropate. 

A doua zi, asediații mai avură apă din adăpătoarea 
vitelor. 

— Fraților ! tilharii stăpînirii vor să ne vină de hac, 
însetîndu-ne. Noi om răbda, cît om răbda, dar vitele or să 
se topească curînd, Să destupăm puţul — le ceru Ispas. 

Sleiţi de puteri, săpară după vină de apă care pierise 
dar n-o aflară. Vitele cădeau una cîte una. Cînd le vedeau 
picotind, gata să se prăbușească, le înjunghiau, ca să-și 
mai amăgească setea cu sînge. Oamenii tînjeau lîngă ani- 
male pe iarba pirjolită. O zi-două, băură vin din polobocul 
găsit în beci, dar, Maria, nevasta lui Ispas, sări cu gura: 

— Nu mai beţil Să-l păstrăm pentru mămăligă. Și 
de cum mîncau din asemenea fiertură de mălai cădeau 
într-o sete de foc, cu privirile lipite de cerul care se 
încăpăţina să rămînă senin. 

— Ce facem, Ispase ? Ne-au ajuns puterile la capăt. 
Ni s-au săpat şanţuri în buză și ni se umflă limba-n gură. 
Mult n-o mai ducem. 

— Mai răbdaţi puţin. Parcă s-adună nori. 

— Dacă ieşiţi din conac, vă lăsăm să plecaţi în voie — 
le strigă un arnăut, apărut sub ziduri, c-un ştergar în 
vîrful iataganului. 

— Nu vă dăm crezare. 

Sloboziră vitele-n drum, că mureau pe capete, dar să 
lase conacul cu hambarele pline, nu se îndurau. S-ascun- 
dea în ele munca de peste an a întregii obşti. Ar fi 
osindit-o la foame, 

Ispas începu să citească dușmănie în ochii oamenilor 
sleiți de puteri, pină ce, cîţiva veniră asupra-i, amenin- 
țători : 

— Noi ieşim. Nu te împotrivi, c-ar fi păcat să ţi se-n- 
tîmple ceva rău din mînă de frate. 

Tăcu, lingînd -roua de pe cămașa întinsă de cu seara 
în curte, 

— Nu răspunzi ? 

— Răspund! Dacă nici la noapte nu plouă, miine, 
cine vrea poate să iasă din conac. 

— Nu-i credeţi pe arnăuţi. Nu ţin făgăduiala și omoară 
la voi, bre — spuse Ivanciu. 

— Mai bine de glonţ decît de sete — se auzi- un glas 
stins. 

Dimineaţa, cîțiva însetaţi strigară de pe creasta zidului 
pe comandantul arnăuţilor. 

— Vrem să ieşim, căpitane. 

— Slobozi sînteţi, dacă lăsaţi armele. 

încheind şirul celor ce părăseau conacul, Codin trase 
poarta în urma lui. Socotind că nimeni n-a mai rămas 
dincolo, arnăuțţii tăbărîră cu iatagancle asupra țăranilor 
ajunși în mijlocul drumului : 

— Na-vă, nenorociţilor ! Destul v-aţi bătut joc de 
noi, răsună miînioasă vocea căpitanului. 

De după ziduri trozniră cîteva arme. 

Înjurînd în limba lui, Ivanciu apăsă pe trăgaci. Căpete- 
nia arnăuţilor se răsuci o clipă în loc, apoi se prăbuși în 
țărîna uliţei. Și, odată cu sfîrșitul lui, încetă şi lupta. 
Rămași de capul lor, soldaţii se risipiră prin curți. 

— Aşa vă ţinurăţi vorba, iudelor? — strigă Ispas. 
Măcar, acu cînd v-a murit căpitanul, lăsaţi oamenii să 
ridice răniții și să plece. Ridicaţi-i şi voi. Vă învoiţi ? 

— Ne învoim. 


Peste Ciucaş şi Muntele Roşu se ivise o scamă subțire 
de nor, dar vintul o risipi ca pe-un puf de păpădie. 

— Ne spulberă şi ultima nădăjde, Mario. Rău ai făcut 
că n-ai rămas acasă — îi spuse Ispas, nevesti-si. 

Maria nu. răspunse, îngrijorindu-l. Privea în neștire 
jghiabul adăpătorii. Vrea parcă să spună ceva și nu putea. 

seu A... a... apă 1!“ se auzi din spate un glas aproape stins, 

„Apă“ — izbuti să rostească și femeia. 

„Sărmana“ — o căină Ispas. A-nceput să aiureze, ca 
şi ăla din spate. Poate că așa își arată moartea semnele“. 

Strigătul se repetă însă, sunînd parcă, tot mai mult, a 
biruinţă. 

Cîţiva se săltaseră pe buza jehiabului adăpătorii, sco- 
bit într-un uriaș trunchi de plop. Din gura urloiului, 
începuse să bolborosească o zeamă tulbure ca braga, 
limpezindu-se clipă de clipă. 

Unul dintre drăjnenii ieşiţi din conac descoperise locul 
unde arnăuţii zăgăzuiseră apa şi meremetisese tot dichisul 
olanelor. 


Aflindu-se că Suţu e bolnav rău, peste cîteva zile 
spătarul Diamandi și-a retras arnăuţii din jurul conacului. 


` 


x 


Vestea celor petrecute la Drajna și Izvoare căzu ca 
un trăsnet la Curtea domnească din București, unde 
căpitanul Iovanopol se întorsese numai cu zece arnăuţi. 

— Să te ia dracu, Panaghio, îi strigă Eufrosina 
doamna doicii copiilor ei. Mi-au plouat pe cap nenoro- 
cirile pe care mi le-ai cobit. Piază rea ce eşti la ușa 
omului ! 

— Bate-mă, omoară-mă, măria-ta, dar așa mi-a căzut 
şi-n bobi și-n cafea. 

— Spune, Panaghio, vorbi îmblînzită doamna Euiro- 
sina, ce vești aduci din tîrg ? 

— Află, măria-ta, că nu-i a bine. Fierbe prostimea. 
Asta nu e din bobi! S-au ridicat nebunii de tîrgovișteni, 
cu muierile şi copiii. Au conăcit azi noapte pe maidanul 
din capătul Podului Mogoşoaiei, lîngă chioșcul lui Mavro- 
gheni şi vor să vină la Curte. Abia îi ţin în loc arnăuţii. 
Unii au răzbit pînă la biserica Sfîntului Niculae ăl Sărac, 
Au pus la topit un cazan cu smoală în curtea bisericii, pe 
mormîntul unui strigoi, că fierbe, măria-ta, fără vreascuri, 
doar cu duh de pucioasă. Stau în jurul focului, ca niște 

iazme, blestemiînd de ţi se face părul măciucă și nu-mi 
vine a spune. 

— Spune, Panaghio ! 

— Maică... maică... Păcatul să fie al măriei-tale, de 
ți-or auzi urechile ce nu trebuie să audă, 

— Spune-mi odată, Panaghio! porunci, bătind din 
picior. 

— Aprind tirgoviștenii luminările la coadă şi le înnă- 
buşă flacăra în smoală, blestemind : Cum vă topiţi voi 
lumina Domnului în smoala iadului, așa să se topească 
tot neamul Suţeștilor în întunericul cel veşnic. Prunci să 
nu mai zămislească decit orbi, ciungi şi ologi, plini de toate 
bubele lui Iov și cu mintea rătăcită. Focul să le pîrjolească 
casele și-n pălălaia lui să se scalde, hultanii să le ciugu- 
lească ochii în spînzurătorile păgînilor și anul să nu-i mai 
apuce în bucuriile vieţii de nu ne dau înapoi pămînturile 
furate. 

La fiecare lumînare stinsă, strigă într-un glas: pen- 
tru vodă, pentru muierea lui, pentru beizadea Nicolache, 
pentru... 

— Taci scorpie ! Ţi-au mers la inimă blestemele de 
le rostești cu-aţita foc! De-asta te-am omenit în casa 
noastră ? | 

Cuprinsă de furie, ocărînd cu vorbe scîrbavnice ca 
podăresele, s-a repezit la doică, a prins-o de păr, și-a 
izbit-o cu pumnii, pînă ce femeia s-a prăbușit pe covorul 
de Smirna. Abia atunci, Frusina Doamna începu să se 
dezmeticească. Îşi acoperi ochii cu palmele, trîntindu-se 
în hohote de plîns pe divan. Sfiîşie macatul, căzînd apoi în 
genunchi lîngă doică. Îi șterse sîngele, ce se prelingea pe 
obrajii învineţiţi, c-o fişie din rochia-i de atlaz, biiguind 
aproape în neștire : 

— lartă-mă, Panaghio.., Iartă-mă..: Nu mai ştiu pe 
ce lume trăiesc. Mi-e teamă, nu știu de ce şi de cine, de 
Dumnezeu, de oameni ori de Satana, de ziua de miine, de 
soarta mea și a copiilor mei. 

A plins Frusina-doamna cutremurată de o neliniște 
tulbure pe care o respira parcă odată cu aerul, ca pe-un 
abur otrăvit, dînd apoi buzna peste vodă : 

— Alecake ! nu mai pot | Plouă cu blesteme pe capul 
nostru şi mă chinuiesc noaptea vedeniile. Isprâvește 

odată cu tîrgoviştenii ăștia. Amăgeşte-i, alungă-i, astupă-le 
gura cu pămînt. 

— Taci, femeie ! Nu tu ai găsit moșie şi ginere pen- 
tru Elena ? Curînd o să plodească. Cu ce o să crească 
pruncul Băleanului ? Cu pomana sultanului ? Dacă dau 
înapoi o palmă de pămînt tîrgoviştenilor, sînt silit să dau 
și altora. Nu tot tu m-ai îndemnat să iau drăjnenilor 
moșia ? Cu ce ne-am ales? Vornicul cu fata nenorocită, 
eu cu arnăuţii spircuiţi. Curînd vine rîndul la măritiș 
strulubaticei Ralu. Beizadelele înghit, și cer ca turcii. De 
unde bani ? N-o să stau pe scaun un veac. Din ceo să 
trăim ? Din mila lui Dumnezeu ? Vezi-ți de treburile tale 
și lasă-mi mic grija ţării. 

— ie ? Te duce de nas toată liota neamurilor! Nu-i 
simţi cum se ghiftuiesc nepăsători, în vreme ce tu te 
omori pentru haraci și plocoane ? Nu eu chivernisesc 
agoniseala pentru ziua de miine ? Dacă-mi ieși din voie, 
îmi iau copiii şi plec cu ce-am putut aduna. Crezi că fără 
mine ajungeai să plătești cămătarii și să pui un ban de-o 
partie ? 

— Bine, doamnă, O să-i chem pe tîrgovişteni. 

I-a primit a doua zi la Curte, fără a se clinti de lîngă 
parmaclicul cerdacului și, luîndu-le plingerea din virful 
prăjinii, le-a vorbit mieros : 

— Duceţi-vă acasă, oameni buni. O să citesc jalba 
voastră şi o să vă fac dreptate ! 

Împinși de arnăuţi, tirgoviștenii părăsiră ograda dom- 
nească, pe jumătate convinși că vodă-i înșeală. 


Li 


Scrisoarea primită de la von Gentz avu darul să-l 
neliniştească pe Suţu. Îl prevenea că Metternich vă 
informa pe Marele vizir de frămîntarea grecilor din 
Muntenia și Moldova. „De ce să n-o iau eu înaintea 
cancelariei vieneze, înştiințind pe reiss-efendi de acest 
pericol ? Îmi dovedesc credinţa faţă de împărăție“, își 
zise Suţu, ceea ce făcu numaidecii, cerînd să i se trimeată 
arme pentru sporirea gărzilor arnăuţeşti şi asigurînd 
înaltul Devlet că alîta timp cît va sta în scaunul de la 
București, va stîrpi orice încercare de zurbă. 

Dealtfel, zilnic, Hristodor, şeful serviciului său, de 
informaţii, îi raporta cea mai mică mișcare a eteriştilor, 

împlinindu-i listele cu numele complotiștilor, printre care 
se aflau mulţi dintre oamenii săi de încredere, ca Iordache 
Olimpiotul, comandantul gărzii domnești. 

— Iordache, îi spune vodă într-o dimineaţă, pe cind 
acesta îi făcea obişnuita temenea, vino după mine. 

Așezat pe divan, bătu din palme, poruncind lui cafegi- 
başa să aducă cafele pentru el şi căpitan, ceea ce era un 
fapt cu totul deosebit. 

— Ascultă-mă, lordache, sint mulțumit de slujba 
şi credinţa ta. Cheltuielile ţării nu mi-au îngăduit să te 
răsplătesc pînă acum așa cum aş fi vrut. Azi o pot face. 
Ai să primeşti aceeaşi simbrie ca şi bimbașa-Sava. Ştiu 
că stai înghesuit. De miine te muţi în casa secvestrarisită 
de la rebelistul Fundulea. Ţi-o dăruiesc. 

— Măria-ta, sînt nevrednic de atîta cinstire. 

— Nu, Iordache, dacă nu te aflam credincios n-aş fi 
făcut-o. Și oamenii tăi vor primi simbria sporită. 

Arnăulul puse un genunchi în podea, sărulînd poala 
caftanului domnesc. „Cum o să-l ucid ? se întrebă în 
sine. S-o facă Samurcaş, care dă porunci, dar bani ioc“. 

De cind Leventis, drasomanul consulatului rusesc, 
adusese din Odesa un steag cu fenix, pasăre care închipuia 
renașterea Eladei, grecii din Bucureşti fură cuprinși parcă 
de febră. Se adunau noaptea prin viile din Dealul Fila- 
retului, ascultau cuvîntul aprins al tineretului ieșit de 
pe băncile Academiei de la Măgureanu și coborau cîntind 
în gura mare pe ulițele orașului Marsilieza lui Rigas : 
„Fili mu simpatriote !“, 

O nouă ştire de la von Gentz îi curmă definitiv lui 
Suţu orice umbră de șovăială. Se ferise să ia vreo măsură 
împotriva eteriștilor, ştiindu-i sub protecţia lui Leventis, 
iar pe Leventis, nepot al lui Capodistria, puternicul 
ministru de externe al Rusiei. Aflase acum de la corespon- 
dentul său vienez că ţarul se înţelesese cu aliații lui să 
împiedice orice încercare de răscoală a grecilor. Trimise 
degrabă știrea marelui vizir, primind drept mulțumire. 
de la sultan, un inel de aur cu semilună din safir, împreună 
cu dezlegarea sa de a se arunca cu toată puterea asupra 
celor ce tulburau liniștea Valahiei și a împărăției turceşti. 

Cînd consulul Pini primi invitaţia lui Suţu să poftească 
la Curte, fu intrigat. Deși scrisă în termeni politicoși, după 
toate uzanţele diplomatice, tonul scrisorii era ferm, 

neobişnuit acestor lachei ai turcilor din scaunele 
românești, temători de puterea consulilor străini, 

— Regret, domnule Pini, că a trebuit să vă deranjez, 
dar cauze urgente de ordin politic m-au determinat, îi 
spuse Suţu. Deţin dovezi precise că domnul Leventis, dra- 
gomanul consulatului, desigur, fără știrea dumneavoastră, 
se află în capul unui grup de agitatori împotriva imperiului 
otoman ; că ia parte la şedinţele lor conspirative și-i ajută 
cu bani. Vă rog, cu autoritatea pe care o aveţi, să-l 
temperaţi, spre a nu fi constrîns să cer, prin reiss-efendi, 
rechemarea sa. Cred că domnului Capodistria nu i-ar con- 
veni să fie compromis în faţa majestăţii sale imperiale, 
ţarul tuturor Rusiilor şi nici a Sfintei Aliariţe, de acţiunile 
imprudente ale nepotului său. 

— Este pentru mine o neplăcută surpriză, alieţă. Vă 
promit că îl voi mustra. Rusia nu doreşte să strice bunele 
relaţii cu Turcia. 

Pini nu luă însă nici o măsură. Secretarul consulatu- 
lui nu era doar nepotul lui Capodistria, ci și superiorul său 
în ierarhia eteristă. 

Dar, nu numai eteriștii îi dădeau dureri de cap lui 
vodă Suţu. În ţară bătea parcă un vînt de nebunie. 
Împotrivirea tîrgoviștenilor ca și întimplările de la Izvoa- 
rele și Drajna nu rămăseseră izolate. Împlinitorii de biruri 
erau mereu loviți şi prădaţi de cete înarmate şi cu 
iscusinţă conduse. 

O poteră fusese prinsă și dezbrăcată, ajungînd la 
Isprăvnicie, învăluită în crengi şi-n foi de brustur ca 
paparudele în vremea secetei. Culmea  îndrăznelii fu 
atinsă în mijlocul Păresimilor, cînd beșlii care duceau 
un adaos la haraci spre Țarigrad fură atacați în Vlăsia 
şi prădaţi de ultima mahmudea. 

A doua zi, turcul rămas mofluz tuna şi fulgera în 
iatacul lui vodă : 

„Am fost prădat pe pămîntul tău. Plăteşte paguba că 
ori duc la Stambul banii, ori capul tău împăiat. lenicerii 
așteaptă solda și de plec cu mîna goală, nu mai apuc să 
văd soarele a doua zi“, 

Atunci preţui Suţu chibzuitele economii ale doamnei 
Eufrosina, din care se nevoi să plătească adaosul la 
haraci, fără a se face prea simţit golul, fiindcă, în afară 
de vodă, nevastă-sa prăda ca o veritabilă fanariotă, deşi 
baștina îi era în neamul corcit al Calimachilor moldoveni. 

Cum aflase obiceiul din ultima vreme al supușilor 
săi de a lovi pe trimișii Stambulului îmbrăcîndu-se în 
straie de spahii şi beșlii, Suţu porunci șălvaragiilor şi 
ceaprazarilor bucureşteni să nu mai lucreze vesminte 
turcești. 


CAPITOLUL VI 


NEGUSTORI DE IEPURI SUB VODA SUŢU 


Pe pămîntul vechii Curți domneşti a Bucurestilor, 
vîndut la mezat de Hangerli vodă, se așezaseră negustori 
şi meseriaşi, ridicindu-şi case, prăvălii și ateliere peste 
beciurile voievodale. 

Cu cîtva timp în urmă, un șelar îi mărturisise lui 
Zoican : : 

— Multe hrube ale Curții Vechi au fost surpate de 
vreme, cutremure şi oameni, învălmăşindu-se într-o ruină. 
Unele le-au mai dezgropat negustorii şi meșteșugarii, al- 
tele zac însă neştiute în muţenia pămîntului. Nu toate 
puştile ridicate de Caragea de la panduri au fost date pe 
mîna turcilor. Cele dosite se află într-o bină de lîngă graj- 
durile arnăuţilor. Se poate ajunge la ele printr-un șanț 
rămas din vechime ducînd spre fosta vistierie a apelor. 
Pe cînd eram un băietan pirpiriu, m-am strecurat prin el. 
Vorbea lumea de niște comori ascunse de Brîncoveanu în 
acele hrube. Le-au răscuolit și turcii și grecii și românii, 
dar n-au aflat decît șobolani, întuneric și mucegai, cum 
am aflat şi eu. Binaua de care spusei, e deasupra secatei 
vistierii a apelor. De-i scoatem citeva cărămizi putem 
răzbate la puști. 

— O să-ncercăm, şelarule, dar prin acel șanț nu poate 
pătrunde decît unul subțire] cum erai domnia-ta odini- 
oară, 

— L-am şi găsit, kir Zoicane. E un copil de suflet al 
lui Ilie Uţubarză. 

— Ce faci Cosmuţă ? îl întrebă Zoican, recunoscîn= 
du-l, şi bătîndu-l pe umăr. Iacă fraţilor, un băiat şi ju- 
mătate. Nu se teme de gîndaci, darmite de șobolani ! Ce 

zici ? Poţi să te vîri ca o cîrtiță prin colloane surpate, să 
scoatem niște puşti dintr-o bină de deasupra ? 

— Dacă „tata Ilie“ m-a adus aici, știe că nu-s un 
mucos, cum mă socotiți domniile voastre. 

Două săptămînii îr. șir a tot scos Cosmuţă cărămidă şi 
piatră sfărimată și-a cărat pămînt, pe brinci, cu traista, 
pe sub grămezile de papură din curtea unui rogojinar, 
pînă ce a dat de vistieria apelor, o groapă de piatră ceva 
mai largă: decît o gură de puț, plină cu mușchi și gingănii. 
Deasupra, se arcuia boltă puternică din cărămizi, cu ni- 
mie zmintite din încheieturi. Zadarnic încercă să clin- 
tească vreuna, 

Îi venea. să plîngă de ciudă pentru munca irosită, pînă 
ce într-o bună zi intră în prăvălia rogojinarului cu două 
puşti. 

Citeva zile în șir a tot scos, armă cu armă, prin șanțul 
de sub rogojini. 


Zestrea pandurilor începea să sporească. Coana Polina 
însemnase în catastilul său 1843 de araci și 2100 de altoi 
de viță, după codul domniei-sale pentru puști și pistoale, 
dar și patru tuciuri, adică patru tunuri. Dascălul Lazăr a 
pus unul în gura peșterii Topolniţei. Îndreptîndu-i ţeava 
spre munţi, a slobozit o încărcătură, de-au hăuit văile a 
biruință și-au azvîrlit oltenii cu căciulile-n sus de bucu- 
rie, că păreau acestea un stol de păsări ce zboară în rasul 
pămîntului, prevestind vremuire. 

— Ce oameni, slugere Tudor! De-ai putea încropi o 
armată, adunînd şi fraţi de peste munţi și din Moldova, 
curînd și-ar pierde turcul cealmaua şi boierii ișlicul. 

Tudor l-a privit curios... „Cum mi-o fi citit dascălul 
gîndurile ?“... 


Pieile de iepure ieșeau de sub monopolul turcesc al ex- 
portului, dar, cum ţăranii n-aveau arme să vîneze, ajun- 
seseră meșteri în tot felul de capcane. Într-o toamnă, 
cînd frunzișul. Codrului Vlăsiei începea să pălească, se 
ivise printre băltăreţii de la Comana un negustor, să 
cumpere iepuri vii, pentru care plătea preţ bun. 

Comăneștenii prinseră o mulţime, adăpostindu-i prin 
coșare şi coteţe, în apriga ocară a muierilor, că nu mai 
aveau unde-și ține orătăniile din cauza urechiaţilor. 


Li 


Pașa din Rusciuc primise poruncă să trimită neîntir- 
ziat arme, pulbere și plumbi beiului Ţării Românești, 
fiindcă sufla acolo vînt de zurbalic. Carele, păzite de ar- 
năuții domneşti, porniră din Giurgiu într-o zi de septem- 
brie, sub comanda căpitanului Canulis, vestit pentru cru- 
zimea lui. Pe la prînz, în sălbătăcia codrului, aproape de 
Comana, arnăuţii fură martorii unei întîmplări nemaipo- 
menite. Un puhoi de iepuri grași și frumoși le tăie calea, 
căutindu-şi scăpare în adincul pădurii. A fost destul un 
chiot, că toată ceata de arnăuţi să se risipească după 
lighioane, într-o goană veselă, gălăgioasă și îndîrjită, fie- 
care ţinînd să se întoarcă cel puţin c-un iepure la oblîncul 
şeii. În zadar se avintă în galop căpitanul Canulis să-i 
adune, strigindu-și disperat poruncile. Larma îi împie- 
dică pe arnăuţi să-l audă, ori se făceau a nu-l auzi. 
Rămaseră însă năuci cînd, făcînd calea întoarsă, găsiră 
paznicii priponiți de copaci și legaţi la ochi. Urme proas- 
pete de roţi se împleteau, împrăștiate prin codru. Parcă 
le încurcaseră niște căruţași beţi, deşi erau croite de oa- 
meni treji, în acea dimineaţă, la îndemnul unui negustor 
de iepuri, cu numele de Jiganie. 

Disperaţi, arnăuţii se îndreptară către București, des- 
coperind căruțele goale, răsturnate puţin mai sus, în 
marginea drumului, în vreme ce încărcătura lor se odih- 
nea acum undeva, în necuprinsul pădurii de stuf, ce în- 
năbuşea mlaştina dintre Ciîlniște și Neajlov. 

Suţu porunci să fie împărţite arnăuţilor sosiți în cu- 
rînd armele ridicate de Caragea de la panduri. Cind i se 
spuse că dispăruseră, îl scuturară frigurile trei zile. Își 
dădea seama- că trăieşte pe un viespar și că nu numai 
domnia, ci și viața-i este ameninţată. Mînios, porunci lui 
Iordache şi Sava să aresteze capii eteriștilor și să-i în- 
chidă la mînăstirea Radu Vodă, dar, preveniţi, aceștia 
fugiră din București. Au fost ridicaţi cîțiva plăcintari şi 
covrigari, care se juraseră zile și nopţi în şir că ei nu şi-au 
părăsit dushenile şi că habar n-au de bazaconia cu care 

îi pisează aga, necunoscînd alte daraveri decît ale mese- 
riei lor. Vodă credea că astfel i-a înspăimîntat pe eteriști, 
domolindu-i. 


Arestarea  covrigarilor și plăcintarilor bucureşteni 
aduse lui Suţu nu numai iertare pentru pierderea arme- 
lor, ci şi mulțumiri din partea sultanului, mai ales cînd 
se află la Stambul că o parte dintre fruntașii eteriști au 
fost spînzuraţi. În realitate, fuseseră puși în furcile Obo- 
rului niște ucigași de drumul mare. Dar, adevăratele ne- 
cazuri ale lui vodă acum începeau. Nu mică îi fu mirarea 
cînd beizadea Gheorghiţă, după. ce jelise multă vreme ne- 
norocirea Dafinei Izvoranu, prins în mrejele Eterici, îi 
spuse într-o zi : 

— Tată, ce ai cu simpatrioţii ? Nu simţi că Europa 
dogorăşte la focul revoluţiei ? Nu-ţi dai seama că Elada 
reînvie prin sacrificiul măreț al fiilor săi ? Că, în curind, 
Bizanțul va străluci din nou în istoria lumii, iar padișahul 
domniei tale va primi un picior în fundul șalvarilor ? Ca 
miine oștile pravoslavnicei Rusii or să treacă Prutul îm- 
preună cu mavroforii lui Ipsilanti. Se vor ridica grecii 
aflați sub călcîiul turcesc să le plătească umilinţa, jaful 
şi moartea, spulberînd barbaria întronată pe malurile 
Bosforului de vinturile nebuniei și foametea Asiei ! 

— Linișteşte-te, băiete ! N-ai să apuci nici tu, nici 
neam de neamul nostru, ziua cînd crucea o să mai lu- 
cească din nou pe Sfînta Sofia. Dacă mai rosteşti aseme- 
nea vorbe nesăbuite, față de mine ori față de alţii, te 
trimit la mînăstire, pentru pocăire. Viaţa mea și a voastră 
atîrnă de voința padișahului și nu pentru visele unui 
beteag neputincios ca Alexandru Ipsilanti o să-mi rise 
eu capul, iar voi să rămîneţi muritori de foame. 

— Tată, ai să apari întotdeauna ca un trădător a! 
sfintei noastre cauze, în fața istoriei ! 

— Istorie ? Ştii tu ce e istoria, neisprăvitule ? Marsi- 
lieza lui Rigas, cîntată de apelpisiţi prin cîrciumile Bucu- 
reştilor ? Urletele zevzecilor care cred că turcii se vor 
speria de cioara de pe steagul adus de Leventis? Ce 
cauză sfîntă trădez, nătîngule ? Sfînta voastră naivitate 
ce se mai cheamă şi prostie ? Bagă-ţi minţile în cap, 
fiule, dacă te mai pot numi astfel, cînd eşti alături de 

duşmanii mei ! Află că istoria e o curvă căreia îi alunecă 
ochii, ca la toate podăresele, după cei cu braţul mai pu- 
ternic și cu punga mai plină. Dacă ţarul o va trece 
Prutul în cîrcă, eu sînt primul care mă închin ei. Deocam- 
dată doamna istorie e posadnica lui Metternich, se uită 
de sus la sultan și se tocmește cu englezul... 

— Ai îmbătrînit, tată ! Nu mai poţi înţelege vremu-' 
rile noi. 

Drept răspuns, două palme răsunară pe obrajii palizi 
ai beizadelei. 

— Iordache ! porunci furios Suţu. Pină diseară, beiza- 
dea Gheorghe să fie la Snagov, ţinut singur într-o chilie 
zăbrelită, cu post și rugăciuni. Să i se dea de mincare 
din terciul robilor mînăstireşti. În fiecare sîmbătă, stare- 
tul să se înfăţișeze la Curtea noastră, să ne dea de ştire 
cum merge pocăința osinditului, fiindcă l-am osîndit ca 
pe un vrăjmaş. 

L-a dus Iordache la Snagov, dar, după trei zile, Eufro- 
sina doamna l-a scos în caleaşca ei, ascunzîndu-l în casa 
lui Focas, pină ce într-o noapte, sări pe fereastră, fugind 
cu alți doi tineri spre Moldova, ca să treacă Prutul. Se 
visa ofiter în „Batalionul sacru“ al „Arhiului“, cum i se 
spunea lui Ipsilanti. | 

De cum află, Suţu căzu la pat. Cînd fugarul îu prins 
aproape de Focșani și adus acasă legat, ca borfașii aciu- 
aţi prin beciurile „Curţii Arse“ din „Dealul lui Spirea 
dohtorul“, porunci să fie închis într-o odaie din fundul 
curții, lingă grajdul cu caii de Misir ai caleștii domnești. 
Îi puse zăbrele la fereastră şi arnăuţi de pază. 

Suţu nu se înzdrăvenea însă. Maranda-ţiganca, băie- 
şiţa care-l scălda în fiecare seară, umpluse tîrgul cu vorbe 
proaste, precum că vodă ar avea trupul plin de „bubă- 
turi lumești“ şi că zadarnic încearcă dohtorul Cristaris 
să-l tămăduiască. Umflăturile şi pecinginea se întind ca 
rîia căprească. 

De două ori pe săptămînă era dus la Divan, nu de 
subţiori ca de obicei, ci cu jilțul. Cît ţineau şedinţele se 
căznea să asculte, aproape moțăind. Tresărea numai cind 
auzea că e vorba de bani. Uneori dădea din cap spre 
aprobare ori făcea semnul negaţiei cu degetul, dacă nu-i 
plăcea ceva. Hirtiile i se înfățișau pentru iscălitură în 
iatac, dar, cum scăpa pana din mîna tremurîndă, curînd 
fu chemat la Curte un vestit diac şi neintrecut plasto- 

graf, aducîndu-i din condei iscălitura cu caturi și înflo- 
rituri, încît nici vodă, nici boierii nu s-ar fi îndoit că e 
cea adevărată. Pentru această slujbă de taină, Enache 
Sorcovăţ primi caftan de pitar. 

Așteptindu-i moartea, Eufrosina doamna trimise pe 
Focas la Stambul cu nouă milioane de piaştri, ca să-i aibă 
gata cînd vodă o să-și dea duhul, spre a trătălui cumpă- 
rarea scaunului domnesc pentru fiu-său mai mare, beiza- 
dea Nicolache. Dar, cînd nimeni nu se mai aștepta, Suţu 
se învioră, arătînd aprigă grijă pentru treburile domnești. 
Dacă de manifestele tipărite la Viena, de pamifletele îm- 
potriva lui, de cinlecele și larma eteriștilor nu se sin- 
chisea, era îngrijorat că peste Olt pandurii stringeau rîn- 
durile. Pe cînd caimacamul Craiovei îl asigura că e liniște 
în acea parte de ţară, vistieria i se plingea că nu mai 
primea de acolo nici un galben. Simţea că puterea lui 
ajunsese ca umbra tuiurilor din spatele scaunului dom- 
nesc, de braţele căruia se ţineau zdravăn minciuna şi în- 
şelătoria. În cine să mai aibă încredere, cînd şi lamilia sa 
se scălda în aceleași ape cu dregătorii ? În Frusina doamna, 
care peste capul lui aduna bănet cu socoteli ascunse ? 
În beizadea Nicolache, încurcat cu Teodora Andronachis, 
frumuseţea fără seamăn şi fără scrupule a Bucureştilor, 
ori în neisprăviiul de beizadea Gheorghiţă, momit de 
Alexandru Ipsilanti cu cinstea de aghiotant ? „N-am în 
jurul meu decît dușmani. Îmi așteaptă moartea“, își spu- 
nea cu amărăciune. Intrase atita frică în el, încît, atunci 
cînd i se aducea mîncarea și băutura, punea bucătarii și 
cuparul să guste virtos. Apoi, trebuiau să aştepte cîte o 
jumătate de ceas în faţa lui ca să vadă de nu cumva vreo 
otravă lucrează cu întirziere. Din această cauză minca 
bucatele reci, pină ce simțea că i se face greață. Porunci 
să i se mai pună un rind de zăvoare la uși, gratii la fe- 
restre și să i se indoiască garda arnăuțească din faţa 
iatacului. Schimbă pe agă, pe spătar, ispravnicii din cî- 
teva judeţe, îl trimise pe Samurcaș caimacam la Craiova, 
ca să-l îndepărteze de București, Apoi dezlănțui în ţară 
teroarea, cu o tărie pe care nimeni n-ar mai fi bănuit-o 
la un bătrîn c-un picior în groapă. 

Cind se credea mai stăpin, primi o nouă lovitură. 
Beizadea Nicolache fu pribs dincolo de Comarnic, în drum 
spre Braşov, împreună cu iubita sa Teodora. Căzu pradă 
unei adevărate crize de nebunie furioasă. Teodora fu în- 

chisă la minăstirea Pasărea. Nechibzuitelor beizadele le 
hărăzi cu pază strașnică cîte o chilie zăbrelită, la Radu 
Vodă. i 

Pe Nicolache îl scăpă curînd maică-sa, însurîndu-l cu 
Caterina Cantacuzino-Pașcanu, o moldoveancă bogată, fe- 
tişcană de vreo paisprezece ani. Dar beizadeaua sta cu gin- 
dul numai la Teodora şi nu se dădu bătut pină ce n-o 
scoase în taină din mînăstire. 

Suţu primea regulat rapoartele Agiei, iar cînd i se pă- 
reau prea liniștiloare, îşi punea mîinile în cap și înjura, 
frămintindu-se : „Tiîlharii se mișcă şi-mi pîndesc orice 
pas. Nebunii lui Ipsilanti și ticăloşii de valahi se organi- 
zează. Mi se fură armele, poterele sînt spîrcuite, mumba- 
şirii sînt jumuliţi, arnăuţii dezertează. Asta nu e doar 
anarhie, ci nebunie. Parcă s-ar apropia sfîrșitul lumii. 
Boierii mă pîrăse mereu Porții. Îngroparea plingerilor 
acestor ticăloși în sertarele marelui vizir, lui reiss-elendi, 
marelui dragoman, mă ţine o groază de bani. Și boala asta 
care mă siciie ! Pînă și doctorul Cristaris parcă şi-a uitat 
meseria. O să-l schimb !“ 

Aflind că pe văile Teleajenului și Slănicului, garda 
arnăuţească, din paza mumbașirilor, a fost risipită și că 
dajdia vinăriciului, ştiubeielor, cărăușiei şi a vămilor de 
sub munte a căzut în mîinile tilharilor, răsturnă furios 
filigeana cu cafea pe covorul de Ispahan și era gata să 
dea cu ibricul în capul marelui spătar Diamandi, purtă- 
torul acestei ştiri. 

— Miine dimineaţă, afanasitule, încaleci în capul a 
două sute de arnăuţi şi-mi prinzi ticăloșii cuibăriți prin 
acele locuri, Cumpără iscoade, află vînzători, plătește-i 
cum trebuie, că destui bani îmi toci de pomană și îţi căp- 
tușești buzunarele. Adă-mi căpetenia acestor cîini, să văd 
dacă arată mai acătării decît mutrele voastre buhăite de 
trai bun. De te întorci cu mîna goală, spătare, să-ți razi 
barba, să-ţi sfîşii caftanul, să-ţi frîngi sabia, să vii să te 
scuip şi să te fac rîndaș, că de altceva nu ești bun ! 

Cu toată sălbătăcia şi schingiuirile, poterele nu prin- 
deau nici un răzvrătit şi nu găseau nici un vînzător. Spă= 
tarul era înnebunit. Gîndindu-se la ameninţarea lui vodă, 
adeseori își închipuia cum i-ar sta fără barbă şi caftan, 
scuturîndu-se de silă la gîndul că mîinile lui albe, în- 
cărcate cu inele scumpe, ar fi nevoite să golească umblă-= 
torile Curţii domnești. Pusese preţ de o sută de galbeni 

pe capul mai marelui cetelor haiducești, ridicîndu-l la 
două sule numai după o săpiămină. Roiră pristavii prin 
sate şi tirguri să strige că, în afară de bani, cel ce va da 
prins, viu sau mort, pe mai marele tilharilor va primi de 
la stăpinise scutire de dăjdii şi pămint. Dar făgăduiala 
părea că sună în van, pînă ce, la isprăvnicia Ploieșiilor 
se ivi într-o seară un ticălos, spunînd că el știe cine-i şi 
unde-i acea căpetenie. 

— Cine-i ? îl zgudui marele spătar. 

— Fără bani, nu mi-aduc aminte, boierule ! 

— Numără-i o sută de galbeni, ispravnice. Restul după 
ce prindem tilharul. 

— Toate cetele sînt călăuzite de Ilie Călugărul, han- 
giul de aici din Ploiești, care nu-i altul decit vestitul hai- 
duc Ilie Uţubarză de pe vremea măriei sale Caragea vodă. 
În seara asta a coborit de la munte. 

— De unde ştii ? 

-— Ţine pe soră-mea vitregă. M-a alungat din han de 
hapsinie. 

Gerul bobotezei nu-și dezminţea faima. Şi în noaptea 
aceea îngheță răsuflarea poterașilor ce așteptau în curte 
porunci grabnice. Cu toate că venise rebegit de la slujba 
sfințirii apelor, vestea neașteptată răspîndise o căldură 
dulce în tot trupul marelui spătar, văzîndu-și acum răs- 
plătită suferința îndurată în zilele de căutare zadarnică. 

De mai bine de două săptămîni Ilie Uţubarză nu mai 
dăduse pe acasă. Cei de la han spuneau că-i plecat la 
munte după lemne şi, căzînd ninsoare cu nemiluita, i-au 
rămas săniile troienite. Obosit, dormea dus, un somn adînc 
pe care de mult nu-l mai cunoscuse. Se trezi cînd ușa sări 
în ţăndări, pomenindu-se cu o ceată de arnăuţi dînd 
buzna și legîndu-l, în vreme ce coana Florica era scoasă 
în brinci din iatac. 

De cum ieşiră oamenii stăpinirii din han, Cosmuţă 
încălecă, alergînd să ducă vestea drăjnenilor. Nu știa dacă 
lacrimile-i izvorau din durerea sfişietoare ori din gerul 
care-i ardea fala. Noaptea sticloasă îl prindea tot mai 
tare în chingile ei aspre. Aproape în zori, în pădurea de 
dincolo de Măgurele, auzi urlete de fiară. Curînd îl săge- 
tară sclipirile aprinse din ochii sălbătăciunilor. Calul se 
opri să sforăie, abia stăpînit de zăbală, pînă ce o rupse 
la fugă înnebunit. Crengile desişurilor îl izbeau dureros, 
în vreme ce licăriri ca de candelă se prelingeau pe firul 

razelor de lună după galopul năuc. În lumina rece re- 
vărsată de sus peste pădure se zăreau rostogolindu-se ca 
niște gheme prin zăpada troienită dihănii aţiţate de foame. 
Curînd, iureșul bezmetic se frînse. Calul se ridică pe 
picioarele dinapoi, într-o încercare disperată de a scutura 
fiara încleștată de nările lui. O creangă îl plesni pe 
Cosmuţă peste obrazul încremenit. Se agăţă instinctiv de 
ea și cu o sforţare de ultimă clipă se săltă în copac, amu- 
tind de durere și groază, ca martor al luptei cumplile 
dintre roib şi haita ce tăbărise asupra-i. Se apără, izbind 
cu copilele dinapoi, pînă ce fu doborit într-o sălbatică în- 
căierare a dihăniilor. Hăcuit, întins de colți ascuţiţi în 
toate părţile, tăvălit şi tîrît, înroși zăpada pină departe. 

Băiatului nu-i înghețase numai sîngele în vine. Miinile 
i se lipiseră de scoarța brăzdată a stejarului. Ședea că- 
lare pe o cracă, rezemat de trunchiul lunecos, cu picioa- 
rele înglodate parcă din ce în ce într-o apă dureroasă 
și grea ca de plumb. .Simţea că, de-ar sufla un pic vintul, 
l-ar dobori ca pe o frunză ruginită, în mijlocul lupilor 
adunaţi roată la cîțiva pași sub tălpile lui, cu boturile 
întinse, adulmecînd a om. Numai, cîteodată îl priveau cu 
jind, urlînd înciudaţi parcă pe puterea care le ţinea prada 
spîinzurată deasupra capetelor. Cînd începură a se stinge 
stelele și lumina zilei a sclipi în desișul pădurii, dihăniile 
se traseră spre adincurile întunecoase. Cosmuţă ar fi vrut 
să coboare, să ia pătura zdrenţuită de sub șa, dar îl chi- 
nuia îndoiala că s-ar mai putea agăța de craca salva- 
toare. Deși se crăpase de ziuă, soarele i se părea făcut 
dintr-un sloi de gheaţă aruncat de iarnă pe cer. Nu-i era 
nici foame, nici sete, iar de la o vreme nici gerul nu-l 
mai frigea cu atita dușmănie. Se împrieteniseră parcă. 
Poate că aşa vine meartea, ca o nădejde amăgitoare, pînă 
uiţi cine ești, topindu-te, precum zăpada dogorită. Sunau 
oare pe undeva zurgălăi cu clinchet de argint ori era 
doar o nălucire iscată din mrejele sfîrşitului ? Curînd se 
deslușiră glasuri : 

— Au mîncat lupii azi noapte un cal ! 

Băiatul n-avea putere să strige. Încercă să-și desprindă 
mîinile ce se făcuseră parcă una cu trunchiul copacului. 
Cînd izbuti, se prăbuși în zăpada înroșită. 

Abia după citeva ceasuri, se trezi într-o casă străină, 

— Măi băiete, eu parcă te-aş cunoaște, îi vorbi omul 
care-l adăpostise. Nu ești de Ja. Hanul Călugărului ? 

.— Ba da! 

— Cum te-a lăsat Ilie să pleci noaptea de unul singur ? 

— Nu m-ar fi lăsat, săracul, dacă nu-l ridicau ar- 
năuții aseară, zicînd că e tilhar şi că o să-l spînzure. Tre- 
buie să duc vestea la Drajna. 

— Stai liniștit, pînă te înzdrăvenești. Dăm noi de 
ştire lui Ispas. 


Dacă printre oamenii de sub munte arestarea lui 
Uţubarză stirnise adincă tulburare, în schimb, la isprăv- 
nicia Ploieştilor era sărbătoare. Marele spătar Diamandi 
nu-şi mai încăpea în piele. Ținea să-l înfăţișeze chiar el 
pe tilhar lui vodă Suţu, De două zile îl tot chinuia pe Ilie 
să afle unde sînt banii prădaţi, dar hangiul răspundea 
incăpăţinat că n-are nici o legătură cu lotrii. 

— Nu pune temei, boierule, pe spusele unui ticălos. 
Am haiducit cu ani în urmă şi, dobîndind iertarea stăpî- 
nirii, m-am ţinut cinstit numai de treburile negustoriei 
mele. 

— Asta nu înseamnă, Uţubarză, că ești nevinovat. Do- 
vezile noastre se întorc împotriva ta. O să dai socoteală. 

Nu putea apărea înaintea lui Suţu cu mîna goală, 
după atita cheltuială și zarvă. Hangiul era haiduc în- 
răit și lipsise din Ploieşti tocmai în vremea cînd tilharii 
cășunaseră atitea necazuri domniei. Deși furios că nu dă- 
duse de urma banilor, spătarul se mingiia cu gîndul că 
împlinise porunca lui vodă, prinzind căpetenia tilharilor. 

În a treia zi de la arestarea lui Uţubarză, un lipcan 
al isprăvniciei judeţului Saac, avind capitala la Vălenii 
de Munte, năvăli în curtea isprăvniciei Ploieştilor cu veste 
proastă : | 

— Arhonda ! Stolnicul Lehliu, cumnatul domniei-tale, 
îți trimite o carte de rugare, să-l scoţi din mîna tilharilor. 

Îi cerea să-l sloboadă în schimbul lui Uţubarză, fiindcă 
altfel, haiducii o să-l spinzure de stîlpii pridvorului is- 
prăvniciei peste care s-au făcut stăpîni. 

— N-au decît să-l spinzure şi de turla bisericii, că 
poate i-o ierta Dumnezeu păcatele, îi strigă lipcanului, 
amintindu-și cum acel cumnat (ţinea de nevastă pe sora 
cea mică a spătarului) i-o lăsase pe cap cu trej copii, in- 

curcîndu-se cu o teleleică. Se bucura nu pentru primejdia 
ce-l pîndea pe ispravnic, ci pentru că luarea cu forță a 
isprăvniciei Vălenilor de către tilhari și schimbul cerut 
vădeau legătura lor cu Uţubarză. 


* 


Lui Sorcovăț îi ajunseră la ureche întîmplările de la 
Ploieşti şi Văleni. 

Mai află că Ilie va fi dus la București în ziua de 
11 ianuarie de către marele spătar. Se sfătui cu Pintilie 
cum să-l scoată din ghiara stăpinirii. 

— Dacă încercăm ceva pe drum e primejdios. Nu ne 
putem bate cu două sute de arnăuţi. Nici să-l lăsăm pe 
ilie la judecata boicrilor nu-i o socoteală, că-i judecata 
lupilor. 

Amarnică întîmplare! Pe unde scoatem cămaşa, 
Pintilie ? 


CAPITOLUL VII 


FANARUL NU SE DEZMINTE 


Logofătul Samurcaş, caimacamul Craiovei, îşi dădu 
demisia, spunînd că-i bolnav, ceea ce vodă știa prea bine 
că e minciună curată. De cum reveni în Bucureşti, eleriș- 
tii îşi înteţiră fierberea. Într-o seară, îi adună în casa lui 
pe cei mai fanatici. 

— Curind va începe răscoala în Grecia şi ne împie- 
dicăm de bătiinul slugoi al turcilor din scaunul Valahiei, 
fără a putea veni în ajutorul simpatroților. Rău ne pare, 
căpilane Iordache, că nu l-ai ucis, cum făgăduiseși. Te 
rabdă inima să ştii femeile grece siluiie de ieniceri, sub 
spinzurătorile unde alirnă bărbaţii lor, iar copiii purtaţi 
în virful suliţelor ca nişte hălci de carne-n frigare ? 

— Eu sînt soldat, arhonda, gata să mă bat cu vrăj- 
mașii. Mîna nu m-a ascultat însă cînd am vrut s-o ridic 
asupra unui bătrîn nevolnic. 

— Cu asemenea slăbiciuni nu putem birui, Spune-mi, 
doctore Cristaris, ce-ai făcut ca să-i împuţinezi zilele lui 
Suţu şi cît îi mai dai de trăit ? 

— I-am zădărit rănile și le-am uns cu oloiuri otrăvite. 
Altul şi-ar fi dat duhul de mult. De o săptămină însă nu 
mai vrea să mă primească, mulțumindu-se cu scăldatul 
în zeamă de muşeţel. O fi bănuind ceva. De trăit n-aş 
putea spune cit mai trăiește. Poate pînă în toiul verii. 

— E mult. Libertatea. Greciei e mai presus de viaţa 
unui mort între vii, care ne înfruntă, încurcîndu-ne iţele, 
pîndindu-ne orice pas prin iscoadele lui și dînd de ştire 
turcilor, În acest timp curge sîngele nobil al urmașilor 
aheilor pe tot întinsul Eladei şi se ridică asupra noastră 
blestemele morţilor, luminaţi de crucea Sfintului Constan- 
tin și a Sfintei Elena. Geme milenarul Bizanţ de laşitatea 
unora din fiii săi. Putem aștepta oare pină ce piere vipera 
de Suţu, ori ge de datoria noastră să-i stărîmăm ţeasta ? 

În fum de tămiie, sub policandrele cu toate lumină- 
rile aprinse, jurară, cu hangerele încrucișate peste steagul 
Eteriei : „Moarte trădătorului !* 


* 


Marele spătar Diamandi, cu două sănii și două sute de 
arnăuți călări, se îndrepta voios spre Bucureşti. Nu-și va 
mai rade barba, ci va fi primit şi răsplătit de Suţu cum 
se cuvine. Petrecuse sărbătorile la Ploiești și pe valea 
Teleajenului, cu adiîncă părere de rău că nu fusese față 
la ceremonia Anului nou cînd vodă reînnoise și împăr- 
tise dregătoriile. Nu se îndoia că vestea cea mare, ajunsă 
la urechile lui Suţu, îi întărise rangul și slujba. Destoini- 
cia dovedită îi va mai aduce și vreo altă cinstire. 

Drumul îngust, mai mult o pirtie de sanie, aproape 
ștearsă de ninsoarea căzută peste noapte, se strecura şu- 
văit printre bătrinii stejari ai pădurii. Ca la o poştă de 
Bucureşti, un pile de călăreţi săltau în trap ușor dinspre 
oraș. Curînd, spătarul desluși noile uniforme ale gărzii 
domnești, cu lungi dulame albastre şi fesuri cenușii. Inima 
îi tresări de bucurie : „Vodă mă primește cu cinste“. Își 
aruncă ochii spre sania din spate să vadă dacă Uţubarză 
n-a scăpat cumva printr-o minune dumnezeiască ori din 
prostia oamenilor săi. Îl văzu înțepenit de ger și de strîn- 

soarea fringhiilor, cu capul în piept, de parcă ar fi fost 
mort. 

Porunci lui bimbaşa Sava să cheme căpetenia pilcului 
de arnăuţi trimis de Suţu. Sava privi încruntat spre co- 
mandantul lor, un bărbat voinic, aproape mătăhălos, gin- 
dind că vodă a-nceput să se înconjoare numai de agiamii 
abia adunaţi de peste Dunăre, fiindcă şi-a pierdut poate 
încrederea în el. Răspunse cu aroganță salutului supus 
al ofițerului cu calenchi de căpitan la căciulă, biiguind 
tare prost grecește. „Desigur un albanez“ gîndi Sava, con- 
ducîndu-l spre sania lui Diamandi. Pilcul de arnăuţi dădu 
onorul, înclinînd săbiile în faţa spătarului, care nu-și mai 
încăpea în piele. Descălecind, căpitanul, după o temenea 
ienicerească, rosti : 

— Să trăieşti, arhon spătare! Aduc poruncă dom- 
nească. 

„Spătare Diamandi, îi scria Suţu, preţuiesc mult rîvna 
şi destoinicia ta. Prinderea tilharului e o faptă de mare 
cinstire. Ca dovadă, îţi dau de ştire că te-am rînduit în 
slujbă şi pe acest an, fără nici o dare de rușfet din parte-ţi. 
Nu pot ierta însă ca un credincios slujitor cum e isprav- 
nicul Lehliu să rămină în mîna tilharilor. Știu că ţi-a 
părăsit sora cu toţi copiii, lăsîndu-ţi-i în grijă, dar rufele 
se spală în familie, nu în cazanul stăpinirii, Să faci orice 
spre a-l slobozi din mîinile lotrilor, fie cu sabia, fie răs- 
cumpărîndu-l. Poruncesc ispravnicilor din Prahova și 
Saac, ca din banii cuveniţi domniei să-ţi numere cit îţi 
vor fi de trebuinţă. Întoarce-te degrabă la Ploiești cu 
bimbașa și, să nu cutezi a intra în București fără plinirea 
poruncii. Încredinţează căpitanului care-ţi aduce porunca 
mea pe acel tilhar din Ploiești. Îţi făgăduiesc să nu-l 
spinzur pînă nu te întorci. Altfel să nu faci, spătare, că 
toată isprava de pînă acum nu te va plăti“. 

Pecetea domnească și iscălitura cu caturi a lui Suţu 
încheiau porunca — meșteșugul lui Sorcovăţ dovedindu-se 
şi de data asta fără cusur, Vasile Jiganie un strașnic că- 
pitan de arnăuşi, iar uniformele gărzii, aruncate noaptea 
pe fereastră dintr-o magazie a Curţii, o adevărată bine- 
cuvintare. 

Zile întregi a bătut spătarul sălbăticia locurilor de pe 
valea Teleajenului, iremurind de frig și dormind prin 
case mirosind a pămînt crud și-a baligă, fără să dea de 
nici o urmă a tilharilor. 

Într-o dimineaţă, în cuhnia părintelui Benea dădu 
buzna Ispas, aprins de minie. 

— Sfinţia-ta ! Oamenii lui Diamandi au prădat ieri 
tot bănetul obștii din Drajna, adunat din prisosul vitelor, 
Inii şi ştiubeielor. Îl ucid pe tilharul tilharilor. 

— Nu-l ucizi, Ispase, că nici n-ai să poți, nici n-ai să 
cîştigi nimic. Ascultă-mi sfatul, dacă vrei să aduci obștii 
drepturile înapoi. Așteaptă pînă vorbesc cu Diamandi. 
Află acum și-o veste bună : Uţubarză a fost scos din mina 
stăpinirii. 

— Arhon spătare — vorbi părintele Benea — după 
știința mea ai făgăduit 200 de galbeni pentru răscumpă- 
rarea ispravnicului Lehliu. Numai că tilharii n-au de unde 
afla. Eu zic să scriem pe ușile bisericilor din partea lo- 
cului această făgăduială. Cum n-au nimic sfînt pe lumea 
asta în afară de ban, nelegiuiţii vor da un semn al lă- 
comiei lor. 

— Să se scrie, părinte, că dau 200 de glabeni dacă is- 
pravnicul scapă nevătămat. 

Peste două zile, pe uşa bisericii din Miîneciu se putea 
citi : „Dacă pentru un cap de tilhar stăpînirea a făgăduit 
200 de galbeni, unul de ispravnic prețuieşte încă pe-atita. 
Miine la prînz trimiteţi 400 de galbeni la Poiana Măru- 
lui, printr-o faţă bisericească și trageţi toţi arnăuţii din- 
colo de Văleni.“ 

Ca din întîmplare picase în casa părintelui Benea un 
ieromonah după împrumut de tămiie. 

— Să încercăm arhonda, dacă acest călugăr nu vrea 
să ducă banii tilharilor. 

Cind auzi ce poftește părintele Benea, Ispas își făcu 
cruce. 

— Cu ce-am greșit, Doamne, ca să intru pe mina 
hoţilor ? Cu ăştia nu e de glumit. Dacă or să vadă în 
Văleni un singur arnăut, curînd o să dorm cu cărămida 
sub cap, așa cum ne îngropăm noi călugării, iar isprav- 
nicul, cu pernă de mătase, în raclă de stejar. Iartă-mă, 
părinte, dar nu mi-am făcut încă toată rinduiala acestei 
lumi ca să îmbrac veșminte cereşti ! 

— Frate întru-Domnul ! E vorba de viaţa unui creştin 
şi, după cîte ştiu, ispravnicul Lehliu s-a arătat milostiv 
cu monahii, 

— Dacă te învoieşti, trag toţi arnăuţii din Văleni și-ţi 
făgăduiesc să te fac stareţ al minăstirii Cheia, vorbi 
mieros spătarul. 

.— Boierule, nevrednic mă arăt pentru stăreţie, faţă 
de un ieromonah luminat ca preasfîntul şi preaiubitorul de 
Dumnezeu stareţul nosiru Gherontie, dar şi mare ticălos 
m-aș arăta dacă n-aş încerca să mintuiesc un suflet de 
creştin. Miine la prînz mă duc la tilhari, aibă-mă Dum- 
nezeu în paza lui! încheie Ispas, făcînd iarăși o cruce 
pină la pămint. 

Luă banii spătarului, iar a doua zi, ispravnicul fu slo- 
bozit din bordeiul stinei, unde i se făcuse lehamile, de 
atita zer cu mămăligă şi aproape îi crăpaseră ochii de 
fum. Mai fusese şi judecat hoţește : legat de stilp, stropit 
cu apă rece sub asprimea gerului şi urgisit cu vorba 
şi pumnii. „Asta-i numai un mizilic, boierule, din chinu- 
rile pe care le suferă ţăranii de lua oamenii tăi. Ia mai 
gustă şi-un pospai de ghionţi prin locurile de unde Dum- 
nezeu a scos oleacă de os lui Adam ca s-o facă pe Eva... 
Așa, ispravnice, ţipă ca să-ţi rămînă-n urechi pentru toată 
viaţa strigătul de durere al rumânului.“ 

După ce-l oblojiră călugării de la Cheia şi-i făcură 
slujbe cu acatist de sperietură timp de trei zile, isprav- 
nicul Lehliu putu fi pornit spre Bucureşti. Curind avea 
să alle că în acel an n-a mai fost rinduit în slujbă. O 
bucurie asemănătoare îl aştepta şi pe marele spătar, care, 
pe lingă pierderea dregătoriei, îu silit să plătească cei 
400 de galbeni daţi prosteste haiducilor. 


+ 


Curtea domnească trăia zile grele. Starea lui vodă se 
înrăutățea. Beizadca Gheorghiţă izbutise să fugă la Ip- 
silanti, iar Eufrosina doamna rămăsese singură în mijlocul 
dureroaselor întîmplări. Numai beizadea Nicolache își 
găsea noapte de noapte fericirea în braţele Teodorei An- 
dronachis, adăpostită într-o odaie a chelăresei Curţii dom- 
nești, în vreme ce tinăra-i nevastă ofta şi plingea în sin- 
gurătatea iatacului de cînd aflase de isprăvile bărbatului 
ei. „Mămucă sì tătucă — le scria disperată părinților —, 
m-aţi trimis într-un oraș ce n-ar trebui să se cheme 
Bucureşti, ci Sodoma, pentru cîtă stricăciune adăposteşte. 
Să nu vorbesc decit de bărbatu-miu. După nici două săp- 


200 


tămîni de la nuntă şi-a adus ibovnica la Curie si nimănui 
nu i se pare ncliresc. Nu-l văd zile și nopţi în şir. Stau 
singură, pling şi oftez, că nu se află la careva ochi şi 
inimă pentru mine. Socru-miu e pe ducă, iar soacră-mea 
e poiopilă de necazuri. Boierii petrec, cînd nu se ţin de 
zavistii, iar norodul pare-a turbat, hirțuind mereu stă- 
pînirea. Au ajuns să zvirle noaptea cu pietre în Palatul 
domnesc. Una mi s-a oprit în pat, după ce a făcut ţăn- 
dări fereastra. Veniţi să mă luaţi acasă, că altfel nu știu 
ce-am să fac. Decît așa viață blestemată, mai bine cea 
de apui“. 

Serisoarea a căzut însă în mîinile doamnei Eufrosina, 
care l-a chemat în taină pe Focas : 

— Nu am încredere în nimeni, Focas. Ai să mai duci 
la capăt o treabă de taină înainte de a pleca la Stambul. 
Nicolache și-a adus ibovnica la Curte. Urc-o noaptea 
într-un rădvan, tundc-o și du-o la o minăstive de care 
să nu afle beizadeaua. Spune-i stariței că răspunde cu 
capul. 

— Plec chiar la noapte, măria-ta. Bănuiesc a fi as- 
cunsă la chelărcasa Agepsina, că l-am tot văzut pe beiza-: 
dea Niculache trecîndu-i pragul. 


+ 


Se zvonise la un momeni dat că Suţu a murit. Ca să 
pună capăt gurii fără odihnă a bucureştenilor, vodă era 
adus cu jilțul în cerdacul palatului, în fiecare dimineaţă, 
unde își bea cafeaua, ridicînd din cînd în cînd mina obo- 
sită, să răspundă cîte unui trecător ce mai caladiesea să-si 
scoală căciula. Astfel zvonul încetă, ca, după citeva zile, 
să se işte din nou. Acum nu mai era nici o îndoială. Din 
cosul iatacului domnesc nu mai ieşea fum. 7 

zulvosina-Doamna, tot așteptînd din Stambul vești de 
la Focas pentru înscăunarea lui bcizadea Nicolache, căuta 
să tăinuiască cît mai mult moartea bărbatului. Puse să sc 
facă din nou foc în iatacul domnesc, tinind leşul într-o 
cămară. Dimineaţa îl scotea ca de obicei cu jilțul în 
cerdac, c-un pic de boia pe buze și-n obraz, cu mîinile 
ascunse sub giubeuua îmblănită. Căciula de samur, în- 
fundată adînc peste sprincene, nu lăsa să se vadă ochii 
înțepeniţi de moarte. 

Se adunase norod mult la poarta palatului ca să afle 
adevărul. Şi-l află, cînd paznicul cerdacului, împiedicîn- 
du-se, răsturnă jilţul domnesc, din care vodă se rostogoli 
pe dușumea. Îl cărară ca pe-un buștean niște aprozi, în 
vreme ce Suţuleasa tremura, mușcîndu-și mîinile, scăl- 
dată în ocările mulțimii de sub zidurile curții. 

Atunci a ieșit în cerdac un slujitor domnesc, rostind 
cu glas ce se voia îndurerat : ,„Plîngi, norod al București- 
lor... Vodă a trecut în lumea drepţilor !“ 

Dar vorbele lui se topiră în strigătul mulțimii. 

A trebuit să vină și arnăuţimea lui bimbaşa Sava, 
să ia gloata în pieptul cailor şi s-o risipească, 

— N-a murit Suţu, ci o epocă. Iată un popor care 
nu-și strigă numai durerea, ci şi scirba. A venit ceasul cel 
mare, să scriem o nouă istorie pentru neamul românesc 
şi să scoatem din hotarele sărăciei noastre năpircile şi puii 
de viperă. Eşti chemat, slugere, să-l duci la mîntuire bi- 
zuindu-te pe tăria lui — vorbi cu patos Gheorghe Lazăr, 
desprinzîndu-se cu Tudor din mulțimea împrăștiată de 
arnăuţi. 

— Ceasul ăsta îl aștept de mult, dascăle ! 

Tudor se cufundă într-o tăcere grea. Pînă la poarta 
lui Giani Orășanu nu scoase o vorbă. Izbucni numai cînd 
îi trecu pragul: „Lua-i-ar dracu de venetici ticăloși, de 
ciocoi fără Dumnezeu și de boieri vinduţi !... Cu mîna 
mea i-aș sugruma !“.. 

Tăcu apoi, căutînd parcă o dezlegare în adincurile lui 
tulburate. Îl dezmetici vocea lui Lazăr : „Vine Jiganie !“ 

— Adus-ai banii, Vasile ? 

— Adus, arhon slugere... De la Despa-mocanul, Ispas 
si Uţubarză, iar de la kir Nicolae o hirtie. „Tudore — îi 
scria Zoican — am “cumpărat oile de la Ghiţă Opran și 
erșovenii lui ; asemenea, putinile cu brînză, la Sibiu. Cu 
caprele ce facem ?“ 

„Cu caprele ? Iaca !“ — își zise Tudor, smulgînd pana 
din călimara de alamă a stolnicului, ca să aştearnă, apăsat, 
primele slove din istoria nouă de care-i vorbise Lazăr: 
„Strînge caprele, Zoicane, şi. napristan du-le la Padeș. 
Adună și căprarii că-s lupii flămînzi şi-or da năvală. Ia 
merindă cîtă trebuie. Aduc bani să plătim , la câţi am 
rămas datori“. 

Era porunca ascunsă, pentru adunarea pandurilor, 
așa cum se înțelesese cu prietenul său la plecare, după 


202 


cum și acesta îi da de știre, camuflat, că primise banii 
ceruţi de Tudor cu împrumut lui Ghiţă Opran și altor 
negustori orșoveni, dar şi suma depusă la Casa de Comerţ 
Hagi Pop din Sibiu. 

Avea acum cu ce să acopere nevoile de început ale 
oștirii norodului, la a cărei ridicare pornise. 

— Veniși singur cu atîta bănet în traistă, Vasile? 

— Ba, cu încă doi flămînzi. Îi lăsai la bordeiele lui 
moş Arvinte din stufărișul Herăstrăului, unde Cuţui şi 
Toma Ştir prind pește la copcă cu toţi irozii lui. 

— Ce irozi, Vasile ? Nu-mi vorbi-n parabole — se 
răsti Vladimirescu, 

— Nu-ţi fie cu supărare, cucoane Tudorine, dar ză- 
băucul de Toma Ştir s-a speriat de-atita zăpadă și, cre- 
zînd c-ar îi vremea vicleimului, a îmbrăcat ăi vreo două- 
zeci de plăieşi, lăsaţi de domnia-ta acolo, cu bulenăre ar- 
năuțeşti, Le-a adus pezevenghiul de Sorcovăţ de pe la 
telalii din tîrg. 

Lazăr şi Giani Orășanu izbucniră în rîs. Tudor îşi strivi 
zîimbetul sub mustața castanie, rostind înecat: „bine“. 
Înconjurat de „arnăuţi“, ostași ai stăpînirii, n-o să stîr- 
nească nici o bănuială ispravnicilor din judeţele pe care 
avea să le străbată pînă la Padeș. 

— Acuma, Vasile, zboară la Balta. Duci răvașul ăsta 
lui Zoican, chiar de-o fi să crape calul sub tine. Spune-i 
să dea de ştire căpitanilor și să împartă armele pandu- 
rilor. În două-trei zile îţi calc pe urme. 


+ 


Tudor se arătă tare surprins cînd prietenul său, vlă- 
dica Ilarion de la Minăstirea Antim, veni să-l pofteuscă 
la Grigore Brîncoveanu, ajuns mare spătar. 

— De ce m-a chemat în toiul nopţii, nitam-nisam, 
Ilarioane ? 

— Pentru că treburile politicești nu știi cînd se ivesc 
şi nu se fac la lumina zilei. Boierii se tem de ochii consu- 
lilor și, mai ales, de cei ai lui Pini. 

— Arhon slugere ! e timpul să cîștigăm dreptăţile ță- 
rii, aşa cum a mai fost vorba în casa asta cu cei de faţă, 
spuse mieros spătarul, arătînd cu braţele larg deschise 
pe Grigore Ghica și Barbu Văcărescu. 

— A fost atunci şi logofătul Samurcaș, cu gîndurile 
lui fanarioţești, arhon spăātare. Dacă domniile voastre 
vreţi să aprindeţi ţara pentru pofta lui. Samurcaş şi Ipsi- 
Janti, geaba încercaţi. 

— Nu pentru pofta lor, ci pentru durerea obștii, că 
lipsită fiind de stăpînirea tilhărească a venelicilor, va 
dobîndi ţara oriînduială cuminte, ocîrmuire mai bună și 
liniște. Știm că te gătești să ridici norodul. Fă-o cu temei, 
că tot românului îi pasă. Divanul o să dea de ştire Porții 
că ridicarea nu e împotriva împărăției, ci împolriva je- 
fuitorilor bei fanarioți şi a liotei lor. 

— Pentru câştigarea şi naşterea a doua a drevtăților 
noastre robite de fanarioți și pentru slobozenia norodului 
am îmbrăcat cămașa morții, boieri dumneavoastră. 

— Să te ajutăm cu arnăuți, slugere ! 

— Asta-i treabă românească, nu arnăuţească, arhonda. 

— O să întîmpini oprelişti pe la ispravnicii din judeţe. 

— Teamă să n-aveli, că le știu vorbi limba. 

— Vistieria va să-ţi sloboadă o sumă pentru lefurile 
şi hrana pandurilor. Nădăjduim că n-or să ia calca 
văutăţilor. 

— Dat-au ei mina în vreun chip cu jefuitorii ţării, 
arhon spătare ? 

Brîncoveanu înghiţi în sec, iar ceilalţi doi boicii nu 
mai îndrăzniră să deschidă pura. 

Părăsind casa, Tudor îi spuse lui Ilarion : 

— S-a săturat boierimea să mai ţină hangul fanavio- 
ților. De-abia acum a aflat că nouă de mult ne e lehamite. 
Bine că măcar la această silă s-a potrivit cu inima no- 
rodului. 

— Nu-i împroşca pe toţi cu venin, Tudore, că și prin- 
tre boieri se găsesc patrioţi. 

— Or fi, nu zic ba! Dar am încredere în ei, cîtă au 
și ci în mine. Îmi dădeau arnăuţi ca să-mi pîndcască 
mișcările, 

— Se iem și de umbra lor; însă nu trebuie să uiţi 
că înaintea împărăţiilor boierii înfățișează țara și că au 
trecere la sultan. Prin ei poți vorbi altfel, decit vorbește 
un răzvrătit ca tine. Aşa-i politica ! Ţine-i în mină, Ludore, 
dar cu mănuși de catifea. 

— I-aș ţine cu funia de gît! Păcatul tău să fie, popo, 
că-mi răsucești gîndurile. 


204 


În curtea domnească, Hutrosina-Doamna tremura încă, 
speriată de ameninţarea și sudălmile îndurate. Nu mai 
închisese ochii de la moartea lui Suţu, iar Focas se cu- 
iundase în tăcere de cînd plecase la Stambul. Cu toate 
milioanele destinate cumpărării proptelelor pentru scau- 
nul domnesc, se temea de intriga perfidă a Fanarului, 
dar, se bizuia mult pe fratele ci Scarlat Calimachi, om cu 
trecere pe lingă Serai şi marele vizir, mai ales că, pină 
acum, nici unul dintre fanarioți nu riscase atita bănet 
pentru Scaunul din București ori cel de la Iași. O durea 
teribil şi purtarea lui Beizadea Nicolache pentru viitorul 
căruia se zbuciuma atita. Şedea ceasuri întregi, ca prostit, 
întins pe divan, cu ochii plinși, fără să scoată o vorbă. 

— Fii bărbat, Nicolache. Te doare că s-a prăpădit 
taică-tu, dar eşti chemat să-i iei locul în scaunul țării. 
Nu te mai smiorcăi, că toți murim. Ia, mai bine, o mastică 
de Chios să-ţi vii în fire și ieși în curte, să dai cu mîna 
la pungile lui bimbașa Sava, pentru plata soldelor şi să 
primeşti salutul arnăuţilor, că în ceasurile cumplite de 
acum, în ei ne stă toată nădejdea împotriva gloatei. 

Dar doamna Frusina parcă vorbea de neînțeles. Beiza- 
dea Nicolache o asculta numai în ceea ce priveşte mastica 
de Chios, şi după ce sorbi vîrtos o stacană care să ame- 
ţească patru arnăuţi deprinși cu băutura, începu să alerge 
ca un apucat prin odăile palatului, să se izbească cu pum- 
nii-n cap şi să se tăvălească prin moliciunea covoarelor, 
slrigind ca un disperat : Teodora... psihu-mu... Teodora... 
lumina ochilor mei... de ce m-ai părăsit ? Mur, mamă, mor, 
că n-am pentru ce mai trăi ! | 

— Mori, ticălosule ! răspunse doamna Frusina lovin- 
du-l furioasă peste gură. Iată în cine mi-am pus nădejdea... 
Într-un nevolnie care plinge după o curvă, lingă leșul lui 
taică-su, cînd totul se clatină în jurul nostru. 

A coborit singură cîteva din treptele de marmură ale 
scării şi, chemînd pe bimbasa Sava și Iordache, a strigat 
din toate puterile, ca să fie auzită de Întreaga arnăuţime : 

—  Vistieria plătește simbria pe o lună înainte credin- 
cioșilor ostaşi ai domniei şi cîte un beslic în plus de fie- 
care cap. Rugaţi-vă pentru sufletul răposatului vostru 
stăpin ! 


— Dumnezeu să-l ierte ! răsunară puternic glasurile 
mercenarilor, care, pentru o asemenea pleașcă, s-ar fi 
rugat să crape în fiecare zi cite-un bei. 

Cu toată tăria ei, văduva lui Suţu simţi că i se duce 
sîngele din obraz, băgind de seamă că mai mult de jumă- 
tate din giuvaericalele adunate cu atita trudă dispăruseră. 

— Despachetați tot, răscoliți lăzile, desfășuraţi co- 
voarele, scuturați blănurile, întoarceți casa pe dos şi gă- 
siți-le. 

— Slăvită doamnă, vorbi cehelăreasa, în zadar o să 
căutăm. Le-am văzut la duduca Teodora. I le-a dăruit 
beizadea Nicolache. 

Cît era de zdravănă, Frusina doamna căzu cu leașin 
pe divan. li săriră în ajutor femeile din haremul ei, cu 
săruri şi arome din tot felul de șipuri, ba chiar şi cu 
cbraznică mingăiere de palme peste față, pînă ce, trezin- 
du-se, ţișni ca o apucată în mijlocul iatacului, luînd-o de 
păr pe chelăreasă. 

— De ce-ai tăcut, lepădătură ?..: 

— Am socotit că e cu voia măriei tale. Beizadea Nico- 
lache mi-a mărturisit că Teodora îi e logodnică, urmînd 
a se lăsa de domniţa Caterina. | 

— Logodnică ? Țiitoare ! podăreasă ! celetnică de han ! 
Asta e pentru tine logodnică ? Cutezi să-mi spui în faţă 
0 asemenea nerozie crezind că-ţi iert vina de a fi adă- 
rostit-o ? Luaţi-o și aruncaţi-o în uliţă, să nu-i mai văd 
obrazul de codoașă bătrînă ! Ieșiţi și voi blestematelor. 
Mi-aţi mîncat piinea de pomană! M-aţi vrăjmășit. 
Flecaţi, că vă crăp capul ! 

Femeile se îmbulziră, aproape călcîndu-se-n picioare, 
convinse că atitea dureri cite o încercaseră în ultimul 
tump zdruncinaseră mintea doamnei. 

Eufrosina iu trezită în toiul nopţii. Venise un curier 
din Stambul.. Polizachis, zaraful său de nădejde îi tri- 
mitea veşti îngrozitoare. .Prea slăvită doamnă, Focas n-a 
mai venit cu cele patru milioane trimise de măria-ta pen- 
tru împlinirea sumei. Tare teamă îmi este să nu fi fost 
prădat şi ucis pe drumurile pline de tilhari ale împără- 
tiei. Pe aici s-au tulburat rău vremurile. Răscoala din 
Arhipel ne-a atras dusmănia turcilor, Nu mai îndrăznim 

să ieşim pe uliţă. Ziinic aud de prăvălii și case grecești 
călcate şi arse de ieniceri. Mi-e teamă de viaţa și de avutul 
meu, aşa cum le c tuturor. Parte din banii primiţi pină 
acum i-am îngropat în altarul bisericii Sfinta Irina, că 
de va îi voia Domnului să-mi sfirşesc zilele de mina pă- 
gină, să le ştii urma. Țisaras a fugit din Constantinopole 
cu restul sumei, nu se știe unde. Iertare cer, slăvită 
doamnă, dacă pe lingă atitea necazuri cite le-am scris, pe 
cel mai mare l-am lăsat la urmă, nădăiduind că inima 
măriei tale va trebui să se împietrească primind mai 
ușor lovitura. Peste suma promisă de noi, au fost plătite 
în plus : un milion de piaștri marelui vizir, cinci sute de 
mii sultanei Validé şi alte cinci sute marelui dragoman, 
de către un ştiutor al zbuciumului și a toată cheltuiala 
măriei-tale, pedepsească-l Cel de Sus ! Îmi tremură mîna 
cînd trebuie să-i scriu numele. A primit firman de dom- 
pie în locul lui beizadea Nicolache, fratele măriei tale, 
Scarlat Calimachi.“ 

Bancherul încheia scrisoarea cu un postscriptum : 
„Dumnezeu nu bate cu măciuca. S-a auzit că e mare zurbă 
în Țara Românească, Sultanul e furios acum nu numai 
pe grecii cei proşti, ci şi pe protipendada Fanarului, din 
cauza lui Ipsilanti. E gata să strice firmanul dat fratelui 
măriei tale, şi, mai curind scoţi bucătura din gura lupului 
decit banul din mina turcului”. 


* 


Focas nu fusese încă ucis de tilhari, aşa cum bănuia 
bancherul ţarigrădean. Fermecat de frumuseţea Teodorei, 
se hotărise s-o scoată din minăstire și să fugă cu ea aiurea. 
Cu cele patru milioane pe care urma să le mai ducă la 
Stambul şi cu ce adunase ca logofăt de divan, era pus 
la adăpost pentru toată viata. Teodora îl tulburase_ încă 
din clipa cînd îi smulse basmaua cu care doi arnăuţi o 
legaseră la gură, urcind-o cu sila într-o sanie a Curţii 
domnești. Cum era să dea ascultare poruncii doamnei 
Frusina și să taie mindreţe de plete, făcînd o pocitanie 
din ceea ce ochii lui nu zăriseră mai plin de toate far- 
mecele jumii pină în noaptea aceea ? Ar îi fost un păcat 
ce nu şi l-ar fi iertat. I-a vorbit blind Teodorei, lăsind 
bani stareţei Calinichia ca să-i poarte de grijă pînă ce o 

să-i aducă noi porunci de la Curte. S-a inapoiat după 
cîteva zile : 

— Mi-am pierdut răbdarea de cînd stau închisă aici, 
cum am stat și la Pasărea. Sint sătulă de utrenii, ve- 
cernii, toacă și post. Uneori mă bate gîndul să mă spînzur 
de zăbrelele ferestrei, îi mărturisi Teodora. 

— Să nu faci o asemenea prostie, Ştiu pe cineva care 
te-ar putea mintui. Tinjește amarnic după fiinţa ta. 

— Mi-aș vinde şi sufletul, Focas ! Cine-i ipochimenul ? 

— Eu, Teodora ! 

— Tu?... 

Focas dădu din cap, speriat parcă să nu primească 
vreun răspuns ce l-ar invenina, după care vorbi cu patos : 

— Sînt un om bogat. Vino cu mine. N-am ochi pen- 
tru nimeni în lumea asta decit pentru tine, Teodora. La 
ce ie poți aştepta din partea blegului de Nicolache oii 
de la scorpia de paică-sa ? Scaunul domnesc e pierdut, 
iar banii lor așijderea. Te acopăr cu diamanlticale și-o să 
te port pe braţe ca pe o împărăteasă, smulgindu-te din 
miînăstire şi din acel ticălos Bucureşti, unde nici viața, nici 
averea nu-s sigure. Cu giuvaericale cu tot, îţi pun la 
picioare aproape cinci milioane de piaştri. Nimeni n-o 
să-ți mai tulbure liniștea și fericirea. Ţi-o jur pe acest 
talisman al familiei, mai sfînt pentru mine decit sfinta 
cruce. 

Smulgind de sub taclitul de mătase albastră ce-i in- 
cingea mijlocul un toc de marochin cu za de argint, îi 
puse sub ochi lama vinătă a unui vechi pumnal, pe 1m- 
nerul căruia era săpată cifra 1153, anul căderii Constan- 
tinopolului sub puterea otomanilor. 

— Iată, psihi-mu, cu acest cuţit, străbunul meu Peri- 
cles Focas — nume purtat de la el de toți primii născuţi 
dintre bărbaţii familiei — a ucis doi turci ce spărseseră 
uşa casei în acel an de jale. scăpîndu-și nevasta și copiii. 
A lăsat cu limbă de moarte să fie trecut din generație în 
generaţie celui ce-i va purla numele, legîndu-ne cu ju- 
rămiînt, să-l dăruim bazileului hărăzit să reînvie gloria 
Bizanțului. Jur, Teodora, pe acest sfint talisman să te 
apăr cu puterea lui și cu ultima mea picătură de singe. 

— Merg, Pericle! Știu că ești bărbat de nădejde! 
Începusem să-mi dau seama că mă iubeşti, iar inima mea 

n-a rămas nesimţitoare. Îi zîmbi, privindu-l apoi languros, 
ca să-și ascundă minciuna. 

— Aşteaptă-mă citeva zile, pînă pun totul la cale. 
N-are să-ţi pară rău. Psihi-mù. 


* 


Zece arnăuļi câlări însoțeau caleașca cu lădița de fier 
de care era legată ultima speranță a Suțulesii. Focas pri- 
mise pe lingă cele patru milioane şi plocoane pentru pașa 
din Rusciuc. Aici trase la han și, scăpind de arnăuți, își 
rase barba, îmbrăcă un caftan de negustor și trecu Du- 
nărea înapoi cu banii si darurile. 


CAPIFOLUL VIII 


CINE SURD LA VINATOARE 


Invitat la consulat dis-de-dimineaţă, Samurcaş aştepta 
neliniştit în salonul cel mic al lui Pini, privind cînd la 
samovarul ce fierbea într-un colţ, pe o măsuţă de marmură, 
cînd la imaginea albă a stepei ruseşti, care luneca parcă 
pe sub rama tabloului de deasupra canapelei, spre depăi- 
tările îngheţate ale Siberiei. Îl trezi din contemplare glasul 
răsușit al consulului : 

— Îţi place peisajul, Costachi ? 

— Mai mult mă intrigă, domnule consul. Văd strivite 
sub troienele Rusiei toate speranţele Eteriei. 

— Nu fi prăpăstios, Samurcaş ! Zăpezile nu-s eterne. 
Ce crezi de zurba stirnită de Vladimirescu ? — intră direct 
în subiect Pini. 

— Nu-i a bine. 

— Spuneai că-n ţara asta-i totu-i de vinzare. Cum- 
pără-l. 

— De nu l-aş cunoaşte, aş încerca. Dar, cind oastea 
lui Ipsilanti își face de cap prin Moldova, nici Iuda nu s-ar 
învoi la vinzarea alor săi, darmite Vladimirescu. 

— Nu cinstea pandurului și indisciplina armatei lui 
Ipsilanti mă îngrijorează. Valahul e cu picioarele pe pă- 

mint. Nu s-ar încumeta să se măsoare cu turcii cînd nu-l 
țin puterile, iar împrejurările sînt potrivnice. I-am cerut să 
se alăture Eteriei, că luptă pentru creștini împotriva pă- 
gînilor ; știi ce mi-a răspuns ? : „Excelenţă ! Creștin sînt. 
Dar, Dumnezeu e în cer, sultanul la Stambul, iar jefuitorii 
pe care-i ştii sînt aici, în inima ţării. Cu ei am a mă răfui“. 

— Doar ţii în mînă Divanul, domnule consul. Silește-l 
să trimită oaste serioasă împotriva lui Tudor. Altfel, ne 
încurcă rău socotelile. 


— Divanul, Samurcaş, a trimis pe vornicul Nicolae 
Văcărescu să risipească tabăra „tilharului tulburător“. 
Asta ca să mă adoarmă, fiindcă, în ascuns, unii dintre 
marii boieri l-au sfătuit să unească oastea stăpinirii cu 
pandurii şi calicimea lui Tudor. Îţi dai seama ce s-ar în- 
tîmpla ? Toată acţiunea lui Ipsilanti în Moldova şi Țara 
Românească s-ar duce de rîpă. Trebuie să pleci numaidecit 
la Craiova. Vistieria îți dă bani ca să vii în ajutorul lui 
Văcărescu la înfriîngerea răscoalei, ceea ce știm că nu 
se poate. Eşti însă destul de iscusit să împiedici misiunea 
ascunsă a vornicului. 

Din Craiova, Samurcaș îi scrise lui Tudor, că stăpi- 
nirea i-a iertat răzvrătirea și că va împlini cererile noro- 
dului. Să poftească la căimăcămie pentru lefurile pandu- 
rilor, care vor rămîne ca oaste a ţării tot sub comanda lui. 

„Ah ! boierule, boierule ! Ai tins la sîngele meu nevi- 
novat de hatirul jefuitorilor ! Pe de o parte mă încredin- 
tezi cu jurămint să viu la Craiova, şi pe de altă parte 
impotrivă ai făcut de l-ai trimis pe Hagi Prodan să-mi ia 
capul, prin vicleșug, zicînd că a sosit de la stăpînire. Am 
găsit la el hîrtia cu făgăduiala ce i-ai făcut și scrisoarea 
excelenţii sale domnul cavaler şi general Pini că pentru 
uciderea mea va fi mîngiiat cu multe mili de amîndouă 
prea puternicele împărăţii. Bun lucru a făcut dumnealui 
Hagiul ; c-a rămas nădejdea împărăţiilor în arnăuţii lui, 
iar altă putere nu mai au! L-am iertat, pe jurămînt de 
credință şi l-am oprit cu ai lui pe lingă oastea mea, dar 
pe domnia-ta și pe tiranii cu care te-ai întovărășit, greu 
o să vă ierte norodul; că după cit jaf şi cîte răutăţi aţi 
făcut, acum vreţi să ne aduceţi și turcii pe cap !“ îi răs- 
punse Tudor printr-un lipcan. 

A fugit Samurcaş din Craiova, cu caimacam cu tot, lă- 
sînd orașul pe seama isprăvniciei, iar Văcărescu s-a întors 

bolnav, fără să dea ochi cu Tudor, speriat, atit de huicu- 
ielile şi amenințările mulţimii, cît și de fuga soldaţilor săi 
în tabără norodului. 


* 


Cu caii în spume, Constantin Cantacuzino-Paşcanu opri 
la poarta Curţii domneşti. Venea răvăşit de spaimă, să-și 
scape fiica de primejdia zavergiilor ce se apropiau dinspre 
hoţarul Moldovei. 

— Alelei ! cuscră dragă, curînd o să cuprindă tîrgurile 
și satele muntenești şi-o să năboiască-n ulițele Bucureștilor 
oastea de strînsură a lui Ipsilanti, la fel de nelegiuită ca 
tabunurile tătăreşti. Mavroforii, de care s-au lipit sute de 
greci dogorîţi de focul slobozeniei, bat Eșul în lung și-n lat 
cu tobe şi cîntece. Ameţit de slava în care e ridicat, „ar- 
hiul“ nu vede ce se întîmplă dincolo de calpa lui strălu- 
cire. Puzderie de oameni din toate neamurile și din toţi flă- 
minzii Balcanilor au roit după pleașcă în plaiurile Mol- 
dovei. Zavergiii dogesc butoaiele, înghesuindu-se să bea 
vinul măcar cu pumnii la gîrliciul pivniţelor, sparg prăvă- 
liile, casele și conacele, smulg blănurile şi pungile boie- 
rilor, giuvaericalele jupîneselor ; pradă odoarele biseri- 
cilor, batjocoresc muierile, iar de întîlnesc un pic de îm- 
potrivire, sehingiuiesc și ucid. Parcă oastea lui antihrist a 
trecut Prutul la noi, iar nu cea care vrea să sloboadă pe 
greci de sub puterea sultanului. Încarcă, cuscră, ce ai mai 
de preț, să trecem munţii pînă nu-i prea tîrziu. 

— Încarc, cusere, încarce ! suspină Eufrosina doamna, 
şi plecăm cum ne dă semn baronul Meitani că l-a plătit pe 
bimbașa Sava să ne însoțească o mînă de arnăuţi ai lui 
pînă la graniță. S-apropie mare primejdie nu numai din 
răsărit, ci și din apus, fiindcă un sluger Vladimirescu a 
răzvrătit prostimea. Și-apoi de ce aș mai rămîne, cînd 
toate nădejdile mi-au fost năruite ? Scaunul domnesc cu- 
venit lui Nicolache, pentru care am cheltuit bani cu carul, 
l-a cumpărat la mezatul sultanului, pianina. mai mult ca 
mine, iubitul meu frate Scarlat. 

— Aşa ? se cruci Pașcanul. 

— Aşa! Ce te miri! Asta-i legea domnilor și tăria 
Fanarului. 

— Bine-a zis, cuscră, cine-a zis, că ruda seamănă cu 
cărbunele : cînd e stins, te mînjește, cînd e aprins, te arde. 

Dar thiar a doua zi, Suţulesii îi fu dat să trăiască 
clipe de groază. Înarmaţi cu bite, coase şi turci. tirgovis- 
tenii năvăliră pe poarta Curții domnești, cu jelanii și stri- 
găte vrăjmașe. S-au tras zăvoarele la toate ușile palatului, 
iar, puţinii arnăuţi rămaşi credincioși, au deschis feres- 
tele, întinzînd armele. 

— Ce vreţi, oameni buni ?, întrebă din foişor căpitanul 
Iordache. 

— Zapisele moșiei noastre, răspunse cu voce zgiriată. 
un țăran uscat și trențăros. De nu ni le dă, le luăm sia- 
guri, că ne-a mai înşelat o dată caţaonul care-a crăpat. 
Punem foc palatului, să ardă Suţuleasa, cum ard inimile-n 
noi de jatul ce ni l-a făcut, ajunge-o-ar blestemele noastre, 
cum l-au ajuns pe vodă şi pe fiică-sa. 

Eufrosina ascultă îngrozită. Se temea de blesteme ma; 
mult decit de flăcările ce pîlpiiau în papura rogojinilor 
agitate de ţărani deasupra capetelor şi din care uşor s-ar îi 
putul aprinde Palatul domnesc. Ar fi sărit slujitorii, pojar- 
nicii Curţii, tulumbagiii Agiei și arnăuţii să-l stingă. dar 
vorbele lor afurisite nu le putea înăbuși nimeni. Gura cea 
rea a tivgoviştenilor adusese doar atitea nenorociri pe capul 
ei, de parcă, procleţii, ar fi avut o tocmeală ascunsă cu 
forțele răului. Alergă la sipetul cu zapise, alese pe cele ale 
moşiei Tirgovişie, dată de zestre Elenei, moartă de curind, 
şi le aruncă pe lereastră în mijlocul curtii. 

A fugit noaptea în caleaşca lui Meitani, cu ceea ce-i 
rămăsese — slava domnului ! — din cele treizeci de mili- 
oane adunate de ea şi de bărbatul ei în numai doi ani de 
domnie. 


Bucureştii trăiau cutremuraţi de groază sub teroarea 
dezmăţului urnăuţesc. Divanul, care cirmuia ţara înţăr- 
cuil de bimbașa Sava Fochianos în acareturile Mitropoliei. 
era silit să asculte poruncile fanarioţilor eteristi ai lui 
Pini şi Leventis. să-l împroaşte cu noroi pe Vladimirescu 
şi să-l ridice în slăvi pe ambițiosul şi pripitul Ipsilanti. 

Umblau zvonurile slobode ca vintul deasupra orașului, 
răspîndite nu numai de oamenii bimbasei. ci şi de cei ai lui 
Udrizki, tulburindu-se cumplit liniştea bieţilor locuitori. 
Sc trimbita pretutindeni că Tudur, unde-i prinde pe boieri 
„îi pivleşte ca pe porci“, pe negustori îi uşurează de bani, 

iar amăriţilor le ia uliimul strop de mălai. În zadar încerca 
stăpînirea să inăbuşe panica, cerînd oamenilor să nu se ia 
după minciunile ce se aud şi să le iasă din cap asemenea 
zadarnice fandacsii, că are ea neadormită îngrijire de 
liniştea tuturor. trimițind arnăuţi şi potere împotriva tîl- 
hăreştilor urmări ale apostatului Tudor. Dar cînd începură 
să curgă fugari din Moldova, aducînd cu ei spaima urgiei 
stivnită de oștivea eteristo-fanariotă, rădvanele și caleştile 
evgheniţilor începură să-și ia zborul dincolo de barierele 
orașului. Toptangiii, zaralii și negustorii mai cu stare 
traseră obloanele şi, ciorchine pe briști și chervane, căutară 
adăpost la minăstirile din jur. Teama începu să muște și 
din inima mahalalelor, unde se strînseseră în grabă boc- 
celele. Cuiind adormiră roţile morilor de pe Dîmboviţa, 
brutarii stinseră cuptoarele, iar peste batiştea vitelor din 
jurul zahanaleior se aşternu liniştea. Cete destrăbălate, 
aprinse de băutură, se aruncară asupra caselor celor fu- 
iți, în vreme ce stăpinirea, năucită, în van poruncea lui 
bimbaşa Sava să pună un pic de rinduială în oraş. Arnău- 
tul se pretăcea că ascultă, dar nu mişca un deget lăsîndu-l 
pradă haosului. Primise bani şi de la Scarlat Calimachi, 
pentru a-l pierde pe Tudor și a-l izgoni pe Ipsilanti. Mai 
avea şi alte mănoase treburi : păzea cu arnăuţii gospodă- 
riile boierilor şi marilor negustori, storcîndu-i, pe lingă 
bani, de giuvaericale şi blănuri, încît încropise un adevărat 
bazar în casele sale din mahalaua Udricanilor. 

Sărăcimea orasului se linişti. însă, aflind din procla- 
maţiile lui Tudor si din cuvintul oamenilor săi, că s-a 
ridicat împotriva balaurilor ce sub sîngele norodului, fie 
ele fețe boierești, puliticești ori bisericeşti ; împotriva abu- 
zurilor stăpînirii şi a dregătorilor de orice treaptă, a biru- 
rilor tilhăreşti, podvezilor şi angaralelor fără seamăn în 
hotarele vreunei alte ţări de pe planeta noustră, Au dez- 
legat atunci mahalagiii boccelele, apucînd ciomegele, io- 
poavele şi cuţitele. Începură să taie şleaurile caior in- 
hămaţi la rădvanele, butcile şi căruțele fugarilor, iav pe 
morari, brutari şi casapi îi siliră să nu lase norodul de 
izbelişte. 

Parte din boierii ce nu putuiă să fugă, se dezlănțuiră 
în petreceri nebune, cu betii, tarajuri, dezmierdări de mu- 
ieret deșuchiul şi meşteșugite jocuri de cărţi, unde-și pier- 
deau la stos şi la faraon moşiile ajunse nesigure. Cînd 

postelnicul Negri. caimacamul lui Calimachi, coborî din 
caretă, nici nu-l lăsară să răsufle, dînd buzna în curtea lui. 

— Scapă-ne, arhon caimacame, că vine apostatul de 
Vladimirescu asupra Bucureştilor ca o iazmă și n-o să 
mai rămînă piatră peste piatră din casele noastre. O să ne 
prade, să ne taie ori să ne jupoaie de vii, ca să facă din 
pielea noastră opinci pentru lotrii lui. 

— Liniștiţi-vă, boieri dumneavoastră, că-l vom popri 
pe răzvrătit să nu calce cu opincarii lui podurile Bucu- 
reștilor, Îi promitem și luna de pe cer. Trimitem arnăuți 
și potere de nădejde asupră-i. Îl amăgim în fel și chip şi 
încercăm să cumpărăm căpeteniile pandurilor, că-i umblă 
ţărănoiului prin cap fumuri de domnie. Văd însă că vă 
roade frica numai de amenințarea Vladimirescului. De 
tilhărimea lui Ipsilanti aţi uitat ? N-aţi auzit cu ce prăpăd 
s-a abătut asupra Moldovei ? Acum dă buzna încoace. 

— Ipsilanti e un evghenist, arhon Caimacame, — vorbi 
vornicul Sculy. Nu-i un țărănoi răzvrătit. N-o să se atingă 
de noi și de averile noastre. 

— Culcă-te pe urechea asta, vornice. Vladimirescu își 
mai ţine în frîu opincarii, cum glăsuiesc anaforalele. Ipsi- 
lanti — ba. Pleșcarii lui nu se uită de la cine ia și pe cine 
spintecă. 

— Ipsilanti vine și pleacă, dar prostimea țării rămîne, 
E aţiţată ca o haită de cîini flămînzi și, prinzînd gustul 
apostasiilor franțozești, cere pămînt, slobozenii, scădere 
de bir şi alte asemenea obrăznicii, Le-a intrat în sînge 
ciuma răzvrătirii, care e lipicioasă și nu mai iese. Vai 
nouă şi urmașilor noștri ce tragodie ne-aşteaptă ! 

— Apocalipsul ! rosti cu patos sfinţia sa Nicanor Cri- 
teanul, egumenul minăstirii Radu Vodă. Apocalipsul pro- 
orocului cel mincinos ce vine beat de singe, cu semeţie și 
hulă de peste Olt, cu toiag de hier și pară de foc. Că, iată, 
balaurul cu șapte capete şi zece coarne rupse peceţile din 
cartea blestemelor, împărtășit din învăţătura lui Balaam, 
ca să pună sminteală în norod, să dărime stilpii Domnului- 
Dumnezeu şi-ai sfinţilor părinţi. Și, precum s-a surpat 
templul lui Solomon, în vechime, de nu l-au mai putut 
înălța iudeii nici pînă-n ziua de azi, așa va surpa apos- 
tatul de Tudor stările noastre, aruncindu-ne în chinurile 
lui Iov ; iar cei proști şi fără vreo seamă pe pămînt o să-și 
pună semn de stăpini. Să ridicăm slavă Celui de sus, ca în 
ceasul cel de apoi, şi să ne rugăm lui să sloboadă oştile 

îngerești' asupra nclegiuitului. să-i dea să bea din vinul 
înfrîngerii şi să-l prăbuşească pe proclet, precum a pră- 
bușit cetatea cea păcătoasă a Vavilonului. 

— Mai bine să îndemnăm, cu ceva aur pe bimbaşa 
Sava, să sloboadă îngerii lui asupra blestematului. Dar 
cum vistieria-i goală, rugăm pe sfinția-ta să dezlege un pie 
punga pe care milosirdia cerească a binecuvintat-o, așa 
cum o să scoată toţi egumenii, preasfinte, ca să nu ne 
scoată ochii hiara cea cu mii de capete, nu cu șapte, cum 
scrie la Apocalips ; iar lui Savaot o să-i aprindem tămiie şi 
lumînări și-o să-l înălțăm în slava-slăvilor, cu toată evla- 
via, îi curmă pofta de predică, cu vorbă uscată şi aspră, 
caimacamul. 

A făgăduit sfinţia-sa cît i s-a cerut, înjurind în gînd 
pe acest „,voltairist sadea, care pune mai presus ajutorul 
lui Sava decit pe cel al lui Savaot“, cum avea să se plingă 
unor feţe bisericești. 

„Îi fu tare greu, arhon caimacame, vorbi în urma lui 
un tînăr păcătos, că, după cîte spun bătrînii, la începutul- 
începutului, popii aveau trei miini : cea cu care da li s-a 
uscat !“ 


La mînăstirea Căldărușani, găsise adăpost un negusto- 
raş cu anteriu vărgat, împreună cu jupineasa lui, cam 
negricioasă la faţă, cu testemelul şi broboada petrecute 
peste obraz, cu biniş întunecat, din cel mai prost şiac 
călugăresc. Îi adusese o căruță hodorogită, tirită de două 
miîrţoage, în dricul căreia zăcea o ladă veche de fier și 
mai multe boccele. Deşi egumenul îl privise chioriş, rămase 
uimit cînd negustorașul nu se tocmi asupra preţului piperat 
ce i se pretinse. 

Lui Focas, care-şi răsese barba şi îmbrăcase anteriul 
vărgat, nu-i era teamă că va fi recunoscut de bucureșteni, 
dar, Teodorei, cu toată căneala de pe obraz, testemelul, 
broboada şi binișul de şiac, tare îi tremura inima, ştiind că 
de-i vedea cineva ochii verzi de pisică sălbatică, nu-i putea 
uita. Fugise nu numai de întimplările ce se arătau cu pri- 
mejdie, ci și ispitită de averea bărbatului cu privire ștearsă 
și buze băloase, trecut de virsta tinereţii. Începuse să-i facă 
silă. Îndura însă totul, cu resemnare, ca orice fanariotă pusă 
pe căpătuială. Izolarea și pustietatea din juru-i, o făcuseră 

nevricoasă. Abia se stăpinea față de Focas, păstiind însă în 
colțul buzelor acelaşi suris ciudat, tulburător. Fu fericită 
cînd veni un harabagiu, tocmit să-i ducă la Rimnicu Sărat. 

„Plecăm și din tirgul ăsta, Teodora, să ne închinăm c-un 
ceas mai devreme arhiului, stăpînul de azi al Vlahiei şi cel 
de miine al Bizanțului. Vine cu oștile Eteriei, urmat de 
cele rusești. Puţinul pe care o să i-l dau pentru cauza liber- 
tății Greciei, o să-l iau înapoi înmiit, cînd Ipsilanti o să-şi 
pună pe cap coroana Paleologilor. Am cumpărat o sanie cu 
armăsari albi şi aprigi, cum nici sultanul n-are. Așa o să-i 
ieşim în cale.“ 

Femeia era bucuroasă. Avea să-l cunoască pe eroul 
care răscolea sufletul grecilor — „impăratul visurilor noas- 
tre”, cum îl numea uneori Focas. Îşi aruncă testemelul şi 
binişul, îmbrăcînd haina de cacom dăruită de Nicolache 
Suţu, punîndu-și peste pletele negre fesul alb cu felurimi 
de pietre străvezii, de rideau luminile în ele. 

De după un dimb, începu a se zări, tălăzuind în depăr- 
tare călărimea,. Focas porunci vizitiului să oprească, Ținea 
să admire, cu o clipă mai devreme, armata mîntuirii, cum 
şerpuia în albul acelei ierni întîrziate. Dintr-un desiş de 
arini cu scoarța roșiatică, săriră cu pistoalele întinse trei 
arnăuţi, poruncindu-le să coboare. Vizitiul fu smuls de pe 
capră. Cind unul din tilhari puse mina pe Teodora, Focas 
se aruncă asupra lui, rostogolindu-se într-o încleștare săl- 
batică, în zăpada afinaiă. În clipa de uluială stirnită de 
îndrăzneala „boierului“, Teodora izbi cu biciul peste ochi 
arnăutul care apucase dirlogii. Caii îl răsturnară şi por- 
niră vijelios la vale, stirnind vir tejuri orbitoare de zăpadă 
din mușcătura copitelor. Femeii nu-i păsa de împuşcăturile 
ce răsunau în urmă şi nici de soarta lui Focas. Scăpase. Era 
acum stăpină pe viaţa ei şi pe comoara din ladă. Îşi viri 
fesul în sîn ca să nu-l piardă, rămînînd cu pletele-negre 
fluturate de vînt, în goana nebună a cailor, loviți fără eru- 
tare cu biciul, încît se făcuseră mai albi ca albul stepei 
imense în carc femeia căuta umbra unui rea im. 

Ciîţiva călăreţi abia opriră sania. Nişte soldaţi frumoși. 
cu chipuri de efebi, purtindu-se delicat, îi vorbiră intr-o 
aleasă limbă grecească. I se părea că păşise dintr-un coş- 
mar înfiorător într-o dulce lume de vis. Se dezmetici 
curind, bucurindu-se cind află că sînt mavrofori din avan- 
garda arhiului. Le cerceta cu privirea curioasă uniformele 
negre, elegante, lucrate de cei mai buni croitori din Odesa 

şi Petersburg. Ochii de pisică stăruiră o clipă asupra 
capetelor de mort din metal argintat, îngropate în blana 
căciulilor, Ce aveau oare comun cu moartea acești băieţi 
frumoși de-i arboraseră chipul hidos. cînd li se citea pe 
figurile surizătoare atita poftă de viaţă ? 

Apariţia unei asemenea uluitoare frumuseți femeiești, 
purtată de nişte armăsari albi în pustietatea albă a stepei, 
într-o sanie cu perne de purpură, avea ceva ireal. Erau tot 
atît de uimiţi de eleganta ei, de ochii tulburători, de zîmbe- 
tul ciudat şi de glasul melodios ce răspundea întrebărilor. 
așa cum fusese şi ea uimită, zărindu-i în jurul sanici. 

— Ieşisem înaintea arhiului cu o modestă ofrandă pen- 
tru cauza noastră, rosti ea cu modulaţiuni calde în glas. 
Am fost atacată de tîlhari, dar m-au scăpat acești telegari 
ai lui Apollo. 

Arhiul fu fermecat din prima clipă. O conduse curteni- 
tor în casa preotului din Răsuri, unde se oprise pentru 
odihnă, poruncind să se aducă bagajele divinci apariţii. Îi 
oferi un ceai cu rom, copleşit de-a binelea cînd această 
frumuseţe, demnă de a fi stăpina lui, îi aşeză delicat pe 
masă fesul cu nestemate, valorind peste o sută de mii de 
piaştri. 

— Rog pe alteţa voastră să-l primească pentru oastea 
mîntuirii neamului nostru, cu regretul că nu pot da mai 
mult, în afară de sufletul şi sîngele meu. dacă va fi nevoie ! 

Cu unica-i mînă, uitind că are în faţă o femeie, Ipsi- 
lanti o cuprinse de talie gata să-i sărute obrajii. Oprindu-se 
în ultima clipă, se deie înapoi cu ciţiva paşi și, ridicînd 
paharul din care sorbise ceva mai nainte, rosti teatral : 
„Pentru Elada. Pentru strălucitul nostru Bizanţ !“ Apoi, 
zimbind. îşi completă închinarea : „Și pentru frumoasele 
sale fiice !* i 

Se aşternură citeva clipe de linişte. Amîndoi se sim- 
teau oarecum stingheriți, pînă ce el rupse tăcerea : 

— Nu vrei să-mi spui cum te cheamă ? 

— Teodora ! 

— Teodora ? Fascinant !... Si poate predestinat! Nu 
ştiu dacă strălucita basilisă a Bizanțului al cărei nume îl 
porți, a egalat frumuseţea domniei tale, dar ştiu că tronui 
ei ţi l-aş oferi din toată inima. Ducînd-o de mînă în prid- 
vorul deschis, porunci adunarea mavroforilor. 

— Iubiții mei mavrofori ! Această divină fiică a Eladci 
a înfruntat primejdii fără număr pentru a-și pune zestrea 

la dispoziţia sacrei noastre oştiri. Aflaţi că numele ei este 
aidoma cu cel al marii basilise Teodora a Bizanțului. 
Slavă ei ! 

Din sute de piepturi entuziaste izbucni ca un singur 
glas : Slavă Teodorei ! 

Tineri înflăcăraţi, trăind puternic speranţa libertăţii 
patriei lor, gata să moară pentru reînvierea Eladei, mavro- 
forii priveau uluiţi la această neasemuită Venus cu plete 
brune. Cind ridică braţul ca să răspundă ovațiilor, părea 
o statuie a lui Fidias, animată printr-o suflare divină. 
Neverosimilul unei asemenea apariţii în pustietatea de 
gheaţă răscolită de vinturi, numele celebrei împărătese 
bizantine, alăturat frumuseţii tulburătoare a femeii ce 
venea ca o hinecuvîntare înaintea sacrificiului spre care se 
îndreptau, trezise în imaginaţia celor mai mulţi dintre 
tinerii ostași ai „Batalionului Sacru“ convingerea unui 
semn al destinului. Dumnezeul creștin sau zeii păgini ai 
Eladei le trimiteau în ajutor, nu pe. Sfînta Fecioară şi 
nici pe Palas Atena, ci pe însăşi împărăteasa a cărei Capi- 
tală urmau s-o smulgă din întunericul aşternut de aproape 
patru secole musulmane. 

Tăind aerul, sabia arhiului se plecă în semn de închi- 
nare. Nu ! Nu fusese sabie, ci o baghetă magică. În omătul 
pătat de uniformele negre, sute de ființe, electrizate de 
gest, fascinate de frumuseţea femeii, trăind iluzia unui 
miracol, acoperiră cu strigătul lor  şuierul crivăţului : 
„Trăiască Teodora !“. 

De dincolo de uluci, arnăuţi vulgari și imbecilizaţi de 
alcool, alături de atiţia vîntură-lume, dornici de aventură 
ši pradă, priveau cu sufletele goale entuziasmul acestor 
băietani — unii zîmbind, alţii crucindu-se, ori înjurîndu-l 
pe Ipsilanti că nu le plăteşte soldele. 


+ 


În Bucureşti panica sporea ceas de ceas, pe măsură 
ce zvonurile încingeau imaginaţia. Jafurile se înmulţeau ; 
ucigașii își făceau de cap. Nimeni nu mai era sigur nici 
de viaţă, nici de avere. Arnăuţii care trebuiau să pună un 
pic de rînduială în haosul ce se încuibase, chefuiau și 
prădau. 

Boieri din ,,Vremelnica ocîrmuire“ se adunară noaptea 
în casa lui Iordache Filipescu pentru sfat, care să scape 
ochilor şi urechilor lui Pini, Leventis şi altor fanarioți. 

— Să chibzuim ce facem ca să stirpim răul. Nu putem 
lăsa Bucureştii și ţara baltă ca Brincoveanu, Ghica şi 
Barbu Văcărescu, deschise vorba gazda. 

— Au fugit ca niște mămăligari de teama lui Ipsi- 
lanti, — se aprinse bătrînul Bălăceanu. 

— Aflaţi că și consulul austriac a plecat ; iar englezul 
își strînge calabalicul. 

— Cansulii pleacă din socoteli politicești : să arate 
împărăţiilor că ocîrmuirea noastră e nevolnică şi că-i anar- 
hie ; ca să intre oaste străină în țară. 

— De-ar pleca odată şi Pini, să mai răsuflăm ! 

— Boieri, dumneavoastră, Vladimirescu s-a oprit cu 
pandurimea lui la Ciorogîrla. Numai el ar putea să pună 
vînduială. Să-l rugăm să vină mai iute, să scape orașul 
de tilhari. 

— O să-i mîniem pe turci şi-or da buzna. 

— Şi dacă năpădeşte Ipsilanti cu armie străină în 
Bucureşti, nu mai tare s-or minia ? — bașca răutăţile ce 
avem a le suferi de la tilhărimea lui ! 

— Așa-i ! Dar de intră turcii, ţarul o să se supere și 
trimite cazacii ca să-i gonească ; și pe cazaci cine-i mai 
scoate ? Napolionul franţuzilor ? sări Filipescu-Vulpe. 

— Tot astfel s-a urmat în ţara asta, boier Filipescule : 
cînd unul, cînd altul. Cine se scoală mai de dimineaţă ăla 
te ia de păr. Să-i dăm Vladimirescului „Carte de adeva- 
rire“ că ridicarea lui nu e rea şi vătămătoare, ci în folo- 
sul ţării ; pentru stîrpirea jetuitorilor, nu împotriva împă- 
răției. O publicarisim şi liniştim duhurile, propuse Grigore 
Băleanu. 

Au hotărit, într-un glas, trimiţind „Cartea“ lui Tudor, 
~ pornise cu oastea spre „Scaunul Oblăduirii norodu- 
ui“, 

Vladimirescu intră în București la 21 martie 1821, pe 
vechiul Pod al Calicilor, într-o zi însorită ce se vădea 
adevărat cap de primăvară. Pe sub Dealul Mitropoliei şi 
pe ulițele din jur se adunase tot sufletul mahalalelor și al 
marginilor ce ieșeau din pădure şi cîmp. Lepădindu-şi 
taclitul şi giubeaua, veniseră și ciocoi în haine ponosite 
să vadă zavera şi să pipăie cu simţul lor dibaci gindurile 
marelui răzvrătit. Tudor purta sub braţ o piine uriașă, 

simbol al dorinței de îmbelșugare pentru norod, călărine 
între popa din Cerneţi și căpitanul Zoican. După steagul 
zugrăvit de un călugăr aflător în mânăstirea Antimului, 
fluturau cămășile pandurilor şi fustanelele arnăuţilor. 
Veneau apoi gloatele de iălpaşi, tirîndu-şi opincile, ducând 
pe umeri, care o flintă, care o coasă ori o furcă, precum 
şi nelipsita traistă cu merinde. Au toți figura aspră, uscată, 
ca pământul acela colţuros din nordul Olteniei, unde piatra 
rînjeşte la fiecare pas. Vin dîrji din sărăcia țărinii, din 
harța cu stăpînirea prădalnică, din încleştarea cu cetele 
osmanliilor ce trec mereu Dunărea să-i taie şi să-i fure ; 
din viaţa vrăjmașă călcată-n picioare cu disperare. Curge 
din răzvrătiri ca un puhoi mohorit, urmînd pe omul care a 
pus în firea lui toată asprimea acelor tărîmuri. 

Tudor e întunecat la chip, ca adincul pădurilor de pe 
Motru şi Jii, aproape morocănos ca apele Oltului în vremea 
ploilor, de parcă i-ar curge prin vine numai durere. Și e 
în el o tăcere apăsătoare, încît îți vine a crede că duce pe 
umeri nu numai suferința și deznădejdea unui întreg 
popor, ci toată greutatea munţilor Gorjului şi-ai Mehedin- 
tului. Numai cînd ridică brusc privirea deasupra multimii 
de unde se agită tulpane şi testemele, ori sallă căciuli, în 
gesturi cuminţi şi cuviincioase, i se citeşte în ochi o tărie 
de om ce nu se poate încovoia decit să izbească. Are în 
fiinţa lui ceva care supune şi-o încordare în care s-au 
ghemuit nădejdile şi disperarea obștii, mărturisind semnul 
unei chemări. N-aude pistoalele slobozite de panduri şi 
arnăuţi a sărbătoare și, cu toate că mulțumește sobru 
bucureştenilor, cată doar în adincurile lui, de unde pădu- 
rea aceea vie ce tălăzuiește în urmă, aşteaptă îndemn şi 
chibzuială pentru mântuire. Ştiu toţi, că omul acesta „a 
îmbrăcat cămaşa morţii“ pentru ei, nu pentru fișia de 
postav alb, cusută la Slatina de nevasta Vulturescului pe 
căciula de hîrşie neagră, ca semn că inima norodului îl 
socotește fir escul ei domn. 


Din casa Joiţei Brincoveanu, de sub Dealul Mitropoliei, 
Tudor sloboade porunci pentru liniștirea orașului, și ca 
un adevărat voievod al năpăstuiţilor cere boierilor să nu 
se poarte cu vicleşug împotriva obștescului folos, dacă 
n-au lăsat să se stingă în inimile lor sfinta dragoste cea 
de patrie. Înţelept, recunoaște de formă „Vremelniceasca 
ocirmuire“, dar înlocuieşte ispravnicii şi o seamă de dregă- 
tori din judeţe. Trimite porunci ca zapciii și mumbașirii 

să nu mai ridice bir decit 3 piaştri, în loc de 25, de fiecare 
lude și să nu mai împlinească nici o leţeaie din datoriile 
vechi. Celor ce vin în rîndurile „Adunării Norodului“ cu, 
sau fără arme, să nu li se pretindă nimic. Vite, rîmători 
şi lucruri din casă ori din ogradă n-au slobozenie să ia. 
Pentru a împiedica jefuirea locuitorilor Capitalei, întări 
străjile de panduri și tîrgoveţi, poruncind ca tilharii să fie 
pedepsiţi, fără o altă judecată decît aceea a funiei. Spin- 
zură apoi cîţiva necinstiţi împlinitori de biruri, punînd 
rînduială cum de mult nu mai cunoscuse biata ţară. 


x 


Tudor ceru Vremelniceştii ocîrmuiri să trimită în calea 
lui Ipsilanti trei boieri de seamă împreună cu vlădica 
Ilarion. Erau purtătorii dorinţei lui, să nu intre arhiul în 
Bucureşti, „ca să nu se tulbure mai rău apele“. A scrîșnit 
din dinţi Ipsilanti, dar a dat ascultare, oprindu-se la casa 
cea veche a Ghiculeştilor de pe malul Teiului, unde avu 
drept grijă de căpetenie, s-o aşeze pe Teodora cît mai 
domneşte, sus, într-o odaie cu pridvor deschis spre balta 
năpădită de stuf. Jos, în sufrageria cu lambriuri de lemn 
afumat, cu masă și jilțuri grele de stejar, îşi făcu cancelarie 
şi sală de primire, iar de formă, într-o încăpere alăturată, 
iatacul, fiindcă, de cum se înnopta, urca la Teodora, ajunsă 
acum nu numai simbol al biruinţei, ci și stăpîna inimii şi 
gindurilor lui, apărută ca o dulce nălucire de vis. 

Deşi zavergiii își aveau tabăra în noroiosul sat al 
Colentinei, se abătură asupra orașului ca roiurile de țin- 
țari. Greu izbuteau gărzile lui Tudor să-i mai împiedice 
de la pradă și silnicii şi puţin le păsa de tovarășii lor întru 
ticăloşie, care se legănau în spînzurători ori zăceau în pra- 
ful uliţelor, răpuşi de disperarea bucureştenilor. Îngroziţi, 
oamenii se strecurau, noapte de noapte, dincolo de crucile 
puse pe hotarul oraşului, împiînzind viile ce dau înconjur 
Bucureştilor, ca să-şi îndrepte paşii spre zidurile mînăsti- 
rilor tixite, unde nimeni nu-i mai primea, răminindu-le 
nădejdea în pădurile abia înmugurite. 

Lăsînd cîteva străji în tirg, Vladimirescu își trase oștirea 
la Cotroceni, începînd să întărească mînăstirea cu şanţuri 
şi băști, ca să se apere dacă turcii or să treacă Dunărea, 
deși trimisese răvaşe şi daruri pașalelor şi-un „arz“ către 
sultan, căutînd să înlăture orice ciocnire cu ci, pentru a 

nu atrage cine ştie ce nenorociri pe capul ţării, mai ales că 
semețiri copilărești ale unor eteriști le chemau, iar împără- 
tiile vecine pîndeau prilejul de-a se alege c-un folos pe 
seama românilor. 

Trăind cu speranța în schimbarea la faţă a politicii 
țarului, Ipsilanti hotărî să se înstăpinească pe pămîntul 
tării. Se socotea îndreptăţit să-i ocupe tronul pe care tatăl 
lui stătuse în trei rînduri. Era aici locul ideal pentru pla- 
nurile hrănite mai mult de ambițiile lui, decit de ţelurile 
Eteriei, iar un valah obscur i se așeza în cale — un mojic 
mărginit şi nerușinat, care n-avea alt merit decit că 
intrase pe sub pielea generalului Isaiev în timpul ultimu- 
lui război cu turcii, aşa cum îl delăimaseră Constantin 
Duca, Farmache şi Sava. 

— Căpitane Iordache, acest Vladimirescu şi-a luat 
nasul la purtare. A început să-mi spinzure ostașii. Să mi-l 
înfăţişezi, fără zăbavă. 

— Să-l înfăţișez! E greu, Ipsilotate! Să-l poftesc 
poate, în numele măriei taie. Bine nu e să dăm uitării că 
are oştire mai tare decit a noastră, că-i în țara lui şi că un 
întreg norod îl urmează. Totuși încerc. 

A încercat în două rînduri, dar slugerul i-a răspuns 
că-l țin zălog nevoile „Adunării Norodului“. Cind a venit 
şi-a treia oară, s-a răstit la arnăut, lovind cu pumnul în 
masă : 

— Spune-mi, căpitane Iordache, ce vrea Ipsilanti ? Cu 
ce drept se face stăpin pe ţară. S-a ridicat pentru cotro- 
pirea și jefuirea ei ori pentru libertatea patriei sale ? Să-și 
potolească zavergiii, ca să nu-i potolesc eu cum merită. 

— Eu toate astea nu i le pot spune, slugere Tudor. E 
înfumurat şi iute la minie. Spune-i-le singur. Calcă-ţi pe 
inimă și vino, că-i spre binele tuturor să limpezim apele. 
Miine la prînz te așteaptă la Colentina. 

— Pînă la Colentina-i cale lungă și vreme de pierdut 
n-am ; că nu mă ţin de petreceri cu muieri și lăutari. Să ne 
vedem la jumătatea drumului, la chioșcul lui Mavrogheri, 
c-un ceas înaintea nămiezii, dacă-i este pe voie. 

Și-i fu arhiului pe voie, fiindcă n-avea încotro. Îi fu 
pe voie, dar porunci căpitanilor să împinzească locul cu 
oameni din gloată, că poate îl vor prinde-n capcană pe 
aturisitul de valah. 

Maidanul din Capul Podului Mogoşoaiei era acum un 
baltac noroios, adunat din mustul zăpezilor de peste iarnă 

şi din ploile primăverii. Caleaşca lui Ipsilanti intră în 
mocirla viscoasă pînă peste butucul roţilor. Fu scos pe 
braţe de mavroforii înșiraţi pe malurile zvîntate. Împre- 
jurimile fuseseră ocupate noaptea de panduri, iar pe aleea 
cu tufe de liliac ce ducea spre Chioșcul lui Mavrogheni, 
era aliniată garda lui Tudor. Arhiul strîimbă nemulțumit 
din nas, mîngîindu-și ţăcălia împărţită în două smocuri, 
gest care avea darul să-l liniștească. 

Slugerul venea în aceeași caretă cu episcopul Ilarion, 
fiind martor al păţaniei arhiului. 

— S-a nămuolit Ipsilanti, Tudore. 

— S-a nămolit încă de cînd a trecut Prutul. Acu vrea 
să ne nămolească şi pe noi pînă peste cap. 

Chiriac Popescu dădu onorurile militare arhiului 
îmbrăcat în uniformă de general rus, cu insemnele de 
aghiotant al ţarului și c-o ploaie de decoraţii. Răspunse 
c-un deget dus la căciulă, privind cu coada ochiului, nu 
fără să admire miînuirea fără cusur a armelor și ţinuta 
ostăşească a valahilor. 

Chioșcul, cu laturile deschise în partea de jos, unde, 
vara, își sorbea odinioară Mavrogheni cafeaua, avea în 
catul de sus un adevărat salon cu laviţe de catifea roșie 
jur-împrejur şi cîteva măsuţe joase. Aici îi primi Ipsilanti, 
pe 'Tudor și pe vlădica Ilarion, silindu-se să nu-și arate 
dușmănia, mai ales că, în acea dimineaţă, Duca și Sava îi 
şoptiseră niște vorbe viclene, că, de la o vreme, slugerul 
umblă să-l dea pe mîna turcilor. Erau de față Lassanis, 
fost patron de bordel la Buda, Orfano, tejghetarul unui 
negustor grec din Odesa, secretarii și. duhurile rele ale 
arhiului, căpitanii Duca, Iordache și Caravia, negustorul 
Scufo, precum și frații lui Ipsilanti, Nicolae și Gheorghe. 

Tudor salută milităreşte, iar după ce Ipsilanti îi răs- 
punse la fel rupse tăcerea stînjenitoare, ce nu părea uşor 
de spulberat. 

— Ai ţinut să-mi vorbeşti, beizadea. Rugămintea mea 
este s-o facem între patru ochi. 


Deși rostirea îi fusese cuviincioasă, totuși, felul hotă- 
rit în care-i vorbise, nu-i plăcu lui Ipsilanti. „Prea multă 
obrăznicie pentru un mojic“, se aprinse în sine, dar 
înghiţi în sec, împlinindu-i dorința, mai ales că, Vlădica 
Ilarion se și îndreptase spre ușă. 

— Arhon slugere ! avem în faţă același duşman. Tre- 
buie să ne chivernisim ca să-l înfruntăm, 

— Înainte de a da un răspuns, am a mă plinge că o 
mare parte din armata eterisiă se poartă ca pe pămînt 
dușman. A smuls ţăranilor toată hrana lăsîndu-i muritori 
de foame. Pricinuieşte tot felul de cruzimi și silnicii 
încât sate şi târguri întregi s-au spart, înspăiminitate, 
neamurile s-au împrăștiat şi țara s-a hrențuit. În Bucureşti 
s-au aprins cazanele iadului. Pentru numele lui Dumnezeu, 
beizadea, opreşte neomenia oamenilor domniei-tale ! 

— Pe lingă fiecare oaste se lipesc şi obraze ticăloase. 
O să poruncesc pedepse aspre pentru toţi vinovaţii. 

— Pină atunci, e mai cu chibzuială ca zahareaua să 
fie adunată din judeţe de zapciii Vremelniceștii ocîrmuiri. 
Cit priveşte dușmanul, noi valahii avem de biruit doi,.iar 
nu unul singur, şi cu doi deodată nu ne putem bate ! 

— Care-s ? 

— Cel dintii e vrăjmașul care a tot mincat ţara pînă 
a adus-o în deznădăjduirea cea mai de pe urmă, de-au 
ajuns bieţii români mai goi decit morţii cei din morminte. 
Lui ne-am ridicat să-i stărimăm capul, socotind că ne 
stă în putere. Împotriva tureului cum o să pornim „eline 
surd la îndtoare ?“ 

N-a spus : „cum ai pornit domnia-la !“, dar Ipsilanti 
și-a muscat buza. 

— Și dacă ordiile trec Dunărea ? 

— De ce să așteptăm să treacă turcii şi nu armata 
Eteriei, aşa cum ai făgăduit prin proclamaţii ? Îţi dăm 
barcaze şi săici, 

— Aştept întăriri din Rusia. 

— Beizadea ! dacă aştepţi pînă ce turcii se vor aduna 
cu toată puterea lor pe Dunăre, n-o să mai poţi trece 
dincolo ; iar cu ajutorul muscalilor nu te mai amăgi sin- 
gur. Ştii bine că ţarul e potrivnic, 

— Țarul e la Laybach şi numai d= formă s-a arătat 
vrăjmaş. Capodistria a dat în taină slobozenie voluntarilor 
să treacă Prutul, 

— Capodistria ? Citeşte, rogu-te, beizadea, foaia pe 
care am primit-o de la Viena. 

„Împărăţiile sînt minioase — scria Telegraful Elin, sub 
semnătura lui Capodistria — din cauza vinovatei revolta- 
visiri a grecilor, pusă la cale de un ins aventuros ca Alexan- 
dru Ipsilanti, care înșeală bunacredinţă a unor oameni cin- 
stiti, folosindu-se de numele majestăţii sale imperiale, 
tarul tuturor Rusiilor, pentru treburile lui vinovate. Lu- 

minăţia-sa l-a alungat din rîndurile armatei imperiale și 
din cinstea de aghiotant. Îl înfierează cu toată tăria stră- 
lucirii sale şi-i cere arestarea, ca oricărui netrebnic rebe- 
list, oriunde s-ar găsi“. 

Ipsilanti se făcu ca un rac fiert. 

— Nu-i de slumă, beizadea. Cine mai cutează a trimite 
volintiii fără să-şi frîngă gitul ?... 

Tudor zări în clipa aceea pe pieptul arhiului, sub ordi- 
nul „Sfîntul Vladimir“, medalionul „Ultimei Vasilise a 
Bizanțului“, a cărui poveste o cunoştea din fir-a-păr de la 
Zoican. 

„Cîţi bani o fi stors von Gentz pentru această calpă 
giuvaerică ? Doamne, pe ce miîini a intrat sfînta slobozenie 
a Greciei !“ gîndi compătimitor slugerul. 

„.„Aș fi bucuros, continuă el, să pot lupta împotriva 
păgînilor, dar te-ai ridicat înainte de vreme. Muscalii n-or 
să vină, iar de mai rămii, au să năvălească turcii să te 
gonească şi ne faci nouă pieire. 

— De asta eşti în vorbă cu pașalele de pe Dunăre ca 
să mă vinzi ? 

— N-am pus la cale nici o mişelie — răspunse tăios 
slugerul. Bătăliile nu se cîştigă numai cu sabia. Îmi trebuie 
timp-să mă întăresc, ca să mă pot împotrivi păgînilor de vor 
călca pămîntul ţării. Cum o poi face decît amăgindu-i cu 
vorbe şi daruri ? Nimeni nu-mi dă dreptul să joc în bobi 
soarta norodului român. 

Ipsilanti privi c-un amestec de pizmă şi dușmănie pe 
omul din fața lui, îmbrăcat în dulamă neagră-verzuie, sub 
care se zăreau nădragii strimţi de aba găitănată, vîrîţi în 
cizme căzăcești. Rămase mut cind Tudor îşi puse liniștit 
căciula şi fără nici o vorbă, îl salută militărește, ca la 
venire, părăsind încăperea. 


În iatacul unde se răstăţa, adulată de sclavele stăpînei 
fugită în mare grabă la Brașov, ajustindu-și şi schimbîn- 
ru-şi rochiile şi mantourile din lăzile Ghiculesei, Teodora 
trăia aievea un vis, convinsă că Ipsilanti o va încorona 
într-o zi pe malurile Bosforului. Îi era silă cînd îi simţea 
mirosul tot mai nesuferit al băuturii. Își dădea seama că el 
15 — Tarba fiarelor 15 

căuta alinarea unor dureri nemărturisite, citindu-i zbu- 
ciumul pe faţă ori deslușindu-l în purtarea tot mai nevri- 
coasă faţă de intimii lui. Se obișnuise cu declaraţiile lui de 
dragoste, făcute cu aceeași emfază, pusă în glas chiar 
atunci cînd cerea un pahar cu apă. Îi ierta însă toate aceste 
slăbiciuni, așteptind de la el bucurii nesperate de nici o 
femeie ridicată din plebe. Pînă la marea fericire, încerca 
o mulţumire de curtezană, ori de cîte ori simţea abătin- 
du-se asupra-i sutele de priviri aprinse ale tinerilor şi 
frumoșilor mavrofori, așa cum se abat razele soarelui de 
iulie asupra pămîntului. Aflase, în cele din urmă, că arhiul 
se zbate în mari necazuri băneşti și îi dărui cîteva din 
giuvaericalele primite de la beizadea Nicolache. Era desi- 
gur un sacrificiu mărunt faţă de străulcirea coroanei Pa- 
leclogilor. Milioanele lui Focas — rămas în mîinile til- 
harilor și ucis cu siguranţă, — nu se gindea decit să le. 
păstreze pentru sufletul ei, așa cum le văzuse rînduite in 
pungi de piele, sub capacul lăzii mîncată de rugină. 


CAPITOLUL IX 


SCIRBOASELE URZELI 


Fiind împărăţia otomană șubrezită de războaie și răz- 
vrătiri, iar vistieria secătuită de sumedenia cheltuielilor, 
sultanul Mahmud al II-lea chemase pe marele vizir, po- 
runcindu-i să sporească taxele vămilor, fără a face ni- 
mănui vreun hatir, | 

— Prea slăvite stăpîne, îndrăznise înaltul dregător, o 
să ne înmulțim dușmanii, 

— Dușmani sint toţi cei cărora nu le dai şi sufletul 
din tine, Halet. 

— Strălucirea-ta, îndatoririle noastre politice... 

— Îndatoriri politice ? Eşti un naiv, Halet ! Politica 
e ca o corabie căreia trebuie să-i întorci pînzele după 
cum bate vintul. Altfel, curînd te cheamă Allah să treci 
puntea peste cefe șapte iaduri. 

A doua zi, tarifele vamale săltaseră cu 60%, iar ra- 
portul lui sir Strangford, ambasadorul Marii Britanii Ja 
Constantinopol, pornise: în mare grabă spre Londra, ca 
să stîrnească nemulțumirea onorabilului lord Castlereagh, 
cavaler al Ordinului Jartierei și ministrul Afacerilor 
străine. 

— Căpitane Gordon — îi vorbi mai-marele Foreign 
Oifice-ului, celui mai destoinic dintre subalternii săi — -aì 
să pleci la Constantinopol într-o misiune grea. Interesele 
Marii Britanii sint primejduite de ingratitudinea sultanu- 
lui. A uitat că datorită nouă împărăţia otomană își mai 
ine zilele. Ne-a anulat privilegiile comerciale ; cumpără 
arme de la nemți, își modernizează armata și, curînd, sub 
influenţe străine, o să ne amenințe drumul spre Indii. fi 
trebuie o lecţie. Ai să primeşti bani și instrucțiuni. Peste 
trei zile, corveta „Birmingham“ ridică ancora. Drum bun 
şi succes ! încheie ministrul, întinzindu-i o mînă osoasă, 
plină de pistrui,. 

— Sint onorat. sir ! 


Caleasca ambasadei engleze cobora pe caldarimul unei 
uliţe povîrnite din Pera — cartierul ambasadelor constan- 
tinopolitane — hurducînd cumplit pe Gordon și pe aju- 
torul său Bargrave, cînd, un tinăr voinic, eu părul negru, 
vilvoi, și cu spaima-n priviri, sări pe scara trăsurii, pră- 
bușindu-se la picioarele celor doi străini. Instinctiv, 
Gordon scoase pistolul. 

— lertaţi-mă, vorbi, gifiind, nepoftitul musafir, nu-s 
tilhar. 

— Atunci, cine eşti ? și ce pofteşti ? 

— Sînt Constantin Duca. Trăsura dumneavoastră 
mi-era ultima scăpare. Vor să mă ucidă niște galeongii. 
I-am prins cu zaruri măsluite şi mi-am luat banii înapoi. 

— Şi în afară de zaruri, cu ce te îndeletnicești ? 

— Abia am isprăvit Școala de dragomani a Patriar- 
hiei. Plec acasă, la Ianina, să-mi caut o slujbă. 

— Şcoala de dragomani, spui ? Ce limbi cunoşti ? 

-— Toate limbile din Balcani și, în plus, franceza și 
rusa. 

Gordon şi Bargrave se priviră, străbătuţi de acelaşi 
gind. f 
— Şi noi mergem tot la Ianina. Ți-am putea da o 
slujbă, dacă ești destoinic și loaial. 

— Sluga dumneavoastră, răspunse Duca, încercînd, 
după obiceiul turcesc, să sărute poala caftanului, dar, cum 
Gordon purta jachetă, buzele i se lipiră de tivul ei şnuruit 
cu mătase. 


Aşa avea să înceapă aventuroasa carieră a lui Constan- 
tin Duca : secretar al lui Gordon ; contrabandist de arme, 
tutun, mirodenii și bumbac pe corabia englezului, căpitan 
în armata lui Ali Tebelen, paşa din Ianina, cînd Gordon 
ajunse seful de stat-major şi organizatorul ei ; conducător 
iscusit al bandelor rebelului pasă — cînd acesta se ridică 
împotriva sultanului. Gata oricînd, la orice, pentru mărire 
şi bani, îndrăzneţ şi dibaci, după o bună chiverniseală, 
Duca trecu Dunărea în Ţara Românească, unde pătrunde 
în sînul Etcriei. Plecînd în Rusia, fu primit cu rangul de 
căpitan în armata pe care Alexandru Ipsilanti o încropea 
acolo. 

Duca răminea însă, necontenit. în slujba ascunsă a lui 
Gordon şi Bargrave. 


Cu oasiea înzdrăvenită și îndrumată de Gordon, Ali- 
pasa din Ianina puse stăpinire pe Albania, își proclamă 
independenţa față de sultan şi risipi ordiile trimise să-l 
pedepsească, ameninţind Constantinopolul. Grecii din ar- 
hipelag abia mai puteau fi ţinuţi în frîu, ridicîndu-se tot 
mai stăruilor împotriva stăpinirii turcești. 

Împărăţia sta să se prăbușească. 

— Preaslăvite stăpine, vorbi marele vizir, cînd fu 
chemat de padişah, ne clătinăm ca de cutremur. Englezii 
se răzbună. E mina lor şi-n Albania şi-n Arhipel. 

— Ştiu, Halet. A sosit vremea să întoarcem pinzele 
corăbiei. Trebuie să-i domolim pe supușii majestăţii sale 
din ceţurile de la miazănoapte, dar nu fără dureri pentru 
noi. Le-am făgăduit iarăși hatiruri, însă îmi pomenesc 
mereu de tine, socotindu-te vinovat. Acu o să-ţi dai seama, 
Halet, că politica nu-i decît o cadină rîioasă. Sînt nevoit 
să te trimit guvernator în Rodos. Se cheamă că te-am 

surghiunit. Galib o să-ţi ia locul pină ce s-o schimba iar 
vintul. Pentru credința ta ai să primeşti şi acolo tot sim- 
bria de mare vizir. 

După o scurtă tocmeală cu iăsete nd: sir Sţrangtoră 
smulse de la sultan tot ce-i poftise inima, oferindu-i în 
schimb un pic de liniște. l 

Ca printr-o vrajă neagră, corăbiile englezeşti, purtă- 
toare de arme și muniții pentru Ali-pașa din Ianina, în- 
cepură... să piară în nemaipomenite furtuni, iar Gordon... 
se îmbolnăvi subit, plecînd să se caute la Constantinopol. 

Doar pe greci nu-i putea domoli nimeni. 

— Cäpitane Gordon — îi spuse lordul Castlereag, ade- 
vărata luptă abia începe. Interesele noastre cer acum să 
apărăm şi cu dinții imperiul otoman. Știindu-l slăbit, rușii 
nădăjduiesc să joace curînd căzăceasca prin haremurile 
din Stambul ! Un prinţ grec, Ipsilanti, aghiotant al ţarului, 
a pătruns cu vaste de mercenari în Valahia, o ţară supusă 
sultanului, la frontiera cu Rusia. Valahii s-au revoltat şi 
alte popoare din Balcani o să-i urmeze. Țarul n-o să piardă 
prilejul să se năpustească asupra imperiului otoman. Aces: 
prilej trebuie înlăturat. Guvernul majestării sale are mare 
incredere în experienţa, înțelepciunea și abilitatea dum- 
neatale. 

Sir Gordon luă drumul Bucureștilor să-l întilnească pe 
Constantin Duca. Pe Bargrave îl pironi la Sibiu ca, îm- 
preună cu unii boieri valahi refugiați acolo, și cu consulul 
austriac Fleischhaki, să poată unelti împotriva răscoalei 
din Țara Românească. 


După despărţirea de Tudor, lui Ipsilanti parcă i se 
înecaseră corăbiile. Trecuse printre mavrofori întunecat şi 
absent. Abia în caleaşcă se învioră un pic, la gîndul că pe 
malurile Teiului îl așteaptă dulcea mîngăiere a femeii, 
răsfăţată ca o nevastă în luna de miere... „Ce balsam mi-ai 
trimes, cerule, peste durerea care mă supune !“ 

În poarta boltită a casei Ghiculeștilor, îl întimpină însă 
nerăbdător căpitanul Constantin Duca. 

— Ipsilotate ! Am dovada trădării lui Tudor. „Lumi- 
năţia-ta — scria Vladimirescu lui Derviș-paşa din Vidin — 

regu-te să încredinjezi Înalta Poartă că nu m-am ridicat 
impotriva împărăției, ci a domnilor veniţi -din Fanar, care, 
uniţi cu boierii greci și români, cu egumenii și cu ciocaii, 
sug toată vlaga bieţilor ţărani şi a celor ce au fost rinduiţi 
Birnici de stăpinire. Nu cu arme am pornit asupra Bucureş- 
tilor, ci cu jălbi şi jeluire pentru uşurarea dajdiilor, pod- 
vezilor, clăcii şi tuturor măncăturilor. Ca niște prea su- 
puse şi prea credincioase raiale, rogu-te să înlesneșii pe 
lingă preaslăvitul nostru padişah ca să ne trimită un înalt 
dregător turc spre cercetarea suferințelor norodului valah 
şi a pustiirii ce s-a făcut ţării de către balaurii ciţi din 
sudoarea norodului hălăduiesc ca niște bei, încît, curind, 
amăriţii lăcuitori or să moară de foame, iar Valahia n-o 
să-şi mai poată împlini îndatoririle ei către Înaltul Devlet, 
nici cu haraci, nici cu zaherea“. 

— Am mai adus — vorbi Duca — un pandur. Sub 
jurămint a mărturisit că în două rînduri a trecut Dunărea 
ca paznic al trimişilor lui Tudor la pașalele din Nicopole 
şi Vidin, înțelegind din vorba lor că slugerul făgăduiește 
risipirea oastei eteriste şi capul măriei tale. Cită vreme 
acest blestemat nu va fi scurtat c-o palmă, liniște n-o să 
avem. 

— Am aflat și de la Sava de nişte viclene urzeli ale 
Vladimirescului, dar nu le-am dat crezare. Răsplătește-l 
pe pandur și trimite-l înapoi le Cotroceni, 

„Pandurul“ Niţă Odobac primi banii pentru mărturia 
lui mincinoasă, rămînind printre ostașii lui Duca, fiindcă-l 
zărise la Cotroceni pe Ilie Uţubarză. 

Văziîndu-și iubitul abătut, Teodora căută să-i risipească 
negurile din suflet. Sărutindu-l pe amindoi obrajii îi 
spuse cu prefăcută duioşie : 

— Psihi-mu, ştiu că banii strinși de negustorii greci 
din Rusia n-au sosit încă, iar arnăuții murmură, Primește 
rogu-te, încă cincizeci de mii de piaștri pentru lefurile 
lor, fiind ultima rămășiță din clironomia părinților mei. 

Tulburat, Ipsilanti îi răspunse cu tremur în glas : 

— Zoi-mu Í. Ai sacrificat tot ce-ai avut pentru cauza 
noastră. Ce recunoștință poate fi pe măsura nobilei tale 
dăruiri ! Lasă-mă să anin de gitul tău gingaș acest meda- 
lion pe care l-a purtat ultima vasilisă a Bizanțului, 


1 Zoi mu = viaţa mea. 

>. — Măria-ta, îi vorbi Iordache, din prag, au venit ne- 
gustorii chemaţi. 

— Să intre, căpitane ! 

În vreme ce femeia ieși din odaie în fosnetul rochiei de 
atlaz trandafiriu, răspindind un usor iz de ambră, pe ușa 
din față pătrunseră negustorii eteriști. De la ei arhiul 
izbuti să mai smulgă. citeva pungi. 

— Vă mulțumesc, iubiţi simpatrioți. Vom merge 
înainte spre țelul nostru. Nu vă pot ascunde însă că ne 
pindesc mari primejdii pînă ce-mi vor sosi ajutoarele. 

— De unde, măria-ta ? cuteză unul dintre musafiri. 

— Cum de unde ?... Din Rusia. 

— Ipsilotate ! Prin negustorii noștri avem știri că ge- 
neralii Ruscalov şi Wittgenstein nu mai vin ca „,volin- 
tri“. Au fost trimişi cu armatele lor în fundul Rusiei. 

— Numai pină la Chişinău, de unde pot sosi oricînd. 
S-au tras de pe Prut, ca să nu-l tulbure pe Metternich 
şi Sfînta Alianţă. 

— -Am mai aflat că ţarul e împotrivitor. 

— De ochii lumii, negustorule. E la mijloc dibăcia lui 
Capodistria. Lăsaţi-mă să cîntăresc eu împrejurările po- 
litice şi ostășești. Ceea ce trebuie să știți e că nu dau îna- 
poi, dar că mi-e greu să plec la luptă c-o armată flămîndă. 
Asteptam mai mult de la patriotismul vostru. 

— Știm, măria-ta, dar n-am putut aduna decit acești 
bani, fiindcă negustorii s-au risipit. 

— De teama lui Tudor, izbucni dușmănos glasul 
lui Duca. 


— Nu zic ba, răspunse Evanghelidis, bancher din Ha- 
nul-Zlătarilor ; mulți au pribegit însă după sosirea oștirii 
noastre. Tudor s-a tras la Cotroceni, dar o seamă de ne- 
săbuiţi de sub steagul măriei-tale se ţin de beţie, jafuri și 
samavolnicii. Ieri noapte abia am scăpat cu viaţă din mina 
unor asemenea ticăloși. Au ajuns să fie spinzuraţi pe la 
răspintii de paznicii orînduiți de Vladimirescu. 

— Să-ţi fie rușine, strigă același Duca. Ponegrești o 
armată sacră. 

— Mi-am dat jumătate din avere Eteriei, vorbi răspi- 
cat Demetriedis, toptangiu din Hanul lui Șerban Vodă şi 

mă copleşește amărăciunea adevărului, însă Kir Evan- 
ghelidis are dreptate. Şi eu am fost jefuit. 

— De tilharii lui Tudor ! 

— De cînd vorbesc valahii ca-n Epir şi Peoloponez, 
căpitane ? E trist, măria-ta. Trăim un ceas greu. Ţarul pe- 
trece prin străinătăţi şi s-a învoit cu alţi împărați să-i lase 
pe turci ca să intre în Moldova şi Ţara Românească, Nu-i 
păcat de Dumnezeu ca oastea Eteriei să cadă pradă puterii 
otomane ? Nu-i păcat şi de noi grecii care am trăit aici fără 
supărarea nimănui ? Iacă, beizadea, gazetele rusești cer 
să risipeşti oastea şi să treci munţii. Austria îţi dă adă- 
post. O să vină alt ceas, potrivit voii noastre. 

— Te-ai făcut arhistrateg, Demetriadis, ori ţi-e teamă 
că o să-ţi ardă păpginii dugheana ? strigă Duca neobrăza- 
tului negustor, smulgind hangerul din briu. 

— Viră hangerul la loc, căpitane. Să nu ne aprindem 
cind simţim că ne fuge pămîntul de sub picioare, inter- 
veni Evanghelidis. 

— Vedeţi-vă de matrapazlicurile voastre negustorești! 
măria-sa ştie ce face şi nu de sfaturi are nevoie. Mai bine 
dezlegali-vă pungile pentru hrana oștirii. 

Ipsilanti înlemnise. Nu-i venea să creadă că niște ta- 
rabagii îl înfruntă, spuniîndu-i adevărul. Îl linişti pe Duca 
şi. fiindcă mai avea nevoie de banii negustorilor eteriști, 
le vorbi blajin : 

— Mergeţi liniștili la negustoriile voastre. Ce trebuie 
făcut, am să fac, iar gazetelor nu le daţi crezare că nu sint 
scrise de evangheliști. 

Rămas singur, Ipsilanti începu să fiarbă iarăși în acea 
neliniște, care-l stăpînea de cînd aflase că ţarul nu-i lăsa 
nici o speranţă. Se mai revărsa apoi asupră-i, copleșindu-l, 
hărluiala grijilor unei oștiri flăminde, gilcevitoare și greu 
de {inut în friu. Mai ales cea a arnăuţilor. N-avea cu ce 
să le plătească soldele, Din nefericire, erau singurii soldaţi 
adevăraţi... Entuziasmul mavroforilor nu putea înlocui to- 
tala lor lipsă de experienţă în ale războiului. Ajutor nu-i 
venea de nicăieri şi căpetenia pandurilor îi cerea stăruitor 
să treacă Dunărea. Ca să nu se coboare în propriii săi ochi, 
Ipsilanti înăbușea, iritat, umbra unei amăgiri care-i un- 
sese cindva sufletul, iar, azi, în pragul prăbușirii ce se 
contura, îl rodea ca un vierme, vădindu-i ușurința : Spec- 

trul coroanei Paleologilor; Se simţi dintr-o dată mic si umi- 
lit. Bău pe nerăsuflate vinul din carafa adusă pentru cin- 
stirea negustorilor, sperînd să-și mai răcorească un pic 
gîndurile. Se scutură, trezit parcă dintr-un vis urit, au- 
zind bătăi în ușă. Intră Iordache, cu figura îngrijorată : 

— Măria-ta, Mitropolitul Nicopolului, în armia căruia 
ne pusesem atîta nădejde, a fost spinzurat de păgini. La 
Constantinopol e prăpăd. Turcii ne vînează fără milă sim- 
patrioţii. Ard mahalalele grecești, iar patriarhul a fost scos 
în ziua de Paști din altar si spinzurat în sfintele odăjdii, 
vorbi de nerăsullate Iordache. Toată semiluna s-a înver- 
șunat împotriva noastră. Sultanul a ridicat steagul verde 
al profetului în semn de război sfint pentru păgînime. Cu- 
rînd, ordiile or să treacă Dunărea. 

— N-or să lreacă, Iordache, Valahia e sub ocrotirea 
tarului prin tratate încheiate cu Poarta. O năvală a turci- 
lor înseamnă război cu Rusia, de care sultanul tremură. 
S-au înţeles marile puteri să-i lase, de teamă că 
răzmerițele s-ar întinde. Negustorii aveau dreptate. Nu 
numai că am citit și eu gazetele străine, dar, ca ostas, îmi 
dau seama că așa se va întimpla. S-a adunat puzderie de 
osmanlii dincolo de Dunăre. Se văd corturile taberelor și se 
aude bocănitul mesterilor încheietori de barcaze. 

— Vezi lucrurile în mic, Iordache, bravă Ipsilanti. în- 
torcind capul să nu i se citească pe chip îngrijorarea. 

În casa lui lacovache Rizos. boier divanit si eterist 
de frunte, intrase de peste un ceas căpitanul Gordon, aflat 
în Bucureşti de două zile. Îl aşteptau pe Udrizki, în- 
rijoraţi că nu mai vine. Ploaia rece care începuse să cadă 
după un început promiţător de primăvară, nu justifica în- 
tîrzierea acestuia. 

— Să nui se fi întîmplat ceva, domnule Rizos. 

— Uliţele sînt în stare atit de proastă că s-ar putea să 
fi rămas cu careta-n drum. 

Udrizki intră stînjenit, ud-leoarcă, desculț și fără pă- 
lăric, ca un vagabond. 

— M-au prădat nemernieii. Au tăiat sleaurile si mi-au 
luat caii. Ceca ce e mai grav e că m-au jefuit și de banii 

pe care-i aduceam, după înţelegerea ce am avut : iar Aus- 
iria mai bine omoară o mie de soldaţi decit să piardă o 
mie de forini. 

— Dacă totul o să meargă bine, n-o să ai a te plinge, 
domnule Udrizki, spuse Gordon. 

Englezul încercă să se folosească de Rizos împotriva 
lui Tudor iar de Udrizki, atît împotriva acestuia, cît și în 
cea a lui Ipsilanti. Mergind, cînd într-o tabără, cînd în 
alta, perfidul funcţionar austriac trebuia, sub masca dorin- 
ei de împăcare, să le strecoare veninul neîncrederii și să-i 
încaiere, ceea ce ar scuti pe sultan de cheltuiala unei in- 
tervenții masive și de riscurile unui eventual război cu 
rușii. 

__— Domnilor, spuse Rizos, arhiul a primit o scrisoare 
înflăcărată de la lordul Byron. Anglia e alături de noi, 
impotriva barbariei otomane. Şi Anglia nu e obişnuită să 
piardă. 

Gordon se înclină curtenitor, dar zîmbetul lui imper- 
ceptibil mărturisea că subscrie numai la afirmaţia că țara 
sa nu e obișnuită să piardă. 

Planul fățiș al lui Gordon era îndreptat împotriva 
răscoalei românilor, ceea ce îl încintă pe Rizos, mai ales 
cind îl auzi spunînd lui Udrizki : 

— Am cerut Austriei să acorde cuviincioasă găzduire 
prinţului Ipsilanti, în caz de nevoie. Trimisul meu la 
Sibiu a obţinut asentimentul guvernului, prin consulul 
Fleischhakl. Dumneavoastră, domnilor, faceţi tot ce se 
poate, cu mijloacele pe care le aveţi și cu banii pe care 
vi-i pun la dispoziţie, să isprăviţi cu acest Vladimirescu. 

_Pe drum, în careta consulatului englez, Gordon îi 
şopti lui Udrizki — care își tot juca picioarele în ciz- 
mele largi de saftian, împrumutate de Rizos. 

— Lord Byron e un mare poet. Zeus a uitat însă ca 
să plămădească și o muză a politicii, care să aibă în gra- 
tiile ei pe poeţi. Lăsaţi naivii să creadă că Byron e Anglia. 
V-am acoperit paguba, domnule Udrizki şi, în plus, aveţi 
suma convenită. Căutaţi să isprăviţi cu această rebeliune; 
Plec la Constantinopol, de unde am să urmăresc eveni- 
mentele. Este în interesul Austriei, ca nu cumva ţarul 
să se întindă în dauna imperiului otoman. 

Preda Cireşanu, nepotul lui Jiganie, era de citeva 
luni calemgiu în casa vornicului Piriianu. Văzîndu-i hăr- 
nicia, slova și cinstea, curînd acesta îl puse să-i scrie pînă 
și răvaşele politicești. Numai Ancuţa, fiica boierului, îl 
privea chiorîş, nu fiindcă era un binișliu ridicat din pros- 
time, ci pentru că băgase de seamă cum, uneori, plecă- 
ciunea ce i-o făcea ca unei stăpîne, aducea oarecum a 
zeflemea. O mai stirnea împotriva lui și o altă pornire. 
Nu putea înţelege cum un bărbat zdravăn ca acest ca- 
lemgiu se arăta străin de toată zarva ce asurzea Bucu- 
reştii acelor zile, de parcă ar fi avut urechile înfundate 
cu ceară și sufletul croit din mucavaua catastifelor cu soco- 
telile moșiilor. Chiar dacă scria zapise împodobite aidoma 
straturilor de flori din grădina logofătului Bellu, nu era 
„decît o slugă obraznică. Tresări cînd, intrînd în „,vivlio- 
tecă“, îl văzu pe condicar citind Istoria Franţei, cumpărată 
de ea de la Francois Recordon. 

— Altceva n-ai găsit ? Ori îţi place să te uiţi ca mi- 
ta-n călindar ? 

— Mai sînt și mîţe ce știu a buchisi pe franţuzește, ju- 
pîniță Ancuţa ! 

— Oare ? 

— Am prins binișor limba, de la prietenul meu Fran- 
cois ! > 
— Chiar de-i aşa, cartea asta nu-i pentru de-alde unul 
ca tine, 

— De n-ar fi şi proşti, nu s-ar cunoaște înțelepții, 
jupîniță. 

Fata tresări. Nu suferea să fie înfruntată și mai ales 
zeflemisită, 

— 'Ţi-au şi crescut coarne, calemgiule ? Poate te inchi- 
pui vreun Robespierre cu ișlic ! 

— Nu mă pot închipui altceva decît ceea ce sînt, aşa 
cum nu mi-aş putea închipui pe Ioana d'Arc pornind îm- 
potriva englezilor călare pe-o bivoliță, bidiviu căruia am 
auzit că domnia-ta i-ai încercat cîndva agerimea. 

O clipă, Ancuţa fu ispitită să-l lovească-n obraz cu 
evantaiul, dar, amintindu-și păţania din copilărie. cu 
toată îndrăzneala calemgiului, se mulţumi să-i răspundă : 

— Ce păcat că nu s-aduce și la noi o ghilotină. Aş 
privi-o cu plăcere retezînd căpățina unui calemgiu boie- 
resc cu limba prea ascuţită. 

— Ar fi păcat, jupiniţă Ancuţa, mai ales pentru „,Su- 
răţia“ domniei tale ! 

Fata amuţi. De aproape un an încerca cu mai multe 
fete să înjghebeze o „Surăţie“, care, înfruntind zîmbetele 
şi dușmăniile, să scoată femeile din umbra aruncată asupra 
lor de obiceiurile turco-fanariote. 

— De unde cunoşti această taină ? izbucni furioasă 
Ancuta. Ai tras cu urechea, ori te-a pus tata să mă is- 
codești ? slugoiule ! 

Sîngele îi aprinse obrajii lui Preda, iar ochii verzi 
scînteiară într-o mînie abia stăpînită. 

— Da! Mi-a poruncit vornicul. Iată și „anaforaua“ 
pe care i-am întocmit-o ! 

Fata smulse hîrtia și, pe măsură ce o citea, buzele i 
se deschideau a uimire, iar privirile nu i se mai puteau 
dezlipi de pe slove. Clătină din, cap c-un zîmbet amar de 
om învins, apoi, împăturînd-o cu grijă, o viri în sîn. 

— Iartă-mă, Preda ! 

Citise un adevărat „Statut“ al „Surăţiei“, așa cum ea 
o întrezărise abia, dar căreia acest băiat îi aşternuse ros- 
urile cu rînduială de om înţelept. 

— Totuşi, cum ai aflat ? 

— Am găsit în Istoria Franţei această hîrtie cu gindu- 
rile domniei tale și tare mi-au fost pe plac. N-am tăcut 
decît să le întind. 

— Îţi mărturisesc rușinea ce mă încearcă, fiindcă, 
pînă azi am fost oarbă, judecîndu-te greșit. Cată însă a 
păstra taina, că de află tata, pe tine te trimite la gros, iar 
pe mine la mînăstire, pînă ce o găsi vreo pocitanie, .să 
mi-l dea de bărbat. 

— Știu păstra tainele, jupiniţă. Şi-apoi, află dorania-ta, 
că multă apă n-o să mai curgă pe Diîmboviţa pînă ce tot 
ce e alcătuire mișelească se va nărui. 

— Te gîndești la zurba acestui sluger ? Are el oare 
atita putere ? 

— Puterea i-o dă norodul ajuns la aman, dar și firca 
vremurilor, care se zbate între nestatornicie şi răzvră- 
tire. 

— Boierii spun că-i un tilhar ! 

— Tîlhar, jupîniță Ancuta ! Mare tilhar !... Nu fură, nu 
ia mită, e bolnav de dreptate şi năduşeşte pentru toată 
povara aruncată în spatele norodului de Fanar şi ciocoi 
mai abitir chiar decit păginii cu cealmă. 

Ancuţa înlemnise. O înspăimintase asprimea vocii şi-a 
vorbelor izbucenite dintr-un clocot multă vreme mocnit, 
deslușind cu bucurie ascunsă, în bărbatul acesta voinic și 
frumos, o putere lăuntrică nebănuită sub înfățișarea lui 
înșelătoare de om moliu şi ticăit. 

— Spune-mi ! Nu mă dispreţuiesti oare pentru prostia 
mea ? Credeam că nimeni si nimic nu te poate scoale 
din apele nepăsării, aşa cum mi se părea. 

— Nu, jupîniţă. Am harul să cunosc oamenii. Încă 
înainte de a te auzi certindu-i pe vechili pentru cîinoşenia 
lor faţă de ţărani, am ghicit în firea domnici tale o îm- 
potrivire la ceca ce e nedreptate şi impăcare prostească 
cu stările de la noi. Nu pot uita cum ţi-ai înfruntat o dată 
tatăl, amintindu-i că e si român, nu numai boier. Ade- 
seori m-ai supus umilirii. fără să cirtesc, fiindcă-ţi afla- 
sem inima dogorită de dragoste pentru oropsiţi şi-mi plă- 
cea cu cîtă îndrăzneală îţi rosteai gîndurile. M-ai cer- 
tai uneori, dar cearta domniei tale avea pentru mine gust 
de frapă. Alteori te-am zărit cătind îngînduraiă spre plo- 
pul de sub fereastră şi-am ghicit că te mistuie o durere. 
Mi se stringea inima. Ştiam însă că nu se cuvenea să mă 
amestec. 

— Preda ! Plopul ăsta a crescut dintr-o săminţă adusă 
de vînt pe mormîntul mamei. Rădăcinile lui i-au îmbră- 
țișat oasele, iar jalea și neliniștea ei îi tulbură frunza. A 
lăsat cu limbă de moarte s-o îngropăm lingă casă. N-am 
îngăduit nimănui să smulgă mlădița răsărită peste locul 
de veci. A crescut repede și cînd îmi bate cu creanga în 
geam, parcă mă cheamă să stăm de vorbă. E copacul pe 
care eu l-am iubit cel mai mult dintre toţi copacii lumii și, 
uneori, îmi vine a crede că a trecut în el sufletul mamei. 
Crucea a putrezit, iar tata n-a mai pus alta-n loc, zicînd că 
nu vrea să aibă mereu sub ochi semnul morţii. De aceea 
plopul ăsta e sfint pentru mine și-l caut cînd sint mai în- 
singuraţă. 

Aproape fără voie, Preda îi prinse mina, sărutindu-i-o. 
Descumpănită, fata îi spuse, cu glasul moale : 

— Asta tot din Istoria Franţei ai învăţat-o, Preda ? 
Că la noi, femeia sărută mina bărbatului ! 

Se auzi atunci duruit de roţi rostogolit peste blănile 
de stejar ale Podului Mogoșoaiei. 

— Tăicuţu ! sări fata, cu obrajii aprinși. Miine o să 
mai scărmănăm un pic din tainele noastre. Dar fără apu- 
cături franțuzeşti, calemgiule, il ameninţă cu degetul, 
alergînd în calea părintelui ei, c-un sentiment ciudat: 
parcă Preda îi ținuse inima în palmă atunci cînd îi prinsese 
mina să i-o sărute. 


Nici n-apucă bine vornicul Piriianu să-și spele faţa 
de praful drumului lung și greu, cînd o roabă, luindu-i 
igheanul și peșchirul, îl înştiință de sosirea neașteptată 
a căpitanului Duca. 

— Cu adincă plecăciune, arhon vornice! Cer iertă- 
ciune pentru că am venit la acest ceas nepotrivit, dar, 
văzind caleașca domniei tale, m-a împins nerăbdarea după 
veştile ce ne aduci de la Sibiu, 

— Veşti ? Bani, Duca, bani! Pentru tine, Caravia și 
Sava. Englezul nostru s-a arătat filotim. Iacă îţi trimite 
şi-un răvaș. Spune-mi însă ce-aţi făcut în lipsa mea? 

— Am virit niște obraze strașnice în tabăra de la 
Cotroceni, izbutind să îndiîrjesc cîţiva căpitani împotriva 
lui Tudor. „Divanul“ slugerului — că a făcut rînduială 
de judecată acolo — a osîndit şi spinzurat pînă acum trei 
panduri. Oamenii mei au ascuns în traistele ăstor olteni 
odoare de aur și argint, furate de la biserica „Stelea“. Cu- 
rînd o să-i vîrîm ceva aurărie şi în calabalicul lui Chiriac 
Popescu, căpitanul gărzii şi cîinele credincios al Vladimi- 
rescului. Dacă-l spînzură şi p-ăsta, pe olteni o să-i cuprindă 
minia. Ori se vor răscula împotriva comandirului ori se vor 
risipi. 

— Şi Ipsilanti ce gînduri are ? Trece Dunărea, au ba ? 

— Cum să treacă, boierule ? Că s-au adunat turcii 
ca muștele în cetăţile de pe celălalt mal. Or să intre cu- 

rînd în Valahia. Pină acum i-a oprit Pini, spunind că e 
impotriva tratatelor dintre țar și sultan, dar a fugit și el 
la Brașov. Cind n-o mai avea încotro, Ipsilanti o să treacă 
munţii. Pină atunci, mai nădăjduiește că ţarul o să-l 
ierte, socotind supărarea lui doar o înșelătorie diploma- 
tică. Se amăgește că în cele din urmă o să-i dea tronul 
Valahiei și să pună la cale din București o nouă răscoală 
împotriva turcilor. Nu visează decit s-ajungă bazileu 
daco-elin. 

— Prin oraș ce mai e ? Îl văzui aproape pustiu. 

— Zurbalic și jaf ! Ce nu fac zavergiii și cîțiva beți- 
vani din rîndul pandurilor, fac oamenii mei, așa că treaba 
merge ca pe roate! Și să mai ştii, arhonda, că Ipsilanti 
a căzut sub vraja unei muieri parșive, care i-a sucit capul. 
Stă mai mult cu gîndul la ochii ei. 

— Atunci e bine, Duca. Unde-și viră muierea nasul, 
își vîră şi dracul coada. Află că, în afară de bani, am adus 
pentru tine, Caravia și Sava, teșcherele de supuşi che- 
zaro-crăieşti, ca la o primejdie să treceţi granița fără 
oprelişte, 

Cum plecă Duca, Piriianu își frecă bucuros palmele, 
fiind acum sigur că după înăbușirea răzmeriței o să se 
urce în scaunul domnesc. I-a promis-o agintele englez 
venit de curînd la Sibiu. Îl ştie om tare, lucrînd pentru 
lordul Castlereagh, ministrul treburilor din afară al ma- 
jestăţii sale regele George al IV-lea, Și apoi, s-a arătat 
mină largă, dindu-i bani pentru uneltiri împotriva răs- 
coalei valahe. Cu Ipsilanti a socotit că nu-i nevoie de 
vreo cheltuială, că se va prăbuși singur. Parcă-i sună și 
acum în urechi vorbele străinului acela roșcovan : „An- 
glia ţine ca împărăţia otomană să rămînă neșştirbită şi 
ştie a-i răsplăti cum se cuvine pe cei ce i-au fost de 
ajutor !“ 

„Nu în zadar a bătut drumul pînă la Sibiu. Nici nemţii, 
nici muscalii şi nici fanarioții n-or să mai hotărască pe 
cine să trimită turcul domn la București și la Iași, ci en- 
glezii“, își zise Pirfianu, bătînd din palme ca să-i vină în 
iatac Măndica ţiganca, tînăra și nurlia roabă, „să-l scar- 
pine la tălpi, fiindcă nu poate adormi“, 

Ancuţa auzise, la început, fără voie, apoi din ce în ce 
mai curioasă, ce mirşăvie puneau la cale. Se [rimîntase 
întreaga noapte, iar dimineaţa, cind văzu pe Preda Cire- 
şanu în bibliotecă, se apropie şovăiloare, neștiind cum 
să-i spună. Preda tresări cînd se trezi cu fata în spatele lui, 
palidă, stîngace, cu ochii umbriți de nesomn, soptindu-i 
speriată numele, într-o chemare în care nu mai desluşea 
nimic din firea ei îndrăzneață, ci doar o tulburare străină 
și grea. Sări de pe scaun şi, mînat ca de o vrajă năucă, 
o prinse ușor de mijloc, strîngind-o la piept în tăcere. 

— Nu, Preda ! Nu ! biigui Ancuţa, 

Fata se desprinse moale din îmbrăţișare și, lunecîn- 
du-şi mina a mingăiere peste obrazul lui, rosti cu voce 
tremurîndă : 

— Ce-ai zice dacă i-aş spune tatii ? 

— Chiar de m-ar trimite la ocnă, aș zice că am trăit 
cea mai fericită zi din viaţă, pentru care sînt gata să tai 
sare pînă o să pun mîinile pe piept, jupînița mea. Cum 
de n-ai băgat de seamă că de cînd am călcat pragul acestei 
case mă lrămintă o dragoste nebună. Numai starea mea 
de simbriaş şi de om din clasa de jos mi-au pus pină 
acum stavilă. Fie ce o fi! Am găsit în domnia-ta o fiinţă 
spre care tot mereu mă îndemna inima şi gîndul. Iartă-mi 
îndrăzneala, dacă m-am amăgit, 

— Preda ! răspunse Ancuţa dezmetecită. Te-am cău- 
tat să-ți spun că viaţa lui Tudor Vladimirescu e în mare 
primejdie. 

Îi povesti urita urzeală pusă la cale, 

— Asta e, Preda! Cată să afle slugerul cît mai repede 
că mișeii mișună în umbra lui ca să-l piardă. . 

— Du-mă de sîrg la căpitanul Zoican, strigă Ioniță 
Codobatură străjerului înfășurat în ipingea, care-i oprise 
să intre în tabăra de pe dealul Cotrocenilor. 

— N-am putut cumpăra arme, kir Zoicane. Ia Braşov, 
prăvălia lui Briin e închisă și negustorul întemnițat, fiind 

prins că vindea puşti sivbilor. L-am găsit însă în tîrg la 
Sibiu pe Eremie al nostru. Era înmuiat numa-n catifele 
şi ceaprazuri aurite de ghinăral nemţesc. 

— Ai nebunit, omule ? 

— Ba ! Citește numai răvaşul lui. 

„Kir Zoicane — seria fostul marinar — m-am tocmit 
portar la hotelul cel mare din Sibiu, cu ajutorul unui 
obraz de seamă. Am aflat de la Ioniţă că negustoria merge 
bine. Nu uita că sint pe la voi vinători fără păreche, gata 
la belit lupii de blană că are preț bun. Bucuros aș fi de un 
asemenea cîştig. Socotelile datoriei le cunoaşte Ioniţă. 
Poftese multă sănătate domniei-tale şi la toată sama prie- 
tenilor noștri, mari şi mici“. 

— Tălmăcește-mi, Ioniţă, răvașul că nu-l pricepui tot. 
Înţeleg de ce negustorie e vorba, de ce vinători şi de ce 
lupi, dar ce socoteli datornice îmi aduci, iaca nu mă du- 
mirese. 

— Nu putea scri alteum. De cînd cu răsvala noastră, 
abia mai trece iepurele peste graniță. Țăranii din Transil- 
vania vorbesc în gura mare că vine .„Todoruț“ să-i min- 
tuie din robia grofilor şi a împăratului, de-a intrat frica 
în stăpinire. 

- Codobaiură își sfișie căptușeala căciulii, smulgînd nişte 
hirtii scrise în limbi străine. 

„Țăranii valahi nu mai plătesc birul și nu mai mun- 
cesc pămînturile boierilor si mînăstirilor. Vladimirescu a 
intrat în Bucureştii cu 16 000 de oameni înarmaţi, iar Ip- 
silanti cam cu vreo 1009. Principiile revoluţionare ale 
valahului aţiță prostimea. Dacă curtea Imperială austriacă 
nu ia măsuri, atunci Transilvania și Banatul sînt pier- 
dute. În capitala Valahiei e atîta nesiguranţă încît am 
fost nevoit s-o părăsesc“, scria Fleischhakl, consulul aus- 
iriac la București, lui Metternich. 

O a doua scrisoare era în franțuzește. Alergară la Fran- 
cois Recordon să le-o tălmăcească. 

„Prealuminate stăpîne şi soare al vieții mele — scria 
Alexandru Ipsilanti ţarului. M-a cuprins cea mai cumplită 
deznădejde. Ochii îmi lăcrimează şi inima îmi sîngerează 
aflînd că umila mea persoană a cauzat majestăţii voastre 
imperiale grea supărare. Nu pentru răsturnarea stărilor 

rinduite de Dumnezeu m-am ridicat, ci pentru libertatea 
Greciei. În genunchi cer iertare dacă am greşit în faţa 
magnificului împărat al tuturor Rusiilor. Ştiam că braţul 
puternicului meu stăpîn e binecuvintat de Cel de sus, pen- 
tru mintuirea creştinilor de sub jugul păgin. Tot în ge- 
nunchi, rog pe majestatea-voastră imperială, pentru care 
în orice clipă mi-aș da viaţa, să nu mă osindească la 
pieire, fiindcă nu pe mine mă dă pradă morţii, ci toată 
creștinătatea apăsată de semilună. Îngăduiţi ca supușii 
înălţimii voastre, dornici să-mi vină întru ajutorare ca 
volintiri, să aibă nestingherită slobozenie. Nădăjduiesc în 
marea şi binecuvîntata milă imperială, ca să pot trece Du- 
nărea liniștit, deșertînd Principatele Moldovei şi Valahiei, 
pe care le las sub înalta și veșnica oblăduire a celui mai 
puternic și mai pravoslavnic dintre toți împărații lumii, 
cel ce vine, ca soarele, din răsărit, să aducă nădejdea min- 
tuirii tuturor celor de aceeaşi dreaptă și sfintă credinţă“. 

— Vrea să ne dea ţara plocon ţarului, de parcă ar fi 
moşia lui taică-su. Și încă sub veşnică oblăduire, cînta- 
i-ar popa veşnica pomenire, de scîrnăvie fanariotă ! A-ncer- 
cat să sară groapa cu sacu-n spinare și-acu cerșeşte aju- 
tor pe seama noastră ! se revoltă Zoican. 

— Nu te teme, domnule Zoican. N-o să dobîndească 
nici ajutor, nici iertare. Iată ce-i scrie Metternich ţarului : 

„Majestate imperială ! Îmi fac o sfîntă datorie tri- 
mi(îndu-vă alăturat o parte din corespondența lui Ale- 
xandru Ipsilanti cu carbonarii italieni, republicanii fran- 
cezi şi rebeliştii spanioli, nesocotiţii care ne-au dat atita 
durere de cap. Regret că sînt nevoit să tulbur pe majesta- 
tea-voastră imperială, dar, ca devotat slujitor al „Sfintei 
Alianțe“ și admirator al strălucirii voastre, eram obligat 
să scot masca acestui prinţ rebel, înjugat la toate revol- 
tele Europei, ca să nu-i mai acordaţi înalta voastră pro- 
tecție“. 

Lipsea corespondenţa lui Ipsilanti, dar raportul lui 
Metternich era îndeajuns pentru ca Recordon și Zoican 
să-și dea seama că țarul nu-i va întinde fanariotului nici o 
mînă de ajutor. 

„Domnule Udrizki — prinţul Metternich acordă dom- 
niei voastre cea mai mare încredere, mai ales de cînd 
consulul Fleischhakl a părăsit Bucureștii, fugind la Sibiu. 

Preţuieşte atît conștiința dumneavoastră profesională, cît 
şi credința faţă de împărăție, dovedită prin curajoasa 
rămiînere la datorie în mijlocul primejdiei. Căutaţi să lu- 
craţi pe orice cale pentru a-i pierde pe răzvrătiți, în spe- 
cial pe Vladimirescu — ridicarea acestuia fiind cea mai 
păgubitoare. Grăbiţi-vă, ca nu cumva ţarul să se răzgin- 
dească, lăsîndu-se ademenit de pămînturile valahilor. An- 
glia nu dorește ca acestea să cadă în mîna lui. Oare nu v-ar 
surîde să le guvernaţi în numele Vienei ?“ 

Copia scrisorii trimisă din Sibiu lui Udrizki era sem- 
nată „B“. É 

— Cine să fie acest mîrşav „B“ ? 

— Vorbind în numele Angliei, nu poate fi decit en- 
glez. 

— Aşa-i, cucoane Zoicane, intră în vorbă Codobatură. 
'Ține-te însă bine, să nu cazi, cînd o să afli cine-i. Îți aduci 
aminte de acei boieri englezi care-au venit cu noi pe 
corabie de la Viena, cînd ne-am bătut cu turcii ostroveni ! 

— Lordul Thomson ? întrebă grăbit Recordon. 

— Nu! Unul dintre valeții lui. Avea pe obraz un 
semn ca luna turcească. 

— Mi-aduc aminte. Ci, spune-mi odată, Ioniță, ce știi ; 
nu mă mai fierbe-n oală seacă, strigă Zoican. 

— Îl cheamă Bargrave și e una dintre cele mai iscu- 
site iscoade englezeşti. El l-a pus portar pe Eremie la 
acel hotel boieresc unde a tras. 

— Da de unde îl cunoaște Eremie ? 

— lacă ce mi-a povestit marinarul : 


„Am lucrat cîteva luni pe corabia unui căpitan en- 
glez, Gordon, căruia acest Bargrave îi era ajutor. Scotea 
căpitanul mărfuri fără vamă din împărăţia turcească şi 
tot fără vamă aducea altele, mai ales arme. Primea pe co- 
rabie tot felul de oameni vînzători de taine, aflaţi în slujba 
lui, pînă s-a făcut mare comandir în oastea lui Ali-pașa. 
Odată ne-au lovit nişte clefţi. Pe Bargrave l-am scăpat ră- 
nit rău, ducîndu-l la Ianina, unde a zăcut cîteva luni. Cind 
m-a întîlnit din întimplare la Sibiu, s-a bucurat și m-a 
băgat în slujbă la hotel. Deşi portar, numai eu am slobo- 
zenie să-i curăț odăile. Bănuiam că un asemenea om 
urzește ceva necurat împotriva răscoalei din Ţara Româ- 
nească, pentru că nu de florile mărului s-a aşezat tocmai 

în aceste vremuri, lingă hotarul ei. Cum ştiu bine nem- 
teste, dind cu ochii de răvașşul trimis lui Udrizki, m-am 
dumirit că se ţine de spionlicuri. Am scotocit şi-am copiat 
din hirtiile lui. Vornicul Piriianu duce la București bani 
şi epistole pentru oamenii englezului. Pleacă miine dimi- 
neaţă.“ Asta mi-a spus Eremia. M-am împrietenit cu vizi- 
tiul boierului, făcîndu-i rugăciune să mă ia şi pe mine că 
fac slujbă în schimb. Nu-i un ceas de cind am picat în 
Bucuresti. 

În cortul priponit pe deal, în mijlocul taberii, Tudor 
citi încrantat hîrtiile aduse de Codobatură și ascultă şti- 
rile lui Preda Cireșeanu. Spuse apoi liniștit : 

— Nu mă mir. Ştiam de urzelile unor boieri şi ale 
împărăţiilor. Nici nu mă sperii că mi-au atirnat sabia dea- 
supra capului. Ce ! Oare acum simt întiiași dată suflarea 
morţii ? De pier eu, norodul rămine. iar fanarioţilor, boie- 
rilor şi ciocoilor moale n-o să le fie. O să-i tirăsc curind 
după mine în groapă, fiindcă ridicarea noastră i-a săpat 
la temelie, cum sapă apa. 


— Poruncile date de Vladimirescu ne sărăcesc — vorbi 


cu parapon în Divan — Iacovache Rizos. lav ne cere bani 
și opinci pentru calicii lui. 
— Bani cere şi beizadea Ipsilanti — răspunse vistier- 


nicul Filipescu-Vulpe. 

— Dăm beizadelei cît putem, iar Vladimirescu să ia 
de la negustori și de la clăcașii pe care i-a scutit de cor- 
voadă și bir ; să crape de foame ori să se ducă dracului 
cu toată gloata lui. 

— De ce să nu se ducă Ipsilanti cu tilhărimea pe care 
ne-a adus-o pe cap ? Ai uitat, Rizos, că pămîntul ăsta te-a 
miluit și-a făcut din tine boier ? — răspunse minios bă- 
ivînul vornic Bălăceanu. Nu te doare că arhiul tău, după 
toi blestemul în care a aruncat țara, acuma o să ne aducă 
şi prăpădul năvălirii turceşti ? Dacă judecată n-ai, măcar 
un pic de rușine nu-ţi strică. 

— Ruşine să vă fie dumneavoastră. boieri. că staţi 
la porunca unui mojic în loc să cădeţi la mila beizadelei, 
hăvăzită de Dumnezeu să oblăduiască țara ! 

— De Dumnezeu ? De Fanar, Rizos, ca toţi beii din 
tagma lui; iar de oblăduit, beizadeaua oblăduiește aliş- 
verişurile fanarioţești. Ţara o jefuie ! 

S-a iscat mare gîlceavă pe care abia o potoli mitro- 
politul, ameniniţind cu blesteme. 

— Bani n-avem de unde da și Divanul ocîrmuirii nu 
mai poate lucra. Să ne rispim, boieri dumneavoastră. Vla- 
dimirescu să facă ce-l taie capul — interveni iarăşi Rizos. 

— Îi duci domnia-ta asemenea ştire, arhonda ? vorbi 
cu zimbetul în colţul gurii vistiernicul Filipescu. 

— Mă spinzură, răspunse înmuiat Rizos. 

În noaptea aceea, Rizos şi alţi fanarioţi-eteriști de 
vază trecură în tabăra lui Ipsilanti. Pe cînd se întorcea cu 
rădvanul de la moşie, vornicul Drăguşanu fu dus cu forţa 
la arhiu, iar un ali boier tu ridicat noaptea din casă de 
zavergii, 

Pe vistiernicul Filipescu-Vulpe îl primi Tudor la Co- 
troceni cînd mijeau zorile. 

— Arhon slugere, ţi-am adus banii ceruţi, dar și-o 
veste proastă. Ipsilanti umblă să pună mîna pe tot tacimul 
Vremslniceştii ocîrmuiri ca să ne silească să-i dăm ce vrea 
şi să vorbim pentru el în numele ţării. 

— Am aflat și de astă strataghemă fanarioţească, bo- 
ier Filipescule şi am chibzuit că la Mitropolie nu vă mai 
puteţi aduna că vă ia oricînd, ca din oală, bimbașa Sava 
să vă dea plocon lui Ipsilanti. O să vă orinduiesc in mai 
de aproape ocrotire, linsă tabăra mea. Căpitanul Simion 
Mehedinţeanu a și primii poruncă să ia în stăpiînire casa 
Golescului de la Belvedere. 

— Bine-ai gîndit, slugere ! Au să miriie cîţiva bo- 
ieri, dar or să-nţeleagă rostul și-or să tacă. 


* 


Calinic, ehelarul Mitropoliei, îl trezi după miezul nopţii 
pe Dionisie-Mitropolitul. 

— Înalt preasfinte, turcii au trecut Dunărea și fac 
prăpăd. Ipsilanti se găteşte de drum si Tudor așijderea. 
Să plecăm cit mai e vreme. Am strîns sfintele odoare ca 
să nu cadă în mîna păgînilor, iar carele pentru calabalic 
aşteaptă poruncă lîngă clopotniţă. 


245 


—  Încărcaţi-le, spuse speriat și buimac, Dionisie. 

Calinic era bucuros. Eterist tăinuit, plănuise cu Cara- 
via să-l ducă pe mitropolit cu bani, odoare şi scule de preţ, 
în tabăra lui Ipsilanti. Ce bine i-ar fi prins atita avere 
arhiului, dar și persoana mitropolitului, care era preșe- 
dintele Divanului ! Numai că scîrţiitul carelor ce urca- 
seră noaptea Dealul Mitropoliei stirnise curiozitatea ma- 
halagiilor şi, cînd convoiul încerca să coboare în zori, fu 
oprit de mulțimea adunată mai jos de clopotniță. S-a 
năpustit asupra carelor, descărcîndu-le, punîndu-le pe fugă 
şi făcînd calabalicul porcoi în pridvorul bisericii. Puțin a 
lipsit ca mahalagioaicele să nu scarmene barba înaltului 
ierarh, cînd au descoperit sub îîn, într-un car mocănesc 
racla de argint cu moaștele Sfîntului Dumitru Basarabov, 
patronul Bucureştilor. Nu i-au încercat tăria firelor din 
stuful coliliu, dar cîte evlavioase vorbe, scăpate din gura 
păcătoaselor, i-au miîngiiat urechile, avea să le ţină minte 
Dionisie pînă la capătul zilelor. 


+ 


Ilie Uţubarză sosi la București cu ortaua lui de vreo 
sută de oameni înarmaţi. Se bucură Tudor ailindu-l tot 
atît de aprins, ca pe vremea cînd se băteau cu osmanliii 
peste Dunăre. Îi dădu grad de parucic, încredinţindu-i 
paza taberei şi întărirea șanţurilor ce porneau în ocol larg 
din muchea dealului pînă în lunca mocirloasă a Dimbovi- 
tei, apucînd c-un braţ mînăstirea Cotrocenilor. După ară- 
tările dascălului Lazăr, Ilie scobi „ierbărie“ pe un povir- 
nis, rînduind pulberea în săcotei de pinză fiartă în ulei 
de in, prin galerii căptușite cu blăni de stejar. Puțin mai 
sus, lingă drumul Craiovei, prinse în pripoane cortul lui 
Tudor, fiindcă slugerului nu-i plăceau chiliile mînăstirii. 

Îl primise printre ostași, ca un hatîr făcut parucicu- 
lui Uţubarză, și pe Cosmuţă, care sta să împlinească 
17 ani. 

Într-o noapte, pe cînd cutreiera întinsurile taberii 
cătînd la datoria străjilor, Cosmuţă îl apucă de mină: 

— Stai, tată Ilie ! Sapă cineva dedesupt. 

Nu-i fu greu să prindă sunet înfundat de tîrnăcop, 
izbit cu fereală, nici să-și dea seama că mînă vrăjmașă se 

apropie de „ierbărie“. Dacă ar aprinde-o, i-ar lăsa şi 
fără pulbere şi-ar face prăpăd în tabără. 

Desculţi, în lumina lunii, coboriră într-un şanţ de pe 
botul dealului, pînă cind zăriră o umbră răsturnind un 
coş cu pămint. Se aşezase apoi pe movila din fața gurii 
întunecate, deschisă în peretele de lut, și slobozise o înju- 
rătură de om îndirjit. Trăgea adînc aer în piept și ofta. 
Parcă nu-i venea să mai intre sub deal, plimbindu-se în 
sus şi în jos. 

— Nu mă ucideţi — se rugă cînd se văzu prins. Azi 
am fost tocmit să scot pămînt din săpătură. Abia cînd 
mă tiram afară cu ultimul coș am prins din vorba ălor 
dinăuntru ce mișelie pun la cale. Poate m-aţi auzit înju- 
rînd. Mă hotărisem să ies din şanţ ca să vă dau de știre. 

— Te-am auzit. Şi să vezi minune: o înjurătură te 
scapă de ştreansg, îi răspunse Uţubarză. 

Bijbiiră prin întunericul galeriei, îngustă și joasă, 
cînd zăriră o lumină slabă de luminare. Pînă să se dumi- 
rească ce se întimplă, cei doi tilhari care săpau se treziră 
doboriți și legaţi. 

— Tu ?ticălosule, tot nu te-astîmperi ? — izbucni Uţu- 
barză, recunoscînd pe Niţă Odobac, în vreme ce lui Cos- 
muţă îi tremurau buzele de emoție. 

A mărturisit că a primit cinci sute de taleri de la 
căpitanul Duca. 

L-au spinzurat către prînz, în mijlocul taberii. 


w 


Boierii fură adăpostiți în Belvedere. Numai Vornicul 
Pîriianu se încăpăţina să nu iasă din casă, trimițîind vorbă 
că-i bolnav. 

— Rău faci, arhon vornice, îi spuse Preda Cireșeanu, 
Ții să ajungi pe mîinile zavergiilor ori pe ale turcilor.? 
La Belvedere e toată Vremelnica ocîrmuire. N-aştepta să 
se dezlănțuie minia slugerului, care te-ar socoti duşman, 
aşa precum și eşti. 

— Cum îndrăznești, condicarule ? 

— Uită, boierule, că ţi-am fost calemgiu, cum uit și 
eu isprăvile domniei-tale cu englezul de la Sibiu. O fac de 

hatirul jupiniţei Ancuţa. Ca să ajungi teafăr, poruncește 
să pună caii la caretă, să te duc cu la Belvedere. Acolo 
n-or să te mai ispitească vrăjmaşii. De voie, de nevoie, ai 
să slujești ţara și o să înţelegi ceea ce pină acum n-ai 
înţeles. 

— Ascultă-l, tăicuțule, că-i om bun și nu ne vrea 
răul. îl rugă fata. 

Întors de la Belvedere, Preda îi spuse Ancuţei : 

— Pe boieri o să-i ţină zălog nevoile Divanului multă 
vreme în conacul Golescului și singură în casa asta, în- 
cunjurată de atîtea primejdii, nu poţi rămîne ! Spune-mi, 
rogu-le, unde ai vrea să te duc. 

— La Zamfirica Băltăreţu. 

— Așa fac, jupiniță. De casă, grijă să nu porți. O să 
aibă cuviincioasă pază. 

— Nu-mi mai spune jupîniță, Preda, ci Ancuţa. Îţi 
sînt o prietenă cinstită, aşa cum o să-ţi dai seama ; cinstită 
și apropiată de gindul și inima ta. 


CAPITOLUL X 
UCIGAȘII 


Ipsilanti părăsi Bucureştii noaptea. Îngrozită de apro- 
pierea zavergiilor, Tirgoviștea se pustii, împrumutînd 
parcă tristeţea ruinelor vechii Curți domneşti. Ţărani şi 
tirgoveţi căutară scăparea în adincul pădurilor. Numai 
casele boierești gemeau, tixite de evgheniţii ce nădăjdu- 
iau în ocrotirea beizadelei. Îi icșiră în cale, dincolo de 
barieră, în calești împodobite cu flori, ori pe cai sprin- 
teni, cu zăbăluţe și scări de argint de parcă umbra vreunui 
Basarab de peste veacuri venea să trezească iarăşi la viaţă 
orașul îngropat în uitare. 

Smuls de mascarada boierească din vîrtejul grijilor 
şi-al spuimei, Ipsilanti își agăţă strălucitoarele decoraţii 
peste tunica cu eghileți și eșarfe aurite, purtindu-și în- 
fățişarea trufaşă spre casa lui Geartoglu, cea cu coloane 
din marmură și portal împodobit cu naiade. 

Însufleţirea de o clipă a căpeleniei eteriste începu 
să se stingă de cum pătrunse în noroiul uliţelor fără viaţă 
ale orasului, cu prăvăliile zăvorite, cu grădinile, casele şi 
curțile încremenite într-o tăcere de cimitir. 

Geartoglu dădu a doua zi o soare în sala cu arcaturi 
trandafirii şi pulicandre cu zeci de luminări. A curs vinu: 
cu nemiluita, iar lăutarii s-au trudit, cu sfiulă, să ţină 
isonul din cobză şi țambal Miusiliezei lui Rigas, cîntată 
cu patos de vuspeţi şi gazdă. De atunci, aproape seară 
de seară, uniformele dichisite de roabe luau ochii jupine- 
sclor, care oftau, sărmanele, în braţele dănţuitorilor, de 
atita nesperată fericire, adeseori pecetluită în răcoarea 
viei din jurul casei. Petreceau cu înverșunare, sfişiaţi de 
o cumplită deznădejde, încercînd astfel s-o înăbușe, mai 
ales de cînd Lassanis descărcase din căruţe „orchestirul 
Dinicului” descoperit la conacul moşiei din Golești, al 
boierului fugit la Braşov. Erau doisprezece dănciuci cu- 
leși dintre odraslele robilor. Învăţaseră nu numai muzichie 
de lăutari prosti, cu ahturi si oturi, ci şi cîntece „după 
tertipul evropenesc”. Ipsilanti porunci să-i îmbrace în 
uniforme de mavrofuri, să-i ferchezuiască si să-i treacă 
la tain. astfel că, din strunele lor prinseră curînd jupi- 
nesele şi jupiniţele legănatul molatic al valsului. 

În cîteva zile, boierimea se împuţină însă. Alergasc 
speriată lu moșii, unde zavergiii dăduseră iama nu numai 
prin magazii, beciuri și hambare. ci şi prin sipetele cu hăi- 
răraie, bani și scule de preţ. Unii încercară să se plingă 
arhiului, dar sc împiedicară în prag de secretarii săi, Las- 
sanis şi Orfano. Revoltaţi de jaful tilharilor — că numai 
tilharii puteau avea asemenea criminalicești apucături — 
ei făgăduiau cercetare şi pedepse înfricoșătoare, precum 
şi întoarcerea lucrurilor furate. Curînd, boierii se dumi- 
riră, lăsîndu-se păgubaşi şi de jaful ce suferiseră şi de 
soărelele arhiului. Se mai desfătau cei rămași în tirg. 
doar cînd le trecea pe sub ferestre „Batalionul sacru“, în 
pasul vioi, trezit de marşurile săltărețe ale orchestrului 
din Golești, aducînd un pic de viaţă pe ulițele pustii ale 
Tirgoviștei şi o dulce nălucire de putere în inimile ma- 
vroforilor. 

Simţindu-se mai în voie departe de forfota oștirii, 
Teodora ceruse găzduire într-o casă boierească de margine, 
9 


lipsind, spre miîhnirea acestuia, de la toate petrecerile 
lui Ipsilanti, sub cuvint că drumul ii zdruncinase sănăta- 
tea. I se rinduiră mavrofori de pază, măsură chibzuită, 
fiindcă, în a doua noapte de la sosirea în Tirgovişte, um- 
blînd după băutură, jaf şi femei, trei ostași din gloata 
eteristă căzură sub gloanţele flăcăiandrilor in uniforme 
negre la uşa ei. Leşurile fură ţinute citeva zile, întinse în 
faţa mitropoliei, să vadă boierimea că arhiul nu glumeşte, 
pedepsind tilharii de care avea a se plinge. 

Ipsilanti trimise pe căpitanul Farmache så dea de urma 
„ortalei îndestulării“, rămasă pe văile Prahovei şi Te- 
leajenului, adică detașamentul de aprovizionare al ar- 
matei, alcătuit aproape numai din obraze slobozite de 
căpitanul Duca din temnițe, vădind mare îndeminare la 
dobîndirea bucatelor, dar şi-a altor bunātăți pe care nu 
gura era chemată să le prețuiască. 


| În satele dinspre munte, bărbaţii minaseră turmele si 
cirezile prin ascunzişurile codrilor, luînd cu eï nevestele 
și copiii. Rămăseseră acasă doar bătrînii și nevolnicii. Nu- 
mai la Drajna, Zamfira lui Butoi se încumetase să înfrunte 
primejdia. O prinseră doi zavergii în coşar, rușinînd-o 
cu toată sălbatica ei împotrivire. Tare s-a minunat o ve- 
cină după acea pățanie, văzind-o pe Zamfira întinzînd 
masa și petrecînd cu cei doi sălbatici berbanţi, scornin- 
du-i vorbe de hulă. E adevărat că șezuse la masă cu ei 
dar după ce îi îmbătă vîrtos de nu mai știură nici cine sînt, 
fiind muiere voinică, îi tiri afară în grădină. Le scoase 
cămășile, îi legă de-un nuc și, ungîndu-i cu miere, stîrni 
albinele din ştiubeie, cu fum de cîrpă arsă, că-n mai puţin 
de-un ceas arătau berbanţii umflați ca nişte burdușe, bles- 
temîndu-și zilele şi rugîndu-se să fie scoşi de sub amar- 
nica osîndă a muștelor. 
Isprava Zamfirei ridicase satul în picioare. La cona- 
cul obștii, ortaua îndestulării se gătea de rum cu șirul 
de căruțe doldora de agoniseala ţăranilor, Se ospătase 

două zile și două nopți, ceea ce se vedea şi după movila 
de pere și iulgi din mijlocul curţii. Avu atunci Zamfira un 
alt gînd aprig. Dezveti dintr-o şiră de paie an butei de 
ţuică bătrină şi, dindu-i cep, chemă, chiuind, pe jefuitori 
să se împărtășească. Ce le-o fi pus afurisita în băutură, ea 
ştie, că, la scurt timp, căzură tilharii ca niște cîrpe înmu- 
iate, adormind pe dată, precum pruncii după scăldat. Le-a 
adunat apoi toate armele și, fiindcă babele se cam codeau, 
strigă la bătrîni să-i despoaie, lăsindu-i doar în opinci. 

— De unde ai, fă muiere, atita miere să strici pe spi- 
narea lor ? săriră moșii cu gura. 

— Am! Ce vă pasă! Faceţi cum vă spun dacă vreți 
să scăpăm bucatele. 

Au ascultat-o bătrinii, deşi, cu toată înţelepciunea lor, 
nu puteau pricepe ce-i mai trece prin cap acestei muieri, 
zicînd și ei „aferim“, ca boierii. 

— Acu luaţi niște șomoioage de paie și hai să-i ungem 
bine cu păcură. 

Era o zeamă veche şi groasă, mai mult un catran care 
se lipi ca mierea pe trupurile goale. 

— Veniţi și voi, babelor, nu mai staţi cu mîinile la 
gură, că doar n-o să vedeţi ce n-aţi mai văzut. Apucaţi-i 
pe frumoșii ăștia de cap şi de picioare să-i tăvălim o ţiră 
prin porcoiul de pene și fulgi, să se nască a doua oară în 
chip de păsări, cum n-a mai văzut nimeni pe lume. 

Fiind soarele în toi s-a uscat iute păcura, trezindu-se 
tilharii cu niște usturimi mai afurisite decit după o bătaie 
cu urzici. I-a găsit a doua zi Farmache, curăţaţi oarecum 
de păcură şi fulgi, în apele reci ale Teleajenului, mînîndu-i 
cu girbaciul ca pe niște vite, sleite de putere și lipsite de 
minte. 


Înaintînă dinspre Giurgiu, Ahmed-paşa își opri spahiii 
la Copăceni. Fiindcă primise și el daruri de la Tudor, 
repezi un nefer în tabăra de la Cotroceni, iei atat afl 
sluger să părăsească Bucureștii, că „deși el n-are de a 
să pună foc oraşului, alte ordii au să-l prăpădească. „Gră- 
beşte-te, ghiaurule, că ori Ipsilanti, ori Derviș-pașa o să 

între în bilogul tău din Valahia Mică“ |, îşi încheia turcul 
văvaşul. Îi mai trimise o epistolă găsită la un lipcan, prin 
care bimbaşa Sava îl vestea, la Rusciuc, pe caimacamul 
lui Calimachi, că Ipsilanti a căzut în cursa întinsă, lăsîn- 
du-se convins că retragerea lui Tudor din fața turcilor 
e doar o prefăcătorie, adevăratul scop fiind acela de a lovi 
in coastă şi-n spate oștirea eteristă. „Acum Ipsilanti taie 
calea valahului c-o parte din oaste, în vreme ce grosul 
o să cuprindă culele și minăstirile de peste Olt. Încăierarea 
între ei e sigură“, încheia Sava. 

Slugerul cunoștea bine scrisul, iscălitura, și ticăloşia 
Jui Sava, așa că nu avu pic de îndoială. Ştirile aduse de 
Utubarză arătau că Farmache şi Caravia grămădiseră 
arănuţii în marginea Piteștilor, unde săpau șanțuri. 
Porunci să se adune căpeteniile pandurimii, cînd află că 
o mină de negustori aşteaptă să-i primească, 

— Slugere Tudor, îi vorbi Hagi Iordache, starostele 
toptangiilor, am rămas în tîrg că nu sînt împotriva Adu- 
nării Norodului. Ştii doar că nu mă prinde ticăloşia. Îţi 
fac însă rugăciune în numele orășenilor să nu lași pe 
păgîn să prăpădească Bucureştii, că vin ordiile buluc de 
peste Dunăre, să bată război, ca să te scoată din oraș, să 
prade şi să pună foc. Ar fi mare păcat să rămii ca să aduci 
guşmanilor dobîndă. Păcat şi de oştirea norodului, că nu 
coar cu turcii ai a te lupta, ci și cu zavergiii lui Ipsilanti. 
Spun negustorii veniţi de la drum că arnăuţii s-au orîn- 
duit pentru bătaie în spatele domniei-tale, aşteptînd să 
te lovească. 

— Mulţumesc de știre, Hagi Iordache. Cugeţi oare 
că eu doresc prăpădenia Bucureştilor și-a oştirii ? Atunci, 
vău cugeți. Mergi sănătos, că mai curînd îmi zboară capul 
de pe umeri, decît să căşunez pagubă patriei și noro- 
dului ei. 

Îşi adună căpitanii în faţa cortului. Le citi răvașul lui 
Ahmed-paşa şi epistola lui Sava către caimacam, arătîn- 
cu-le și ce aflase despre uneltirea iicăloșilor din armata 
lui Ipsilanti. 

— Vreţi ca noi să fim pricina arderii și prăpădeniei 
Bucureștilor şi ca Ipsilanti ori turcii să pună mîna pe 
mînăstirile întărite de peste Olt ? 


1 Oltenia. 


— Ba! Să ne tragem într-acolo, vorbi Cacaleţeanu, 
comandantul tunarilor. 

— Aşa să fie ! răspunse posomorît Tudor. 

Se întoarse apoi către căpetenia gărzii : 

— Chiriac ! Trimite caleștile boierilor la Belvedere şi 
pofteşte-i încoace. 

Tudor ħu le vorbi scurt și tăios, cum vorbea de obicei, 
ca să nu izbucnească cumva minia ce clocotea în el împo- 
iriva tagmei. Se găseau printre boieri unii cure vădiseră 
înțelegere, ca Bălăceanu, Filipescu-Vulpe și Grigore 
Băleanu. 

„Nu v-am poflit, cinstiţi boieri, cu vreun gînd rău. 
Nu-s nici jefuitor, nici hiară blestemată, cum m-au în- 
tinat unii dintre domniile-voastre. Ştiţi doar că norodul 
m-a ales să-i fiu chivernisitor și în oricare ceas pot plăti 
cu capul. Dacă n-aţi lăsat să vi se stingă în inimă dra- 
gostea cea de patrie, rogu-vă să iscăliţi hîrtia pe care o 
trimit împăraţilor şi regilor Europei, precum şi aizul către 
sultan, ca să ni se dea înapoi drepturile cele vechi ale 
țării, strivite de fanarioți. După cîtă hulă s-a aruncat 
asupră-mi, cuvintul meu singur n-ar găsi crezare, ci mai 
vîrtos cel al domniilor-voastre, care sinteţi legiuita ocîr- 
muire în faţa împărăţiilor. Eu am să mă trag cu oștirea 
peste Olt, unde nădăjduiesc să mă ţin multă vreme în cule 
şi miînăstiri, ca în niște cetăţi, pînă ce voi sili pe turci să 
priceapă că ţara trebuie să-și aleagă singură domnul, 
dintre ai săi, și să se cîrmuiască după pravilele şi obiceiul 
pămîntului ; pînă ce se vor îndupleca evropeii cei mari să 
priceapă și ei că zadarnic stau împotriva unui norod ce se 
zbate în sînge pentru slobozenia lui. Să afle toţi că nu de 
căpiaţi s-au ridicat valahii. Iscăliţi și slobozi sînteţi să 
mergeţi fiecare unde vă e voia. Rog pe înalt preasfîntul să 
pună în cap iscala sfinţiei sale. 

Au iscălit boierii, risipindu-se ca vrăbiile cînd pică din 
înălţimi heretele. 

„Vlădică Ilarioane, ia degrabă drumul Laybachului să 
duci plingerea noastră regilor şi împăraţilor adunaţi acolo, 
iar tu Jiene, strecoară-te printre ordii, cu Zoican, pînă la 
Stambul. Daţi arzul jupinesei Ruxanda Cantacuzino, ne- 
vasla lui Dumitrache Scanavi, bancherul Seraiului împă- 
rătesc. Aşa o să ajungă în mîna sultanului, 

. Tudor porni din Bucureşti cu rinduială de război. 
Ajuns la Golești în conacul lui Dinicu Golescu, împinse 
ortaua lui Uţubarză să cerceteze drumul Piteştiului, iar 
pe Jiganie, Gîrbea și Ispas îi puse pe margini și-n spate, 
cu pîlcuri de panduri, să pîndească vreo apropiere vicleană 
a vrăjmașilor. 


Macedonski şi Hagi Prodan, căpeteniile arnăuţilor de 
pe lingă tabăra lui Tudor se întilniră noaptea într-un 
conac boieresc din apropierea Goleştilor cu trimişii lui 
Ipsilanti. 

— Fraţilor ! le vorbi Duca, fără panduri nu putem 
ține piept turcilor, iar Vladimirescu se retrage și ne lasă 
singuri în faţa primejdiei. Tu, Prodane și, tu, Macedonski, 
ce păziți acolo ? 

— Ce putem face noi, trei sute de arnăuţi ? Nu sîntem 
nici ai lui Tudor, nici ai stăpinirii și nimeni nu ne plăteşte 
simbria. Trăim din terciul și ciorba pandurilor. Cind am 
părăsit pe vornicul Nicolae Văcărescu, să ne lipim de 
oastea lui Tudor, logofătul Samurcaș ne-a făgăduit marea 
cu sarea de la arhiu, răspunse Prodan. 

— Sinteţi ai arhiului şi vă plătim ! tună Caravia — 
trecîndu-și nervos mîna de-a lungul tunicii de general, 
grad pe care-l primise de la Ipsilanti, drept răsplată pentru 
că într-o singură noapte ucisese la Galaţi optzeci de turci 
cu femei și copii. Să nu mai vorbeşti, Prodane, că te-ai 
dat de gol ca un zevzec în faţa valahului și nu ţi-ai îm- 
plinit misia ca să-i iei capul. Tudor e al dracului de viu, 
iar noi o să crăpăm din cauza lui. 

Aprins de băutură, fioros şi nestăpînit, bătu apoi cu 
pumnul în masă : 

— Ce naiba ! Nu sînteţi în stare să isprăviți cu acest 
ticălos de pandur ? 

— Numai dacă-l scoatem din mijlocul taberii lui. 

— Cum? Cu lăutari ori cu ncisprăviţii de sub co- 
manda ta și a lui Macedonski ? 

— Ar putea căpitanul Iordache. În el mai are încredere. 

Iordache îi scrise lui Tudor că ţine să-l vadă ; că Ipsi- 
lanti vrea să-și treacă oastea peste munţi, rugindu-l să-i 

acopere retragerea. Îl aşteaptă în marginea Găeștilor, în 
dimineaţa de 16 mai. Ca să nu fie bănuială, urma ca 
fiecare să vină numai cu cîte douăzeci de oameni. 

Tudor primi, dar, prin iscoadele sale află că, în noaptea 
de 15 mai, Nicolae Ipsilanti, fratele arhiului, intrase cu 
oștirea lui prin viile, livezile și piîlcurile de pădure din 
iur şi, eu gindul să-l prindă, se apropie tiptil, în spatele 
lui Iordache, 

— Aşa ne fu vorba, slugere ? întrebă Iordache, cînd 
se trezi întimpinat de panduri, cu armele încărcate și cu 
fitilurile puse la tunuri. 

— Chiar într-atita te-ai ticăloșit, Olimpiotule, de vrei 
să mă ucizi fiindcă în două rînduri ţi-am scăpat viața ? 
Ce caută Nicolae Ipsilanti în urma ta cu atîta oştire? 

Iordache a vrut să răspundă ceva, dar, dintr-un lăstăriș 
s-a ivit o parte din oastea ascunsă a eteriștilor. Cînd a 
văzut însă ce putere-l întimpină, Ipsilanti a poruncit căpi- 
tanilor să nu mai facă un pas. Întîlnirea a fost scuriă. 

„Nu mai deschide gura, Iordache. Am văzut ce vrea 
arhiul vostru. Îţi iert ticăloşia, fiindcă ești un lefegiu, 
învăţat să ucizi pentru cine te plătește. Cu Ipsilanti-i alt- 
ceva. Spune-i să treacă munții, că pe-acolo nu curge nici 
o Dunăre şi n-are să se-nece. N-o să-mi nenorocesc ţara 
pentru nesăbuința lui. Ştii bine că-mi stă-n putere să-i 
risipesc oastea. N-am făcut-o, că sînt creștin, cu toată 
neomenia de care a dat dovadă și cu toate nenorocirile 
pe care ni le-a adus pe cap. Să-și tragă oștirea din calea 
mea. Atît să-i spui !* 

Iordache a pus capul în pămînt, a tăcut și-a plecat. 

Cînd a aflat arhiul că stratagema a dat greș, i-a suduit 
ca un cleft abia coborit de pe la stînele din Pind. Apoi le-a 
întors spatele furios, grăbindu-se, fiindcă n-o mai văzuse 
pe Teodora de două zile, așteptînd ca ea să-i risipească 
zbuciumul şi mîhnirea care-l sufocau. 

— Trăim vremuri în care viaţa nu mai plăteşte nici 
cît o măslină viermănoasă, Iordache. O să ne frîngem 
gitul din cauza acestui catîr de Vladimirescu. Am un plan 
care să ni-l dea în mînă, numai să vrei. Pentru treaba asta, 
afară de recunoștinţa arhiului, ai o mie de taleri austrieci. 
Te învoieşti ? 

— Suma e mare, recunosc, dar și primejdia la fel. Îmi 
risc viaţa, căpitane Duca. Mai adaugă cinci sute. 

Au bătut palma, ca geambașii înainte de aldămaș 
„Taleri austrieci ? se întrebă Iordache. Nu de florile mă- 
ului a fost ieri Udrizki prin tabere !“ 


În fața Vidinului, tot soiul de barcaze se legănau pe 
apele Dunării. așteptind să treacă în Valahia Mică oastea 
lui Derviş-paşa. Ca să-și mai ucidă timpul, spahiii şi ieni- 
cerii jucau alene geamparalele, în sunetul chinuit al unui 
clarinet, sub sălciile de pe marginea maidanului dintre 
cetate și fiuviu. Numai topciii își făceau de lucru pe lingă 
tunuri, năduşind sub coifurile lor înalte de-un cot, semă- 
nind cu niște burlane retezate. Solii lui Tudor, Iancu Jianu 
şi Zoican, se priviră îngrijoraţi. 

— Turcii stau gata să dea buzna-n ţară, Iancule, şi-or 
prăpădi-o pînă ajungem noi cu arzul la Stambul. Cind 
s-a pornit Aliotmanul cine-i mai pune stavilă ? E ca și 
cum ai încerca să popreşti Oltul cu palma. 

— Poate-l mai îmblinzim un pic pe pașă cu ploconul. 

— Cum îmblinzeşti lupul c-un dumicat de carne. Eu 
cred că bine nu-i. 

— Cu turcul nu ştii niciodată ce e bine și ce e rău. 
Trebuie să-ncerci norocul ! 

— Păcatul tău să fie, lancule. 

Nu fu păcatul lui, fiindcă o patrulă de spahii îi prinse 
la mijloc. 

— Am pus mîna pe niște iscoade ce dădeau tircoale 
ordiei, luminăţia-ta, se lăudă  buluc-başa, îmbrîncindu-i 
pe olteni la picioarele lui Desviş-pașa. 

— Nu sîntem iscoade, ci soli, preaslăvite, vorbi mieros 
Zoican, întinzind răvaşul şi darul. 

Paşa sloveni cu greu rîndurile lui Tudor și după ce 
îndesă între pistoalele din cingătoare punga primită, 
izbucni : 

— V-aţi ridicat împotriva padişahului și acum umblaţi 
cu arzuri de pezevenghi ? 

— Înălțimea-ta ! Nu împotriva preaslăvitului nostru 
împărat s-a ridicat norodul valah, ci împotriva beilor care 
jefuiesc şi ţara și împărăția. 


255 


— A ajuns împărăţia nevolnică, ghiaurule, ca s-o apere 
nişte cîini spurcaţi ? Auzi obrăznicie !_Ta-i şi-nchide-i 
Ismaile... | 

Îi aruncă în jilăveala unei hrube, unde abia se strecura 
o umbră de lumină ameţită. Acolo aveau să-şi ducă traiul 


citeva luni, pînă cînd s-au putut răscumpăra. 


+ 

La 21 mai se prăznuia ziua Sfinţilor împărați Constan- 
tin și Elena. Arnăuţii lui Hagi Prodan și Macedonski adu- 
sesevă vin și godaci de furat, petrecind pînă tirziu în 
odăile din fundul curții Golescului. Tudor își găsise adăpost 
în foișorul de deasupra portii. Adormise greu, după zbu- 
ciumul zilei în care fusese nevoit să-l spînzure pe căpitanul 
U dăreanu, pentru primejdioasă neascultare a poruncilor. 
O făcuse cu inima strînsă, temindu-se că, de nu va fi 
aspru, oastea lui ar putea ajunge turmă fără stăpîn, ca 
castea lui Ipsilanti, mai ales că arnăuțţii îi tot momeau 
oamenii la furturi şi blestemăţii. 

În miezul nopţii sosise și Iordache. Îl adusese Hagi 
Prodan din faţa străjilor pe care le controla. Ținură sfat 
cu lumina stinsă în odaia lui Macedonski, aşteptînd să 
intre luna în noii ce pătau cerul, pentru a împlini fapte 
pe care le săvirşesc tilharii în puterea nopţii. Chiriac Po- 
pescu dormea cu garda, în casele bisericii, peste drum de 
foişor. Un pandur sta de strajă la poarta clopotniţei. Înă- 
diseră fiînghia clopotului, de-i ajungea capătul pînă jos. 
ca la caz de primejdie, străjerul să poată da alarma. Alţi 
doi păzeau la scara foişorului. Nimeni nu mai putea umbla 
fără rost pe ulite după ce trîmbițele sunau stingerea. În 
noaptea aceea, de sărbătoare, mai bijbiiau cîțiva beţivani. 
Străjile îi priveau cu însăduinţă. Luna își ascunsese obra- 
zul pe jumătate ducă o scamă de nor, cind doi arnăuţ: 
beţi se iviră, jucînd în mijlocul drumului. Cintau încet 
un cîntec grecesc. Acum se țineau pe după git, acum se 
desprindeau, învîrtindu-se şi băteau cu îndirjire pămîntul, 
Uneori se bălăbăneau, gata să cadă și, ca să mai prindă 
puteri, îşi treceau plosca urul altuia. Ţopăiau într-un 
fel caraghios, ca doi cocoși care stau să se înfrunte. Pan- 

durii din strajă făceau haz ca la măscăricii de prin 
bilciuri, 

— Ho! mă, că rămîneţi fără opinci, le strigă străjerul 
din. poarta clopotniţei, cînd arnăuţii izbeau amarnic pă- 
mintul din faţa lui. : 

— Nu vrei şi tu o gură de ţuică, frațico ? 

Întrebarea era un consemn. În acea clipă, laţul unor 
arnăuţi, furișați din fundul curţii Golescului, prinseră 
de git străjerii foișorului. Pandurul din poarta clopotniţei 
se prăbușşi sub loviturile falșilor beţivani. 

Iordache pătrunse uşor în odaia lui Tudor. Trezit 
brusc, acesta își dădu seama, dintr-o privire, de primejdie, 
Arnăuţii îi luaseră sabia de lingă pat şi briul cu pistoale 
din cui. 

— Rău am făcut că te-am scăpat de la moarte, Ior- 
dache. 

— N-ai făcut rău, fiindcă te duc nevătămat la Tir- 
govişte. Înţelege-te cu Ipsilanti. 

Jos, în capătul scării, Hagi Prodan aștepta cu cîţiva 
arnăuţi călări. Tudor urcă în şa. Băgă de seamă că toți 
caii aveau copitele înfășurate în paie și pînză de sac. 
Intr-un crîng din marginea Goleştilor aștepta o căruţă de 
poștă. Îl aruncară legat în dricul ei, acoprindu-l cu fin, 
aproape să se sufoce, Trei zile și trei nopţi îl purtară pe 
drumuri ocolite, ca să nu li se ia urma, pînă ce, ajunși la 
Tirgoviște, îl închiseră într-o chilie a Mitropoliei, 

Tabăra nu sa trezise încă, dar, la schimbarea străjilor, 
paznicii nu mai fură găsiţi în posturi, Şi nici n-aveau 
să mai fie găsiţi, fiindcă, uciși, îl aruncaseră tilharii, des- 
puiaţi, în bulboanele Argeşului. Cînd începu să bată clo- 
potul, Prodan și Macedonski ieşiră din odăile lor, frecîn- 
du-se la ochi. 

— Au pierit străjile, Prodane, îl informă Chiriac 
Popescu. 

— Cine v-a pus să rînduiţi oameni de strajă din ortaua 
lul Urdăreanu ? Au dezertat fiindcă le-a spînzurat co- 
mandirul, 

Sărind cîte două trepte, Chiriac Popescu intră în odala 
Jui Tudor; 

— Unde-i slugerul, Prodane ? 

=— Parcă tu-l păzeai, Chiriace, nu eu | 
„_ — A plecat la Tîrgovişte să pună la cale lupta cu 
turcii, răspunse Macedonski, ceea ce mulţi au crezut. 

Tudor era ţinut într-o chilie a fostei mitropolii aștep- 
tînd întilnirea cu Ipsilanti. Ştia ce o să-i ceară fanariotul 
și mai știa că odată intrat pe mîna lui, zilele sau poate 
ceasurile îi sînt numărate, fiindcă nu putea să primească 
nici o învoială nelalocul ei. Ipsilanti își trimise însă fraţii, 
pe Iorgu şi Nicolae : „Încercați să-l convingeți, dar sînt 
sigur că nu veţi izbuti. În acest caz îl daţi pe mîna lui 
Caravia“. Arhiul nu era dispus să asculte adevăruri care-l 
usturau și pe care Vladimirescu le-ar fi rostit fără sfială, 
așa cum le rostise la București, cînd se văzuseră în chioș- 
cul lui Mavrogheni. Acum ar fi fost mai dure și nu ținea 
să fie micşorat în ochii oamenilor săi. 

— Arhon slugere| Iartă purtarea căpitanului Ior- 
dache, dar, altfel n-aveam prilejul unei întilniri, folosi- 
toare pentru toți — vorbi Iorgu Ipsilanti, 

— Ce-mi cereţi ? întrebă tăios Tudor. 

— Să-ţi unești forţele cu cele ale Eteriei și să luptăm 
împreună împotriva turcilor. 

— Cum o să-mi prăpădesc oamenii și să-mi năpăstuiesc 
țara aruncînd-o în izbeala turcilor ? Noi nu ne-am ridicat 
fără rost, ci pentru dreptăţile noastre călcate de străinii 
domni și de ciocoi. N-a sosit ceasul să ne batem cu turcii. 
Iar de încercaţi să prindeţi șarpele cu mîna noastră, za- 
darnic încercaţi. I-am spus-o şi lui beizadea Alexandru. 
Rău a făcut că nu m-a ascultat să plece la timp. Acum e 
tîrziu. Cu, sau fără noi, armata eteristă e osîndită, 

— Nu-ţi dai seama că-ți primejduiești capul ? 

— Ce preţ să mai aibă un cap, din nesăbuința căruia 
ar cădea zadarnic mii de capete ? 

Iorgu Ipsilanti înghiţi în sec. Văzu în răspunsul vala- 
hului mai mult o aluzie la arhiu și se înfurie. 


— Ăsta ţi-e ultimul cuvînt ? 
— Ăsta! 


Ieşind, Iorgu Ipsilanti îi făcu semn lui Caravia, care 
aștepta la uşă, 

— La miezul nopții, generale ! Ştii ce ai de făcut. Să 
nu se simtă, 

— După poruncă, beizadea Iorgu. 

Cind ştirea despre plecarea lui Tudor la Tirgoviște 
ajunse la urechea lui Uţubarză, acesta se incruntă. Bănui 
că e ceva necurat la mijloc. 

Cum de n-a spus nimănui nimic ? 

Porni cu cîțiva oameni spre vechea Cetate de Scaun, 
să ia urma slugerului. 

L-a întimpinat la Tirgovişte Iordache. cu amăgirea că 
Tudor, înţelegindu-se cu Ipsilanti, a plecat după ajutoare 
în Rusia ; că, fără ştirea ţarului, a și sosit o sotnie de ca- 
zaci. Văzu chiar un pilce de „doneţi” călărind pe uliţeie 
oraşului, cu suliţele culcate pe greabănul cailor, ceea ce 
nu era în obisnuinta cazacilor. Apropiindu- se noaptea de 
corturile lor, Uţubarză îi auzi vorbind grecește. A:lă nu 
numai înșelăciunea, ci si cumplita ştire a uciderii lui 
Tudor, din porunca lui Ipsilanti. în toiul nopţii de 27 ma 
1821, lingă gardul casei lui Geartoglu, unde se petrecea, 
ca-n fiecare seară, în sunetele orchestrei din Golești, 

„Ucigaşii ! Parcă le-a luat Dumnezeu minţile ! Curînd 
or să se înece în singele sluserului și ciinii noștri o să le 
întindă leșurile ! le spuse, îndurerat, Uțubarză celor cu 
care venise“. Inima nu-l îndemna să se desprindă de locu- 
rile în care pierise Vladimirescu. Măcar de i-ar afia mor- 
miîntul. Parcă i-ar mai simţi fiinţa trăind în veşnicia pă- 
mîntului. Rătăcea pe ulițele Tirgoviştei cu sufletul pustiit, 
cînd îi ieşi în cale căpitanul Gîrbea cu cîțiva panduri, 
porniţi tot pe urma lui Tudor. Ştirea morţii îl împietri o 
cHpă. 

— Blestemată fie săminţa ticălosului fanariot. Rămin 
aici, Ilie, să-l ucid, cum ne-a ucis şi el sufletul. 

— Greu Girbea, greu ! Îl păzeşte un batalion întreg. 
De nu l-or strivi turcii, o să dea pinteni calului și-o să 
treacă munţii, ca să-și scape pielea, lăsînd în urmă doar 
moarte, jaf și pîrjol, pîrjoli-i-ar flăcările iadului. 

Lihniţi de foame, se opriră la ospătăria unui bătrin, 
să soarbă cîte-o ciorbă de știr, că altceva n-avea. Ciţiva 
zavergii istoveau alături o damigeană cu ţuică. Își treceau 
din mînă-n mină un inel pus la tocmeală. Uţubarză înţe- 
lese din zarva lor că se îndoiuu dacă-i de aur. Trinti 

lingura-n strachină și, fără o vorbă, se repezi la masa lor. 

— Cit ceri, fraţico ? 

— Doi galbeni ! 

Privi lung giuvaericaua, cu emoție abia stăpînită. Se 
adeverea ceea ce i se păruse. Ţinea în mină inelul cu 
sigiliul lui Tudor. 

En Un galben ! rosti, pe nerăsuflate, ca să nu se 
trădeze. 

— Ia-l! 

L-a vîrît în buzunar, întorcîndu-se la prietenii săi c-o 
lumină amară pe chip. 

„Nu vă trädați, fraţilor! Am cumpărat de la tîlhar 
inelul slugerului. E pătat de sînge. Nu ne mișcăm de-aici 
pînă nu punem mîna pe nelegiuit“, 

L-au prins la scurt timp, făcîndu-l grămadă într-un 
zăvoi de pe malul Ialomiței, dar cum i se împleticea limba 
şi nu înțelegea nimic, l-au scăldat în apele gîrlei, pînă 
s-a trezit. 

— De unde ai inelul, tilharule, îl întrebă Gîrbea, în- 
cercîndu-i coastele cu vîrful jungherului. 

— Din degetul unui osîndit, pe care l-am îngropat 
acum două zile. Nu mă ucideți, că doar asta mi-e vina. 

li duse la groapa de lîngă uluca viei lui Geartoglu. 
O găsiră răscolită și goală. De teamă să nu fie descoperiți, 
ucigașii scoseseră mortul, aruncîndu-l într-un puț părăsit. 
TȚineau să întărească legenda plecării lui Tudor în Rusia, 
ca să poată folosi pandurimea rămasă fără căpetenie și 
căreia Iordache îi dădea tircoale cu mieroase făgăduieli. 
Aflară de la gropar că Tudor fusese adus de Caravia în 
toiul nopţii lîngă acea groapă și că, unul căruia îi zicea 
Parga, i-a tăiat capul cu satirul. 

Întorși în tabăra de la Golești, care fierbea într-o 
neliniște tulbure, căpitanul Gîrbea porunci adunarea : 

— Fraţilor ! Ipsilanti ne luă lumina ochilor, ucigîndu-l 
pe Tudor. Iacă-i inelul, plin de sîngele lui nevinovat. 
Ticăloșii i-au aruncat și trupul din groapă, să nu-l găsim, 
ca să ne hrănească cu minciuni. Pedepsească-l Dumnezeu 
de fanariot blestemat, dacă noi n-o putem face ! Eu zic, 
să vă duceţi la cășile voastre, ca să nu lăsaţi muierile și 
copiii singuri în fața turcilor. Cine vrea să meargă cu 
mine la Mînăstirea Motrului, să poftească, 

S-au ales cîteva sute de panduri, iar restul taberei s-a 
împrăștiat cete-cete. Dar inelul lui Tudor a trecut din 
mină-n mînă, fiecare căutind să-l atingă, de parcă le 
ostoia durerea și le întemeia o speranţă. 


+ 


În zori casa lui Geartoglu se umplu de boieri, greci şi 
români, atît cîţi mai rămăseseră în Tirgoviște. 

— V-am ocrotit, scăpîndu-vă viața și averea din 
ghiarele tîlharului de Vladimirescu. E de datoria voastră 
să-mi Împrumutați banii trebuineioşi oștirii. Cu ce vreţi 
să vă apăr de turci? Cu niște ostaşi flăminzi ? le vorbi 
răstit Ipsilanti. 

— Măria-ta, răspunse vornicul Caradă. Recunoscători 
sîntem pentru tot binele ce ni l-ai făcut. Am minia pe 
Dumnezeu de n-am da ultima leţcaie pe care o mai avem. 
Pînă mîine la prînz, cinci sute de mii de piaștri vor intra 
în vistieria oștirii. Putem aduna acești bani, boieri dum- 
neavoastră ? întrebă pe ceilalți evgheniţi. Răspunseră 
printr-un puternic „da“ | 

În locul celor cinci sute de mii de piaștri, arhiul primi 
a doua zi știrea că iubiții şi credincioşii boieri fugiseră 
noaptea peste munți, împreună cu medicul său Mavromati, 
iar peste puţin timp, că şi Scufo dispăruse cu banii ce mai 
rămăseseră în vistieria armatei, 


Teodora fu bucuroasă, aflind că Nicos, unul din ma- 
vroforii ce-i fuseseră trimişi pentru pază, era student la 
Viena. Vorbea cu el nemţeşte, rizînd cu poftă de întîmplă- 
rile năzbitioase ale studențimii prin grădinile risipite pe 
malurile Dunării ori îl asculta fascinată, evocînd imaginea 
strălucitoare a milenarului Bizanţ. Se imprieteniseră re- 
pede, însă, la scurt timp, femeia observă că mavroforuii! 
îi pierise obișnuita voioşie şi că îngrijorarea i se așternusa 
pe faţă. 

— Ce-i cu tine, Nicos ? Ce te frămîntă 7 

— Multe şi fără glas, doamnă. 

— Păcat că mi te-ascunzi ; că nu simţi nevoia unei 
mărturisiri, așa cum o simt eu şi n-am cui s-o fao Mă 

chinuie neliniştea, nesiguranța în care trăiesc, blestemul 
amenințării truceşti. Întîmplările din ultimele zile mi-au 
răvășit sufletul. Nu mai știu pe ce lume trăiesc. Poate 
că aflînd ce ne mai aştepată, m-aş împăca cu gîndul găsind 
un pic de alinare. Ai încredere în mine şi spune-mi adc- 
vărul adevărat, fiindcă pe arhiu dacă-l întreb întoarce 
vorba. 

— Sint legat de-un jurămiînt faţă de Eterie, doamnă, 
iar amărăciunea mea din durerile ei s-a iscat, 

— Mă crezi nevrednică să-i cunosc frămîntările fiindcă 
n-am depus şi eu un jurămînt ? 'Ţi-l calci oare, destăinuin- 
du-mi-le, cînd știi bine că soarta mea e una cu soarta 
voastră ? Nu-ţi dai seama că mă rănești cu neîncrederea 
pe care mi-o arăţi ? 

— Adevărul nu v-ar aduce alinarea pe care o căutați, 
ci, dimpotrivă, o durere de care ţin să vă cruț, 

— Să mă cruţi ? sări îmbufnată femeia. 

— Nu vreau să vă supăr cu nimic. Veţi afla ceca ce 
doriţi, dar mă condamnaţi la moarte dacă scoateţi o vorbă 
faţă de arhiu. E o taină pe care în toată această tabără 
n-o cunosc decit frații Ipsilanti, 

Mavrotorul nu mai stătu pe gînduri. Scoase, din sîn 
un petic de ziar, întinzîndu-i-l cu mîna tremurîndă. 


— L-am primit acum două zile de la tata, care mă 
cheamă disperat acasă. 


Era un decupaj din „Wiener Allgemeine Zeitung“, 
Reproducea articolul lui Capodistria din „Telegraful Elin“, 
însoţit de comentarii aspre la adresa lui Ipsilanti şi a aven- 
turii sale militare. 

— Ştiam ! bravă femeia, ca să-şi ascundă tulburarea 
pentru noutatea care o prăbușşea. 

— Dar că Tudor Vladimireseu a fost executat ieri 
noapte, din porunca arhiului, ştiați ? se aprinse Nicos. 

— Pentru ce-a făcut-o ? Nu ne era aliat ? 

— Nu! Ne tolera numai fiindcă ne-am ridicat pentru 
libertatea noastră, așa cum el s-a ridicat pentru ces a 
valahilor. Tudor avea însă răfuielile lui în țară, nu -u 
turcii. Se păzea de miînia sultanului ca să nu-și năpâs- 
tuiască de pomană norodul. Acum, oștirea valahă ori se 
va răzbuna pe noi, ori se va risipi, iar fără ea sîntem o 
pradă sigură în ghearele vrăjmașilor. 

Teodora intră în casă, aruncîndu-se pe divan. Îi răsunau 
în timpane, rostite ca de propria-i soartă, cuvinte reţinute 
din ziarul vienez și din spusa lui Nicos : „Ins aventuros... 
alungat din armata imperială... netrebnic rebelist... ares- 
tare... pradă sigură în ghearele turcilor !“ Un ris nervos 
îi scutură parcă toate visele, cum scutură o rafală de vint 
ultimele frunze dintr-un copac. Şopti apoi cu ironie, ca 
despre o străină fără minte, îmbătată de iluzii nebuneșşti : 
„Împărăteasa Bizanțului !*... i 

Se bucură cind auzi prin tîrg popii blestemindu-l cum- 
plit pe arhiu, fiindcă smulsese acoperişul din tablă de 
plumb al mitropoliei, ca să toarne gloanţe. 

Seara, Ipsilanti era pămiîntiu. Îi vorbi Teodorei răstit, 
apoi ii sărută îndelung mîinile. 

— Mi-am pierdut un pic cumpătul, Kera mu. E prea 
multă neorînduială în oştire și prea multă trădare în jurul 
meu. Valauii s-au risipit ca niște lași. 

— Lași ? Dc ce le-ai ucis căpetenia ? : 

— Cine ţi-a spus asta ? Sări ca ars Ipsilanti. 

— Am auzii oamenii tăi înjurîndu-te pe ulițe. 

— Uneori în politică eşii silit să faci ceca ce nu vrei. 
Pe el îl ardeau nevoile Valahiei, pe mine cele ale Eladei. 
Ajunsese o piedică în calea planosului Eteriei. 

— Ucigindu-l, ne-ai iăiat craca de sub picioare. Și 
morții se răzbună ! 

Nemaiputîndu-se stăpîni, Ipsilanti ridică mîna s-o 
lovească. Uluită, Teodora fugi în camera alăturată, trăgînă 
zăvorul. Zadarnice fură apoi toate umilitoarele vorbe de 
iertare ale lui Ipsilanti. Bău pînă căzu toropit pe divan. 
Regreta gestul brutal faţă de femeia care-i intrase în 
sînge. Era singura lui bucurie, S-o piardă, e ca şi cum 
şi-ar pierde unica-i mînă, 

Dinspre Răzvad se ridică un nor de praf mohorit, 
înecînd în pulberea lui caretele unora dintre boierii ple- 
caţi de la Belvedere. Ispravnicul aduse știrea îngrozitoare 
că turcii se apropie de Tirgoviște. Panica puse stăpînire pe 
oastea arhiului. Ipsilanti alerga, striga prin curtea răvășită, 
înjura și dădea porunci. Lovi chiar cu latul sabiei un 
arnăut aghesmuit. Dar parcă nimeni n-auzea, nimeni nu-l 
asculta, pînă ce Iordache intră c-o mînă de oameni să-i 
stăpinească oarecum. Doar mavrotorii din „Batalionul 

Sacru“ ieșiră cîntînd pe poartă, așteptindu-şi comandantul 
suprem, aliniaţi ca la paradă. Lucrurile Teodorei fură trin- 
tite claie peste grămadă într-o căruţă. Caleașca nu era 
făcută pentru drumurile grele spre care pornea. Femeia 
își aruncă o cațaveică pe spinare, dîrdiind de parcă o în- 
cercau niște friguri, apoi se cuibări peste macatul așternut 
deasupra lăzii ruginite a lui Focas, în vreme ce căruţa 
începu curînd să-i zdruncine nu numai trupul, ci și spe- 
ranţa de a putea ieși din viesparul în care fusese prinsă. 
Parcă trecuseră ani de cînd această gloată speriată o privea 
ca pe o minune dumnezeiască, iar acum, la primul popas. 
abia izbuti să bea apă din ciutura unei fintini, printre 
soldaţii ce se îmbulzeau să-şi potolească setea. li părea 
rău numai de acei mîndri mavrofori pîndiți de moarte. 

În marginea șleaului, adus de spate, pe calul lui alb, 
Ipsilanti părea îmbătrinit cu cîțiva ani. Ronţăia din mers 
o coajă de piine. Femeia tresări neplăcut cînd se pomeni 
cu el lîngă căruţă. De aproape arăta şi mai rău. Avea 
ochii roșii, rătăciţi și nici un pic de singe nu-i mai colora 
obrazul supt. 

— Nu vrei să mă ierţi, Teodora ? 

Îl privi o clipă minioasă, dar, îi fu oarecum milă. Te-am 
iertat, Saşa ! 

Respiră ușurată numai cînd îl văzu dispărînd în galop 
spre capătul coloanei. 

Dincolo de Olt, găsiră hrană și băutură, din belşug. 
Rîmnicenii fuseseră surprinși, neavînd timp să fugă în 
munţi. Jaful, silnicia şi cruzimile se dezlănţuiră. Începu 
bejenia în toiul nopţii, mai ales că dinspre Dunăre se 
apropiau turcii. Ca dintr-un izvor al spaimei, mulțimea 
curgea, înghesuindu-se pe ulucul îngust al văii Oltului, 

Alături de căruţa 'Teodorei, săltau în șa Nicos și Cos- 
topol, ultimul, fiul preotului grec din Odesa. De obicei 
un băiat tăcut și liniştit, Costopol izbucni : 

— Curînd o să aprindem iar stinsa strălucire a Bizan- 
tului. 

— Visuri, băiete, răspunse Teodora brutal. Cu ce s-o 
aprinzi ? Cu näluciri ? 

Oprit brusc, calul lui Costopol cabră. Fiul popii din 
Odesa ripostă cu fulgerare de ură în priviri : 

— Doamnă, nu pot fi de acord cu domnia-ta. Numai 
duşmanii pot gîndi astfel. Dă-mi voie să mă retrag. Voi 
cere să fiu înlocuit din cinstea de a te păzi, însă jurămîntul 
depus mă obligă să raportez arhiului adevărata cauză, 

A dispărut în galop. Acum, Teodora îl ura și mai mult 
pe Ipsilanti, Nu putea suferi fanatismul sub nici o formă ; 
nici măcar în dragoste. 

Încercarea lui Nicos de a-şi readuce camaradul rămase 
zadarnică. 

— Aţi fost imprudentă, doamnă Teodora. Ce-o să spună 
arhiul ? Şi eu gîndesc la fel, dar trebuie să tăcem. Ne 
apropiem de sfîrşit. Dealtfel, arnăuţii, soldaţi de meserie, 
și-au dat de mult seama ce ne aşteaptă. .Călărimea lui 
Caravia, intrată pe mîna lui deli-bașa Iorganda, s-a ascuns 
în pădurea din faţă, ca să poată fugi mai ușor. Ticălosul 
de Caravia bea prin cîrciumile Rîmnicului, iar Nicolae, 
fratele arhiului, n-are praxisul războiului. A împins ,Ba- 
talionul Sacru“ înainte, ceea ce e o mare greșeală. Fără 
nici un pie de obişnuinţă a luptei, va fi o pradă ușcară 
pentru ieniceri şi spahii. Eteriştii din Rusia ca și mavro- 
Torii, abia ştiu să tragă cu arma. Restul e gloată. Dacă 
rupe lupta, stirnește dezordine și panică. Crede-mă ! Am 
studiat tactica și strategia cu pasiunea cu care am studiat 
istoria și filosofia. Pe deasupra, cunosc starea de spirit a 
oamenilor din această armată pestriță. 

— Arhiul nu-și dă oare seama ? 

— Ba da! Însă, din disperare încearcă marea cu de- 
getul. Vedeţi pilcul de plopi de pe movila din dreapta ? 
S-a pus la adăpost cu o mică gardă. Va fi un simplu spec- 
tator. Trupele vor lupta singure, fără legătură, fără orien- 
tare. Capul care trebuie să judece ce se întîmplă pe cîmpul 
de luptă şi să dea poruncile potrivite, judecă în zadar. De 
la o vreme, căpitanii fac ce li se pare lor că e bine. 

— Eşti convins de ceea ce spui ? 

— Da. Ne aștepată un dezastru. 

— Şi ţii neapărat să mor ori să ajung în vreun harem 
din Stambul ? 

— Pentru nimic în lume ! Mai avem încă timp să ne 
îndreptăm spre munţi ! Peste un ceas-două, o să fie prea 
tirziu. 

Mina femeii alunecă dulce peste mîna mavroforului. 

— Nicos, sîntem tineri. Ar fi păcat să murim zadarnic. 


. 

Prin viile Drăgăşanilor începu să se audă bătaia în- 
fundată a tobelor și sunetul alămurilor turcești. Veneau 
ordiile încet și apăsat de parcă gemea pămîntul, iar ini- 
mile mavroforilor băteau la fel ca tobele vrăjmașilor. Nici 
nu şi-au dat seama cînd a început jalnica încăierare, că, 
după cîteva pocnete de armă și ciocniri de iatagane, ceva 
neomenesc, ca o nebunie de pe alte tărîmuri, s-a revărsat 
asupra lor, doborîndu-i, 

N-a fost o bătălie, ci un masacru. Izbit puternic de 
ieniceri, tăiat și măcinat de iureşul călăreţilor turci, „Pa- 
talionul Sacru“ pierea înecat în sînge. Ordia lui Tahir-aga 
se năspusti apoi furioasă asupra restului armatei ce în- 
cerca să reziste, De ce nu poruncea arhiul arnăuțimii să 
intre în luptă ? Cu oamenii lui, deli-bașa Iorganda ar fi 
putut schimba soarta acestei încleștări disperate. Dar nu 
venea, nici un ordin de la comandantul suprem, despre 
care nu mai știau unde se află. În inimile ostașilor eterişti 
se ivi însă o rază de speranță, Călărimea arnăuţilor, în 
cap cu deli-bașa, ieșea vijelios din pădurea ce le slujea 
de adăpost. Curînd o să risipească ordia sleită de puteri ! 
Au înnebunit oare arnăuţii ori au orbit ? Iureșul lor se 
îndrepta asupra batalioanelor greceşti, ca o furtună dez- 
lănţuită, Pînă să se trezească din cruda nedumerire, iata- 
ganele şi gloanţele arnăuţilor, alăturate celor turceşti, 
grăbiră sfirşitul luptei. Nu erau nici nebuni, nici orbi. 
RBimbașa-Sava se închinase turcilor, ajutîndu-i să-și ducă 
la capăt masacrul și deli-bașa Iorganda era omul lui. Din- 
tre mavrofori n-au supravieţuit decît cei ce s-au putut 
ascunde la timp prin viile Drăgășanilor, ori cei scăpaţi de 
năvala unei miini de panduri. Era memorabila zi de 7 iur:2 
1821 cînd s-au înfruntat trădarea și eroismul, pecetluind 
o crudă şi nedreaptă pagină de istorie, ca atitea altele din 
sîngeroasa ei carte. 

Încercînd parcă să spele din amintirea posterităţii ima- 
ginea hidă a întîmplărilor, în care faţa nevăzută a oame- 
nilor se dezvăluise în toată cruzimea ei, cerul începu să-și 
reverse apele fulgerate, 

Mavroforul trimis să-l înlocuiască pe Costopol îi aduse 
lui Ipsilanti vestea că Teodora fugise cu Nicos spre munţi. 
„la doi călăreţi, prinde-i. Cînd ţi-or cădea în mînă mă 
cauţi unde-oi fi şi-n orice împrejurare“, vorbi mînios 
arhiul. 

Cu glas scăzut, ostaşul îl mai informă că și Duca dis- 
păruse, lăsînd rezerva oștirii de capul ei. 

„Nemernicii ! — şopti arhiul, copleșit de disperare 
şi scîrbă, cu sufletul prăbușit într-o prăpastie. Fu tentat, 
o clipă, să-și ducă pistolul la tîmplă, dar se scutură iute 
de gîndul întunecat şi pripit, agăţindu-se de umbra subțire 
a unei amăgiri : „E de datoria mea să trăiesc, spre a mă 
justifica în faţa istoriei !“ 

O bătaie de inimă îi revărsă parcă în adîncuri, toată 
amărăciunea omului învins, încercat de fiorii vinovăţiei, 
torturat de conștiința propriilor slăbiciuni și a zadarnicelor 
remușcări... 

Nu mai avu tăria să-și ducă gîndurile pînă la capăt. Îl 
îngrozeau. Smuci dirlogii, întoarse calul și porunci gărzii 
să-l urmeze spre munţi. 

Chipul Teodorei plutea undeva, într-o negură a dure- 
rii, alături de alte chipuri, învălmășite într-o cascadă ne- 
bună, — crispate, laşe, perfide şi vrăşmașe — copleşindu-l 
pînă la sufocare. 

Ostașii nici nu băgară de seamă cînd arhiul se făcu 
nevăzut. Ajuns la Cozia, porunci să se tragă clopotele a 
sărbătoare, vestind că nemții trec munţii în ajutorul lor, 
nădăjduind, astfel, să mai poată opri fuga disperată a ce 
mai rămăsese din armata sa. Umbla ca un lunatic, cu 
toate visele spulberate. Parcă-i sufla un vînt de nebunie 
peste soartă. „Oare la 33 de ani ai mei să-mi găsesc sfir- 
şitul prin aceste coclauri sălbatice ale Valahiei ?“ 

Nu se frămîntă însă prea mult și, în vreme ce ultimul 
dangăt al clopotelor se stingea, porni în galop spre graniță, 

Căruţa Teodorei apucase pe un șleau păduros, unde în- 
tilni un cioban abia descălicat, 


— No, domnişorilor, e mare prăpăd. Turcii și arnăuţii 
au spircuit oastea grecească. Ce a mai rămas, cată spre 

Ardeal.: Ciţiva soldaţi au tăbărit pe comandirul lor cel 
mare, unul ciung, îmbrăcat ca un împărat. După ce i-au 
smuls din cingătoare sabia cu teacă bătută în nestemate, 
i-au luat pînă și cizmele din picioare, 

— Kera Teodora, să coborim neîntîrziat spre drumul 
Oltului, pînă nu dau năvala gloatele de vîntură-lume, ar- 
năuţii și turcii, sări Nicos. 

— Atunci, zoriţi-vă, le spuse ciobanul, altfel, intraţi 
în îmbulzeală și nu mai faceţi un pas. Vă iau hămesiții ca 
din oală și vă despoaie. 

Ajunseră greu pînă în drumul din vale, transformat de 
ploaia vrăjmașă într-un rîu noroios. De pe pantele mun- 
ţilor se prăvăleau șuvoaie furioase spre apele Oltului. Cu- 
rînd fură prinși în şirul de caleşti, turme, cai şi băjenari 
cu bocceaua-n spinare, striviţi între peretele de piatră al 
muntelui şi ameninţarea prăpastiei în fundul căreia riul 
sălbatic urla parcă a moarle. Răzbăteau din urmă tropote 
de cai, pocnete de armă şi chiote de luptă. Alungată de 
turci, o parte din gloata armatei eleriste năvăli pe firul 
îngust al drumului. Turme, căruţe şi caleşti fură îmbrin- 
cite în prăpastie cu furie oarbă, iar oamenii alungaţi cu 
sabia, —. disperaţii căutînd să-şi deschidă drum cu orice 
preț. Teodora nici nu-şi dădu seama unde și cum căruța 
ei fu rostogolită în apele vijelioase ale rîului, pe cind se 
adăpostea după spinarea unei stinci. Pe Nicos nu-l mai 
găsi. Va fi fost tăiat poate de vreo sabie și leșul îi va fi 
zăcînd zdrobit printre colţi de piatră, pe undeva prin pră- 
pastia ce cobora spre rîul acesta turbat. Orice chemare ar 
fi fost zadarnică, spărgîndu-se la un pas, în larma ce creş- 
tea clipă de clipă odată cu viermuiala năpăstuiţilor. Ve- 
neau mereu în valuri, aduse parcă de ploaie : turcii şi za- 
vergii, din urmă ; panică, de pretutindeni ; ţipete, din ei 
și de lingă ei; ăuit greu, prăvălit din munţi, ridicat din 
văi și rostogolit de ape, ca o lavă purtătoare de spaimă 
şi moarte. 

Ceata de panduri a căpitanului Gîrbea trecuse Oltul. 
Se întilnise cu turcii, tăindu-le calea și alungindu-i pînă 
dincolo de Drăgășani, prin locurile unde ciinii și corbii 
se ospătau din sutele de leșuri ale celor ce fuseseră bravii 
și mîndrii mavrofori. 

— Fraţilor! Ploaia a pătruns prin coviltirul căruţei 
cu iarba de pușcă, înmuind-o. Nu ne-a rămas nădejdea 

decit în iatagane și măciuci. Cu ele greu să ţinem piept 
turcimii care vine. Ne-ar ucide de pomană, vorbi răspicat 
Dumitru Gîrbea. 

Își tăiară drum printre osmanlii cu iataganele. 

Îmbrăcat într-o zeghe trenţăroasă, pe un cal costeliv, 
frînt de oboseală și chinuit de nopţi nedormite, cu opiacile 
miustind de apă și noroi, un fugar fu oprit de grănicerii 
chesaro-crăieşti. Descălică, ceriînd cu ton poruncitor să fie 
dus în faţa comandantului, ceea ce stîrni minia unui unter- 
ofiţer, uimit de obrăznicia ţăranului. Îl îmbrînci, gata să-l 
trintească în băltoaca din fața barierei. Copleşit de atita 
umilinţă, le strigă disperat soldaţilor : „Ich bin General !“ 
Grănicerii crezură o clipă că au de-a face c-un nebun. Dar 
privirea aspră și glasul hotărît al omului obișnuit să co- 
mande le stăvili riîsetele. Aflind că e prinţul Ipsilanti, îl 
invitară într-o încăpere de birne. Căzu friînt de oboseală 
pe scaunul fără spătar. Înfulecă fără să fie poitit pîinea şi 
slănina aflate pe masă. „lată-l pe fostul adjutant al ţarului 
şi beizadea a Ţării Româneşti, un hoț ordinar !“ îl fulgeră 
gindul, cutremurat, ca și în clipa cînd o mină de zavergii 
îl jefuiseră în drumul spre graniţă. Îl copleşea rușinea. 
Zărind o călimară şi cîteva file de hîrtie, apucă pana. 
Simţea nevoia să dea în vileag clocotul în care îierbea, 
revolta care-l sugruma, scriind acea zguduitoare procla- 
mație către foștii săi căpitani şi soldaţi : 

„Ostaşi ! Dar ce zic ? Nu voi să pătez acest frumos şi 
glorios nume adresîndu-vi-l vouă, o turmă de nemernici 
fără bărbăţie, căci ar fi păcat să-l dau unor mizerabile 
ființe tîrîtoare. Iar pe voi, sperjurilor și trădătorilor Sava, 
Caravia, Duca şi ceilalţi fanarioți, vă las pradă urei și dis- 
preţului omenirii, răsplatei lui Dumnezeu și blestemului 
urmaşilor“, 

Comandantul postului de grăniceri, obişnuit cu atîtea 
ciudate întîmplătri în ultimele zile, cînd fu trezit din 
somn, ascultă raportul sergentului fără să tresară. N-ar 
fi fost surprins să-l vadă pășind peste graniţă în haine de 
țăran valah nici chiar pe sultanul Mahmud al Il-lsa, 
dannite pe prinţul Ipsilanti. Îl trimise la Sibiu într-o că- 

ruță ţărănească, îmbrăcat cu o manta veche şi încălțat cu 
cizme soldățești. 

La scurt timp apăru la barieră o țărancă cu capul şi 
umerii viriţi într-un sac din care șiroia ploaia. Una din 
acele femei ce trec mereu dintr-o parte în alta a munților, 
bănuiră grănicerii. Sergentul din post rămase uimit cînd 
îi vorbi într-o germană elegantă, cu vocea puţin voalată 
de oboseală și emoție. Ceru îngăduinţa să stea o clipă jos, 
rugîndu-l apoi s-o ducă la comandant. Ofiţerul zîmbi, cu- 
rios să afle ce ilustră figură îi mai trimitea, ca să-i încurce 
treburile, zurba din Ţara Românească. 

Aruncînd sacul, Teodora își potrivi puţin părul, făcînd 
să scînteieze o clipă pe degetele fine nestematele inelelor 
scoase în grabă din cingătoarea unde le ținuse ascunse. 

Frumusețea şi mai ales vraja răspîndită de ochii fiin- 
ței din fața lui. îl descumpăniră. Fără s-o mai întrebe cine 
e şi dacă-i e foame, porunei să i se aducă imediat lapte 
cald, unt şi culceaţă. 

— Iertaţi-mă că vin în aceste haine mizerabile. Am 
fost prădată pe drum. TFrăsura, cu tot bagajul, mi-a fost 
răsturnată în Oit. M-am rătăcit de părinţii mei, boieri din 
Bucureşti. 

— O! S-au întîmplat atîtea nenorociri în ultimele zile, 
încît nu-i de mirare. E pentru mine o cinste să vă ofer 
adăpost pînă ce vă regăsiți familia. 

— Vă mulţumesc, dar ea nu va sosi niciodată aici. Se 
afla în altă trăsură şi despărțită de cetele prădalnice, a luat 
drumul Branului spre Braşov. 

— Vă comunic însă că trebuie să rămîneți în carantină 
cel puţin trei zile. Camera mea vă stă la dispozjţie, 

Trimisul extraordinar al regelui Prusiei se întorcea de 
la Stambul. Însoţit de cîţiva spahii slrăbătuse Ţara Romå- 
nească, prin sate pustii. Nu întilnise ţipenie de om pe 
ulițele prăfuite şi triste. Numai prin păduri răsăreau din 
tufişuri făpturi omenești ca nişte umbre, înspăimîntate de 
ticăloşia întimplărilor în care-i aruncase nechibzuința lui 
Ipsilanti și cumplita „pacilicare“ turcească. Vedea și 
parcă nu-i venea a crede că numai la câţiva pași de fron- 

tieră o altă lume respira în voie, străină de tot chinul 
bieţilor valahi. Numai comandantul postului de grăniceri 
îi destăinui cîte necazuri îi cășunase zavera eteristă, cu 
disperata năvală peste graniţă a refugiaților. „Şi-acum se 
află aici, în carantină, o splendidă fată de boier:bucureș- 
tean, rătăcită de părinţii ei“, încheie ofiţerul. 

Două zile de odihnă îi redaseră Teodorei vigoarea și 
îndrăzneala obișnuită, aducîndu-i în obraji un roz delicat, 
iar în ochi, verdele viu şi capricios al mării. leşi, să res- 
pire aerul proaspăt de sub cetina brazilor. Comandantul 
grănicerilor se îndreptă spre ea, însoţit de un bărbat ele- 
gant, în costum de catifea vișinie, om ca la patruzeci de 
ani, scund şi rotofei. Îl întimpină subţiindu-și privirea, 
știind că întilnind-o, rar inimă de bărbat să-i stea împo- 
trivă, fără să se moaie. 

— Contele von Tyssen, se prezentă nerăbdător străinul, 
stinjenit parcă de noroiul adunat pe pantofii de lac. Tri- 
misul extraordinar al regelui Prusiei la Înalta Poartă fu ca 
eiectrizat de frumuseţea femeii. Nu se așteptase la o apa- 
riție atît de fermecătoare. „Domnișoara este de acum sub 
protecţia mea, domnule comandant !“ 

— Dacă vă este voia, aș fi fericit să vă conduc pînă la 
Braşov, ca să vă regăsiți părinţii, 

— Preţuiesc nespus amabilitatea dumneavoastră, față 
de o fiinţă aflată într-o situaţie tristă, răspunse Teodora, 
cu o tulburătoare sclipire a pugilelor, pe jumătate acope- 
rite de pleoape. 

Cele cîteva zile petrecute la Hotelul „Împăratul ro- 
man“ din Sibiu — unde contele închiriase apartamentul 
ce pgăzduise cîndva pe Iosif al II-lea, și unde Teodora 
primise în dar o elegantă garderobă, îi dădură prestanţa 
femeii de lume. Mărturisi contelui că fusese silită să as- 
cundă adevărul faţă de grăniceri, de teamă că nu-i vor 
lăsa liberă trecerea. Părinţii săi nu se aflau la Brașov. 
Fuseseră ucişi în timpul sîngeroaselor evenimente din Ţara 
Românească și, îngrozită, luase calea exilului. Îl mai amăgi 
cu strălucirea originii ei. „După mamă, mă trag din spiţa 
Paleologilor.“ Ca dovadă, îi arătă medalionul primit de 
la Ipsilanti. 

Dacă ar fi fost și fiica unei spălătorese din Stambul, 
ceea ce era imposibil, după manierele, cultura și tipul cla- 

sic de nobilă frumuseţe elină, contele von 'Tyssen, vrăjit, 
n-ar fi ezitat s-o ceară în căsătorie, așa cum o făcu, emo- 
ționat şi ridicol de ceremonios. Găsindu-se acum la o nouă 
cotitură în viaţa ei plină de meandre, femeia îi răspunse 
că îi preţuieşte sentimentele, că nutrește pentru el nu nu- 
mai recunoștinţa, ci și simpatie, dar îl roagă să-i lase un 
răgaz de gîndire. În acest timp, îndrăgostitul o copleşi cu 
daruri, trimițindu-i flori de două ori pe zi. Oferi o recep- 
ție nobilimii sibiene, în elegantele saloane ale hotelului, 
cu prilejul căreia, după primul vals, anunţă logodna cu 
fermecătoarea descendentă a împăraţilor bizantini. 

A doua zi, caleașca nobilului prusac porni spre Viena. 
Aproape de ieșirea din Sibiu, dintr-o căruţă înconjurată 
de cătane, Teodora își auzi numele strigat cu insistenţă : 

— Cine-i acest soldăţoi ? întrebă uimit von Tyssen. 

— E prinţul Ipsilanti. Oamenii lui mi-au ucis părinții, 
şi nu pierde ocazia să-și ceară iertare. Poate nu el este 
vinovat dar, de cîte ori îl văd, mă zguduie amintirea celor 
mai cumplite suferințe din viaţa mea. 

Răspîndindu-se vestea în Oltenia că Derviş-pașa tre- 
cuse Dunărea şi că o seamă de cete răzlețite din ordia lui 
au roit după pradă şi silnicii, s-au tras satele către munte. 
Coana Polina şi-a dus copiii la stine, dar nerăbdînd-o 
inima să-și lase gospodăria de izbeliște, s-a întors singură 
acasă. A doua zi pe la chindie, se dădeau ciinii, ca turbaţi, 
în marginea dinspre miazăzi a satului. O trîmbă de fum, 
se răsucea într-acolo. 

— Arde moara, coană Polino, sări de lingă fereastră 
Aneta, sora lui Ioniţă Codobatură, care împreună cu Ursu- 
leasca adunau în boccele lucrurile din casă pentru a le 
pune la adăpost prin peșteri. 

— Arde-i-ar sfîntul să-i ardă de păgiîni ! 

„Cind latră un cîine bătrîn, ieși din casă“, îi veni în 
minte Polinei proverbul aflat de la Zoican, auzind la poartă 
glasul obosit și răgușit al lui Ursei. 

— Turcii ! strigă ea înspăimiîntată, cuprinzînd cu pri- 
virea povirnișul spre Topolnița. Zăvoriţi uşile, că eu aduc 
arme. Altfel e vai de noi. 

— Predaţi-vă, dacă vă e dragă viața, se auzi din vale 
un glas, 

— E ăł mai mie dintre tilharii lui Rogobete ! 

N-au răspuns amenințării, care se repetă. Polina ți- 
nea strîns pușea nemțească cu ghinturi. Învățase ușor s-o 
minuiască şi, parcă-i pierise frica simţind-o alături. Își 
aminti cum împușcase cu ea un cîine lovit de turbare și, 
cu toată firea el bărbătoasă, plinsese. Acum trebuia să 
ucidă oameni. O umbră tăie pieziș lumina ce bătea în 
fereastră. Femeia apăsă pe trăgaci. FTrozni şi pușca Anetei, 
la altă fereastră. Nici Ursuleasca nu întirzie. Tilharii se 
traseră spre stiva de lemne, lăsînd nemișcat un spahiu 
dohorit în mijiocul curții și pe Rogobete zbătindu-se în tă- 
rină. Au urmat clipe lungi de tăcere, cît un ceas, cît o zi 
ori, poate cit o viaţă. Femeile își ascultau bătăile inimii, 
nemaiindrăznind să deschidă gura, pînă ce Polina rosti 
cu voce străină : 

— Nu vă fie teamă. O să le venim de hac. Dacă nu, 
mai bine murim de glonţ, apărîndu-ne, decît să ne prindă 
tilharii de vii, să ne căznească și apoi să ne căsăpească. 

— Aşa-i |! 

Abia isprăvi vorba că, la cîțiva pași de fereastra unde 
pîndea Ursuleasca, Polina desluși două umbre. Nu și-ar fi 
închipuit niciodată că într-o asemenea primejdie o să fie 
în stare să-şi stăpînească frica întocmai ca bărbaţii, obiș- 
nuiţi cu lupta și cu moartea. Un tîlhar cu cealma se ghe- 
muise lîngă talpa de lemn a casei. Scăpăra amnarul, să 

ună foc. Detunătura îl prăbuși peste stratul de tufănele, 
h zvicniră de cîteva ori opincile printre flori, pînă ce în- 
cremeniră. „Doamne, am mai ucis unul |“ Se miră iarăşi 
că n-o cuprinde groaza. Dar cum ? Cind nu rămăsese din 
ea — dacă ea era Polina Zoican — decit ochi și urechi, 
miinile care ţineau arma și, mai ales, degetul care apăsa pe 
trăgaci | Restul era amintirea altcuiva, purtînd același 
nume.. 

O dezmetici vocea Anetei 1 

— Alți turci trec Topolnița spre noi ! 

— Urcați-vă-n pod și teșiți prin „copca lui Tudor“. Din 
zăvoi, trageţi în tilhari pînă v-ajung. 
~ Pe poteca ce urca Dealul Ponorelului, Polina îi întinse 
Anetei o traistă : 

— Ia-o! Sînt banii şi zapisele lui Zoican. M-a lovit un 
plumb și n-o mai pot ţine. 

Atunci băgară de seamă că i se năclăise iiă de sîngele 
ce se scurgea pe-o minecă. 

Nu făcură însă nici jumătate din drumul pînă la şaua 
dealului cînd Aneta simţi rănita moale și grea. 

— S-o ducem în peștera mică. E mai aproape. Acolo 
găsim măcar un muc de luminare. Biata coana Polina |! 

Fu întinsă pe-o scoarță virstată, aproape de gura peş- 
terii înțesată de femei și copii. Moașa Manda lui Trocan 
se aplecă s-o cerceteze şi să încerce o minune, cu puterea 
ei de solomonăreasă vestită peste șapte sate. li tremurau 
mîinile și buzele, iar femeile bănuiau în biiguiala ei un 
descintec. 

— Puneţi o ulcică la foc! 

Cînd începu clocotul, moașa Manda scoase din sin trei 
punguțe, presărind peste zbuciumul apei praf de buruieni 
uscate la lumina lunii. 

— E păcat, moașă Mando, s-o mai descînţi cînd şi-a 
dat sufletul, se auzi un glas de femeie temătoare. 

— O să-ţi descint ţie de prostie, nătîntoaco! Coana 
Polina trăiește. I-a trecut plumbul prin umăr, şi-i leşi- 
nată de cit sînge i s-a scurs. Trebuie să-i spăl rana. 

În liniștea înfiorată de întunericul peșterii, răzbătu din 
adincuri un huiet greu, ca un geamăt al pămîntului, pe 
care îl ascultau uneori ciobanii, spunînd că-i glasul Dunării 
de dedesupt, pe lingă care, Dunărea de deasupra ar fi o 
nimica toată. De parcă l-ar fi auzit, rănita deschise ochii. 


CAPITOLUL XI 


RĂZBUNĂRI 


La Viena, von Tyssen află că, prin graţia regelui său 
Frederic Wilhelm al III-lea, fusese numit ambasador al 
Prusiei la Stambul. Soarta îi hărăzea fericirea de a trăi 
în orașul Paleologilor, unde strămoșii Teodorei purtaseră o 
strălucită coroană ! EI îi oferea alta mai modestă, dar şi 
noblețea familiei sale număra cîteva secole, 


275 


Cununia avu loc cu mare fast în catedrala Sfîntului 
Ștefan, naşi fiind prințesa și prințul Metternich, ridicat nu 
de mult la rangul de cancelar al imperiului. Recepția 
adună în saloanele cancelariatului toată aristocrația aus- 
triacă și toţi diplomații acreditaţi pe lîngă împăratul Fran- 
cisc. Pentru prima oară se dansă sub acoperișul cancela- 
riei valsul care cucerise Viena, iar un tînăr dirijor cu nu- 
mele de Strauss, aprins de frumuseţea miresii, improviză 
melodii uimitoare. 

Ciocnind o cupă de șampanie cu noul ambasador al 
Prusiei pe lingă Poartă, von Gentz se înclină, surizător : 

— Vă felicit, excelenţă, nu atit pentru ingrata funcţie 
cu care v-a învrednicit majestarea-sa regele, cît pentru 
fermecătoarea dumneavoastră soţie. 

Rămase tare surprins cînd zări răsfățîndu-se pe gîtul 
alb al proaspetsi contese medalionul trimis de el lui Capo- 
distria, odată cu înștiințarea că Austria este împotriva 
mișcării eteriste. Zimbi şi tăcu, aşa cum trebuie să zîm- 
bească și să tacă un diplomat de rasă; totuși, îl intrigă 
faptul cum de ajunsese bijuteria din mîna ministrului de 
externe al ţarului la giîtul acestei încîntătoare contese, 
despre care aflase că e grecoaică. 

Să fi fost doar prețul plătit de bătrînul vulpoi unei fe- 
mei frumoase ori al vreunei urzeli politice ? Iată o pro- 
blemă care n-a reţinut atenția cavalerului von Gentz 
decit cîteva clipe. 


Ocupind Bucureștii, Cara Ahmed, pașa din Silistra, se 
aşezase în casele logofătului Bellu de la Podul Mogo- 
şoaiei, începînd vinătoarea eteriștilor din oraș. Făgădvise 
pașa cruzilor săi soldaţi cîte o mahmudea de aur pentru 
fiecare cap de eterist. Cum morţii nu pot vorbi, mulţi 
români nevinovați căzură sub iatagane pentru blestemata 
mahmudea. 


Dacă ceilalţi panduri se înapoiaseră pe la casele lor, 
Jiganie, neavînd nici nevastă, nici rosturi gospodăreşti, 
porni spre Bucureşti, cu gîndul să încropească vreo ne- 

gustorie prin preajma lui Sorcovăţ și Pintilie. Sosise după 
ce Cara Ahmed abia oprise sălbatica răzbunare, în orașul 
înspăimîntat şi răvășit. La Hănișorul Oltenilor găsi doar 
cîinele curţii, sleit de sete și foame, fiindcă fusese uitat în 
lanţ. Porni îngrijorat spre Obor, prin pustietatea Podului 
Tîrgului de Afară, altădată o uliţă gureșă, fremătînd de 
viaţă. Il scutura groaza, pășind cu mîna la nas printre 
şirurile de spînzuraţi. Înfipte în parii ulucilor rînjeau că- 
păţini însîngerate, iar, din loc în loc, de crengile salcimilor 
piperniciți, de stilpii porţilor ori de grinda streașinilor, 
atirnau leşuri omenești, uneori la două-trei palme de 
pămînt, spre desfătarea haitelor de cîini hămesiţi, che- 
maţi de mirosul stîrvurilor, întins de vînt peste oraș. Pră- 
văliile cu obloanele trase, ferestrele ferecate, porţile ză- 
vorite, casele cufundate în nefirească liniște, curţile 
mohoriîte, muriseră parcă toate, din porunca năucă a lui 
Cara Ahmed-efendi. 

La hanul lui Pintilie nici un semn de viață nu răs- 
punse bătăilor puternice ce zguduiră porţile și ușile, pînă 
ce, Jiganie sări gardul în curte. Găsi într-o odăiță un bă- 
trîn, Işi aprinsese luminarea, convins că i-a sosit ceasul 
din urmă. Află că Pintilie se ascunsese în viile lui Ghica 
de pe malul Teiului, fiind prieten cu Gheorghe Colinti- 
neanu, vechilul boierului. 

A bătut în lung şi-n lat marea de viță de pe moșia 
Ghiculeştilor, dar parcă şi aici se încuibase liniștea morții. 
Cînd nu știa încotro s-o mai apuce, se trezi înconjurat 
de oameni înarmaţi, răsăriţi dintre butucii încărcaţi cu 
roadă bogată și crudă. Văzu uimit cum din gura unui bor- 
dei izvora puzderie de oameni, ca dintr-o încăpere vrăjită. 

Peste scurt timp, își auzi numele strigat. Bucuroşi de 
revedere, ca după o înviere din morţi, Pintilie și Sor- 
covăţ tăbărîră cu întrebările. 

— Întâi să-mi răspunzi tu, Pintilie, cum de încăpurăţi 
atîţia blestemaţi în prăpăditul ăsta de bordei, că doar n-o 
fi vreo gură de iad, vorbi Jiganie, 

— De iad nu e, Vasile, ci numai de hrubă. Dă într-alta, 
întinsă de la mînăstirea Plumbuita pînă la casa Ghiculești- 
lor de pe malul Teiului. S-au adăpostit aici mulţi bucureș- 
teni, după cum vezi, pomenească-le în veci siîntul numele 
celor din vechi, care vor fi scurmat această hrubă lungă 
şi-ngustă unde ne-am vîrît ca sobolii, 

Teodora spuse bărbatului ei că nu vrea să se oprească 
în București, orașul atitor dureroase amintiri. De la 
Giurgiu porniră prin Rusciuc la Constantinopol, unde, la 
scurt timp, toată colonia europeană avea să vorbească de 
frumuseţea, eleganța şi rafinamentul tinerei contese von 
Tyssen. Primi în dar de la bărbatul ei un caic tapetat cu 
catifea roşie, avînd prova elegant prelungită în forma 
unui gît de lebădă argintie. Iubea plimbările pe Bosfor, 
la asfinţit, cînd apele verzi dobîndeau reflexe de rubin. 
Într-o vineri, spre uimirea ei, pe toată întinderea apei, 
spintecau valurile numai două caice. Oare, stambuliații, 
învăluiţi în frumuseţile unui oraş de vis nu mai gustau 
feeria amurgurilor pe Bosfor ? „Desigur, ce e prea mult, 
strică“, gîndi femeia, mîngiindu-se că zicala nu poate fi 
potrivită și atunci cînd te copleșeşte fericirea, acea feri- 
cire în care îşi scălda sufletul cum se scăldau pescăruşii 
în apele celei mai fermecătoare îngustimi a mărilor lumii. 

Nu fu surprinsă cînd văzu unul dintre caice apropiin- 
du-se. Numai cei doi lopătari, slujitori ai ambasadei pru- 
sace, tresăriră, Deslușiseră înaltele coifuri ale ienicerilor 
din garda imperială. Disperarea pusă în mînuirea vislelor 
nu vădea nimic bun. 

„Bostangi-bașa“ apucă să șoptească unul dintre ei, 
speriat de neașteptata apariţie a temutului şei al poliţiei 
și stăpîn al cumplitelor temnițe otomane. 

— Cum aţi cutezat să călcați porunca împărătească ? 
Nu ştiţi că în prima vineri a Bairamului, numai luminăţiei 
sale îi este hărăzită bucuria de a se plimba pe Bosfor 
la apusul soarelui ? 

Dol ieniceri săriră în caicul Teodorei, purtindu-l spre 
vasul strălucind de aur și purpură, unde sultanul mustă- 
cea furios în barbă că niște ghiauri îi încălcaseră privile- 
giul, tulburîndu-i cereasca reverie, 

Teodora vorbi nemțeşte prin intermediul vislaşilar ei. 
Astfel, sultanul află că fermecătoarea femele, învăjuin- 
du-l într-o privire șăgalnică, cu ochii de culoarea apelor de 
smarald ale strîmtorii, e nevasta ambasadorului prusac de 
curînd sosit în capitala imperiului. Străina ceru iertare, 

fiindeă n-a cunoscut opreliştea, dar tot răul e spre bine. 
Altfel n-ar fi avut fericita ocazie să vadă prea luminatul 
chip al viteazului și înţeleptului stăpîn al tuturor otoma= 
nilor, îi tălmăci lopătarul, cuvînt cu cuvînt spusa femeii. 

Padișahul zimbi. Își îmbăta privirea de frumuseţea 
neobișnuită a acestei ființe care-l înfruntase curtenitor, 
Cu glas dulce, porunci să i se răspundă : 

— Prealuminatul nostru stăpîn, umbra lui Allah pe pă- 
mint, dă voie celei mai frumoase femei din Capitala sa să 
se plimbe cu caicul pe Bosfor oricînd pofteşte, iar de va 
avea fericitul prilej s-o mai întilnească, ochii luminăţiei 
sale se vor încînta, iar inima se va bucura. 

Zimbindu-i din nou, o salută cu mîna la inimă, ceea 
ce bostangi-başa, nu mai văzuse de cînd era în slujba 
sultanului. 

Hatirul făcut Teodorei de împăratul otoman, stirni 
invidie și comentarii răutăcioase printre nevestele amba- 
sadorilor și consulilor europeni, în vreme ce reprezentanţii 
marilor puteri căutau să descopere dacă sultanul nu căuta 
cumva vreo apropiere de Prusia, spre a încerca tăria ,„,Sfin- 
tei Aliante“. Puțin îi păsa insă contesei von Tyssen de 
birfe și interpretări politice, fiind văzută adeseori pe Bos- 
for, la apusul soarelui. Reîntilnind într-o seară caicu! lui 
Mahmud al II-lea, acesta opri să schimbe cîteva vorbe cu 
femeia care-l fascina şi-l destăta, în același timp, cu răs- 
punsurile ei spirituale și din ce în ce mai puţin protoco- 
lare, fiindu-i lchamite de atita silnică slugărnicie şi ne- 
sinceritate cîtă afla în jurul său, de la marele vizir și pînă 
la ultimul ienicer. Se zvonise chiar că îi dăruise Teodorei 
un voal de mătase vișinie mai subțire ca pînza de paian- 
jen, lung de şase arșini și cu marginile aurite, purtind în- 
ir-un colţ insemnele imperiale, spunîndu-i că e păcat ca 
soarele să pîrjolească un obraz pe care Allah l-a dorit atît 
de alb și frumos ca marmura. Făcu vilvă și faptul că sul- 
tanul acordase prioritate ambasadorului Prusiei cu ocazia 
unei audienţe, înaintea reprezentanților altor puteri, aflaţi 
deja în salonul de primire, ceea ce însemna mai mult 
decit o încălcare a uzanțelor diplomatice, de obicei res- 
pectate de Înalta Poartă. Numai spiritualul ambasador al 
Franţei, cunoscător al intrigilor și hirtelor care circulau 
pe seama contesei, le spuse zimbind : 

— Nu vă impacientați. De dorul fragilor, sultanul mă- 
nîncă aguridă ! 

Fericirea Teodorei nu mai era întunecată de nici o 
umbră. Dobindise o liniște nevisată vreodată, ceea ce pre- 
țuia pentru ea mai mult decît lada cu milioanele de pia- 
ştri ale lui Focas, înghițită de apele Oltului. Aflase de la 
capuchehaia Țării Românești că Ipsilanti e prizonier în 
temniţele austriecilor, bolnav și fără nici o speranță de 
libertate. 

Stăpin al mai multor fabrici de bere și al unui întins 
domeniu, contele von Tyssen îi mărturisise că a intrat în 
diplomație din plictiseală, dar, oricînd e dispus să renunţe, 
dacă ea i-o va cere, pentru a putea duce o viaţă liniştită, 
lipsită de griji. Femeia nu se gîndi însă nici măcar o clipă 
să schimbe acest paradis scăldat în lumina soarelui orien- 
tal, pentru întunecatul domeniu prusac. 

De citeva luni, Jiganie cîștigă bine cu negustoria de 
cai spre care-l îndemnase Pintilie, avînd ca tovarăş din 
umbră pe Gheorghe Colintineanu, vechilul moșiei Colen- 
tina a banului Grigore Ghica. Ba, în cîteva rînduri, Vasile 
îl însoţise pe boier la petrecerile de la Herăstrău, cîntîn- 
du-i cîntece de lume, 

Atît îndrăgise Ghica firea veselă și vocea bărbătească 
a lui Jiganie, încît îl tot chema pe la ospeţele de pe malul 
lacului. 

— Vasile, îi spuse vechilul lui Ghica, poți păstra o 
taină ? Stăpiînul meu o să vie domn. Îl vor boierii, iar 
sultanul o să-i asculte. Au să meargă cu el la Stambul. E 
om bun şi nu poate suferi pe fanarioți. Pa, are atîția duș- 
mani în Fanar, că mă tem de soarta lui. Ienicerii sint 
cruzi şi flămînzi de bani. Uşor ar putea fi momiţi să tabere 
asupra boierilor ca să le curme pofta de domnie, lăsînd 
mai departe zarafii Fanarului să tirguiască scaunele din 
București și Iaşi. E nevoie să orînduim oameni de pază, 
Te încumeţi la o asemenea treabă ? 

— Să stau de vorbă cu prietenii mei. 

— Ce ziceţi ? Dăm ascultare rugăciunii vechilului Co- 
lintineanu ? 

— Ghica e pămîntean de-al nostru, Vasile, răspunse 
Uţubarză şi oricâte păcate boierești o avea, tot o să-l doară 
inima de ţară. Nu-i cum a vrut slugerul, dar tot e bine. 
Eu zic că, apăriîndu-l, le tăiem nasul fanarioților. Iartă, 
doamne, păcatul haiducilor, care-au ajuns să păzească 
caftanul și ișlicul boierilor, vorbi cu nădui Uţubarză ! 

— Păcatul ăsta se cheamă politică, Ilie și politica se 
face cu capul nu cu inima. Păziţi-l pe Ghica, îi sfătui bă- 
trînul Giani Orășanu, auzind vorba purtată în casa lui. 

— Atunci, ca să nu-i aţițăm pe turci, e bine ca oamenii 
noștri să fie îmbrăcaţi în portul lor țărănesc, cu armele 
ascunse, ca să pară doar niște căruţași şi slujitori pentru 
mînuirea calabalicului din rădvanele și căruțele boie- 
reşti, fu de părere Uţubarză. 

„Ai dreptate, Colintinene“, preţni Ghica înţeleapta mă- 
sură a lui Utubarză, ca venind din partea lui Jiganie, că, 
de afla numele haiducului, proaspăt încă în amintirea bo- 
ierimii, nu s-ar fi încumetat să se dea pe mina lui. 

Pasa din Silistra îi primi pe poftitorii la scaun domnesc 
cu deosebită cinstire. Domnii fanarioți prea îi întuneca- 
seră viaţa. Ştia că românii n-or să fugă, aşa cum fugise 
Caragea, din cauza căruia era gata să-și piardă capul, sub 
învinuirea că nu avusese istețimea să-i prindă viclenia. 
Le dădu o mină de spahii să-i păzească pînă la Țarigrad, 
urîndu-le noroc pe lîngă Înalta Poartă după ce petrecuseră 
Gouă zile, aşa cum se petrecea la un pașă cu inimă largă. 

Răscoala din împărăție și cruda răzbunare turcească, 
fuga negustorilor şi spargerea prăvăliilor de către ienice- 
rimea dezlănţuită, întimplările din țările noastre, precum 
şi seceta din vara lui 1822, întometaseră Stambulul. Cu 
toate asigurările sultanului și marelui vizir, negustorii 
greci, care țineau în mîinile lor aprovizionarea capitalei 
otomane, nu îndrăzneau să se înapoieze în oraş. Specula, 
prada și criza puseseră stăpinire pe inima împărăției. 
Aflînd că sultanul vrea să desființeze corpul ienicerilor, 
aceştia se aprinseră mai tare de pofta jafului şi-a singelui. 

În acele zile apăsătoare, sosi la Stambul delegaţia bo- 
ierilor români. 

După dulceţuri şi cafele, marele vizir le citi firmanul 
padișahului, spunînd noului domn Grigore Ghica că în- 
vestirca nu va mai avea loc cu strălucirea şi fastul obişnuit, 
datorită încordării ce domnea în rindurile ienicerilor, şi a 
foametei din oraș. N-o să mai fie primit nici de sultan. 
Vizita sa la serai cerea întocmirea marelui alai, care tre- 
buia evitat, deoarece strălucirea lui ar fi fost socotită o 
păgubitoare aţițare în acele vremuri de grea sărăcie. Îi 
mai spuse că, în semn de deosebită încredere, padișahul 
l-a făcut pașă cu trei tuiuri, spre deosebire de beii de 
pînă acum, cinstiți numai cu două. 


- 

Vodă Ghica primi în acea după-amiază pe Gheorghiadis, 
bancherul cel mai de vază al Fanarului, venit să-l firiti- 
sească după datină. 

— Măria-ta, bucuros sînt că Valahia are acum domn 
de ispravă. Îndrăznesc să aduc un dar din partea breaslei 
zarafilor. 

Era un ciubuc lung din lemn de iasomie, cu încrus- 
tări strălucitoare de fildeș şi argint, culcat într-o cutie de 
cedru, căptușită cu mătase vișinie, 

— Mulţumim pentru dar, kir Gheorghiadis ; nu ştiu, 
însă ce pot face eu pentru isnaful domniilor-voastre. 

— Măria-ta ! E un vechi obicei al nostru, față de noii 
înscăunaţi ai Valahiei şi Moldovei, după cum tot un vechi 
obicei cere ca ei să ia asupra lor datoriile pe care beiul 
mazilit ori răposat le-a mai lăsat în paguba noastră din 
banii împrumutaţi la cumpărarea scaunului. 

' Ghica abia își stăpîni minia. 

— Eu îmi plătesc datoriile mele, nu pe ale altora. Suţu 
are moștenitori bogaţi. Or să poată răspunde. 

— Nu cerem banii măriei-tale, ci doar să ne rîndu- 
iești o mînă de oameni pe lingă vistieria ţării, că pe ne- 
simţite au să împlinească datoria. 

— Nu pot, kir Ghiorghiadis. Țara Românească nu e 
nici moşia mea, nici a răposatului Suţu. De unde ? și cum 
să scoată banii oamenii voștri ? Furînd din ce se cuvine 
vietieriei ori prădînd birnicii cu tot felul de şiretlicuri ? 
Kir Gheorghiadis ! ia-ţi, rogu-te, darul înapoi. 

Capuchehaia care adusese tăblia cu cafele ca să nu 
afle slugile cele ce se tăinuiau în iatacul său, auzind vor- 
bele lui Ghica, nu din neîndeminare scăpă filigenele 
pe covor. 

— Măria-ta ! — vorbi el, bilbiindu-se, după ce Gheor- 
ghiadis părăsise surizind acru vlah-seraiul — printre ban- 
cheri sînt mulți ieniceri și bașbuzuci îmbogățiți din pradă. 
Îi înverşunezi împotriva măriei tale și-i cu primejdie. 

— Primejdie ? Marele vizir Galib-efendi mi-a făgăduit 
ocrotire. E crud, dar e cinstit şi-şi ţine cuvîntul. 

— Ei, doamne, cîţi viziri n-au răsturnat pungile cu 
aur ale Fanarului ! Măcar să-l fi amăgit pe bancher pînă 
treceai Dunărea ! 

— Destui mincinoşi au spurcat scaunul Ţării Româ- 
nesti. Vrei să mai urce încă un ticălos pe purpura lui nă- 
clăită de murdalic ? 

Stind de pază, la perdeaua ușii, Uţubarză își astupă 
gura cu mîna. Îi venea să strige de silă impotriva ticăloşiei 
fanarioților. Bănui că bancherii se vor răzbuna. Cobori în 
curte și ocoli zidurile răpănoase ale vlah-seraiului ca să-și 
dea seama pe unde ar putea sări noaptea tilharii tocmiţi 
pentru o asemenea nesăbuită încercare. În uliţa din spa- 
tele curţii, era palatul lui reis-efendi; în față, Uliţa 
mare, cu poarta ; în dreapta — un maidan unde turcii 
jucaseră geridul pînă la răscoala grecilor. Zăcea năpădit 
acum de bălării cît omul. În stînga, se învălmășeau rui- 
nele unei cafenele arse. 

— Măi, Vasile ! Vodă și boierii sînt în primejdie. Am 
bănuiala că o să fim loviți în vreme de noapte. Numai pe 
maidan şi prin dărîmăturile cafenelei s-ar putea apropia 
tilharii. Să stăm cu ochii într-acolo. Cată de împarte oame- 
nilor funii, măciuci, câlți, cuțite şi pistoale. De tras trebuie 
să ne ferim ca de dracu. Nu știm ce poate să iasă dacă 
stîrnim zarvă. Pune pază la poartă, că amîndoi spahiii 
s-au aghesmuit cu mastică. Ispas și Cosmuţă să facă pe 
bufniţele. Unul la zidul maidanului, altul la cafeneaua 
năruiiă. Asta să ne fie semnalul primejdiei ! Restul știți 
ce aveţi de făcut, 

Jiganie șuieră, bucuros pentru priceperea lui Uţubarză, 
Îl nomulţumea doar opreliștea de a se atinge de clondirele 
cu mastică de Kies, dăruite de chelar cu mînă largă. 

În casa bancherului Gheorghiadis din inima Fanarului 
se adunaseră zarafii de seamă ai orașului : greci, turci, 
ovrei şi tot felul de levantini, ba chiar şi un harap buzat, 
cu degetele gemînd de ghiuluri. 

— Ne ducem de rîpă, le vorbi gazda, cu glas de în- 
mormîntare. Pierdem toate alişverișurile cu Valahia. Ghica 
face pe pat:iotul. Cred că a cumpărat scaunul cu bani 
nemţești ori ruseşti de se uită la noi ca la scîrnă. 

— L-a cumpărat cu capul cel învăpăiat al Vladimi- 
rescului, răspunse Gheorghios Vranas. S-a răzvrătit ca să 
li se dea valahilor bei ai pămîntului. Sultanul vrea linişte 
în împărăție și încearcă să le astupe gura. Pezevenghiul de 
Ioniţă Sturza a știut profita de teama padișahului. Şi-a 
luat firmanul și a plecat fără să dea ochi cu vreunul din 
noi. E lacom și ține să jefuiască singur Moldova. 

— Nu-i numai asta, Vranas, Ghica nu vrea să mai pună 
în dregătoriile ţării nici un chivernisitor de-al nostru ca 
să ne împlinească vechile datorii. Iar Galib-efendi, pe cît 
e de mic și de cocoşat pe atit e de mare vizir și-l ține-n 
braţe pe valah. 

— Să nu ne pierdem firea, izbucni cu fulgere în ochi. 
un fost ienicer, căruia atlazurile abia îi mai cuprindeau 
pîntecele. Vlah-seraiul e fără pază. Comandantul spahiilor 
o să lase numai doi soldați în poartă. Nu se mai găsesc 
acolo decît niște țărani proști, căruţași și slugi pentru grija 
calabalicului. Arme n-au și nici deprinderea luptei. Til- 
harii orașului știu că beii vin cu bani pentru peșcheșuri. 
Cine i-ar putea împiedica să-i prade și să-i ucidă ? Daţi 
trei mii de galbeni pentru capul lui Ghica ? 

— Dăm, se auzi corul bancherilor, Dăm, dar nu ştim 
nimic ! 


Într-una din nopţi, pe cînd luna zăbovea deasupra 
Bosforului, oprită parcă să asculte respiraţia orașului 
adormit în umbra minaretelor și-a chiparoşilor, o bufniţă 
se văită dintr-un salcîm crescut lingă zidul vlah-seraiului, 
vecin cu maidanul. Mogiîldeţe întunecate se tirau, frä- 
mintînd bălăriile. 

Prin tufișurile de liliac și iasomie din lăuntrul curții, 
așteptau încordaţi oamenii lui Jiganie și Uţubarză. Zăriseră 
două scări rezemate de tulpina unui măslin, ridicat din 
volbura ciulinilor și frunzelor de brustur ale maidanului. 
Acum, ele scrijileau streşina zidului. Se auzeau de dincolo 
șoapte neînţelese. Curînd, un cap cu fes turcesc se ivi pe 
buza imprejmuirii, scormonind întunericul cu privirea. 
Pustietatea curții, cufundată în liniștea nopţii, dădu tilha- 
rului curaj. Sări. Rînd pe rînd, alţii îl urmară. Dar, de 
cum atingeau pămîntul, își primea fiecare cuvenita mă- 
ciulie in creştet, pumnul de cîlţi în gură, și frînghia peste 
miini şi picioare. 

— Care vă e comandirul ? întrebă Uţubarză. 

Îi răspunse un marinar că e Kadri, ultimul care a sărit 
zidul. Mai află că fuseseră tocmiţi cu cîte douăzeci și cinci 
de galbeni să-l ucidă pe beiul valah. 

— Păi, cum l-aţi fi cunoscut ? 

— Cmoram toţi boierii din casă. Unul din ei trebuia să 
fie beiul ! 

Kadri nu scoase o vorbă, cu toate că îl răsfățase Jiga- 
nie cu cîțiva ghionți. Căutătura de tilhar i se tulburase 
sub pleoapeie-i pleoștite de durere, tresărind doar cînd 
mîinile lui Jiganie îi smulseră din sîn și chimir pungile cu 
bani primite în seara aceea de la fostul ienicer Ibrahim- 
zaraful. 

Pe tilhari i-a ridicat în zori bostangi-bașa. Fiindcă Ji- 
ganie știa că sîngerosul dregător tot ar fi aflat adevărul, 
i-a pus în mîini pungile găsite asupra lui Kadri, ceea ce 
l-a făcut pe turc să-l bată prietenește pe umăr : 

— Tu cinstit, bre ghiaur. Spune-i beiului vostru că 
două sute de spahii îl vor duce pînă la Silistra. Mai spu- 
ne-i să nu scoată o vorbă în fața lui Galib-efendi. Altfel 
își întirzie plecarea. Marele vizir o să poruncească cerce- 
tare, nevoind să rămînă de rușine. 

— Înţeleaptă vorbă, luminăţia-ta. Beiul o să fie mai 
tăcut decît un mut. 3 


Aflind întîmplarea de peste noapte, Grigore Ghica- 
vodă primi pe năstrușnicii săi păzitori ca să le mulțu- 
mească, 

— V-aţi dovedit credinţa și vitejia. N-am să uit. O să 
vă răsplătese. Vă dau slujbe de cum ajungem în țară. 

— Pentru noi cea mai mare răsplată, măria-ta, e să fim 
cîrmuiți de un domn al pămîntului nostru, după care de 
mult oftează norodul românesc. ` 

Ghica, vădit mişcat, prețuind sinceritatea şi focul din 
răspunsul primit, făcu un gest uluitor: îl îmbrăţișă pe 
Jiganie, sărutîndu-l pe amîndoi obrajii. 

Fistîcit, poate pentru prima oară-n viaţa lui, Vasile 
mulţumi, bilbîindu-se. Fu salvat de strigătul în cor al 
tovarășilor săi : Să trăieşti, măria-ta ! 

Adunîndu-se, Jiganie îndrăzni : 

— Măria-ta |! ca un netrebnic ce sînt, după marea 
cinstire pe care am primit-o, rogu-te să-mi îngădui a ră- 
mine o vreme aici. Am un frate turc, în Stambul. 

Ghica holbă ochii. E 

— Ce năzdrăvănii spui, Vasile? ` 

— Să ierte, măria-ta ! Mai spun și adevărul cîteodată. 
Pe frate-miu l-au luat tilharii lui Pazvante de pe malul 
Dunării, cînd avea șaisprezece ani. Cum era surd şi mut 
din născare, l-au jugănit, făcîndu-l paznic de harem, unde 
văzînd mai mult decît trebuie e rău dacă vorbeşti și 
bine dacă n-auzi. Un negustor de-al nostru, Zoican, l-a 
aflat, aducîndu-ne veşti şi spunîndu-ne întîmplările lui. 
Cică turcul unde slujea l-a slobozit din robie, fiindcă i-a 
scăpat viaţa în timpul răscoalei ienicerilor. Pînă la Sfin- 
tul Alexe-Boji, cînd ies jivinele din pămînt, ies şi eu la 
iveală, prea luminate, Doamne | 

— Rămii, Vasile, şi nu uita, cînd te întorci să vii la 
Curte. Pînă atunci ţine să ai de cheltuială, încheie Ghica, 
întinzîndu-i o pungă pe care, o clipă, Jiganie fu gata să 
n-o primească, dar tot în aceeaşi clipă, socoti că nu se 
cade să dai cu piciorul unui plocon domnesc, fără să 
nu-l superi pe vodă | 

După arătările lui Zoican, Jiganie știa că îrate-său, 
Marin, îşi are cafeneaua prin preajma vlah-seraiului, așa 
că nu-i fu greu s-o găsească. Cafegiul era plecat în bazar, 
întîmpinîndu-l, însă, un om înviat din morţi : Paraschiv 
Jaravete, pandur căzut într-o luptă de peste Dunăre. Ră- 
nit grav, îl îngrijise o grecoaică. Îi era acum nevastă, 

Descoperit de Marin ca hamal în Galata și chemat în 
slujbă de cîțiva ani, ajunsese mîna lui dreaptă. Aștepta 
să strîngă ceva bani şi să treacă Dunărea, fiindcă-l rodea 
cumplit dorul de-acasă, după cum îi mărturisi lui Jiganie. 

Un pridvor larg, cu stilpi de lemn crestat, ca în sa- 
tele oltenești de sub munte, îmbrăca fața cafenelei. Îl 
ridicase Paraschiv cu mîna lui, amăgindu-se că cioplește 
la el acasă și, de n-ar fi fost acei chiparoși înalți, cu 
frunză întunecată, umbrind prăvălia, s-ar fi crezut de-a 
binelea la Popești ori la Brebina. 

— De aici o să vedem alaiul domnesc, cum l-am 
văzut acu mai bine de trei ani pe-al lui Suţu. E ca în 
basme ! Îţi ia ochii strălucirea straielor, cailor şi harşa- 
lelor, iar gloata strigă cît o ţine gura: „să trăiască 
beiul !“ fiindcă vodă aruncă irmilici, cum s-aruncă la 
noi banii, pe la răspintii, după năsălia mortului. Au să 
treacă doisprezece armăsari albi din grajdurile sultanului, 
cu cioltare de mătase şi fir de argint, călăriţi de ieniceri 
cu scuturi de aur bătute în diamante; spahii, un rînd 
pe cai roșii, altul pe murgi și, tot așa, pînă la două sute. 
Suliţele au virturile de aur, iar şeile scările de argint. 
Pieptarele soldaţilor se încheie în nasturi din zmaragde, 
iar coifurile poartă jumătatea de lună turcească din nes- 
temate roşii. În vremea asta meterhaneaua cu alămurile, 
darabanele și toate zurbalele ei, desfată mulțimea. 


Pe uliţă se şi adunase puzderie de gură-cască, iar sub 
chiparosul din dreapta cafenelei, un limonagiu își vin- 
dea marfa, tot aplecîndu-se să toarne din ciuciurul cu 
clopoței, în bărdace de lut, o zeamă roșiatică, dulceagă şi 
caldă. Avea o privire rătăcită, de prostănac ori de om șui. 

Veneau necontenit curioşii. Îngrijitorul moscheii Fet- 
hiè din fața vlah-seraiului aduna cu grijă papucii înșiraţi 
la ușa sfîntă, ca să nu-i fure necredincioșii, cum se În- 
tîmplase în mai multe rînduri. Ieşiseră la plimbare și echi- 
pajele ambasadorilor europeni, fiindcă pompoasele ala- 
iuri turcești aveau darul să le încînie ochiul, 

Caleașca 'Teodorei opri chiar în faţa cafenelei, unde 
Jaravete, ploconindu-se adînc, îi aduse o filigeană abu- 
rindă, şi, apoi o chisea cu dulceaţă de nuci putrede, bu- 
nătate pe care n-o mai gustase de la Curtea domnească a 
Bucureştilor, din vremea cînd o răsfăța beizadea Nico- 
lache. Aşa află că stăpînul cafenelei e un valah turcii. 

Atras de strălucirea caleştii şi de frumuseţea Teodo- 
rei, limonagiul rămase țintuit, cuprins parcă de-o vrajă. 

Contesa von Tyssen se scutură de silă cînd îi zări o ci- 
catrice adincă și vînătă brăzdîndu-i obrazul de sub ochiul 
scurs pină-n buza despicată. Îi aruncă cîţiva bani pe cal- 
darim și întoarse capul, ca să alunge din priviri chipul 
hidos, cu păr învălmășit, cenușiu şi soios. 

— Du-te dracului, prăpăditule, că sperii cucoana ! îi 
strigă un cerșetor, miluit și el de Teodora. 

Aflînd că noul bei al Valahiei nu mai vine cu alai, 
mulțimea începu să se împrăștie, pînă ce răspintia din 
apropierea vlah-seraiului rămase aproape pustie. Atunci 
cobori şi femeia din caleaşcă, să-și dezmorţească picioa- 
rele pe lingă cerdacul de lemn al cafenelei. A răsunat, pe 
neaşteptate un țipăt scurt ca un strigăt îndepărtat de 
cocor. Limonagiul împlintase cuțitul în voibura de dan- 
telă de sub decolteul Teodorei, apoi, zmucindu-l din 
rană, şi-l răsucise, disperat, în pîntece, acoperind cu sîn- 
gele și zdrenţele lui rochia de atlaz azuriu. 

Totul se petrecuse atît de fulgerător, încît nimeni n-a 
avut cînd să-l împiedice, oamenii rămînînd împietriţi 
ca-n faţa unei lovituri a destinului. 

Fiindcă vodă Ghica cu boierii săi se apropia, cele 
două cadavre fură tirîte în curte. 

Ancheta avea să stabilească, peste scurt timp, că asa- 
sinul Teodorei fusese nebun. Săvirşise omorul dintr-o 
pasiune sadică, tulburat de frumuseţea femeii. Nu i s-a 
putut afla însă nici numele şi nici locul de unde venise. 
Numai lui Jaravete, ucigașul îi mărturisise, nu cu mult 
înainte, că îşi încercase o vreme norocul prin Țara Româ- 
nească și că-l chema Focas. Dar Jaravete tăcu, ştiind că 
e primejdios să ai de-a face cu autorităţile otomane. Avea 
să găsească a doua zi, prin bălăriile curţii, un pumnal 
vechi cu buza roasă de rugină, înroșşit de singe pînă sub 
minerul în formă de cruce, pe care cineva săpase de 
mult cifra 1453, anul căderii Constantinopolului sub 
turci. 

Îi făcu vînt cu piciorul într-o groapă în care dospea 
gunoiul. 

CAPITOLUL XII 
IARBA FIARELOR 


Grijile domniei îl întunecaseră la chip pe vodă Ghica, 
şi-i cam înnăcrisevă sufletul. Avea pe cap oştire 
turcească, împotriva căreia, mereu i se plingeau supușii. 
Ajunsese să-și piardă somnul, uitind aproape să mai rîdă. 

În dimineaţa în care chemase la Curte pe baronii Mei- 
tani şi Sachelarie, cei doi mari bancheri ai Bucureștilor, 
pentru a pune la cale pavimentul cu piatră al Podului 
Mogoşoaiei, sosi un ceauş din Stambul. Poarta îi da de 
ştire că îşi trage oștirea din ţară, lăsîndu-i slobozenie să 
sporească numărul dorobanților „ca să nu se mai işte 
zurbe în Valahia“. 

Erau veşti de mare bucurie. Cînd află că Jiganie 
așteaptă la ușă, se mai adăugă încă una. 

— Sărut dreapta măriei tale ! 

— Bine venişi, Vasile. Nădăjduiesc să nu fi tîrît 
după tine vreo ordie de cadine. 

— Nu! măria-ta, că doar mai lăsai una pe-aici, risi- 
pită prin tîrg. 

Rise vodă, cu poftă, cum de mult nu rîsese. s 

— Să te pun în slujbă, Vasile. Îți dau havaietul vîn- 
zătorilor de vite la Obor. 

— Mă arăt nevrednic de ea, măria-ta. 

— Ba! 'Ţi-am cunoscut şi vrednicia și vitejia. Mi-al 
scăpat viaţa și fapta asta nu se uită. 

— Îmi plec genunchii pentru bunătate, dar viața mă- 
riei tale nu eu am scăpat-o. Acela zace nevinovat în tem- 
niţă, după cum aflai. 

— Cine-i ? sări vodă ca ars, 

— Ilie Uţubarză. O să-l recunoșşti, măria-ta, dacă-l 
vezi. El a fost adevăratul nostru comandir de cînd am 
trecut Dunărea şi pînă ce-am prins tilharii în curtea 
Vlah-seraiului, în acea noapte de pomină. El a ghicit pri- 
mejdia şi-a orînduit paza și capcana de care s-a minunat 
şi bostangi-başa. 

— De ce mi-ai ascuns adevărul ? 

— Fiindcă în vremuri de jale şi amar pentru norod, 
Hie a haiducit împotriva jăcașilor. M-am temut să nu se 

surpe încrederea măriei tale aflind această taină a 
vieţii lui. 

— Şi pentru ce pricină a fost osîndit ? 

— Ispravnicul Negrilă din Ploieşti i-a născocit o mas- 
cara ca să-i pună mîna pe han — că Ilie e AATE 

— Să vină baş-ciohodarul Ispas ! 

Cînd dădu cu ochii de Vasile, nici vodă nu putu să-i 
oprească chiotul de bucurie. 

. — Ispase ! Pleci degrabă la Ploiești, să-mi aduci pe 
ispruvnicul Negrită și pe Ilie Uţubarză, după ce-l slobozi 
din temniţă. 

— Ilie, în temniţă, măria-ta ? 

— Aud că l-a virit ispravnicul. 

— Cer iertăciune pentru îndrăzneală, dar de pornese 
după Negrilă. viu nu-l mai aduc. 

— Ba o să-l aduci Ispase, ca să-şi primească legiuita 
osindă, de s-o dovedi vinovat. Să vină calemgiul, 

— Măria-ta, am eu afară un păcătos de nepot cum 
nu se află diac mai iscusit. Cînd nu i se-neacă muștele-n 
călimări, mîngîie cu pana niște slove rotunjoare ca fe- 
tișcanele date-n pîrg, interveni Jiganie. 

Ghica zîmbi, dar văzîndu-și porunca scrisă de Preda 
Cireșeanu, rămase uimit de îndemiînarea diacului şi de 
frumuseţile dezmierdate de pana lui. 

— Nu vrei să intri în canţelaria mea, băiete ? 

— Din toată inima, măria-ta ! 

— Acest nepot al meu e un mincinos, slăvite doamne. 
Intră numai cu jumătate de inimă, fiindcă cealaltă ju- 
mătate a rămas în mîinile unei jupînițe. 

— Ei !.. se desfătă vodă, ciulind urechile. 

— În timpul zaverei, păcătosul ăsta a fugit cu fata 
vornicului Piîrîianu. Deşi îi e acum muiere legiuită, bo- 
ierul a poruncit slugilor de i-au luat nevasta cu silă din 
casă, zicînd că nu se eade să aibă bărbat fără rang ; iar 
mitropolitul vrea să-i strice cununia, precum că ar fi fost 
făcută, cu păcat, în zi de post. 

— Vornicul o să-i trimită nevasta înapoi cu masa- 
lagii, Vasile, fiindcă din clipa asta nepotul tău are rang 
de pitar şi slujba de diac domnesc. Cît priveşte păcatele 
din zilele de post o să dea seama la Judecata de apoi. 


Nu trecuseră nici două ceasuri, cînd, Ispas intră gî- 
fiind la vodă. 

— N-ai plecat încă, mocăitule ? 

— Plecai, măria-ta, dar întîlnii în cale pe cei chemaţi 
la curte. Uţubarză îl aducea fără poruncă pe ispravnic, 
legat cobză, într-o căruţă cu coviltir, 

— Asta-i nebun, Ispase ! 

— E zdravăn şi cinstit, măria-ta. 

Pe cînd trecea pragul, Ghica îl recunoscu, burzuluin- 
du-se, 

— Cum îndrăznești, hangiule, să-mi legi un dregător ? 

— E un tilhar care vrea să facă de ocară domnia 
măriei tale. Fură c-o mînă de hoţomani și bagă păgubașii 
la gros. Nu-i stolnicul Negrilă ot Buciumeni așa cum arată 
cu zapise furate. Acela a murit acum vreo douăzeci de 
ani fără moștenitori. Ispravnicul e doar un lotru viclean 
pe nume Busuioc, 

— Logofătul de Divan să cate în Arhondologhie 
soarta stolnicului cu pricina. 

— Măria-ta, răspunse ipistatul Mihai, care ţinea car- 
tea boierimii valahe. L-am cunoscut. Stolnicul Negrilă 
ot Buciumeni s-a pristăvit cînd au ars pazvangiii Craiova. 

— Şi ce învinuire ţi-a adus ispravnicul, Uţubarză ? 

— M-a hiîrţuit trei luni, să-mi ia hanul pe nimica. 
Fiindcă n-am plecat capul, i-a strigat nevesti-mii că-i tă- 
lăniţa muşteriilor, că o tunde și o trimite la mînăstire, 
fiind poruncă domnească să nu stea muierile-n cîrciumi. 
Acu două săptămîni, ispravnicul și-a pus oamenii să-l 
prade și să-l ucidă pe Moise zaraful. Îi datora zeci de mii 
de piaștri. Aruncînd vina asupra mea, m-a arestuit. Cum 
ploieștenii sînt cam harţăgoși şi nu prea lasă pe alţii să le 
sufle-n borș, l-au prins în tîrg pe cînd „vămuia“ negus- 
torii ; l-au tăbăcit bine, l-au legat şi m-au slobozit din 
pușcărie. Am adus şi martori ai nelegiuirilor sale. 

— Carte știi, Uţubarză ? 

— Ştiu, doamne | 

— Atunci pleci fără zăbavă înapoi şi iei căpitănia 
dorobănţească a Ploieştilor. Ții cuvenită rinduială pînă ce 
timit alt ispravnic, Diacule, prinde din nou pana de 
coadă și scrie pitacul. 

Acum, Vasile Jiganie, tună mînios vodă, fiindcă mi-ai 
înșelat credința, tăinuind ce nu trebuia să tăinuiești, te 
osîndesc să mi te înfăţişezi în fiecare duminică la ceasul 
prînzului, că de mult amar de vreme nu mi-am desfătat 

urechea cu nişte cîntece cam piperate la miez și cam 
ardeiate la limbă; 
Am zis! 


— Îi vezi, arhon Grădiştene:? — şopti îngrijorat unul 
dintre boierii care fusese şi el martor la întimplările: din 
Sala tronului — ăştia o să ne dezbrace mîine cafianele 
şi-o să ne turtească ișlicul. Ni se urcă-n cap negustorașii 
cu toată prostimea dacă stăm cu mîinile-n sîn. 

— Şi dacă le scoţi din sîn, ce faci cu ele? A prins 
sămînța rea a lui Tudor ! Pînă la urmă, o să ne mojicim 
şi noi ca toţi tarabagiii ; or să ne ia ţăranii moșiile şi o 
să ajungem a ne toemi vizitii și masalgii la stăpînire, 
arhonda ! Că se clatină vremurile, în nestatornicia lor, 
după mintea nebunilor. 


Într-o căsuţă pe jumătate vîrită în pămînt, din via ce 
mărginea spre răsărit Tirgul Moşilor, zăcea topit de su- 
ferință Gheorghe Lazăr. Îl chemase pe frate-său Ion, să-l 
ia la Avrig, ca să-şi sfîrșească zilele sub acoperişul pă- 
rinţilor. În ziua plecării, mulţimea năpădise curtea : în- 
vățăcei, dascăli de la Sfîntu Sava, mahalagii şi prieteni 
de toată tagma. Adunîndu-și puterile, Lazăr se ivi la fe- 
reastra deschisă să-și ia rămas bun. 

— Fraţilor ! Luaţi aminte la cele ce vă grăiesc în 
acest ceas al despărțirii, lăsîndu-vă ca într-o diată ne- 
scrisă focul inimii mele. Răsunetul ridicării norodului s-a 
învelit ca jarul în spuză, iar ori de cîte ori vrăjmaşii bi- 
nelui nostru vor încerca să arunce. zăbranicul durerii și al 
deznădejdii peste împlinirile ce va să vină, se vor în- 
verşuna iar flăcările de la Padeș. Singele slugerului Tudor 
luminează cărările noastre de mîine. Din el răsări-va 
pomul vieţii noi a neamului românesc şi cît tulpina i s-o 
înălța, multe scaune de tirani s-or nărui din huzur, mulţi 
hrăpitori s-or îneca în haznalele cu aur și multe nesă- 
țioase împărăţii s-or risipi. Că puterea norodului e ca 
iarba fiarelor din basme, cea care deschide toate iăcatele 
şi rumpe toate lanţurile ; iar ce nu izbîndește azi, izbîn- 
deste miine. 

Vă părăsește, fraţilor, trupul acesta şubred, că-l ajung 
zilele din urmă, dar sufletul lui rămîne aici, în dogoarea 
sufletelor voastre. Ştergeţi lacrimile, Heliade şi tu, Poe- 
narule şi tu, Tell, şi voi toţi cîți mi-aţi fost şcolari şi ciji 
îmi sînteţi prieteni, că nu-i vreme de plins. Ascultaţi 
glasul și bătăile inimii poporului, ca din ele să duraţi 
temelii fără silă, așa cum le-a visat Vladimirescu. Avem 
azi domn dintre fiii pămîntului nostru. Ajutaţi-l să uite 
că e boier și înlesniți urcușul spre slavă al neamului 
românesc, aşa cum o merită“, 

Își roștise ultimele cuvinte aproape înecindu-s€, 

Intins pe. cergă, în căruţa împănată cu îîn proaspăt 
cosit, marele dascăl porni spre satul său de peste munţi 
şi spre sfîrşitul zilelor sale. 

Se pustiise curtea dintre vii. Rezemat de trunchiul 
cireșului din spatele casei, Zoican rămase stingher ca un 
cine care trage să moară. 

Era prea mîndru ca să fie văzut de cineva înlăcrimat, 


GLOSAR 


abă — postav țărănesc de culoare albă 

abraș — rău, violent, nărăvaș 

achingiu — soldat din oastea neregulată, trăind din pradă 

afanisit — prăpădit 

aferim — foarte bine, bravo 

afion — suc extras din mac 

aga — şei al poliţiei 

agie — poliţie 

aht — oftat, suspin 

aian — guvernator 

alişveriş —atacere, negustorie 

anafora — raport scris, plingere 

apelpisit — deznădăjduit, smintit 

apostat — rătăcit, răzvrătit 

arhiu — comandant suprem 

arhon — (arhonda) — titlul de. politețe adresat boierilor în epoca 
fanariotă 

arhontologie — (arhondologie) — condică a familiilor boierești 

arvanit — albanez 

arz — memoriu, plîngere colectivă 

avan — strasnic 

bairam — mare sărbătoare religioasă musulmană 

baltac — băltoacă 

barcaz — ambarcațiune de proporții mat mart 

batişte — ţarcul vitelor destinate sacrificării 

beilic — clădire unde erau găzduiţi trimişii Porții 

beizadea — fiu de domn, prinţ 

beșliu — soldat turc din cavalerie, cu atribuţii de jandarmerie 

bez — afară de 

bey-mù — prinţul meu 

binișliu — purtător de biniş (haină boierească) 

bimbaşă — comandant peste 1000 de soldaţi 

buluc-bașa — comandant de buluc (mare număr de ostași) 

burduş — burduf 

butcă — trăsură 

cacom — hermină 

cadră — tablou 

caftan — manta lungă dăruită de sultan sau de domn, semn al 
boieriei 

căjtăni (a) — a boieri 

caimacam — locțiitor de domn 

căimăcămie — locotenenţă domnească 

calemgiu — funcţionar de cancelarie, copist, pisar 

calenchi — grad, semn 

calp — falsificat 

capuchehaie — reprezentant al domnilor noştri pe lîngă Înalta 
Poartă 

capugiu — trimis al Porții cu însărcinări speciale 

catadicsi (a) — a se înjosi (ironic) 

catahrisis — abuz 

cațaon — poreclă dată grecilor 

ceauș — vătaf, curier sau aprod al Curţii 

celetnică — femeie de moravuri uşoare 

chelar — pivnicier, econom, administrator 

cheler — hambar 

chervan — car mare pentru transportul mărfurilor şi persoanelor 

ciochină — partea de dindărăt a şeii de care se poate lega traista, 
desagii 

cîrc-serdar, — comandant de poteră 

cîrjaliu — hoţoman, tilhar 

ciriviş — seu topit 

comănac — acoperămiîntul capului la călugări 

contracciu — cel care contractează 

conovăţ — îvînghie de care se leagă caii în cantonament 

cuhnie — bucătărie 

deli-bașă — comandant de delii (călăreţi) 

derviş — călugăr musulman 

devlet (Înaltul. Devlet) — Sublima Poartă, împărăţia otomană 

diată — testament i 

divan — consiliu domnesc, sala consiliului 

divanit — boier din divan 

dosădit — amărit 

dragoman — interpret oficial, înaltă aregătorie turcească 

elciu — consul străin i 

Eteria — asociaţia secretă. avînd ca scop eliberarea Greciei de 
sub otomani 

erghenist — nobil 

fermenea — haină scurtă din stofă brodată cu fir de mătase 

firitisi (a) — felicita 

junduc — (galben funducliu) — monedă veche turcească 

Justanelă — fustă scurtă cu numeroase crețuri, făcînd parte din 
costumul grecilor și arnăuţilor 

gerid — joc al călăreţilor turci cu sulița 

gheroc — redingotă 

ghiaur —  necredincios, nume dat de turci celor ce nu erau 
musulmani 

ghiordan — şirag de mărgăritare 

ghiul — inel masiv, cu floare în formă de scul 

giubeă — haină lungă și largă purtată de boieri 

hagialic — deplasare la locurile sfinte pentru a deveni hagiu 

hanger — pumnal încovoiat 

haraci — tribut plătit turcilor 

harşă — pătură împodobită ce se pune sub şa 

hatişerif — decret, ordin emis de sultan 

hîrșie — blană fină de miel sau alt animal 

hrenţui (a) — a risipi, a strica 

hurmuzuri — mărgăritar fals din sticlă 

îerbărie — depozit pentru iarba de puşcă (pulbere) 

imam — preot musulman 

îmănei — pantofi turcești din marochin galben 

ipochimen — individ, persoană 

isnaf — breaslă 

îspravnic — cîrmuitorul unui judeţ 

jăcaş — jefuitor, hrăpăreţ 

kir — domnule (domn) 

lipcan — trimis domnesc 

iude — bir pe obşte (unitate fiscală constituită din una pînă la 
12 familii, după starea materială) 

macat — pled, cuvertură 

manaf — ostaș din oastea de pradă a lui Manaf-pașa 

maneă — cîntec turcesc lent 

marchidan — negustor de mărunțișuri 

masală — torţă, făclie din zdrenţe înmuiate în păcură 

masalagiu — purtător de masala 

mavrofor — ostaş din. „batalionul sacru“ al Eteriei 

medean — maidan 

menzilhanea — staţie de poștă 

meremetisi (a) — repara 

moroi — strigoi 

muezin — preot musulman care anunţă din minaret începerea 
slujbei 

mumbaşir — stringător de biruri 

murdalic — murdărie 

naiadă — zina (nimfa) apelor 

narghilea — lulea orientală în care fumul traversează un vas 
cu apă simplă sau parfumată 

nefer — soldat ture 

ortă — ceată de soldați 

ostrovean — locuitor al insulei Ada-Kaleh 

ordie — hoardă, oaste turcească 

osmanliu — ture 

opregi — fote 

parponisit — supărat, nemulțumit 

pazvangiu — ostaş din cetele rebele ale lui Pasvantoglu, numit 
popular Pazvante 

peșcheş — plocon 

peșchir — prosop 

peşin — bani gheaţă 

pisar — copist, scriitor de cancelarie 

pitac — ordin domnesc scris 

podvadă — cărăușie obligatorie fără plată 

pristav — crainic, strigător public 

proclet — blestemat, afurisit, ticălos 

raia — cetate ocupată și administrată de turci, populaţia creștină 
dintr-o raia 

ramazam — postul cel mare al musulmanilor 

rădvan — trăsură de lux închisă 

răsvală — răscoală 

reiss-efendi — ministru de externe 

rumân sau vecin — iobag 

rușfet — obligaţie suplimentară, mită 

santal — arbore mirositor din lemnul căruia se făceau esențe 

schelă — port 

serai — palatul sultanului sau al marilor dregători, reşedinţă, 
locuinţă 

serhat — cetate turcească la granița ţărilor românești 

simandicos — distins, respectabil 

sindrojie — petrecere cu invitaţi 

sipet — cufăr înflorat, ferecat cu cercuri de fier 

soareă — serată 

sudit — supus străin 

suhat — pășune lingă ape 

suitarlic — suită, alai 

șved. — suedez 

Șviţera — Elveţia 

tacâm — număr, şir 

taclit — eşariă pentru cap sau mijloc, la boieri și negustori 

taesid — călătorie făcută de negustori pentru cumpărare și vîn- 
zare de mărturi în străinătate 

Vlah-serai — locuința reprezentantului Valahiei şi casă de oaspeţi 

Valahia Mică — Oltenia 

venetic (galben) — venejian 

vistiernic — ministru de finanțe 

zahereă (zaharea) — provizie 

zalhana — abator 

zaveră — denumire dată răscoalei greceşti din 1821, revoltă 

